
Forord 


Tema for denne boken er barn og unges vilkdr i byen. Samspillet mellom 
mennesker og rom, sted og sosiomaterialitet er vokst fram som et rele- 
vant tema for forskning. I denne antologien setter vi sokelys pa byen som 
objekt og som kontekst for barn og unges oppvekst og utfoldelse i lek og 
aktiviteter, men ogsa pa sosiomaterielle vilkar i institusjoner for barn og 
unge — i barnehager, skole og barnevernet, blant annet i samhandling 
med profesjonsutøvere. 

Boken er en av fruktene av to ulike satsninger ved daværende Høgskolen 
i Oslo og Akershus, na OsloMet - storbyuniversitetet: Storbyprogrammet og 
nettverket Barn og unge på tvers”. 

Storbyprogrammet ved daværende HiO ble etablert i 2006 som et strate- 
gisk program for tverrfaglig storbyforskning og forskning på byteoretiske 
temaer. Bakgrunnen for Storbyprogrammet var at høgskolen erkjente at en 
stor andel av målgruppen for profesjonsfagene bor og lever i Norges største 
by, og at byrelevant og tverrfaglig forskning måtte settes på dagsorden. Det 
var interesse for å utforske de mange utfordringene, men også mulighe- 
tene, som lå i ulike bydeler og deres institusjoner og offentlige rom, samt å 
rette forskerblikket mot byprosesser i større skala. Interessen for å studere 
deltakelse og inkludering vokste fram som et sentralt forskningstema, 
sammen med undersøkelse av flytteprosesser og segregasjon, kunst i 
offentlig rom og kulturledet byutvikling, transport- og miljøproblemer og 
helse- og velferdsspørsmål. Storbyprogrammet ble avsluttet i 2015. 

Nettverket Barn og unge på tvers startet i 2010 etter initiativ fra det 
tverrfaglige prosjektet «Snakk med oss». Profesjonsutøvelse og barns del- 
takelse. Barn og unge er viktige målgrupper for mange av utdanningene 
ved OsloMet, og det vokste frem behov for å se forskning og utdanning 


1 http://www.hioa.no/Forskning-og-utvikling/Hva-forsker-HiOA-paa/Storbyprogrammet/ 
Aktiviteter-i-Storbyprogrammet. 
2 http://www.hioa.no/Hva-skjer/Barn-og-unge-paa-tvers 

om barn og unges interesser og deltakelse pa tvers av utdanningene. 
Barn og unge pa tvers har fortsatt med arlige konferanser og seminarer 
som presenterer forskning om barn og unges oppvekstkar i byen, i lek og 
fritid, og forskning som omhandler profesjoners innsats i institusjoner 
som skole, barnehager, helse- og sosiale tjenester. 

Bokens forfattere er forskere fra ulike institutter og enheter ved 
OsloMet: fra sosial- og helsefagene, barnehageutdanningen, de estetiske 
fagene og Senter for velferds- og arbeidsinkludering (SVA), universitetets 
institutter for oppdragsforskning. Grunnlaget for denne boken er den fel- 
les interessen for å sette barn og unges situasjon i storbyen pa dagsorden, 
og for å forske om samspillet mellom byen som fysisk «kropp» og men- 
neskenes handlinger, her samspillet mellom barn og unge og rom, sted og 
sosiomaterialitet. 

Vi var så heldige å ha filosofen og sosiologen Dag Østerberg som sam- 
talepartner underveis i arbeidet med boken. Han var blant annet med på 
å prege innholdet i kapitlene gjennom dialog med forfatterne på et for- 
beredende seminar. Hans teorier om sosiomaterialitet og forståelsen av 
byen som et sosiomaterielt felt og en kontekst for menneskelig handling 
og samhandling er sentralt i den forskningen som presenteres i boken. 
Østerberg døde i februar 2017 og rakk dessverre ikke å se det ferdige 
resultatet. I respekt for Dag Østerberg dedikerer vi boken til ham, både 
på grunn av hans tilstedeværelse for oss og for hans inspirerende og klare 
tanker om forholdet mellom mennesker og de fysiske omgivelsene. 


Sissel Seim og Oddrun Sæter 

KAPITTEL 1 


Innledning 


Barn og unge i utveksling med rom, 
sted og sosiomaterialitet 


Sissel Seim 
Institutt for sosialfag, OsloMet — storbyuniversitetet 


Oddrun Sæter 


Institutt for estetiske fag, OsloMet — storbyuniversitetet 


Tema for denne antologien er hvordan fysiske/materielle forhold ved 
områder og institusjoner i byen samvirker med hvordan mennesker 
møtes, og hvordan de deltar. Barn og unges hverdagsliv, deres muligheter 
til deltakelse og deres relasjoner med andre er tett sammenvevd med de 
fysiske eller materielle omgivelsene som er kontekst for hverdagslivet i 
skole, hjem og fritid, men også på arenaer (institusjoner) der samhand- 
ling med profesjonelle foregår. 

Betydningen av rom, sted og materialitet for barn og unges oppvekst 
og levekår har de siste 10-15 årene fått økende oppmerksomhet og er 
internasjonalt betegnet som et eget forskningsfelt (Horton & Kraftl, 2006; 
Holloway & Valentine, 2000). Dette feltet fikk i 2003 et talerør gjennom 
tidsskriftet Children's Geographies. Mange studier har etter hvert utfor- 
sket hvordan rom og sted påvirker barn og unges oppvekst og deltakelse 
i byen og på institusjoner som skoler, barnehager, sykehus (se for eksem- 
pel: Christensen & O’Brien, 2002; Malone, 2002; Karsten, 2005; Gulløv & 

Høilund, 2005). I Norge har forskningsnettverket Barn og rom’, som star- 
tet i 2010, skapt interesse for sosiomaterielle betingelser for barn i bar- 
nehager gjennom konferanser, forskning og publisering (se Krogstad, 
Hansen, Hoyland & Moser, 2012). Deltakere fra OsloMet er aktivt med i 
dette forskningsnettverket, og er ogsa representert i antologien. I Norge 
er betydningen av rom og sted for barn og unge, i byen og i andre insti- 
tusjoner, likevel et lite utforsket felt som vi ønsker å sette søkelys på gjen- 
nom denne tverrfaglige, vitenskapelige antologien. 

I boken undersøker vi forholdet mellom barn og unge og de fysiske 
omgivelsene, som kan være et byområde, et kjøpesenter eller en insti- 
tusjon. Sentrale spørsmål er hvordan omgivelsene er tilpasset mennes- 
kene og det som skal foregå der, hvem eller hvilke grupper som deltar, 
og hvilke som ikke gjør det. Den analytiske tilnærmingen i antologien er 
hvordan møtet mellom ulike romlige kvaliteter, som sted, arkitektur og 
det sosiomaterielle, spiller sammen med individer, enkeltvis og i sosiale 
sammenhenger (Østerberg, 1993; Lefebvre, 2000). Vi undersøker samspil- 
let mellom personer, praksiser og de fysiske omgivelsene gjennom ulike 
teoretiske og metodiske tilnærminger. 

Noen av spørsmålene som blir drøftet i boken, er knyttet til barn og 
unges bruk av generelle åpne rom og steder: Hvordan virker det fysiske 
miljøet, som rom og sted, inn på barns oppvekstmiljø? Hvordan bruker 
barn og unge byer og steders romlige og materielle strukturer? Hvem del- 
tar, og hvordan deltar de? I hvilken grad er det fysiske miljøet åpent og 
inkluderende, eller ekskluderende, for barn og unges utforskning gjen- 
nom lek og annen deltakelse? Hvordan bidrar de fysiske omgivelsene 
med hensyn til trygghet og åpenhet, og til fysisk tilrettelegging for barn 
og unge med spesielle behov? Fungerer byrom, steder og sosiomaterialitet 
kanskje på helt uventede måter for og blant barn og unge? 

Andre spørsmål er knyttet til institusjonaliserte rom og steder for 
barn og unge: Hvordan er institusjoner for barn og unge, som barneha- 
ger og barnevernskontorer, tilrettelagt for samvær, samarbeid, utvikling 
og deltakelse? I hvilken grad er de institusjonelle rom inkluderende eller 
ekskluderende? Er de tilrettelagt for barn og unge, eller mer tilrettelagt 


1 — https://barnehagerom.wordpress.com/about/ 


14 


INNLEDNING 


for og definert av de voksne? Mer generelt kan det sies slik: Hvordan 
kommer ulike verdier og preferanser til uttrykk i den romlige design og 
organisering? 

Erfaring og forskning i feltet har vist at mange institusjoner for de 
minste barna er spesielt dårlig tilpasset deres kropper — det vil si rom- 
menes design og mulighetene til «sosialitet». I mange institusjoner for 
barn må fortrolige samtaler ofte finne sted i åpne rom eller i rom som kan 
representere utrygghet og fare. Men vi ser også at barn og unge kan finne 
«umulige» steder interessante, og utvikle egne praksiser i ulike typer av 
steder og omgivelser, ofte litt på tvers av normer og fysiske vilkår, som 
graffiti, rullestolleker og traktorråning. 

Kapitlene i boken har de fysiske omgivelsene i fokus, i samspillet med 
barn og unge i ulike romlige kontekster. I Kapittel 2 presenterer redak- 
tørene Oddrun Sæter og Sissel Seim en kort gjennomgang av teorier om 
det romlige, sted og sosiomateriell, om ulike teoretikere og perspektiver 
i dette feltet. Med «det romlige» menes her både steder, rom i konkret og 
abstrakt forstand (space) og sosiomaterialitet. Teoriene anvendes i bokens 
ulike kapitler, oftest i kombinasjon med annen teori som er relevant for 
den enkelte analyse. 

Kapittel 3, skrevet av Marit Ekne Ruud, handler om hvordan ungdom 
fra tre forskjellige oppvekstområder i by og tettsteder opplever uten- 
forskap på stedet de bor, og hvordan dette kommer til uttrykk på ulike 
måter. Forfatteren drøfter hvilke forskjellige strategier ungdom tar i bruk 
for tilhørighet i by og tettsteder i endring. Det handler om symbolske 
handlinger som utfordrer både ungdommens stedstilknytning, og det de 
opplever som stedenes identitet. 

I kapittel 4 undersøker Nina Rossholt byens uterom som en del av barns 
nærmiljø og oppvekstarena. Her er sanselige og bevegelige kvaliteter i to 
parker i Oslo i fokus. Hvordan parkene tas i bruk, blir drøftet og analysert 
innenfor en materiell-affektiv kontekst, lest i forhold til begreper om san- 
selige kvaliteter, glatte og stripede rom og steders kartografi. 

I Kapittel 5, Østkanten tar til gatene, drøfter Bengt Andersen unges 
deltakelse i kollektiv handling i Oslo. Kapitlet handler om demonstra- 
sjonene som ble utløst på grunn av den israelske invasjonen i Gaza i 2008. 
Noen av kommentatorene kalte dette for et opprør. Forfatteren foretar 

her en mer nyansert analyse av hvorfor unge fra drabantbyene deltok i 
aksjonene. Han vektlegger at det er vanskelig å trekke generelle slutnin- 
ger om grunnene til de unges deltakelse i denne hendelsen. 

Tema for kapittel 6, Graffiti som overskridelse av «plasslovene» av 
Oddrun Sæter, er hiphop-graffiti. I fokus er graffitipraksiser på byens fla- 
ter og transportmidler, de sosiale aspektene ved denne subkulturen, samt 
hvordan graffitien skaper endringer i byens rom. Hiphop graffiti har vært 
gjenstand for harde diskusjoner og kontroller i verdens byer i flere tiår og 
konkurrerer i dag med street art, dette figurative som byens myndigheter 
synes å akseptere mer, og det åpnes for forhandlinger mellom partene. 

I kapittel 7 utforsker Kari Opsahl hvordan unge rullestolbrukere tar 
i bruk kjøpesenteret som et sted for å tulle og ha det gøy, for å skape et 
sted for uavhengighet og mestring, og for å utfordre kjøpesenterets sosiale 
strukturer og gitte roller. Teorier om sosiomaterialitet og produksjon av 
rom brukes for å diskutere de unges kreative og utfordrende bruk av det 
offentlige rom; de vil være «der det skjer». 

Kapittel 8 er en fortelling om en jente med funksjonsnedsettelse i 
skolen. Gjennom den sosiomaterielle analysen viser Wenche Bekken 
hvordan jentas rullestoler blir omdannet fra å være tekniske hjelpemid- 
ler til å bli leketøy som brukes i fellesskap mellom venner, og hvordan 
funksjonsnedsettelsen i samspill med andre blir gjort til et samtaletema. 
Et hovedpoeng er å belyse hvordan samvær mellom barn med og uten 
funksjonsnedsettelse bidrar til innsikt om funksjonsnedsettelse og gir 
barn erfaringer med å ta del i felleskap som rommer ulike kropper og 
annerledeshet. 

I kapittel 9, Hvilken betydning har barnehagens rom for dramatisk lek?, 
diskuterer Anne Greve og Knut Olav Kristensen barns dramatiske lek 
i kontekst av rom og sted. Forskningsspørsmålet handler om hvilken 
påvirkning de fysiske omgivelsene kan ha på barns muligheter til dra- 
matisk lek i barnehagen, hvor både improvisasjon, performance, kreati- 
vitet og forandring er i fokus. Møter mellom rom, materialer og barnas 
meningsskaping, analyseres gjennom en fenomenologisk tilnærming. 

Aslaug Andreassen Becher og Randi Evenstad drøfter i kapittel 
10 hvordan materialitet, kropp og pedagogikk er aktører som spiller 
sammen i barnehagens rom. De beskriver prosesser fra planlegging og 

byggefase til bruk av nye barnehager. Forskningssporsmalet i dette kapit- 
let handler om hvordan den nye materialiteten samspiller med pedago- 
gisk arbeid og barnas og personalets kropper. Utvalget av barnehager 
er lite, men studien kan likevel indikere noen kritiske faktorer i slike 
prosesser. 

I kapittel 11 drofter Sissel Seim hvilken betydning rom og sted har for 
barn og unges muligheter til deltakelse i barnevernets praksis. Kapitlet tar 
utgangspunkt i analyse av barnevernets steder, basert på sosiomaterielle 
og romlige teoretiske perspektiver. Hun konkluderer med at de materielle 
betingelsene i barnevernet bidrar til å hindre barn og unges muligheter 
til deltakelse, og diskuterer om endringer i fysiske omgivelser vil gi bedre 
muligheter for barn og unge til å opptre som deltakende aktører i kontak- 
ten med barnevernet. 

I dette innledende kapitlet skal vi gjennomgå noen teorier om steder, rom 
og sosiomateriell. Vi vil vise hvordan filosofer og forskere definerer og 
diskuterer steder og stedstilhørighet, hvordan rom kan sanses og brukes, 
og møtet mellom ulike praksiser og de tyngre strukturene, det praktisk 
trege handlingsfeltet, sosiomaterialiteten (Østerberg, 1993). Samspil- 
let mellom mennesker og de fysiske omgivelsene er mangfoldig, og har 
ulike kvaliteter og konsekvenser. Det kan være et samspill av glede, lek og 
utforskning, men også et forhold av treghet, taushet og tyngsel. De ulike 
teoretiske perspektivene vil anvendes på ulike områder hvor barn og unge 
beveger seg, og dermed vil også perspektivene som benyttes i analysen, 
være ulike, selv om de samlet sett fanger mangfoldet i det interessante, 
og kompliserte, forholdet mellom mennesker og de fysiske omgivelsene. 
Begrepet «det romlige» brukes i boken både spesifikt om det som rent 
faktisk er rom (som i et bygg), men også som et generelt uttrykk for ram- 
mene, eller det faste vi støter på i våre hverdagslige møter med andre, 
under ulike fysiske vilkår. «Space and place»-diskursen er et omfattende 
tema. Kort kan sies at i mange av feltets teorier ses stedet som det som 
kommer først: stedet vi kommer fra når vi fødes, stedet der omsorg omgir 
oss, og stedet vi identifiserer oss med, det som gir vår hverdag mening 
(Heidegger, 1975; Relph, 1976; Tuan, 1979). «Det romlige», eller space, er 

mer abstrakt, og kan besta av mange steder (Casey, 1993; Massey, 1994). 
Noen forskere vektlegger at rom (space) kan omdannes til sted (place) 
gjennom menneskers handlinger. Heidegger og hans følgere hevder at 
place kommer først, og danner grunnlaget for vår evne til å forestille 
oss det romlige, eller det spatiale, som samfunnsgeografer gjerne kaller 
det. Steder kan også ses som elementer i det som kalles landskap, som i 
større grad defineres av topografi og bebyggelsesstrukturer, og som er 
mer optisk enn sosialt basert. Begrepet landskap er opprinnelig hentet fra 
hagekunsten i England og Frankrike (Cosgrove, 1985). Det sosiomaterielle 
kommer inn som en teoretisk dimensjon hvor menneskers handlinger 
har skapt byggverk, veier, infrastruktur, det trege handlingsfeltet, selve 
materialiteten, som kan stenge eller styre oss, men som også kan over- 
skrides gjennom våre handlinger (Sartre, 2004; Østerberg, 1990). 

Emile Durkheim, en av sosiologiens klassikere, var opptatt av den 
romlige dimensjonen ved samfunnslivet som del av samfunnsforma- 
sjonen i større målestokk. Han gikk i langvarig dialog med datidens 
kulturgeografer, som Vidal de la Blache (se Blache & Lefort, 2015) og 
Ratzel (1923), om hvordan det romlige skulle forstås i den sosiale analyse 
(Durkheim, 1978, s. 145-160). Durkheims perspektiv om den sosiale 
morfologi var forløperen for strukturalisme og semiotisk teori, hvor rom- 
met er en form for tingliggjøring av det sosiale, eller kollektive, et slags 
«størknet» sosialt liv. Han uttrykker dette slik: 


Det er nemlig ikke sant at samfunnet bare består av individer. Samfunnet 
omfatter også materielle ting, som spiller en viktig rolle i det felles liv. Den 
sosiale kjensgjerning materialiseres i blant i så høy grad at den blir en del av 
omverdenen. En bestemt type arkitektur, for eksempel, er et sosialt fenomen. 
Likefullt er det til dels legemliggjort i hus, i alle slags bygninger, som når de først 
er bygd, får selvstendig virkelighet, uavhengig av individene. På samme måte er 
det med kommunikasjonsveiene og transportmidlene, med de instrumenter og 
maskiner som anvendes i industrien eller i privatlivet, og som uttrykker tek- 
nikkens tilstand på ethvert tidspunkt av historien, slik er det med skriftspråkets 
situasjon — og så videre. Samfunnslivet er her liksom krystallisert og festet til 
materielle bærere. Herigjennom er det blitt utvendiggjort, og virker på oss fra 


utsiden (Durkheim, 1978, s. 173). 

Vi skal ga litt nærmere inn pa dette «krystalliserte samfunnslivet» som 
Durkheim snakker om. Men mer, eller til forskjell fra Durkheim, er var 
interesse rettet bade mot strukturene, og mot menneskene som hand- 
ler og samhandler i disse strukturene, og i relasjon til dem. I fortsettel- 
sen viser vi hva vi legger i bokens sentrale begreper og tilnærminger, og 
hvilke forskjeller de ulike perspektivene representerer. 


Eksistensperspektivet 


Filosofen Martin Heidegger er sentral i den fenomenologiske tilnærming 
til stedsforståelse. «Only if we are capable of dwelling, only then can we 
build», sier Heidegger (1975, s. 160). Heidegger vektlegger elementene i vår 
grunnleggende stedsfølelse, den dype tilstanden av væren i verden. Han 
bestemmer stedet gjennom dets bebyggelse, det vil si at selve eksistensen 
har en materiell og stedlig intensjon, hvor den iboende tilstanden er dwel- 
ling (på norsk sier vi også «dvele», som handler om fordypelse og varig- 
het). For Heidegger betyr dette at vår tenkning er knyttet til tingene, det 
er gjennom tingene vi er i stand til å forestille oss noe romlig. Vi kan ikke 
forestille oss noe romlig uten at vi har erfart stedet, eller location, som 
Heidegger kaller det. Dette betyr at vår følelse av det romlige er knyttet 
til selve vår eksistens. Heidegger er kritisert for å være altfor opptatt av 
landlivets vilkår når han utvikler sin teori om dwelling, denne vår væren 
i verden. Konteksten som han bygger sin stedsforståelse på, er knyttet til 
bygda mer enn til byen (Cresswell, 1996; Thrift, 1999). 

For den som ønsker å studere steder gjennom menneskenes handlinger, 
blir det ubevisste stedsforholdet interessant, ifølge Edward Relph (1976, 
s. 43). Stedstrekk bestemmes ikke av ytre elementer eller overfladiske 
erfaringer, men av en ubevisst intensjonalitet, noe som betyr at steder er 
dype sentre av menneskelig eksistens, lik Heideggers tilnærming. Vårt 
forhold til bestemte steder kan knyttes til barndomsopplevelser, hvor vi 
har hatt «bevegede erfaringer», dette utgjør en vital kilde som vi siden 
orienterer oss ut fra, ifølge Relph. Det er det sansende og handlende indi- 
videt som utgjør stedene, ikke stedenes funksjoner eller deres innbyrdes 
figurative orden: «An individual is not distinct from his place, he is that 
place.» (Relph, 1976, s. 43). Til forskjell fra Heidegger legger Relph også 

vekt på at steder skapes og nyskapes gjennom hverdagens gjøremål, og 
vedlikeholdes gjennom ritualer, minner og myter. Steder kan inngå i en 
felles symbolverden, hvor stedselementene forteller historier om livet: «In 
this context places are «public» — they are created and known through 
common experiences and involvement in common symbols and mea- 
nings» (Relph, 1976, s. 34). Dette understreker at stedsforhold skal forstås 
som nyskapende prosesser, som ikke bare inkluderer det subjektive, men 
også det intersubjektive, eller det sosiale, ved steder. 

Objekter og trekk ved verden, og stedet, erfares ved deres mening 
for oss, og kan ikke adskilles fra denne mening, sier Relph: «places are 
essentially focuses of intention» (Relph, 1976, s. 43). Selv om Relph har en 
ontologisk tilnærming til steder, avviser han den absolutte heideggerske 
tilknytning; en stedsfølelse dreier seg ikke om enten å være tilknyttet til 
et sted eller ikke, det finnes mange former for relasjoner mellom mennes- 
ker og steder. Og det som oppleves som steder for oss, kan være knyttet til 
vår bevissthet om steder heller enn til stedenes egenkarakter. 

Vi er heller ikke nødvendigvis hjemløse eller rotløse i dag, slik Heideg- 
ger hevder. Relph vektlegger ulike måter å være «innenfor» eller «uten- 
for» ulike steder: 


From the outside you look upon a place as a traveller might look upon a town 
from a distance: from the inside you experience a place, are surrounded by it 
and part of it. The inside-outside division thus present itself as a simple but ba- 
sic dualism, one that is fundamental in our experiences of lived-space and one 


that provides the essence of place (Relph, 1976, s. 49). 


Men «the essence of place» kan problematiseres. Innsideperspektivet er 
viktig for a erfare «det levde rom» (se Lefebvre senere). Utenfraperspekti- 
vet gir muligheter til 4 fange essenser av steder, for eksempel slik kunst- 
nere kan fange dem (Sæter, 2003). Noen essenser av steder kan også fanges 
ved å beskrive deres funksjoner, for eksempel kan et senterområde i en 
drabantby beskrives gjennom service for innbyggerne, eller utbygging av 
kollektivtransporten. Essensielle beskrivelser fanger likevel ikke inn det 
levde livet på stedet, det som handler om mer enn én måte å se steder på: 


Identity of place is as much a function of intersubjective intentions and expe- 


riences as of the appearances of buildings and scenery, and it refers not only to 

the distinctiveness of individual places but also to the sameness between diffe- 


rent places (Relph, 1976, s. 44). 


Relphs budskap er at steders identitet like mye er basert pa menneskers 
erfaringer som av hvordan bygningene fremtrer, men ogsa at et sted kan 
ligne pa mange andre steder. Dette far konsekvenser for maten vi tenker om 
steder pa, de har sjelden eller aldri noen essens som alle kan enes om. For 
noen kan en stor skulpturpark representere en kunstopplevelse, for andre 
kan den representere en fotballokke for barn og unge som bor i nærheten. 

Konsekvensen av å fokusere pa handling og samhandling, eller det 
intersubjektive, som Relph benevner det, er at en som forsker blir mer 
opptatt av å studere hvordan personer, individer eller grupper, identifise- 
rer seg med steder, mer enn å studere «stedenes identitet» (jf. Sæter, 2003). 


Dramatisering av steder 


Vi ser nyanser mellom de Heidegger-inspirerte stedsteoretikere. Et nøk- 
kelbegrep for Yu Fu Tuan (1979) er erfaring, hvor han vektlegger hvordan 
det intensjonale, det vil si bevissthetens rettethet, og det følelsesmessige, 
møtes. Dette innebærer at å erfare er aktivt og intensjonalt, det vil si rettet 
mot noe, som hvordan en sanser verden, hvilke følelser en får for om- 
verden, og hvilke tanker en gjør seg om disse erfaringene. Erfaringene kan 
være direkte og nære eller indirekte og idébaserte, mediert ved symboler. 
En kan erfare sitt hjemsted både personlig og som idé, men en kan likevel 
ha problemer med å uttrykke sitt forhold til stedet. Men dersom en har 
vansker med å uttrykke sitt forhold til steder, kan dette likevel bli «pro- 
vosert fram» til en artikulasjon blant innbyggerne. Den følelsesmessige 
tilknytningen til steder kan nemlig forandres, utvides eller forsterkes når 
innbyggerne føler en trussel utenfra, reell eller imaginær. En følelsesmessig 
tilknytning kan også synliggjøres ved at bestemte særtrekk dramatiseres: 


Places can be made visible by a number of means: rivalry or conflict with other 
places, visual prominence, and the evocative power of art and architecture, ce- 
remonials and rites. Human places become vividly real through dramatization. 
Identity of place is achieved by dramatizing the aspirations, needs, and functio- 


nal rhythms of personal and group life. (Tuan, 1979, s. 178). 


23 


KAPITTEL 2 


Tuan viser at konflikter rundt steder kan synliggjore noen særtrekk, 
men ulike seremonier og ritualer kan også dramatisere steders særtrekk. 
Det interessante ved steder er ofte det som er vanskelig å artikulere. 
Kunstnere kan ofte være de som fanger inn slike subtile relasjoner, hevder 
Tuan. Det paradoksale ved forfattere og kunstneres tilnærming til steder 
er at tanken skaper distanse, men gjennom distanse kan en også oppnå en 
historisk nærhet til stedet som er i fokus (Tuan, 1979, s. 148). 

Byplanlegging kan utløse sterke følelser og reaksjoner. Planlegging 
kan derfor være en måte å dramatisere på. Men Tuan stiller seg kritisk til 
ideen om at steder kan planlegges: 


Professional planners, with their urgent need to act, move too quickly to models 
and inventories. The layman accepts too readily from charismatic planners and 
propagandists the environmental slogans he may have picked up through the 
media … Yet it is possible to articulate subtle human experiences. Artists have 


tried — often with success. (Tuan, 1979, s. 7) 


Planleggerne handler for raskt og baserer seg for mye pa modeller, og 
menigmann sluker ofte dette som karismatiske planleggere og medier 
lanserer, hevder Tuan. De ofte skjulte, men ogsa enkle relasjoner mel- 
lom individer og steder, er vanskelig 4 innlemme i design av steder, 
mener han. 

Et sentralt poeng hos Tuan er ogsa at «space allows movement, place is 
pause; each pause in movement makes it possible for location to be trans- 
formed into place» (Tuan, 1979, s. 6). Det er mulighetene for pauser som 
gjor rom til steder; det er sjelden en kan utvikle tilknytning til personer 
eller steder bare ved å passere, selv om «kjærlighet ved første blikk kan 
etterlate varige spor» (Tuan, 1979, s. 6). Hvis tiden representerer beve- 
gelse, representerer stedet stopp, sier Tuan. Men å stoppe kan bety flere 
ting, det tar for eksempel tid å utvikle røtter til steder, men en kan også 
ved kortere opphold oppleve «a sense of place», en stedsfølelse, sier han. 


Kroppen og stedet 


Filosofen Edward Casey (1996) ønsker å vise selvets tilknytning til ste- 
der, men hvor det er kroppen mer enn bevisstheten som formidler denne 

tilknytningen. I refleksjoner om det kroppslige ved steder bygger ogsa 
han på Heideggers fenomenologiske tilnærming, hvor værenstilstanden, 
dwelling, vektlegges (Casey 1996, s. 409), men også pa Bourdieus prak- 
sisteori (Bourdieu, 1992) og Merleau-Pontys (2000) «kroppsfenomeno- 
logi», hvor det ubevisst intensjonale, mer enn den bevisste rettethet mot 
en gjenstand, er sentralt. Utsagnet «Jeg er ingen betrakter, jeg er invol- 
vert» ligger i denne holdning, hvor kroppen er formidler (mediator) mel- 
lom tanke og verden (Tilley, 1994, s. 12). 

Den første og primære stedserfaring er kroppslig og innskrives i krop- 
pen som en type habitus, mener Casey (1996). Denne erfaringen kan sam- 
menlignes med det Heidegger kaller habitation, det vanemessige, eller 
også habitus, som viser til en kroppslig tilbøyelighet, slik Pierre Bourdieu 
(1992) anvender dette begrepet. I dette perspektivet blir kroppen både 
utgangspunkt og hjemkomst for stedserfaringer. Vi preges av steder, og 
preger selv steder. Våre stedserfaringer er «embodied», kroppsliggjorte. 
Casey (2001) kaller disse subjektive stedserfaringer for «det geografiske 
selvet». Med dette mener han at vi kan ikke forestille oss grenser og rom- 
lighet før våre kropper har erfart steder. Casey argumenterer mot kar- 
tesianske teorier som hevder at «space» transformeres til «place», samt 
modernitetens adskillelse av selvet og stedet: 


Place ... is the immediate ambiance of my lived body and its history, including 
the whole sedimented history of cultural and social influences and personal 


interests that compose my life-history. (Casey, 2001, s. 404). 


Stedene innskrives i kroppen som del av ens livshistorie, slik innlemmes 
individet også i en sosial kontekst. Vi er samtidig skapt av steder, og med- 
skapere av steder. Men steder tynnes ut, de blir mer like og angår oss 
mindre, sier Casey. Selvet er likevel i stand til å skille steder fra hverandre, 
det er rustet til å binde seg til ulike steder. Gjennom sin mobilitet blir 
individet mer refleksivt, «ikke så bundet til hjertet», i en form for kom- 
pensatorisk logikk: «The more places are thinned out, the more, not the 
less, may selves be led to seek out thick places in which their own personal 
enrichment can flourish.» (Casey, 2001, s. 408). Individet søker «tykke 
steder» hvor det kan vokse. Casey bruker noen bilder på dette å la disse: 
Byleiligheten innredes med omhu, som et tykt sted, der beboerens habitus 

angir fordelingen av tingene i rommet: i drabantbyen skaper innbyggerne 
rituelle rom som representerer dem selv; den unge graffitiskriveren velger 
sine habituelle rom, drabantbyens materiell, som sete for intensiv selvpre- 
sentasjon og estetisk praksis. Gjennom habitus er du disponert, «it comes 
without saying», men gjennom habitus kan du ogsa skape nytt. Ved a ga 
fra det mer passive «habitus» til «habitation», ønsker Casey å vise mer 
bevegelighet i maten 4 se steder pa, og dette skjer ved a ga til opprin- 
nelsen av «habitation», som er «habere», a ha og holde. «Jeg har stedet i 
sikte, og jeg holder ved det», noe som kan gjelde så vel nomaden som den 
bofaste. Minnene om stedet festes i kroppen, som kroppsminne, i kraft av 
at vi nettopp «holder ved» situasjonen, vi erfarer ting utover oyeblikket. 
Stedene innskrives i kroppen, men steder er ogsa gjenstand for var sub- 
jection, steder finnes i kraft av at vi befinner oss her, som kropper. 

Et sted har ikke horisont, slik landskapet har, sier Casey. Landskapet 
er i storre grad gjenstand for var persepsjon. Et landskap strekker seg ut, 
og inneholder steder. Kroppen drar stedet inn, landskapet drar oss ut i 
ubegrenset utstrekning, det er stedenes nett uten oss, det er relasjonen 
mellom hjerte og kosmos (Casey, 2001, s. 418). Bade landskapet og krop- 
pen er sentre for «det geografiske selvet». Uten landskapet ville vi matte 
forbli (fanget) pa stedet, uten kroppen ville vi ikke merke stedene. 

Kroppen som det forste sted er ogsa sentralt i feministiske perspekti- 
ver om rom og sted, hvor Platons begrep «chora» har fatt en viktig plass. 
«Chora» betegner rommet mellom «being» og «becoming», eller «the 
space in which place is made possible» (Watson & Gibson, 1995, s. 3). I 
noen studier stilles sporsmalet om hvor kvinnene befinner seg i de offent- 
lige rom, for eksempel i den moderne byen, i den urbane representasjon 
og det urbane sprak, og i kunnskapsspraket (Hearn, 1992; Wilson, 1995). 

Hva betyr disse perspektivene for de eksemplene vi viser i denne 
boken, som handler om barn og unge og deres samspill med materialite- 
ten, i byrom, på steder og i bygninger som er del av deres hverdag? Hvor- 
dan kan de brukes til å analysere barn og unges erfaringer med byen som 
sted, strukturene og de materielle omgivelsene som omgir dem? De per- 
spektivene vi har vært innom så langt, vektlegger dette å være i verden, 
kanskje kan vi endog kalle det å «bo i sin egen kropp». Men vi bor også 
i hus, og på steder. Vi har kjente mennesker rundt oss, noen er familie, 


26 


DISKUSJONEN OM DET ROMLIGE 


andre er profesjonelle som bistår oss utenfor hjemmet, og som befinner 
seg i bygg og omgivelser som er designet for spesiell bruk. Vi lerer og vi 
mestrer ulike oppgaver i det daglige, vi leker og fantaserer og forestiller 
oss. Vi er i bevegelse pa samme tid som vi er i ro, pa vare steder. Dette 
kjente og gjentakende representerer en trygghet for mennesker i vokster, 
som barn og unge. Pa samme tid kan de hverdagslige rammene repre- 
sentere utrygghet. Det gjentakende og antatt trygge kan ha en motsatt 
virkning, det kan skape utrygghet og vantrivsel, og kaos mer enn forut- 
sigbarhet. Kapitlene vare vil vise trekk av alt dette. 

Fra et perspektiv av varighet og stabilitet har vi apnet opp for en storre 
grad av mobilitet i spørsmålet om steder og rom. Vi skal fortsette pa 
denne stien, og se neermere pa perspektiver som i storre grad apner opp 
for forskjeller og forandring. 


Det andre stedsblikket 


Den ontologiske tilnzerming til steder, lik Heideggers, Relphs og Tuans 
tilnærminger, vektlegger i liten grad forskjeller, det at våre ulike dispone- 
ringer skaper forskjeller i erfaringer. 

I begrepet «othering», som handler om ulike former for utenforskap, 
finner vi språk og perspektiver som har vært utelatt i teori om steder, 
og som rommer både kvinnelige erfaringer, og erfaringene til marginale 
grupper, de som faller utenfor. Slike perspektiver på rom og sted har sær- 
lig kommet fra feministisk og postkolonial tenkning (Soja, 1996, 1999). 
Perspektivene innebærer at en stiller spørsmål ved hegemoniske betyd- 
ninger, og går inn i diskusjoner for å formidle andre måter å se og erfare 
steder på enn de hegemoniske, eller ideologisk produserte. Edward Soja 
bruker den afro-amerikanske kvinnelige forskeren bell hooks som repre- 
sentant for denne kritiske vei: 


It was this marginality that I was naming a central location for the productions 
of a counter-hegemonic discourse that is not just found in words but in habits 
of being and the way one lives. As such, I was not speaking of a marginality one 
wishes to lose, to give up, but rather as a site one stays in, clings to even, because 
it nourishes one's capacity to resist. It offers the possibility of radical perspecti- 


ves from which to see and create, to imagine alternatives, new worlds ... Space 

can be real and imagined. Spaces can tell stories and unfold histories. Spaces 
can be interrupted, appropriated and transformed through artistic and literary 


practice ... (hooks siteres i Soja, 1999, s. 271) 


Her erklærer bell hooks (2015) - hun velger små bokstaver i sitt navn — 
en mothegemonisk diskurs, både gjennom ord og handlinger, og en dis- 
kurs som styrker motstanden og er grunnlag for et annet og kreativt 
blikk. Rom kan fortelle historier og avdekke historie, rom kan tilegnes og 
transformeres gjennom kunst og litterær praksis, sier bell hooks. Steder 
kan romme både det tradisjonelt sansbare og de subjektive erfaringer, 
men i tillegg også «annerledeserfaringene» eller det marginaliserte blik- 
ket. Dette blikket er kritisk til makten, eller til hegemoniske oppfatnin- 
ger om hvem som «eier» rommene, og hvem som kan handle i dem og 
uttrykke seg i dem. 

I stedsbaserte prosesser vil vi ofte bli konfrontert med spørsmålet om 
hvilke handlinger som passer eller er «out of place», om rent om urent 
(Douglas, 1997). Derfor kan det i noen tilfeller være interessant å se hvor- 
dan steder synliggjøres når «upassende» handlinger finner sted i dem, 
slik Ted Cresswell (1996) viser i sin bok In Place, Out of Place. Han bru- 
ker ulike motstandshandlinger, blant annet urban graffiti, som eksempel 
på handlinger som anses som «out of place», og blir gjenstand for sterke 
reaksjoner og diskusjoner. 

Den sosiale ingeniørkunsten som har skapt våre byer, har begrenset 
våre visjoner, sier Elisabeth Wilson (1995). Hun mener at vi trenger et 
annet blikk, et som kan fange byen som natur, eller som drøm. Biologen 
Donna Haraway (1991) er også en som er kritisk til ett dominerende blikk. 
Hun argumenterer for at alle blikk er aktive, og at det situerte blikk er 
mer objektivt enn dette blikket som vi er opplært til å tro er objektivt, 
«det mannlige, hvite, altoverskuende tekno-blikket», eller vitenskapen: 
«There are only higly specific visual possibilities, each with a wonder- 
fully detailed, active, partial way of organizing worlds» (Haraway, 1991, 
s. 116). Dette innebærer en respekt for ulike, og aktive, måter å sanse og 
erfare steder på; slik kan vi øves opp i respekt for andre blikk enn vårt 
eget. Dette lokale blikket kan også være beslektet med en heideggersk 
holdning, hvor vi tør å «dvele», men hvor «transform» heller enn «tran- 
scendens» er holdningen, hvor subjekt og objekt bor i samme kropp, 

ansvarlig for ulike mater 4 se pa (Haraway, 1991, s. 116-117). En slik hold- 
ning gir plass for motstridende oppfatninger, «contestations», steder apne 
for andre blikk enn «mesterblikket», hvis øye produserer, tilegner seg og 
ordner alle forskjeller (Haraway, 1991, s. 119), det gir plass for en kollektiv 
subjektposisjon, situert et sted: 


Its images are not ... the view from above, but the joining of partial views and 
halting voices into a collective subject position that promises a vision of the 
means of ongoing finite embodiment, of living within limits and contradictions, 


i.e., of views from somewhere. (Haraway, 1991, s. 123). 


Denne posisjonen er semiotisk, fortolkende og kritisk pa samme tid, sier 
Haraway. 

Dette andre perspektivet, som ogsa er kalt «det tredje perspektivet» 
(Soja, 1996, 1998) apner opp for et storre mulighetsrom. Dette er viktig for 
å forstå barn og unge som er i den dannende fasen i livet, og deres bruk 
og erfaringer med rom og steder. A innlemme de unge som er annerle- 
des, i en større helhet, hvor det er plass for variasjon og forskjellighet, 
handler om det vi i dag kaller integrering og mangfold. Om en har en 
funksjonsnedsettelse eller er det stille barnet i klassen, har en likevel rett 
til et verdig og deltakende liv, hvor omgivelsene representerer trygghet, 
utfordring og utfoldelse. Da er det ogsa viktig at de fysiske omgivelsene 
er kompatible med kroppens ulike muligheter, at bygget er designet for 
forskjellige aktiviteter, at parken er trygg, og 4 forsta at «utagerende utfol- 
delse» kan vere uttrykk for kreativ bruk av de fysiske omgivelsene, og 
oppfatte det som ressurser heller enn problemer. 


Det relasjonelle perspektivet 


Mye av stedsforskningen er i dag preget av poststrukturelle perspekti- 
ver, hvor kompleksiteten og det relasjonelle fremheves. Samfunnsgeo- 
grafen Doreen Massey (1994) stiller sporsmalet om hvordan vi tenker 
om lokalitet, eller community, i en tid hvor vi ser at alle steder ligner 
hverandre, de samme kjedebutikker, den samme musikk og den samme 
mat finnes over alt. Hvordan kan vi da snakke om steder som unike, 
forskjellige fra andre? Massey bekymrer seg ikke over disse prosessene, 


29 


KAPITTEL 2 


hun mener steder er i stadig utveksling med omverden, vi kan uansett 
ikke trekke noen klare stedsgrenser, grensene er heller porgse, sier hun. 
Massey vil bort fra dikotomiene, som insider-outsider, us-them, og sa 
videre. Det finnes ikke klare stedsidentiteter, hevder Massey, og kriti- 
serer dermed den sentrale diskursen i humangeografien, the sense of 
place. Massey er mer opptatt av relasjoner mellom mennesker og steder 
enn kategorier: 


Instead then, of thinking of places as areas with boundaries around, they can be 
imagined as articulated moments in networks of social relations and understan- 
dings, but where a large proportion of those relations, experiences and under- 
standings are constructed on a far larger scale than what we happen to define 
that moment as the place itself, whether that be a street, or a region or even a 
continent. And this in turn, allows a sense of place which is extroverted, which 
includes a consciousness of its links with the wider world, which integrates in a 


positive way in the global and the local. (Massey, 1994, s. 154-155) 


Massey vektlegger at steder ikke nødvendigvis er harmoniske, de kan 
vere konfliktfylte, som i byutviklingsprosesser. Hun bruker Docklands i 
London som eksempel, et sted hvor det har vært mange interesser i kon- 
flikt knyttet til et goldt finanskompleks tett opp til de gamle by- og bolig- 
omradene. Massey sier ikke at steder ikke finnes, men vektlegger at steder 
er i endring over tid, og at steder ikke kan fanges ved sin essens, men ved 
sine relasjoner. 

Jonathan Metzger (2014) utdyper Masseys tilnærming. Han kritiserer 
todelingen mellom mennesker og omgivelsene, eller adskillelsen mellom 
objektive og subjektive kvaliteter ved steder. Han fremhever at det eksis- 
terer en relasjon mellom subjekt og objekt, der alle kvaliteter ved steder 
fremkommer. Han viser også til at disse multiple subjektposisjoner, og 
dermed mange ulike versjoner av et sted, er kilde til konflikter. Fordelen 
er likevel at mangfoldet av aktører bedre kan ivareta et mangfold også i 
bruk og i undersøkelser av steder (Metzger i Paulsson, 2016, s. 45). 

Også aktør- og nettverksteori, som har sterke referanser til Masseys 
relative perspektiv, er kommet til i landskapet av sammenstillingen 
handling og materialitet. Perspektivet bygger på ideen om en kontinu- 
erlig utveksling av menneskelige handlinger, teknologi og natur, noe 

som kan gi observerbare, relasjonelle effekter (Paulsson, 2016). Aktor- 
nettverkperspektivet hevder å unngå essensialistiske tilnærminger, i en 
såkalt relativistisk ontologi, noe som betyr at verken mennesker eller 
gjenstander har innebygde egenskaper, alt er i bevegelse og star i relasjon 
til hverandre. Et annet viktig poeng ved dette perspektivet er at steder 
ikke har varige kvaliteter, de skapes kontinuerlig. Derfor har også Emma 
Paulsson tittelen Göra plats. Graffiti, kommunal förvaltning og plats som 
relationell effekt på sin doktoravhandling fra 2016; selve «görandet» er 
sentralt. 

Aktør-nettverksteorien (ANT) anses av noen kritikere å være mer en 
pragmatisk metode enn en teori, og som også har i seg en essensialistisk 
dimensjon gjennom å tillegge materielle objekter handlende egenskaper, 
under benevnelsen aktanter (Whittle & Spicer, 2008). Tross kritikken 
viser dette perspektivet likevel at det er viktig å se mennesker og deres 
omgivelser som relasjoner som virker sammen. Dette perspektivet er 
også anvendt i noen av artiklene i boken. 


Produksjon av rom 


Fra det ovenstående går vi videre i retning av mer systemkritiske per- 
spektiver, som åpner opp for nye posisjoner av romlighet og forskjellig- 
het. Filosofen og sosiologen Henri Lefebvre (2000 [1974]) er en sentral 
teoretiker her. 

Lefebvre er opptatt av produksjonen av rom, basert pa Karl Marx’ 
tenkemåte. Men Lefebvre vil overskride den tradisjonelle marxistiske til- 
nærming om forholdet mellom arbeid og kapital, han tar også inn mer 
fenomenologisk inspirerte tilnærminger, som lesning av tegn og symboler. 
Han vektlegger hvordan «hverdagslivet» ikke er en integrert del av produk- 
sjonslivet, dette er ulike rom. Lefebvre er opptatt av hvordan hverdagslivet 
til mennesker i byer består av motsigelser, detinneholder mer enn å overleve 
og produsere; mennesker vil skape og leke, men de vil også ha sikkerhet og 
visshet, og de vil ha plasser og tid til å møtes. Moderniteten tilbyr ikke en 
slik helhetlig levemåte. På grunn av det oppdelte og oppløste ved moderni- 
teten, og på grunn av at det er ulike «systemer» som ivaretar individuelle og 
lokale behov, fokuserer Lefebvre blant annet på hverdagslivets elendighet, 

og hverdagslivets makt. Det er i hverdagsrommet bade forurensning, 
knapphet (pa boliger, arealer, etc.) og sosiale motsetninger oppstar, men 
det er også her kritikken fødes og visjonene kan skapes. 

Ifølge Lefebvre produseres rom bade gjennom institusjonaliserte ord- 
ninger, og ved diskurser og symboler. Bade de skjulte koder, de begreps- 
messige bilder og den sosiale kunnskapen inngår i slike prosesser. Lefebvre 
inndeler prosessene i en triade: romlig praksis, rommets representasjoner 
og det representative rom (Lefebvre, 2000, s. 38). Det første rom, romlig 
praksis (l'espace percu), angir spesifikke rom for spesifikke handlinger, 
som fabrikken, skolen, etc., og er fysisk adskilte rom. Disse rommene 
utvikles over tid, de sikrer kontinuitet og en bestemt type samfunnsmes- 
sig sammenheng, og krever en viss kompetanse og spesifikk praksis fra 
samfunnsmedlemmenes side.’ I flere av artiklene i boken møter barn og 
unge en verden av profesjonelle tilhørende disse samfunnsinstitusjonene. 

Det neste rombegrepet til Lefebvre, rommets representasjoner (l'espace 
concu), består av de begreper planleggere, forskere og andre sosiale entre- 
prenører har om rom, formidlet via tegn og diskurser. Dette representerer 
den dominerende diskurs om rommet. Her ligger en bestemt type orden 
til grunn for produksjon av rom, enten det er monumenter, fabrikker, 
kontorbygg eller bolig- og byområder. 

Den siste type rom, det levde rom (l'espace vecu), er hverdagslivets rom, 
det levde rom, beboernes og brukernes rom, men også beskrivende kunst- 
neres og filosofers rom. De fysiske rom tas i bruk på en symbolsk måte 
av disse, de representeres ved ikke-verbale symboler og tegn, og adlyder 
ikke «ordensregler», de er rom mer følt enn tenkt. De er komplekst sam- 
mensatt og inneholder de mer skjulte sider ved det romlige. Disse rom er 
derfor vanskelig å utforske. De er også de dominerte rom, som arkitekter 
og planleggere søker å intervenere i og forandre (Lefebvre, 2000, s. 33 og 
38-39). I boken viser vi til prosesser hvor både det planlagte og det mer 


1 Kirken kunne ikke eksistere uten kirkene, sier Lefebvre. 

2 Det kan være noe uklart hva som er forskjellen på det levde rommet og den romlige praksis. 
Merrifield (2000) vektlegger at dette tredje rommet, praksis, fungerer som et slags bindeledd 
mellom det tenkte og det levde rommet, det er dette vi ser, handler i og beveger oss i og mellom, 
og som gir oss en slags romlig kompetanse. Tredelingen gjør at det ene rommet gir mening til de 
to andre. Tredelingen ovenfor gir også assosiasjoner til henholdsvis rom (abstrakt), sted (befol- 
ket, levd) og landskap (nettverk av steder eller spesialiserte rom). 

skjulte, eller hemmelige, kan gis rom gjennom bade de profesjonelles del- 
takelse og de unges handlinger. 

Lefebvre polemiserer mot romteori som bygger kun pa minner og spor, 
erindring og refleksjon (Lefebvre, 2000, s. 17). Heideggers «dwelling»- 
perspektiv er folklore og flukt, og mer tid- enn romorientert, sier han. 
Her er «being», varigheten, viktigere enn rom og produksjonsprosesser. 
Og «minner» har en tvangsmessig virkning innen kunst, poesi og filosofi, 
og gir byene en nostalgisk aura, her bidrar Bachelard «med sine skuffer 
og kister», og Heidegger er med pa å helliggjøre dette kvasireligiøse abso- 
lutte rom. Bakenfor står «mother Nature» med kosmisk kraft og synger 
(Lefebvre, 2000; Heidegger, 1975, s. 121). Slike perspektiver er fetisjeringer, 
mener Lefebvre. Som Casey og feministene ønsker han å føre kroppen inn i 
teorien, dette som en motvekt mot metaforiseringen i samfunnet (Unwin, 
2000, S. 16). Som frigjørende strategi fra det abstrakte rommet fylt av orden 
og konsistens må brudd og uorden kunne oppstå spontant, i form av festi- 
valer og dramaer, hvor gatene tas i besittelse av det levde livet. Livet i byene 
må preges av festen, mener Lefebvre, «festivals are the veritable antithesis 
of bureuacratic domination and ordering» (Merrifield, 2000, s. 179). 

Lefebvre er ogsa opptatt av hvordan var sivilisasjon og var produk- 
sjonsmate odelegger og forbruker naturen. Ved at naturen tapes av syne, 
vil den ogsa ga tapt fra tanken og omtanken. Ogsa historien ma trekkes 
inn, men i storre skala enn de subjektive minner og landsbylivets lille 
historie, setet for «being». 

Siden Lefebvre er ute i politisk ærend, blir selve produksjonsprosessen 
og dens historie mer sentral enn de prosesser som har betydning nar det 
gjelder sansning, erfaringer og endringer i mindre skala, de som kan ha en 
viktig betydning i menneskenes hverdagsliv. Men Lefebvres perspektiv kan 
veere virksomt i analyse av hvordan skaping av rom og symboler uttrykker 
makt og interesser, og det kan anvendes for a avdekke hvordan hverdagsli- 
vets «levde rom» blir holdt skjult, men virker i hverdagslivets forestillinger. 


Ikke rom, men «sosiomateriell» 


Er Lefebvre like mye romfetisjist som dem han kritiserer? Å fokusere på 
rom, som Lefebvre gjør, er å tillegge rommet sosiale egenskaper, noe som 

forer til en form for romfetisjisme, sier Manuel Castells (i Osterberg, 1998, 
s. 26), noe som minner om ideologi, i marxistisk forstand. 

Dag Østerberg har utviklet en teori om det sosiomaterielle. Han byg- 
ger sitt perspektiv på filosofen Jean Paul Sartre, og i særdeleshet hans 
begrep om det praktisk-trege handlingsfeltet (Sartre, 2004). Mer enn å 
fokusere på rommet som geografisk enhet vektlegger Østerberg «om- 
verdenens motstand», eller de stoffer vi former og omformer i vår dag- 
lige virksomhet, disse som samtidig representerer en treghet i forhold til 
menneskenes handlinger. Dette uttrykkes i begrepet sosiomateriell, hvor 
omgivelsene fremstår som et sosiomaterielt handlingsfelt, som «henven- 
der seg til menneskene i feltet, som svarer tilbake gjennom sin adferd» 
(Østerberg, 1998, s. 27). For Østerberg er det romlige del av menneskenes 
virksomhet, og inngår som formidler, eller mediator, av sosial samhand- 
ling og maktrelasjoner, og representerer faktisiteten ved våre handlinger, 
det som kan oppleves å stå i veien. I ulike situasjoner kan menneskenes 
prosjekter overskride faktisiteten og virke frigjørende. Motsatt skapes 
avmakten, hvor materiellet forhindrer en faktisk overskridelse. Overskri- 
delsen kan også være imaginær, gjennom drømmer og fantasier, vi kan 
også sprenge oss gjennom den stengende materialiteten ved hjelp av kunst 
og andre forestilte tilstander. I sin studie av Oslo bruker Østerberg (1998, 
s. 29) hovedbegrepene tyngsel og avlastning for å vise hvordan materiellet 
kan oppleves som faktisitet, eller være frigjørende. 

På tross av ikke å ville fokusere på det romlige som utstrekning, gjør 
likevel Østerberg (1998) delvis dette. Han leser Oslos ulike sedimenter 
og beskriver deler av byen som representativ for ulike epoker i byens 
historie. Han kommer ikke utenom å analysere Oslo som utstrekning og 
lokalitet, knyttet til tid, makt, bytenkning og estetiske forbilder, i tråd 
med Lefebvres semiotiske perspektiv. Østerberg er likevel mer opptatt av 
å lese dette som spor, enn som arena eller «medspiller» i det sosiale livet, 
selv om han også gjør det (Osterberg, 1993, s. 129-30). Det sosiomaterielle 
perspektivet viser hvordan avmakt skapes. For innbyggerne er graffiti 
et overgrep som de føler avmakt overfor, men byplanlegging kan også 
oppleves slik. Avmakten kan også oppleves på mange nivåer, avhengig 
av hvilket blikk en legger på prosessene, om det er innbyggeres, profe- 
sjonelles, eller de som skal kontrollere at «plasslover» overholdes. I det 

siste tilfellet vil nok Osterberg interessere seg for hvem som i storst grad 
besitter den formelle makten til å sette avmakten til side (Sæter, 2003). 

Østerberg er kritisk til et overdrevent fokus på det romlige, han er mer 
opptatt av dynamikken mellom materiell og mennesker i den daglige 
virksomhet, og på samme tid samfunnsbygging i større format. Men det 
ene perspektivet, som Lefebvres «produksjon av rom», utelukker ikke det 
andre, det sosiomaterielle perspektivet. 

I denne siste gjennomgangen av perspektiver har vi beveget oss mer 
inn i strukturenes orden, representert ved Lefebvre og Østerberg. Begge 
bygger på Marx, men har ulike tilnærminger: Lefebvre er fokusert på det 
romlige, Østerberg på sosiomaterialiteten, begge er likevel opptatt av at 
samfunnet som fysisk kropp kan overskrides, gjennom handling, reflek- 
sjon, lek, aktivisme og opprør. Lefebvres utgangspunkt er at produksjon 
av rom skal forstås som pågående prosesser av sosiale interaksjoner, ikke 
som produkter av slike interaksjoner, det innebærer at det er muligheter 
til overskridelse, gjennom handlinger: «Itself the outcome of past actions, 
social space is what permits fresh actions to occur, while suggesting oth- 
ers and prohibiting yet others.» (Lefebvre, 2000, s. 73). Lefebvre er mer 
opptatt av festen som overskridende mulighet, mens Østerberg trekker 
individet sterkere inn, det kan bryte stengslene og frigjøres. 

Her kommer vi inn på de tyngre strukturene, enten vi snakker om 
byen som sted for utfoldelse, eller bygningers språk, som kan fortelle om 
tyngsel eller avlastning. Tunge strukturer kan avspeiles i de små, hvor 
noen praksiser tilrettelegges bedre for noen enn for andre. «Hvem har 
makten?» er spørsmålet som ligger i dette perspektivet. Hvordan kan vi 
overskride stengende strukturer? sier den unge i opprør. 


Oppsummering 


I denne gjennomgangen har vi vist at steder, rom og sosiomaterialitet 
kan forstås på ulike måter, og at det åpner opp for ulike muligheter, men 
også stengsler. Vi har også vist at det romlige ikke har noen mening uten 
mennesker, og det er gjennom stedserfaringer at vi også kan forestille 
oss noe romlig. Steder kan heller ikke fanges som et lukket rom, med 
varige kvaliteter. Så lenge det er mennesker her, er de i forandring. En 

ontologisk tilnzerming, hvor individene skaper steder kontinuerlig gjen- 
nom «dwelling» og hverdagens meningsskapende handlinger, ma ogsa 
forstas som prosesser, hvor det er plass for ulike blikk, ogsa det margina- 
liserte. Steder har landemerker, bygninger og møteplasser, men steder er 
også i bevegelse, de er porøse og forandrer seg over tid. Steder kan inngå i 
en relasjonell forståelse, men også en type materialitetsforståelse, hvor det 
praktisk-trege handlingsfeltet styrer våre handlinger. Men materiellets 
makt er ikke total. Feltet kan overskrides gjennom vår evne til å handle. 
Dette viser vi også i denne boken. 

Abstract 


In this chapter is discussed how young people from three different neighbour- 
hoods in Norway experience exclusion in the place they live, and how this is 
expressed in different ways. The places are Holmlia in Søndre Nordstrand in 
Oslo; a smaller town called Jessheim; and Hemsedal, a mountain village. The 
theoretical approach is mainly inspired by theories of place identity and the- 
ories discussing «in place/out of place». Different strategies for strengthening 
place identity are demonstrated by the youth. In Søndre Nordstrand, (the) 
youngsters were marginalized through negative reputation, but by engaging in 
local offers that were adapted for youth, they strengthened both personal iden- 
tities and developed stronger identification with the place. At Jessheim, young 
people seemed to be displaced from a part of the public space in the city; they 
fought for using the place through their own cultural expression: car «burning 
rubber» in the main street. Youth in Hemsedal no longer felt they belonged 
in their own place. Tourists dominated both the public space and the muni- 


cipality’s marketing. The leisure culture symbolized success and wealth, while 

the youth’s own position was put under pressure. Tractor-driving in the village 
center became a counter-reaction. Different strategies discussed in this chapter 
highlight symbolic actions that challenge both the youth’s attachment to the 
places and the identity of the place. 


Innledning 


Tema for dette kapitlet er ungdommens strategier og soken etter a finne 
sitt «eget rom» i omradet de vokser opp i. Interessen for temaet ble vekket 
i forbindelse med studier av planlagte endringsprosesser bade i drabant- 
byomrader og i mindre byer og tettsteder. Studiene ga innsikt hvordan de 
unges tilhørighet og «plass» i eget oppvekstmiljø ble utfordret når stedene 
ble utsatt for ytre press eller planer om endringer. I drabantbyen dreide det 
seg om tiltak som ble satt i gang for å løfte området, og i de mindre tett- 
stedene om kommunenes fremtidige planer for utvikling av stedet. I disse 
endringsprosessene strevde stedets ungdom med å finne seg til rette, enten 
det handlet om å styrke egen stedstilhørighet i tett befolkede boområder i 
stadig endring, eller i konkurranse med andre grupper om å være synlige 
i det offentlige rom. Ungdommens strategier for å finne tilhørighet ga seg 
både uttrykk i motreaksjoner som kommer frem i kollektive handlinger, 
så vel som i personlige strategier. 

I kapitlet ser jeg nærmere på hva de ulike strategiene er uttrykk for, satt 
inn i et teoretisk rammeverk. Spørsmålene som drøftes, er hvordan ung- 
dom skaper sitt eget rom og befester sin stedstilhørighet. Hvilke strategier 
benyttes, og hvordan kommer dette til uttrykk på stedene der de bor? Kan 
det avdekkes felles kjennetegn? Empirien som danner utgangspunkt for 
kapitlet, er hentet fra stedsanalyser fra småbyen Jessheim, fra tettstedet 
Hemsedal og fra drabantbyen Holmlia i Oslo.’ De tre casene er valgt fordi 
de belyser ulike sider ved det å føle seg utenfor i forskjellige romlige kon- 
tekster — et boligområde med høy fysisk tetthet, sentrum i en småby og 
offentlige rom på et lite tettsted — og den romlige dimensjonen er tett rela- 
tert til ulike strategier for å styrke både egen identitet og stedstilhørighet. 


1 Ruud, Brattbakk, Haug, Nordlund & Fredriksen, 2005; Vestby & Ruud, 2008; Ruud & Vestby, 
2011.. 

Felles for stedsanalysene er at de handler om ungdom som har blitt berørt 
av endringer eller planer om endringer på hjemstedet, og analysene dreier 
seg om på hvilken måte ungdom ivaretas i stedsutvikling. 

I disse studiene møter vi flere kategorier ungdom. Det dreier seg om 
ungdom med innvandrerbakgrunn som vokser opp i en drabantby, og 
det er ungdom som er født og oppvokst på forskjellige tettsteder. Disse 
ungdommene erfarer på ulike måter å være «på sidelinjen» i det miljøet 
de tilhører, der det dreier seg om manglende fysiske og sosiale holde- 
punkter i nære omgivelser. 

Dataene som danner grunnlaget for dette kapitlet, ble først og fremst 
samlet inn gjennom intervjuer og samtaler med grupper av ungdom på 
de forskjellige stedene. Hensikten var å få frem de unges erfaringer og 
synspunkter på planlagte endringer av stedet, eller erfaringer med de 
endringene som hadde funnet sted, i tråd med kvalitativ forskningsmetode 
(Ruud, 2003; Thagaard, 2009). På Jessheim ble det også benyttet arbeids- 
bøker der elever fra ungdomsskolen og videregående skole utarbeidet kart 
over daglig bruk av sentrum og besvarte spørsmål skriftlig om bruken 
av og erfaringene med stedet (Ruud mfl., 2005). I Hemsedal ble utvalgte 
skoleklasser valgt ut til en variant av fokusgruppeintervjuer der vi både 
fikk inn individuelle og kollektive svar. Fordelen med gruppeintervjuene 
var at de avdekket relasjoner, enighet/uenighet og eventuelle maktforhold, 
noe som karakteriserer denne tilnærmingen (Malterud, 2012). I tillegg ble 
voksne knyttet til ungdomsarbeid intervjuet. På Søndre Nordstrand fikk vi 
kontakt med flere ungdomsforeninger der ungdom stilte til intervju. Mate- 
rialet fra Jessheim og Hemsedal ble samlet inn i forkant av planlagte steds- 
utviklingsprosesser, mens dataene fra Søndre Nordstrand ble samlet inn 
etter at flere tiltak for ungdom var iverksatt i forbindelse med satsingen. 

Videre i kapitlet presenterer jeg først teoretiske perspektiver på stedsi- 
dentitet som dreier seg om relasjoner mellom mennesker og sted. Disse 
perspektivene danner bakteppet for analysen. Deretter drøftes kjenne- 
tegn ved ungdomstiden spesielt, med vekt på hva som er særegent ved 
ungdomsidentitet. De påfølgende temaene som presenteres, er kategori- 
sert i tre analytiske perspektiver: mestring og tillit som strategi for til- 
hørighet, rommet som maktarena mellom grupper samt utenforskap på 
eget sted. 


41 


KAPITTEL 3 


Det teoretiske bakteppet 


Det teoretiske bakteppet hentes fra diskusjoner om det 4 gi rommet 
mening, og diskusjoner om rom som maktarena. Mer konkret vil den rom- 
lige dimensjonen her ses i sammenheng med stedstilhørighet og stedsiden- 
titet til fysiske steder, enten det dreier seg om nærmiljøet eller det urbane 
byrommet. Det første perspektivet dreier seg om ønsker om å befeste sin 
egen posisjon og bli synlig i konkurranse med andre grupper for på den 
måten å knytte bånd til stedet. Det andre perspektivet handler om måter 
rommet brukes på som en arena for å vise hvem som «eier» stedet, og der- 
med symboliserer makt. Makt i en romlig kontekst dreier seg om hvem 
som dominerer og er mest synlig, hvordan ulike grupper danner territorier 
og revir og skaper symbolske barrierer mot andre. Hvem som dominerer, 
påvirker stedets renommé. Maktperspektivet kan knyttes til både private, 
halvoffentlige og offentlige rom, for eksempel til bruk av plassen utenfor 
kjøpesenteret der ungdom kjemper om bruken sammen med «voksne» 
kunder, eller til turister som overtar bruken av den lokale gata, og med sin 
bruk skaper symbolske barrierer mellom dem og de lokale ungdommene. 


Stedsidentitet 


Begrepet stedsidentitet, eller stedsidentifisering, brukes analytisk for 
å forstå hvordan stedet inngår i individers konstruksjoner av identitet 
(Lewicka, 2014). I begrepet stedsidentitet gjenspeiles en dobbelthet fordi 
det brukes både om steders egenart, særpreg og karaktertrekk («Identity 
of place») og om menneskers følelser for og tilhørighet til et sted («Iden- 
tity with place»). 

Tilnærmingen som ser sted i sammenheng med individers konstruk- 
sjon av identitet, er hentet fra den fenomenologiske forståelsen av sted, 
«sense of place» (Relph, 1985; Hernåndez, Hidalgo & Ruitz, 2014, s. 126). 
Rommet tillegges mening gjennom verdier og symboler (Relph, 1985). Det 
handler om menneskers personlige erfaringer, opplevelser, minner og 
forventninger som knyttes til stedet, og som relateres til individers betyd- 
ningssystemer og forestillinger om rom (Ruud, 2015). De fysiske omgivel- 
sene og de følelsesmessige båndene til stedet er følgelig nært knyttet til 


hverandre. 


42 


STRATEGIER FOR STEDSTILHØRIGHET BLANT UNGDOM 


Samtidig er følelser og meningsinnhold formet av sosiale, kulturelle 
og økonomiske omstendigheter. Hvordan stedsfølelse konstrueres av den 
enkelte, er følgelig et produkt både av de subjektive dimensjonene og av 
ytre strukturelle påvirkninger (Carlsen, 2013). Steder kan således betraktes 
som sosiale settinger som preges av de aktiviteter som foregår, og som sam- 
tidig setter preg på disse aktivitetene. Stedsfølelser blir i overveiende grad 
forbundet med emosjonelle, og mest positive, dimensjoner (Vestby, 2015). Å 
føle seg hjemme et sted har gjerne sterke innslag av sosial tilhørighet, som 
bygger på en form for samhørighet og likhet fordi det der er mennesker 
som ligner en selv. Det kan dreie seg om å tilhøre samme sosioøkonomiske 
sjikt, eller man deler verdier og kulturelle preferanser (Vestby, 2015). 

I hvilken grad individet har tilknytning til et sted, og ikke minst hva 
stedet betyr, har lenge vært gjenstand for diskusjon. Dette kommer sær- 
lig frem i Giddens arbeider om det senmoderne samfunnet, og i Doreen 
Masseys perspektiver på sted som noe relasjonelt. Giddens argumenterer 
for at vi er mindre knyttet til det lokale stedet enn tidligere fordi vi er 
mer mobile (Giddens, 1991; Ruud, 2003). Massey argumenterer med at det 
ikke finnes klare stedsidentiteter, og at steder fanges opp av relasjoner og 
mangfold (Massey, 1997). Samtidig som mobilitet og nye former for sosial 
interaksjon kan svekke betydningen av det lokale stedet, hevder andre at 
nettopp disse mekanismene revitaliserer betydningen av det lokale stedet. 
Forskning fra land verden over viser at majoriteten av befolkningen føler 
stedstilknytning til eget bosted, og at det er eget nabolag som prioriteres 
dersom folk fikk velge ved flytting (Lewicka, 2014, s. 50). Selv i lys av det 
moderne samfunnets mobilitet og globalisering ser vi at folk er knyttet til 
fysiske steder. Ifølge Fallov, Jørgensen og Knudsen (2013) kan imidlertid 
ikke mobilitet og tilknytning ses som motsetningsfylte kategorier etter- 
som individers tilknytning til stedet varierer, både mellom ulike steder 
og med ulik grad av røtter og forflyttinger i hverdagen. 

På samme måte som graden av stedstilknytning varierer, er stedet 
en dynamisk enhet som stadig er i endring, avhengig av folk som bor 
der, bruken av stedet og endringer i fysiske egenskaper. Det betyr også 
at nabolag eller boligområder ikke kan refereres til som statiske fysiske 
strukturer eller som en meningsstruktur. Å knytte seg til et sted er en 
kontinuerlig og kontekstuell prosess som utkrystalliserer seg mellom 

dimensjonene mennesker, sted og mobilitet, og som er betinget av tid, 
ressurser og meningsstrukturer (Fallov mfl., 2013, s. 470). Dette betyr at 
stedstilknytning ma betraktes som en kontinuerlig prosess relatert bade 
til konteksten i nabolaget og individets livsmønster og livsfaser. 


«Out of place» - makt og avmakt i bruk av 
offentlig rom 


Hvem som passer inn, hvem som ikke passer inn, og hvem som domi- 
nerer bruken av et sted, er en annen tilnærming til å forstå stedet på, 
og som går inn under Cresswells begreper «in place» og «out of place» 
(Cresswell, 1996). Det kan dreie seg både om mennesker og praksiser 
som kan være innenfor eller utenfor. Det er ofte tett sammenheng mel- 
lom geografiske steder og antakelser som hva som normativt sett er rik- 
tig oppførsel (Kvifte, 2007). Når noe eller noen blir stemplet som «out of 
place» eller upassende, har en symbolsk og kulturell grense blitt overtrådt. 
Grensekryssingen trenger ikke være intensjonal, det holder at noen ser 
handlingen som forstyrrende. Det å ikke knekke de kulturelle kodene for 
atferd, samvær eller samspill, kan bidra til at noen ikke føler seg hjemme, 
eller i verste fall blir fordrevet, fordi de ikke passer inn. Det kan oppleves 
både av folk som nettopp har flyttet til et sted og ikke kjenner de lokale 
kodene, og av folk som har bodd hele livet på et sted og gjort stedet til 
sitt eget, men som føler seg fortrengt av andre som «tar» rommet. Noens 
stedstilhørighet kan oppnås ved å ekskludere andre, for eksempel ved 
klart definerte sosiale og territorielle grenser i byrommet (Vestby, 2015). 
Denne tilnærmingen kan relateres til de siste årenes søkelys på tema «ret- 
ten til byen», som særlig er rettet mot ekskludering av økonomisk van- 
skeligstilte grupper som ikke passer inn i en markedsstyrt byutvikling 
(Harvey, 2012). 

En annen tilnærming er å se hvordan atferd kan forstyrre forestil- 
lingen om hvordan rommet skal brukes. Goffman beskriver avvikende 
atferd som en krenkelse av territorial og sosial plass. Fordi individet har 
forventninger om sammenfallende oppfatninger hos andre, blir avvi- 
kende atferd en krenkelse av den territoriale og sosiale plasseringen som 
individet har i gruppen (Goffman, 1992). Hvem som er innenfor, og hvem 

som er utenfor, dreier seg også om hvem som dominerer bruken, hvem 
som har makt. Bourdieu (1996) diskuterer hvordan grupper og individer 
må inneha den riktig kapitalen (kulturell eller materiell kapital) for å bli 
«akseptert». Rommet stiller krav til de som er i det for at de ikke skal 
føle seg feilplassert (Bourdieu, 1996, s. 156). Bruken av rommet markerer 
avstand, nærhet, inkludering eller ekskludering av andre. Det å besitte et 
fysisk rom kan være en måte å holde avstand til andre på. Det handler om 
å erobre rommet gjennom bruk og praksis, og gjennom bruk markeres 
ofte at andre er uønsket (Bourdieu, 1996, s. 157). 


Ungdom og identitet 


Finnes det en egen ungdomsidentitet, og hva kjennetegner eventuelt 
denne? Ungdomstiden kjennetegnes først og fremst av en frigjørings- 
prosess, og i denne livsfasen er det å bli selvstendig en del av identitets- 
formingen. Det argumenteres med at særlig ungdom har en blanding av 
flere identiteter, og at ungdom er mer preget av en kollektiv enn en indi- 
viduell identitet. Eriksen (2000) karakteriserer ungdoms identitet som 
kreolsk identitet. Det henspiller på en blanding av flere identiteter formet 
av mange impulser og angir kultur som noe dynamisk og fremtidsret- 
tet (Eriksen, 2000). I de senere årene har det vokst frem en livsfase som 
historisk sett er ny og annerledes sammenlignet med ungdomstiden tid- 
ligere. Ikke bare har tiden som unge bruker på utdanning forandret seg, 
men også livsløpet videre (Frønes & Brusdal, 2000). Det er ikke lenger 
arbeid og familiedannelse som er viktige hendelser i ung voksen-fasen, 
men utdanning og dannelse. Ungdom er opptatte av «å være ungdom» til 
langt opp i trettiårene (Paxal, 2007, s. 22). De utsetter det å bli «voksen», 
de er skeptiske til rutinearbeid og forpliktelser, og de har ikke bestemt 
seg for om og når de skal stifte familie. I tillegg har de store forventninger 
til venner og partnere, og de veksler mellom studier, arbeid og reiser, og 
de veksler mellom å bo alene, med venner og med familie (Paxal, 2007). 
Denne livsstilen er en måte å uttrykke kulturell identitet på. 

Imidlertid er også ungdomsfasens forløp avhengig av samfunnsmes- 
sige strukturer som følges av sosiale normer, økonomiske forhold og sosi- 
alpolitiske lover, enten det dreier seg om å bli økonomisk uavhengig eller 

a etablere en sosial tilhorighet uavhengig av foreldrene. Dette er prosesser 
som pavirkes av bade ytre, strukturelle faktorer og av individuelle prefe- 
ranser, mulighetsrom og tradisjoner. Identitet utvikles gjennom 4 forene 
indre disposisjoner med ytre press pa en mate som gir følelse av sammen- 
heng og helhet. I dette bildet er szerlig ungdomstiden utsatt, og de unge 
kan oppleve å ha mindre kontroll over «hvem de er og vil være», de unges 
identitet er mer sårbar (Paxal, 2007, s. 21). De som ikke lykkes i å bygge 
opp en identitet som gir følelse av kontinuitet, vil være mer sårbare for 
ytre påvirkning (Håkonsen, 2004). 

Vi kan nå se en økende marginalisering av deler av ungdomsgruppen 
som ikke handler om etniske skillelinjer. Samtidig som dagens ungdom er 
velutdannede og ansvarsfulle (de tar lang utdannelse, og de strever hardt 
for å få jobb), er det likevel grupper av ungdom som faller utenfor det eta- 
blerte mønsteret, og som dermed møter en sterkere tendens til å bli «ute- 
stengt» fra for eksempel boligmarkedet (Ruud, Nørve & Karvel, 2012). En 
surveyundersøkelse fra Ungdata, NOVA, som omfatter 40 000 ungdom- 
mer fra 101 kommuner i Norge, viser at ungdom flest blir stadig flinkere 
og mer veltilpasset, og de er mer opptatt av skolearbeid og karakterer. Og 
de gjør det godt i skolen (Paulgaard, 2015, s. 129). Presset om å prestere er 
imidlertid stort. Studier av ungdom her i landet fra 1990-tallet til i dag 
viser en økende tendens til psykiske plager som depresjon. Dette knyttes 
til at prestasjonskravene for unge i dag blir stadig høyere, og dagens unge 
betegnes gjerne i offentligheten som generasjon prestasjon. Paulgaard refe- 
rerer også fra en undersøkelse fra FAFO, gjennomført i 2014, at mange 
ungdom faller utenfor arbeidsliv og skole, og er på sidelinjen av de formelle 
arenaene. «Det er ikke rom for dem på banen» (Paulgaard, 2015, s. 129). 
Gapet mellom de vellykkede og de som ikke er innenfor, blir ekstra synlig. 


Mestring og tillit som strategi for tilhørighet - 
fortellinger fra drabantbyen 

Barn og unges oppvekstmiljø har vært ett av de viktigste satsingsområ- 
dene i de store programmene i drabantbyene i Oslo. I Oslo Sør-satsingen 
på Søndre Nordstrand, som startet i 2008, var målet å «fremme integre- 
ring og inkludering, samt å bedre folkehelsen og bomiljøene i bydelen» 

(Ruud & Vestby, 2011, s. 13). Ett av innsatsområdene handlet om oppvekst. 
Bakgrunnen for at tiltak for barn og unge fikk så stor plass, var sammensatt, 
men hadde først og fremst en velferdspolitisk begrunnelse der en ønsket 
å bedre barn og unges levekår. Lave score på levekårsindikatorer i disse 
områdene førte til negativt omdømme av enkelte områder, godt hjulpet av 
medias fremstilling, og negativt omdømme kombinert med manglende ste- 
der å oppholde seg i fritiden førte igjen til mer eller mindre fravær av sted- 
stilhørighet (Ruud & Vestby, 2011). Det dreide seg om å stå utenfor sosiale 
fellesskap, slik flere ungdommer opplevde det, enten det var i nærmiljøet, i 
fritidsklubben, på skolen, eller i frivillige aktiviteter. Ved å oppleve «uten- 
forskap» ville de verken få muligheter til sosial deltakelse eller til å med- 
virke til å utvikle og forme noe for fellesskapet på stedet. Derfor ble det satt 
i gang en rekke tiltak og strategier. Malet var å få ungdommen til å bli stolte 
av området de kom fra, og samtidig øke deres egen mestring og selvtillit. 

Bakenforliggende forutsetninger for å lykkes med å få til sosiale felles- 
skap dreier seg om å bygge tillit. Det handler om tillit til storsamfunnet 
generelt og til offentlige instanser og institusjoner spesielt. Tillit handler 
også om trygghet — om en stoler på at for eksempel lokale myndigheter 
handler til beste for deg eller ikke. Om det enkelte individ, eller en gruppe 
av individer, viser tillit eller mistillit, er avhengig av hva slags forståelse 
ungdom har for norske fellesskapsinstitusjoner, demokratiske ordninger 
og offentlige velferdssystem. 

Samtidig som tillit er vesentlig for å etablere sosiale relasjoner og felles- 
skap, er også den romlige dimensjonen sentral. Fravær av stedstilhørighet 
blant unge i drabantbyene har særlig tidligere vært koblet til de fysiske 
strukturene (Lieberg, 1993). I forskning fra de svenske drabantbyene 
på 1980- og 1990-tallet ble årsaken til manglende stedstilhørighet blant 
ungdom forklart med planlegging og utbygging av den sektordelte byen, 
med sovebyer utenfor sentrumskjernen og uten de kvalitetene som byen 
kunne tilby av «urban mosaikk» (Lieberg, 1993, s. 206). Lieberg relaterer 
manglende fysiske, urbane kvaliteter med manglende stedstilhørighet. 
Hva som ligger i urbane kvaliteter, dreier seg først og fremst om steder å 
møtes, der det sosiale livet kan utspilles. 

I Oslo Sør-satsingen var Ungdomsfabrikken og Moonwalker Danse- 
skole eksempler på tiltak der det å bygge opp mestring og selvtillit både 

var middel og mal. I Michael Jacksons and tok Jonathan, oppvokst pa 
Holmlia, initiativ til å starte Moonwalker danseskole og kulturarrangør, 
et dansested og en danseskole, da Jackson døde. Han ønsket å gjøre noe 
for andre unge i området. Allerede ved oppstart viste det seg at dette var 
populært blant svært mange, og danseskolen fikk langt flere interesserte 
enn de kunne ta imot. I tillegg til selve dansen var det et overgripende 
mål at minoritetsungdom skulle føle seg stolte av sine kulturuttrykk, og 
at slike aktiviteter og arrangementer skulle bygge broer mellom folk som 
ellers var ulike. 

Med bakgrunn i Agenda X og antirasistisk arbeid ble tiltaket Ung- 
domsfabrikken startet i 2007. Ungdomsfabrikken var et aktivitetstilbud 
for ungdom i alderen 13-26 år som ble drevet av ungdom og for ung- 
dom, og som veldig mange benyttet seg av. Tiltaket hadde sitt utspring på 
Holmlia, men var for ungdom fra hele byen. (Ruud & Vestby, 2011). 

Aktivitetene ble satt i gang av mennesker som brant for noe, og som 
ville bruke dette engasjementet for et fellesskap. Tiltakene rommet fri- 
tidsaktiviteter som i seg selv ville ha en egenverdi fordi de bød deltakerne 
på opplevelser og trivsel, mestring og opplæring av ferdigheter. Samtidig 
var bevisstheten om at dette var noe mer, klart til stede: På forskjellige 
måter dreide det seg om å gi barn og unge en følelse av verdighet gjennom 
mestring og fellesskap. «De opplever ting, de lærer ting, de kommer seg 
ut. Du ser jo fornyelsen med en gang», ble det fortalt. 

Den overgripende målsettingen med disse initiativene var «å gjøre det 
bedre å være minoritetsungdom, løfte dem og gi dem selvtillit». En av 
initiativtakerne, som kom hit til landet fra Brunei få år før Ungdomsfa- 
brikken startet uttalte: «Mange ungdom med min bakgrunn klarer ikke 
å være seg selv. Du klarer ikke å vise frem din egen identitet.» Videre sa 
han «Vi (på Ungdomsfabrikken) har klart å få ungdom sammen, og vise 
at du kan være deg selv og være stolt av den du er», og la til at virksomhe- 
ten i seg selv var noe å være stolt av: «Ungdom selv driver dette. De kan 
være stolt av det de gjør og får til. Og da får de mer selvtillit.» Når de først 
hadde startet opp, fungerte slike umiddelbare resultater som en form for 
sosial drivkraft for det videre arbeidet (Ruud & Vestby, 2011). Informan- 
ten er her inne på et kjerneområde, nemlig det å få vist frem hvem du er. 
Da dreier seg ikke bare om tilhørighet til stedet som et fysisk sted, men 

også til de relasjonene til andre som er med å forme stedstilhørighet. Det 
er viktig å bli sett og anerkjent av andre. Rom som sosial konstruksjon 
relaterer seg både til teorier om sted som prosess og fenomenologenes 
teorier om stedets kobling til identitet. Mens Massey ser rommet som et 
produkt av til enhver tid sosiale prosesser, og der rommet både konstitu- 
eres og rekonstitueres av sosiale relasjoner som kommer utenfra (Massey, 
1997), mener Relph at steder konstrueres som søken etter rotfasthet (1985). 

Et begrep som anvendes i forbindelse med ungdom med migrasjonsbak- 
grunn, er translokalitet. Dette begrepet har de senere årene blitt benyttet 
for å studere barn og unges mobile liv i ulike migrasjonskontekster, og er 
en mer lokal forankret tilnærming enn det mer kjente begrepet «transna- 
sjonalitet». Translokalitet fanger opp både de lokale prosessene i de unges 
hverdagsliv og de globale prosessene som påvirker det lokale. Det lokale 
danner således grunnlaget for akkumulering av erfaringer, meningsdan- 
nelser og gjenkjennelse, samtidig som ungdommens erfaringer med det 
lokale er tett knyttet til sosiale nettverk og relasjoner til lokaliteter på flere 
steder (Mathisen & Stenbacka, 2015, s. 214). I eksemplet fra drabantbyen i 
Oslo er søkelyset rettet mot ungdom som har innvandrerbakgrunn, men 
som er født og oppvokst på stedet. Det skulle i utgangspunktet ikke ha 
betydning om foreldrene var etnisk norske eller født i andre land; barna 
har vokst opp på samme sted, har gått i de samme fritidsklubbene og 
gått på de samme skolene. Likevel er det skillelinjer. Ofte har barn og 
unge med innvandrerbakgrunn flere stedstilhørigheter enn etnisk norsk 
ungdom, de har såkalt multiple stedstilhørigheter, for eksempel gjennom 
familierelasjoner spredt til andre land og verdensdeler, i større grad enn 
etnisk norske. 


Rommet som maktarena mellom 
grupper på stedet 


Hvem har rett på byrommet, og hvordan utspilles byrommet som mak- 
tarena blant ungdom? I fortellingene fra Søndre Nordstrand fikk vi inn- 
blikk i hvordan ungdom ble aktive i nærmiljøet, eller selv tok initiativ 
til aktiviteter for å utvikle stedsidentitet og å vise hvem de var. I neste 
eksempel gis det et innblikk i hvordan ungdommens territorielle kamp 

om byrommet foregikk pa Jessheim der kommunen planla en omfat- 
tende sentrumsutvikling. Det handlet om hvem som skulle fa bruke 
hovedgata gjennom bysentrum og plassen foran radhuset. Det var ska- 
terne og ranernes kamp mot gaende og handlende. Pa ettermiddagene 
og i helgene kjørte ungdom frem og tilbake bortover Storgata, Jessheims 
hovedgate, foran kjøpesentrene. Rånerne ble uglesett i lokalmiljøet, 
både av de «voksne», men også av annen ungdom. De bråkte, bildekkene 
la igjen spor i gata etter «burning», og de kjørte fort i et område med 
mange gående. I tillegg til støy og trafikk fra bilene som kjørte frem 
og tilbake på «stripa» på ettermiddagene, ble rånerne assosiert med en 
ungdomskultur med negativt fortegn som annen ungdom ikke ville 
identifisere seg med. Denne gruppen mente at rånerne var med på å 
forsterke negative forestillinger andre hadde av Jessheim, om at stedet 
var «harry», og følgelig ble også ungdommen fra stedet stemplet som 
«harry» (Ruud mfl., 2005, s. 55). Skaterne, som brukte plassen foran råd- 
huset, ble også sett på som et forstyrrende element. Lyden fra de små 
hjulene på harde flater ble opplevd som støy, og deres tilstedeværelse 
passet ikke inn foran stedets «storstue». Denne plassen ble imidlertid 
regnet som den beste plassen å skate på av ungdommene. Både Storgata 
og plassen foran rådhuset var to viktige byrom på Jessheim, men det 
var ikke rom for disse ungdommenes kulturelle uttrykk noen av disse 
stedene (Ruud mfl., 2005). 

Ungdommens bruk av byrommet synliggjør en klassisk konflikt knyt- 
tet til at en gruppe danner en form for territorium eller revir. Storgata 
ble en maktarena mellom «rånerne» og de øvrige brukerne. Det handlet 
om makt over rommet, om makt til å definere hva slags atferd som skulle 
tolereres, og om kampen for å komme i en posisjon som ga makt til å 
definere. Videre handlet det også om makt til å definere hvilken identitet 
tettstedet skulle ha som sted, om hva slags assosiasjoner og symbolske 
betydninger som ble knyttet til «rånekulturen», og hvordan dette ble rela- 
tert til Jessheim som sted. «Rånerne» hadde en viss territoriell dominans 
på stedets viktigste offentlige sted. Rånekulturen ble også assosiert med 
forestillinger om hva som var «harry», noe som ofte står i kontrast til 
hva som regnes som «bykultur». Det er mange måter å definere hva som 
er bykultur på, men det mest sentrale kjennetegnet ved bykulturen er 

mangfold i uttrykk og livsstil. I byen er det plass til mer enn ett uttrykk. 
Der lever mange ulike grupper og livsformer side om side, både i fred og 
fordragelighet, men også i strid. Spørsmålet blir dermed kanskje hvorvidt 
Jessheim var et stort nok sted til å romme områdets kulturelle mangfold, 
og la det få ha sin plass og sitt uttrykk også i sentrum? Ungdommens kol- 
lektive handlinger for å «ta rommet» er i tråd med Goffmans beskrivelse 
av rommet som en hverdagsscene der det utspilles roller (Goffman, 1992). 
Han anvender begrepene «frontstage» og «backstage» for å tydeliggjøre 
at man tar på seg ulike roller når man beveger seg i byens offentlige rom, 
og man iscenesetter seg selv på bakgrunn av hvilken rolle eller hvilke 
roller man spiller. For eksempel ikles skaterne og rånerne en rolle som 
ikke passer «frontstage», for eksempel foran rådhuset, eller i Storgata. 
Hva som er passende eller upassende i byens rom, er også nærliggende 
å se i lys av begrepene «In Place / Out of place» (Cresswell, 1996) som ble 
redegjort for i avsnittet om teori. Historiene fra Jessheim vitner om gren- 
ser som ble overtrådt gjennom «feil» bruk av bestemte plasser. Grensene 
for hvem som er på «utsiden», er usynlige, og for å forstå hvem som ikke 
tilhører stedet, må en definere hva som er på innsiden. 


Utenforskap i egen bygd 


I studien av tettstedet Hemsedal var vi ute etter å få kunnskap om ung- 
doms stedsidentitet og tilhørighet. Kommunen hadde i lengre tid hatt 
fokus på å utvikle stedet med tanke på turistnæring, men stedets ungdom 
ble ikke tatt med i stedsutviklingsstrategien som handlet om å markeds- 
føre bygda som en turistdestinasjon. Å vokse opp i en slik kommune, 
som er blant Norges store turistdestinasjoner, danner grunnlaget for en 
spesiell form for stedsidentitet. Det dreier seg om å bo på et attraktivt 
sted som tusenvis av folk fra store deler av landet reiser til, og de kommer 
ikke minst fra storbyene Oslo og Bergen. Stedet er særlig populært blant 
ungdom, noe som kommunen bevisst har brukt i markedsføringen av 
Hemsedal tidligere (Vestby & Ruud, 2008). 

Fortellingen i dette avsnittet handler om å føle seg fremmedgjort i sin 
egen hjembygd, der stedet tiltrakk seg vellykkede og pengesterke skitu- 
rister som inntok bygda som sin egen. For turistene var denne typen sted 

en fritidsarena der man kunne rendyrke fritiden med skikjoring og ute- 
liv. De brukte skianleggene om dagen, og de kunne motes til afterski pa 
de lokale kafeene og pubene pa kvelden. Og de brukte mye penger. Den 
materielle rikdommen var godt synlig, med dyrt og moteriktig sports- 
utstyr, og de kjørte ofte dyre biler. Selv om også bygdas egen ungdom 
hadde bakkene som sin arena, og gjerne var like moteriktige som turis- 
tene, avdekket undersøkelsen fra Hemsedal at stedets egen ungdom i 
liten grad var en del av miljøet som turistene representerer. Det var lite 
kontakt mellom de besøkende og de lokale ungdommene. En ting var i 
skibakkene, som turistene alltid har hatt som en naturlig plass. Men også 
i butikkene, på utestedene og i gata for øvrig opplevde de lokale ungdom- 
mene å være usynlige. På disse arenaene dominerte turistene store deler 
av vinterhalvåret. I tillegg hadde kommunen, næringsliv og servicebran- 
sjen fokus rettet mot gjestene i sin iver etter å lokke til seg flere besøkende, 
ikke bygdas egen ungdom. 

Den lokale ungdommen var ikke innenfor, de var «out of place», til 
tross for det var «deres sted» og de andre var besøkende. Det var vi og de 
andre. Bygdas ungdom opplevde at deres «rom» ble overtatt av andre, og 
de følte seg fortrengt. På slike steder blir følelsen av utenforskap dermed 
ekstra synlig. Det handler om at noen grupper av aktører monopoliserer 
stedet, det vil si at de usynlige barrierene oppleves som så store at man 
ikke finner seg til rette. 

Imidlertid hadde en del av ungdommen sitt eget uttrykk, en egen (mot) 
kultur som var godt synlig i det offentlige rom. De samlet seg til traktor- 
råning i hovedgata og foran butikkene, og kjørte i stor fart i trange passa- 
sjer mellom butikksentre og hovedveien.* Å bruke traktorer som middel 
for å markere seg, symboliserte en særegen motkultur til de fine bilene 
og bykulturen som mange turister representerte. Traktoren signaliserte 
at stedet faktisk er en jordbrukskommune, og som mange fremdeles har 
som levevei, i tillegg til å være et turiststed og en skidestinasjon. Gjennom 
å «flashe» sine nye traktorer satte unge i Hemsedal seg selv i høysetet som 
bygdas ungdom, og utfordret bildet av hvem som egentlig er utenfor — 
de som bor der, eller de som besøker stedet. Kjøring av traktorer midt 


2 Dette ble observert ved besøk i Hemsedal 2009 og er ikke skrevet om i stedsanalysen. 

i stedets hovedgate ble i tillegg en «statement» på at stedet også har en 
annen identitet, en annen betydning enn å være en «kul» lekeplass for 
turister, og at de var stolte av denne andre stedsidentiteten. Samtidig satte 
de sin egen identitet «på spill» ved å sette seg på traktoren. De bekreftet 
med denne handlingen det de opplevde at turistene mente om dem, nem- 
lig at de var «bønder». 


Diskusjon 


Utenforskap dreier seg om å føle seg utenfor på sitt eget oppvekststed. 
Fortellingene som er presentert fra de tre stedene, er ikke unike. Det 
handler om at hjemstedet gir utfordringer når en opplever ikke å høre til. 
Strategiene dreier seg om det å skape sin egen plass gjennom aktiv delta- 
kelse i lokalmiljøet, og ved bygge opp egen selvtillit og stolthet over stedet 
slik som på Søndre Nordstrand, og det handler om å markere seg gjen- 
nom handlinger på hjemstedet som på mange måter går «motstrøms», 
som vi så fra Jessheim og Hemsedal. 

Ifølge Gry Paulgaard har forskningen inntil nylig viet lite oppmerk- 
somhet til hvordan geografi og sted influerer på ungdoms erfaringer og 
livsbetingelser. Forskningen har først og fremst betonet mulighetsmang- 
foldet som ungdom står overfor, uavhengig av sted. Dette settes i sam- 
menheng med at forskningen blant annet har vært fundert på teorier om 
globalisering, om økende økonomisk og politisk integrasjon, økt mobi- 
litet og spredning av kunnskap på tvers av grenser og fysiske avstander 
(Paulgaard, 2015, s. 117). Globalisering kan imidlertid også bidra til å for- 
sterke forskjeller og ulikhet, og bidra til at skillet mellom by og rurale 
områder, eller mellom sentrum og periferi øker (Paulgaard, 2015). Ifølge 
Doreen Massey kan ikke den globale åpenheten, som i utgangspunktet 
skal viske ut skillelinjer, overse de lokale strukturelle innretningene, 
urettferdigheter og ekskluderinger som globale endringer er basert på 
(Massey, 1997). I studien fra turiststedet Hemsedal kommer dette tydelig 
frem. Globaliseringen uttrykkes gjennom økonomisk konkurranse med 
andre steder for å gjøre stedet mest mulig attraktivt som skidestinasjon, 
for å tiltrekke seg flest mulig turister. Turistene fra inn- og utland set- 
ter sitt preg på stedet stor deler av året og forsterker et skille mellom de 

fastboende ungdommene og turistene med sine levevaner som symbo- 
liserer status og rikdom gjennom de «riktige» klærne, dyrt sportsutstyr 
og fine biler. Dette bildet forstyrres av ungdommen som kjører traktorer 
på rad og rekke gjennom gatene. Ungdommene på Jessheim hadde også 
behov for å synes. Rånekulturen var en del av ungdommens uttrykk, men 
ble sett på som noe negativt av andre innbyggere (også av annen ungdom) 
fordi det bidro til å opprettholde et bilde av Jessheim som «harry», samti- 
dig som disse ungdommene ikke var ønsket i gata som alle andre brukte. 

I hvilken grad det handler om motsetninger mellom det rurale versus 
det urbane, eller det handler om sosiale skillelinjer og ulike sosiale klasser 
som møtes og som bidrar til at forskjellene mellom de som bor og de som 
besøker blir så kontrastfylte, er det ikke entydige svar på. Forskning viser 
imidlertid at mange ungdommer som ikke vokser opp i byer, opplever å 
ha mer begrensede muligheter på hjemstedet (Paulgaard, 2015). 

På Søndre Nordstrand ga det å være utenfor seg utslag i å være utenfor 
de sosiale arenaene, i tillegg til at stedet manglet møtesteder der unge 
kunne treffe andre, utvikle egne talenter og oppleve mestring. Da møte- 
steder og tilbud ble etablert som ledd i den offentlige satsingen, erfarte 
ungdom at de for første gang ble sett, samtidig som de knyttet egen iden- 
titetsbygging med stedet. 


Avslutning 


Dette kapitlet har vist hvordan bestemte stedsbilder eller forestillinger 
om de forskjellige oppvekststedene har betydning for hvordan mennes- 
ker forholder seg til disse stedene (Røe, 2006). Både interne og eksterne 
forestillinger om et sted og om innbyggerne der farger oppfatninger av 
stedet og stedets utviklingsmuligheter og utviklings retning, og steds- 
bildene reflekterer både hvem som ser, hvilke posisjon man innehar, og 
graden av kjennskap til steder. Vi har sett at stedsforståelse kan være 
konstruert både utenfra, gjennom politiske og symbolske diskurser, og 
innenfra av de som bor på og bruker stedet (Relph, 1985). Stedsbildene 
som dominerer de stedene som empirien her hentes fra, har på ulike 
måter bidratt til å påvirke ungdommens tilhørighet til stedet, og de kan 
være motstridende til hvordan de unge selv opplever stedet. For eksempel 

kan fortellinger om levekårsutfordringer bidra til stigmatiserende hold- 
ninger til dem som bor der. Dette har vært særlig fremme i drabantbyene 
som har slitt med negativt omdømme (Brattbakk mfl., 2006). Derfor ble 
det i Oslo Sør-satsingen på Søndre Nordstrand et mål å styrke stedstil- 
knytningen og stedsidentiteten blant befolkningen (Ruud & Vestby, 2011). 
På de mindre stedene ble de dominerende stedsbildene utfordret av ung- 
dommen. De dominerende stedsbildene kan altså påvirke oppfatninger 
om hvem som hører til, og hva som kan gjøres på et sted, og kan bidra til 
inklusjon og eksklusjon av sosiale grupper og aktiviteter. Denne distink- 
sjonen inngår i det Cresswell (1996) peker på, nemlig at noen mennesker 
og praksiser er «in place», mens andre er «out of place». 

Abstract 


The outdoor space of the city is part of the immediate childhood environment. 
This chapter focuses on two parks in Oslo. Parks often consist of trees, grass, 
benches, paths and playgrounds. How parks are used, differs throughout the 
day. They invite children and adults in different ways. The two parks I draw 
attention to in this text are located in the districts of St. Hanshaugen and Bjerke 
in Oslo, the capital of Norway. The use of the parks is discussed and analyzed 
within a material-affective context, read in the light of the philosophers De- 
leuze and Guattari's (1987) concepts of sensual (haptic) qualities, smooth and 
striped spaces and cartography of places. In this context, the images and my 


movements are important parts of the methodological approach to knowledge. 


Innledning 


Jeg kjenner suget, suget av fart, glattpolert metall. Sklia inviterer meg inn, opp 


på sklia, holde fast med begge henda, snu meg rundt og sette utfor, kjenner det 

i hele kroppen. A skli er noe annet enn å gå eller å lope. Farta gjør at det kiler 
i magen; legger jeg meg flat pa sklia, kiler det enda mer. Den samme følelsen 
kan oppsta nar jeg husker, stor fart med huska, helt opp til det store treet som 
omkranser huska. I barnehager har jeg dyttet barn som sitter pa huska. «Mer», 
roper de. «Helt opp til det treet som har store gronner blader?», spor jeg. «Ja», 


sier de. «Helt opp til himmelen!» 


Teksten «En kartografisk tilnærming til steders sanselige og bevegelige 
kvaliteter i to parker i Oslo» har en nomadisk inngang, og som nomaden 
har jeg gått og syklet rundt på Bislett og på Løren. Jeg har ønsket å skrive 
en tekst som rommer kvaliteter av en materiell og sanselig verden. Den 
materielle verden er hele tiden en del av menneskers liv, her en del av barn 
og voksnes liv i Oslo. Teksten er ikke representativ for møter i parker, men 
øyeblikksbilder av noe som kan skje igjen, men som aldri blir det samme. 
Likevel er noe det samme, lest innenfor en sansemessig kontekst mellom 
mennesker og materialer. Østerberg (1986) understreker at praksisformene 
og de materielle formene ikke kan være vilkårlige (s. 71). Han påpeker at 
menneskekroppen og det materielle må svare noenlunde til hverandre, 
samtidig som menneskekroppens muligheter er tallrike, likeså sanseev- 
nene. En sosiomateriell inngang blir i kapitlet forskjøvet mot en logikk 
som tar utgangspunkt i stedets kartografi. Begrepet stedets kartografi kan 
plasseres teoretisk innenfor posthumanisme, der mennesket og naturen 
har samme verdi (Deleuze & Guattari, 1987). Naturen virker for eksempel 
inn på menneskene, og således er posthumanisme blant annet opptatt av 
hvordan vi gjør forskning, etikk, og hvordan vi produserer forskning om 
det/den/de andre. Kartografi handler ikke bare om geografisk kartteg- 
ning, men om å kartografere verden i dens tilblivelse (Deleuze & Guat- 
tari, 1987). Kartografi handler om å lage kart som tegner opp konturene 
av intense prosesser (Andersen, 2015). Deleuze og Guattari (1987) tilbyr 
i introduksjonen til Tusen Platåer begrepet «rhizomet» som et alterna- 
tiv til en forståelse av virkeligheten basert på en tre-logikk, og det er her 
de først nevner kartografi. Stedet kartografi er ikke konstant, den endrer 
seg med vær og vind, årstidene og de menneskelig og ikke-menneskelig 
spor og avtrykk som vi kan se i form av spor i snøen, i søla, i sanden, 
eller som spor av svette, spytt, avtrykk som legger seg som lag på lag på 
lekeapparatene i parkene. Slitasje på tau i klatrestativ, avskallet maling på 

betong, nedslitte benker i byens parker. Stedene er ikke tomme selv om 
mennesker ikke bebor eller fyller benkene, huskene eller sandkassene. 
Stedene rommer synlige og usynlige minner fra kropper i alle aldre, ben- 
kene, huskene og sandkassene bærer spor av nye minner. Filosofen Casey 
(2001) viser også til forholdet mellom kropp og sted (Sæter & Seim, 2018, 
kapittel 2). 


«Jeg har stedet i sikte, og jeg holder ved det», noe som kan gjelde så vel 
nomaden som den bofaste. Minnene om stedet festes i kroppen, som kropps- 
minne, i kraft av at vi nettopp «holder ved» situasjonen, vi erfarer ting utover 
øyeblikket. Stedene innskrives i kroppen, men steder er også gjenstand for vår 
subjection, steder finnes i kraft av at vi befinner oss her, som kropper. (Sæter & 


Seim, 2018, s. 26) 


Tilbake til begrepet stedets kartografi. Parker og rom i Oslo rammes ofte 
inn av trær og gress. I likhet med berøringer av benker og lekeapparater, 
som en alltid tilblivende prosess, grønnes også trærne i parken om våren; 
de har ikke blitt grønne, de blir til på nytt og på nytt, fra vinter til vår til 
sommer til høst, år etter år. De starter med små blader som blir større og 
større. Det er ikke en essens, årstidene gjør at parkene har ulike tilbli- 
velser gjennom året, som en hendelsens aktualitet. Alt blir til hele tiden, 
således blir også bruken av parker aldri lik, fordi bevegelsene i naturen 
og mennesker som bebor stedene og parkene, aldri er helt like; de fødes, 
lever og visner. Jeg gjør ingen klar distinksjon mellom begrepene rom og 
sted i teksten, i det begrepene rom og sted inneholder både utstrekning og 
struktur, eller mangel på struktur, samt inkluderer en bevegelig struktur 
i teksten. 

Filsofen Gilles Deleuze omtaler filosofen Nietzsche som en noma- 
disk tenker, og nettopp nomaden er en essayistisk erkefigur, som ved 
sin bevegelighet og selvstendighet motsetter seg alle forsøk på admi- 
nistrativ og systemisk overstyring." Poesiens språk er nomadisk, og i 
denne teksten blir steders kvalitative potensialer satt på kartet. Steder 
rommer minner, avtrykk av liv. Spor fra mennesker, dyr, trær, vind, 
sol, regn, snøen, larmen fra byen. Tema er således hvordan parkene på 


1 http://www.vagant.no/men-hva-er-en-essayist/ 

Bislett og Loren inviterer til bevegelse, og hvordan en nomadisk til- 
neerming til parkenes liv kanskje kan apne opp for det vi tar for gitt, en 
sanselig og bevegelig verden. Jeg bruker en essaytisk stil i teksten, i det 
jeg skriver meg selv inn. Alle tekster skrives skrives av en annen enn de 
det skrives om. Forskeren er stedvis synlig, men teksten handler ikke 
om meg som person, men mer om hvordan parkene inviterer bade barn 
og voksne til 4 tai bruk de ulike installasjonene i parkene. Saledes kan 
jeg ikke si noe om hvordan barn opplever byens parker, men jeg har et 
mål om at teksten skal kunne skape en nygjerrighet for det som skjer, 
og kan skje, i møter mellom mennesker og den bevegelige materielle 
verden. 


Bislett og Løren 


Bislett og Løren er stedene som er utgangspunktet for min studie, nær- 
mere bestemt Lille Bislett og Peer Gynt-parken på Løren. Jeg har valgt 
ut disse parkene fordi de har ulik organisering og design. De er ulike i 
størrelsen, og utformingen har ulike sansemessige kvaliteter. Ettersom 
jeg velger å fokusere på hvordan menneskekropper beveger seg, ble jeg 
mer og mer opptatt av hvordan de materielle strukturene i parkene invi- 
terer barn og voksne inn. 

Anlegget og parken med lekeapparater og kunstgressbane som lig- 
ger ovenfor sameiet Lille Bislett eies og driftes av Oslo kommune. 
Lille Bislett er åpent for alle, og fotballbanen kan benyttes til kl. 22.00. 
Park- og idrettsanlegget består av en kunstgressbane, streetbasketball- 
bane, ballbinge og idrettslekeplass. På dagtid brukes lekeplassen av 
barnehagene i nærområdet, og i helgene og om kvelden av foreldre og 
barn og voksne som ønsker å trene. Bislett ligger midt i byen, i bydel 
St. Hanshaugen. 

Peer Gynt-parken på Løren i Oslo har en samling skulpturer der vi 
kan følge forfatteren Henrik Ibsens drama Peer Gynt akt for akt. Peer 
Gynt-parken ble etablert i Ibsen-året 2006 av Selvaag, selskapet som står 
bak boligutbyggingen i Løren-området. Skulptursamlingen består både 
av bestillingsverk og av vinnerverk fra en internasjonal skulpturkonkur- 
ranse. Skulpturparken inngår i Lørenparken. Løren ligger i Bjerke bydel. 
Dette er en voksende bydel med mange småbarnsfamilier. På få år har 

bydelen blitt en liten forstad med butikker og parker, 10 minutter med 
T-banen fra Oslo sentrum. Mellom skulpturene er det apne gronne lun- 
ger som barn i alle aldre og voksne kan benytte. 

Ettersom barns liv har endret seg institusjonelt de senere arene, er det 
sjelden å se barn som bebor det offentlige rom på dagtid, med unntak av 
organiserte turer i nærområdet i regi av barnehager og skoler, eller på 
ettermiddagen og i helgene sammen med voksne. 


Forskningstilnærming og begrepsavklaring - en 
sansemessig tilnærming 


Det vi ser og hører, har ofte hatt forrang for andre sanser. Det vi ser, kan i 
forskning bli kategorisert innenfor logikker om alder og kjønn (Askland & 
Rossholt, 2009). Når jeg ser et barn, går det bare et sekund før jeg har 
definert hvilket kjønn barnet har. Jeg argumenterer for at det er en reduse- 
ring av hva mennesker er og kan bli. Innenfor et kunstestetisk ståsted blir 
øyet en del av det sanslige apparatet (Waterhouse, 2013). Øyet utforsker 
tekstur og materialitet med haptisk virtualitet (s. 123). Øyet sanser inn 
overflaten uten fysisk berøring. Øyene er et sanseorgan, en del av krop- 
pen, som velger å se/sanse noe, mens det meste av det som skjer, ikke blir 
tematisert. 

Min tilnærming er, som tidligere nevnt, inspirert av sansemessig til- 
nærming til steder (Massumi, 1996, 2002). Denne faglige tilnærmingen 
tar utgangspunkt i det som blir til, i flyt og prosesser, en forskjellsfilosofi 
som er opptatt av det som er mer enn det faste, identitetsorienterte foku- 
set. Otterstad og Rossholt (2014) flytter fokus fra et individuelt «naturgitt» 
barn til å eksperimentere med analyser som ser kropp/bevegelse/materia- 
litet som noe mer enn den humane kroppen. Kropp er i denne konteksten 
ikke et humanistisk subjekt, men en posthuman kropp som eksisterer i 
komplekse nettverk av menneskelige og ikke-menneskelige relasjoner og 
krefter (Mazzei, 2013). Teorier som retter fokuset på energier, leses som 
møter mellom krefter, som ofte benevnes som affekter (Gregg, Seigworth & 
Ahmed, 2010). Affekt er kroppers tilhørighet til en verden med utallige 
ulike møter, og en alltid tilblivende posisjon, som et nett av relasjoner. 
Sæter & Seim (2018, se kapittel 2) tematiserer respekten for ulike måter å 

sanse steder pa, sett i lys av at forskerblikket er kulturelt innskrevet. Jeg 
argumenterer således for forskning der forskeren gjør sine bevegelser og 
blikk eksplisitt. 

Et haptisk syn legger vekt på det sansemessige. Gjennom en haptisk 
posisjon åpnes det for å se, å røre og å berøre ut fra et plastisk perspektiv, 
der fingre og øyne åpner for den affektive vendingen, der eksperimente- 
ring er i fokus, mer enn forklaringer (Otterstad & Nordbrønd, 2015). Det 
prøves ut en leken, utforskende posisjon. For hvordan vi ser, smaker og 
lukter, handler om hvordan ting har en sensuell affekt (Hickey-Moody & 
Malins, 2007). 


Foto som affektive data 


Fotoene kan være som et tillegg til ordene, til teksten, som en ytterligere 
visualisering og konkretisering. Fotografiet har en annen funksjon enn 
å representere, illustrere eller fortelle. Fotografiene avspeiler ikke en vir- 
kelighet, jf. René Magrittes bilde av en pipe med kommentaren: «Ceci 
nest pas une pipe» (Dette er ikke en pipe). Det er et bilde av en pipe”. På 
samme måte tar Deleuze (2005) ikke opp kritikk av fotografiet i seg selv, 
men hvordan det brukes i forskning. Fotografiene her kan sette i gang et 
sug i kroppen, minner fra en barndom eller lengselen etter å sitte på en 
huske i fart. Fotografiene kan berøre annerledes enn ordene; de har andre 
haptiske kvaliteter, sansemessige kvaliteter, enn det skrevne ord, eller en 
utfyllende funksjon. «Kropper i bevegelse skaper bevegelse i andre 
kropper som igjen kan utløse affektive handlinger» (Otterstad & Ross- 
holt, 2014 s. 157). Deleuze og Guattari (1987, s. 257) kaller det «en affek- 
tiv handling, hvor en produktiv drivkraft skaper en sammenheng som 
overskrider enhver individuell kroppsmulighet». Affektive data leses da i 
sammenheng med forskerposisjonen og det analytiske apparatet forske- 
ren tar i bruk. 


2 — https://www.pax.no/dette-er-ikke-en-pipe.5601945-350730.htm 

Lille Bislett 


Lille Bislett bestar av en kunstgressbane, en ballbinge, en basketbane 
og en idrettslekeplass. Omradet er omkranset av veier pa tre sider, og 
det er flere gangstier gjennom området. Det er benker og store trær 
i parken. Klatrestativet er flittig brukt av barn og noen ganger av 
voksne. Klatrestativet inviterer inn til kroppslig utforskning, avhengig 
av tiden på døgnet og årstidene. Jeg inviterer videre inn i parken der 
jeg tar i bruk begrepene glatte og stripete rom (Deleuze & Guattari, 
1987) og haptiske kvaliteter for å analysere fram noen hendelser fra livet 
i parken på Bislett. Stripete rom kan forankres til en sittestillende 
posisjon. En sittestillende posisjon kan tenkes i forhold til hvordan 
mennesker skal bruke ulike rom, og videre til det som er målbart og 
kategorisert. Klasserommet er et stripete rom, med sin pulter og kateter, 
et hierarkisk rom. Det stripete og glatte blir her lest som overganger fra 
én tilstand til en annen. Hickey-Moody og Malins (2007) påpeker at 
stripete rom kan være reduserende og begrensende for kroppsutfoldelse 
og livsglede. Leken ute og måltidene inne kan være eksempler på ulike 
kroppslige organiseringer. I den konteksten skapes ikke bare parker og 
steder i kraft av sin struktur, men gjennom bruken og organiseringen 
av dem. 


Klatrestativet 


Det å gjøre en kartografi betyr å sette opp et «kart» av ulike typer data 
produsert av et mangfold, som en produksjon av mellomrom, og ikke en 
fastlåst tilstand (Taguchi & Palmer, 2014). Mellomrom er ikke en hen- 
delseløs periode imellom to hendelser, men det rytmiske intervall, som 
en omorganisering av kraft, en tilblivelse mellom steder (areal) og kropp 
(Sand, 2008). Det er nettopp når mellomrommet aktiviseres at det opp- 
står situasjoner, relasjoner mellom sted/kropp, et nettverk av relasjoner 
(Rossholt, 2012). Sted som plass, rom, område, felt kan leses som et kart. 
Vi peker på kartet og sier: «Jeg er her.» Sand (2008) understreker at verken 
plass eller distanse gir full kontroll over rommet, og om kroppen tas med 
i betraktningen, blir kartleggeren, som her er forskeren, aldri en nøytral 

posisjon. I denne konteksten innebærer all kunnskap kroppslige romlige 
relasjoner. Kroppen er allerede en plass, en situasjon, et kart av kulturelle 
bevegelsesmønstre (Grosz, 1995). 

Klatrestativet rammer inn kropper i et nettverk av relasjoner, der tau 
lager forbindelser fra den ene til den andre enden av jernstengene. Barne- 
hagepersonalet og foreldre og foresatte har ulik form av kontroll, således 
får noen barn til tider stor frihet til å bevege seg. Det uorganiserte livet 
er likevel mest til stede om kvelden. Da kommer de eldre barna og ung- 
dommen til parken og sparker ball i bingen og bruker de ulike lekeappa- 
ratene. Den deleuzianske kroppen, inspirert av Spinoza og Nietzche, er 
en kropp som i sin definisjon handler om affektivitet og dynamisme, en 
alltid eksperimenterende posisjon (Deleuze & Guattari, 1987; Rossholt, 
2015), slik jeg prøver ut en (kropps)kartografi, et maskineri, et komplekst 
forhold av menneskelige og ikke-menneskelige størrelser. Kropper blir 
til gjennom de kollektive bevegelsene som finner sted, for å bruke begre- 
per fra Deleuzue og Guattari (1987). Når en bevegelse skjer øverst i tauet, 
forplanter den seg videre, oppover, bortover og nedover. Fokuset er, som 
tidligere nevnt, ikke på barnet i seg selv, men på kreftene, intensitetene, 
som hele tiden er virksomme og alltid til stede, og på det affektive, det 
som skjer mellom tau og kropper, et glatt rom. Kroppskartografi er en 
pågående reise. 

Bildet rammer derimot ikke alt; her er det en annen gjenstand/energi 
som er en del av maskineriet — mobilen er plassert i hånden, i voksen- 
hånden. Mobilen skaper andre muligheter for bevegelser i kropper, og 
en annen stemme bebor plassen, som kraft og lyd, en annen rettethet 
inntrer. En ny organisering trer inn, en lyd bryter plassens rytme, og 
bevegelsene rettes mot det usynlige. Etter mange besøk i parken får jeg et 
innblikk i mobilens bevegelser i forhold til voksenkroppers posisjon på 
stedet. Den er godt plassert mot øret, ofte er det flere stemmer i parken 
enn de jeg kan høre. 

Barn og voksne er rettet mot like og ulike krefter, energier og materi- 
aler. Her er klatrestativet, barna, voksne, mobil, sand, aluminium, reg- 
net og sola et nettverk av relasjoner. Skillene er uklare, det er ikke som 
et puslespill hvor brikkene passer til hverandre, og hvert element har en 
verdi i seg. 

Steders kartografi 


En kartografisk inngang til barns bruk av parker omorganiserer bruken 
av parken, som igjen handler om eksperimentering og a apne opp for kva- 
litative forskjeller. Kvaliteter som hele tiden endrer seg. Lekeplassen er til 
høyre og fotballbanen til venstre. Trappa lager en overgang fra en plass til 
en annen plass, fra idrettslekeplass til idrettsanlegg. Jeg velger å beskrive 
tre situasjoner som er tatt rett etter hverandre. Barna bærer oransje vester. 
Det viser til at de ikke kommer sammen med foreldrene sine, de kommer 
sammen med andre barn og personalet fra en barnehage i nærheten. 


Situasjon I 


Det er vinter i Oslo. Bladene er falt av trærne; trærne er nakne. 


Trappa opp til lekeplassen er laget av stein. Barna sklir på stein. Steinen er 
våt (det har regnet), og når gummibuksa møter steinen sklir barna nedover. 


Kroppen bøyes bakover, og med armen skyves den nedover. Ned og opp igjen. 


Rundt trappa er gresset vått, og bladene som falt i fjor høst, ligger utover as- 


falten, i store våte klumper. 
Situasjon 2 


Barna tar i bruk det naturen legger igjen, og selv om det har sluttet å regne, er 


det vanndammer utenfor bildet og en vannskorpe på steinen. 


Det glatte rommet er som tidligere diskutert, knyttet til det taktile og de lyd- 


messige kvaliteter, det uorganiserte rommet, der det ikke er noe faste rammer. 


Det stripete rommet kan være å gå opp og ned trappa, en forventet bruk av 
trappa. Den brukes til å komme seg ned og opp, fra et sted til et annet sted. 


Trappa har således en funksjon som er allment akseptert. 
Situasjon 3 


Sklir på stein, på snø, på is — romlige kvaliteter. Det er sirkulære og repeteren- 


de bevegelser, opp trappene og ned kanten på trappa, igjen og igjen. 


Men hvor er de andre barna og personalet? De er på lekeplassen ved siden 
av. Igjen trer mobilen inn som en del av maskineriet, nå i en institusjonell 

kontekst. Personalet sitter pa benken og ser ned pa sin mobil, og barna 
leker rundt. Barna blir ikke overvaket av personalet, og de blir heller ikke 
en del av de andre barnas nettverk. Trappa inviterer inn til haptiske kva- 
liteter, henders og fotters berøring med naturen. Livet selv trer inn, og i 
denne konteksten er det relatert til det som er, det immanente, haecceity, 
som kommer fra det latinske haecceitas og betyr dettehet? 

Barna utvider kartet bade gjennom a utvide den geografiske sirkelen 
for bevegelse, men de kartograferer ogsa verden i dens tilblivelse (Deleuze 
& Guattari, 1987). Barnasom sklir pa steintrappa, tar «kontroll» over rom- 
met utenfor den usynlige parkgrensen, da overvakningen er fraværende. 
Barna erobrer nye territorier, det glatte rommet virker, og trappekanten 
far en annen funksjon, den omorganiseres, den gis nye muligheter. Det 
er av forskningsmessig interesse 4 understreke at trappekanten forst blir 
synlig for meg i det barna setter seg pa den. Fra 4 vere en kant som skal 
avslutte endene pa trinnene og vere en grense mot gresset og jorda, blir 
den na en sklie laget av stein. 


Lek/trening - trening/lek 

Da jeg ble kjent med at lekeplassen ble kalt idrettslekeplass, ble jeg i storre 
grad klar over at lekeplassen hadde apparater som man finner i trenings- 
studioer, med advarselskilt ved siden av apparatet som styrker muskler 
i armer og bein. Skiltet gir med liten skrift klar beskjed om at apparatet 
ikke er beregnet for barn, med større skrift star det anbefalt aldergrense 
15 +. Treningsapparatet har veert lite brukt mens jeg har veert der, mens 
ballbingen brukes ofte og av alle, uavhengig av alder. 

Pa vei til jobben sykler jeg igjen forbi Lille Bislett. Flere damer har trent 
med apparatene. Treningsapparat har flere funksjoner, ser jeg na. Der 
store kropper har bevegd beina fram og tilbake pa apparatet til hoyre, 
sitter na to barn og husker pa hver sin ende, mens de holder seg fast til 
stanga pa kanten av apparatet. Et apparat har flere funksjoner, fra en sta- 
ende til en sittende posisjon, appararet blir en huske, en huske for to. 


3 — https://en.wikipedia.org/wiki/Haecceity 


68 


EN KARTOGRAFISK TILNÆRMING TIL STEDERS SANSELIGE 


Apparatet endrer status fra å være en del av et stripete rom til et glatt 
rom, et rom som ikke er inndelt, kategorisert og målbart. Det er et taktilt, 
haptisk rom, og et lydmessig rom, mer enn et visuelt rom, med andre 
haptiske kvaliteter og en annen organisering enn for en kort stund siden. 
(Deleuze & Guattari, 2005, dansk utgave s. 293-294). De glatte stedene er 
som tidligere nevnt ikke nødvendigvis bedre enn de stripete stedene, men 
stripete rom er begrensende i den forstand at de reduserer kroppslige og 
sosial-politiske potensialer for endring (Hickey-Moody & Malins, 2007). 
I denne konteksten kan kropper komme inn i vanemessig relasjoner med 
rommene de bebor eller trer inn i. Kvinnene som kommer til Lille Bislett 
trener. De sitter ikke på apparatene og dingler med beina. De har kom- 
met dit for å bli svette; med pulsklokker på armen har de et annet for- 
mål med besøket enn barna har. Det har kanskje også personalet som tar 
med barna på besøk i parken. De har ingen pulsklokke på armen, men 
en mobil i hånden. Barna holder også gjenstander i hånden, men det er 
gjenstander som de finner på bakken. 

Barna i parken kommer i denne konteksten fra barnehagen, en offentlig 
institusjon, og barns liv veksler hele tiden mellom de glatte og de stripete 
rom. I en barnehagekontekst er kanskje det glatte rom mer framtredende 
ute enn inne, veggene mangler, og rommene er ikke inndelt som inne. 
Det er mulig å utfolde seg; energier, hastighet, toner og tempo i kropper 
aksepteres av personalet i større grad (Rossholt, 2010). Jeg vil ta med meg 
den videre tenkningen om forholdet mellom glatte og stripete rom samt 
begrepet stedets kartografi, haptiske kvaliteter, og den affektive dimen- 
sjonen, når jeg nå introduserer Peer Gynt-parken på Løren. 


Peer Gynt-parken 


Peer Gynt-parken er omkranset av blokker, en restaurant og en barne- 
hage. Parken er laget som et hele, men den arketektoniske kvaliteten gjør 
at parken brukes på ulike måter av voksne og barn. Parken er todelt. I 
den øverste delen er det ingen lekeapparater, men benker og en form 
for scene, mens det nederste platået har en fotballbane og en lekeplass. 
Peer Gynt-parken inneholder store og kraftige skulpturer. På min første 

vandring i parken ble jeg nysgjerrig pa om barna brukte kunsten fysisk, 
gjennom lek, til 4 klatre pa, leke under, over, ved siden av. 

Etter flere besok i parken observerer jeg at de yngre barna ofte ikke far 
lov av foreldre/foresatte til å klatre på skulpturene. Skulpturen «Huset» er 
derimot et unntak. Den har mange funksjoner, som en utsiktspost, og til 
å klatre gjennom og tilbake, omorganiseringer igjen og igjen, særlig blant 
de yngste barna. I helgene kommer flere barn til parken. Under et av besø- 
kene i parken er det de eldre barna som tar i bruk skulpturene. De tren- 
ger ikke foreldrene til å løfte seg opp, de klatrer opp selv. De eldre barna 
bruker skulpturene som klatrestativ. De kaster seg over fra en skulptur til 
en annen og gjemmer seg bak og rundt dem, da skulpturene er store og 
kraftige. De haptiske kvalitetene endres, fra en optisk til både en optisk 
og taktil kunnskapsposisjon. Barna klatrer og beveger seg på skulpturer 
som har en annen historie enn klatrestativer og treningsapparater. 

Om barna kjenner historien til Peer Gynt eller ikke, vet jeg ikke. Før 
jeg visste om historien ble jeg dratt mot skulpturen av Peer Gynt, Solveig 
og Knappestøperen fordi den har et sterkt uttrykk: Solveigs harmoniske 
ansikt og Peers markante ansikt vendt ned mot bakken og mot Solveig, 
samtidig som materialene tiltaler barna, deres haptiske (taktile) bruk av 
skulpturene, energien og tempo i kropper som hopper og sklir ned fra 
steinansikter, ansiktene til Solveig og Peer. Skulpturene får en annen 
organisering og bruk, barna omskaper de materielle strukturene i rom- 
met, og funksjonene forandres. De eldre barna står ikke og ser på skulp- 
turene, de tar dem i bruk. I likhet med klatrestativet og steinsklia blir nye 
nettverk av relasjoner, historier og minner til. 

Hva er så fortellingen om Peer, Solveig og Knappestøperen? På 
Edvardas kulturblogg blir Knappestøperen framstilt som den mest spen- 
nende skikkelsen i dramaet om Peer Gynt. Knappestøperens oppgave er 
å hente sjelen til Peer. Det fortelles ikke om han er Guds eller Djevelens 
utsending, men 


«... Peers sjel verken skal til himmelen eller til helvete, for han var verken 
god nok eller slem nok. Peer er «mislykket gods» og skal i støpeskjeen for å 
smeltes om til noe nytt. Dette skremmer Peer til de grader at han gjerne vil be 
djevelen (i Den magres skikkelse) om attest på at han er en synder for å unngå 


støpeskjeen. ... Ingen vil bekrefte at Peer har vært seg selv, så «resirkuleringen» 


70 


EN KARTOGRAFISK TILNÆRMING TIL STEDERS SANSELIGE 


er rett rundt hjørnet nar Solveig redder ham ved 4 si at han har vært i hennes 
tro, hennes hap og hennes kjeerlighet samt gjort livet hennes til en deilig sang 


(etter ca. 40 ars venting i en avsides hytte!).»* 


Parkens kartografiske uttrykk 


Livet i Peer Gynt-parken leves. Det glatte rom trer fram, det veksler stadig 
mellom ulike affektive haptiske kvaliteter, latter, smil, grat og sinne om 
hverandre. Det er som tidligere nevnt ulikt liv avhengig av tiden pa dognet, 
og hvilken dag det er. Noen ettermiddager er det mange gutter som spiller 
fotball pa banen. En kveld jeg syklet gjennom parken, kom det flere gutter 
mot meg, og én gutt grat, det hadde vært en vond takling. En eldre dame 
gikk bort til guttene og sa at det så vondt ut. Hun fulgte guttene videre bort- 
over veien mellom skulpturene og gresset. Benker og skulpturer omkran- 
ses av gress, og de forholder seg til hverandre pa ulikt vis. Det affektive slar 
inn, igjen og igjen, haptiske kvaliteter rommer ogsa det ubehagelige, det 
som gjør at mennesker stopper opp en stund, blir beveget, men det oppstar 
ikke kaos. Det blir fort det samme igjen, en rytme som foles behagelig for 
dem som vandrer omkring, og for dem som leker i parken. 

En annen dag jeg syklet gjennom parken, holdt benkene voksne og 
barn fast, noen satt alene, mens andre var kanskje i familie. Ingen sa rundt 
seg, de sa ned, ned pa mobiltelefonene sine. De satt likevel sammen, ikke 
tett, men var geografisk sett tett på hverandre, nesten som på en kafé. 
Mennesker behøver ikke prate sammen, men de er likevel flere enn én, 
der de sitter i parken, med mulighet for kontakt med hele verden, mens 
den konkrete verden materialiserer seg i en park, på Løren, og på Bislett. 
Lørenparken omkranses av blokker, og i blokkene bor det mennesker, 
store og små, som kan se bort og ned på parken, og på de som sitter på 
benkene og leker i parken. Benkene og gresset rundt lekeapparatet invi- 
terer kvalitativt til å bevege seg på en annen måte enn de asfalterte veiene 
som omkranser parken. Når mennesker går eller sykler på de asfalterte 
veiene, er det ofte for å komme seg fra ett sted til et annet. De bærer på 
poser, barn, sykler, men noen ganger stopper de opp for å snakke med 
noen som kommer mot dem. 


4 http://edvardaskulturblogg.blogspot.no/2012/03/knappestperenpeer-gynt-parken.html 

Til slutt 


Steders sanselige og bevegelige kvaliteter i to parker i Oslo er blitt loftet 
fram ved hjelp av begrepene haptiske kvaliteter, glatte og stripete rom og 
steders kartografi, begreper jeg sjelden ser brukt i forskning pa parker i 
lys av en affektiv logikk. Hvorfor valgte jeg en teoretisk inngang som tok 
utgangspunkt i haptiske/sanselige kvaliteter? 

Jeg hadde et onske om a gjenkalle noen av de minnene mange barn og 
voksne har av bevegelser i fart, og usikkerheten om man klarer a bevege 
seg til neste sted uten å falle eller å tråkke på bakken. Samtidig ga barna 
meg en mulighet til å skrive om det ikke planlagte, det som tar en annen 
vei enn man hadde tenkt, en nomadisk rute, der turen blir til mens man 
går, gjennom lek. 

Det var ikke et mål for meg å gjøre teksten vanskelig tilgjengelig, men 
kanskje å åpne opp for en lekenhet som rommer de glatte rommene, der 
manuset enda ikke er skrevet. Parken blir til - mens vi er der. 

Turene i parkene fortsetter, men ikke med papir og blyant. Parkene 
lever sine liv, som de har gjort lenge før jeg gav dem liv i teksten. Barn i 
parkene møtes på ulike lekeapparater og skulpturer nå, og i framtiden. 
De bebor byenes parker og gir liv til byen. 

Marginalitet og banalitet 

Arbeidsforskningsinstituttet AFI, OsloMet — storbyuniversitetet 


Abstract 


The Israeli invasion of Gaza in late December 2008 triggered demonstrations — 
or as several commentators termed them, riots - in downtown Oslo, as it 
did in other European cities. Many young people from the «immigrant den- 
se» suburbs of Oslo participated in these protests. The demonstrations in 
December 2008 were followed by unusually violent actions on January 8 and 
10, 2009. Downtown Oslo turned into a battlefield with vandalized shops and 
«war-like» clashes between the demonstrators and the police. A central point in 
the media coverage of this extraordinary situation was that most of the «rioters» 
were youths with an immigrant background. Commentators speculated that 
this demonstration offered the youth the possibility to vent their frustrations to- 
wards Israel, as well as towards mainstream Norwegian society. Based on ethno- 
graphic research in Oslo prior to, during and following these demonstrations, 
it is argued that several of the rioters in the streets of Oslo were not motivated 
by a more or less «marginalized» position in the larger Norwegian society, nor 
were they reacting to territorial stigmatization. Instead, «rioting» was a spur of 
the moment act. When finished, the «angry rioters» resumed their ordinary or 


banal everyday life as friends, students, workers, or young men looking for a 

job. This paper does not attempt to identify any universal deeper-lying causes 
of urban unrest. When analyzing such extraordinary events, as cases of «urban 
unrest» often are, it is fruitful to look for the particular as well as the eventual 


general conditions for such events. 


Innledning 


Mens 2008 gikk mot sin slutt, invaderte israelske styrker Gaza. I mange 
europeiske byer utløste militæraksjonen opptøyer. Så også i Oslo. I 
Norges hovedstad strømmet unge ned til sentrum og var mer eller min- 
dre aktive deltakere først i demonstrasjonene i desember, deretter i det 
journalister og politikere raskt kategoriserte som «opptøyer» i januar 
2009 (Andersen & Biseth, 2013). I avisene og på TV kunne man se bilder 
av smadrete butikkvinduer og voldsomme sammenstøt mellom ungdom 
og politiet. Blant mange av demonstrantene, eller «oppviglerne», var det 
flere unge menn fra Oslos østlige og «innvandrertette» bydeler. NRKs 
journalist kunne opplyse at 160 personer ble «innbrakt av politiet», og på 
bildet som ledsager saken, er det først og fremst unge menn med «synlig 
minoritetsbakgrunn» som er i politiets varetekt (Jenssen, 2009a). Det var 
langt fra bare unge menn som deltok i demonstrasjonene, men basert 
på journalistenes fortellinger og mine egne samtaler, observasjoner og 
intervjuer (blant annet med politiet i etterkant) synes det klart at de mest 
pågående eller utagerende var «unge menn» eller mannlige ungdommer. 
Formålet med dette kapitlet er å gi et norsk bidrag til byforskningslitte- 
raturen om «urban uprisings», eller uroligheter i byer (Mayer, Thörn & 
Thörn, 2016). I den internasjonale litteraturen er det også «unge menn» 
som synes å være de sentrale aktørene (f.eks. Slater, 2011), selv om kjønn 
ikke alltid blir behandlet eksplisitt (f.eks. Dike¢, 2007). Her må det også 
presiseres at de kategoriene vi i dagliglivet eller som forskere bruker for å 
dele inn mennesker, er sosialt konstruerte og ofte gjenstand for uenighet. 
Kategoribruken i dette kapitlet henter sin inspirasjon fra Gullestad (2002) 
og Eriksen (2011), som begge påpeker at fenotyper (ytre kjennetegn eller 
fremtoningspreg) blir brukt aktivt i grensetrekkingsarbeid i Norge, men 
er først og fremst generert på bakgrunn av et langvarig antropologisk 
feltarbeid i Oslo (se Andersen, 2014). Valg av kategorier er motivert ut 

fra et onske om at det ikke skal vere for stor distanse mellom de lokale, 
sosiale praksisene, handlingene og utsagnene etnografen observerer eller 
tar del i, og de analytiske kategoriene som så utvikles for å fortolke disse 
samme praksisene. Under det nevnte, samt under pågående feltarbeid 
i Oslo, kommer det klart frem at ungdommer og voksne ofte inndeler 
mennesker i grupper eller kategorier basert på hudfarge, klesstil og andre 
synlige kjennetegn. På bakgrunn av dette benyttes de analytiske kate- 
goriene «synlige minoriteter» eller personer med «synlig minoritetsbak- 
grunn» i det følgende. Personer som selv var født i eller hadde foreldre 
fra land som Somalia, Pakistan og Irak, ble omtalt som eller omtalte seg 
selv som «innvandrere», «somalier» eller lignende, mens personer som 
var «hvite» i huden og for eksempel ikke brukte hijab, ble omtalt som 
«norske». Det er her også relevant at Oslo er en segregert by, der de mer 
tradisjonelle klasseskillene nå også har fått en «fargekomponent». Grovt 
sagt bor de «hvite» (dvs. personer uten innvandrerbakgrunn samt per- 
soner med innvandrerbakgrunn fra «vestlige» land) og de med høyest 
inntekt i vest, mens de med «ikke-vestlig utenlandsk bakgrunn» og folk 
med (noe) lavere inntekt bor på østkanten (Andersen, 2012; Andersen, 
Brattbakk & Dalseide, 2017). 

I etterkant av disse «kritiske hendelsene» (Andersson, Jacobsen, Rog- 
stad, & Vestel, 2012) var det flere profilerte samfunnsdebattanter og poli- 
tikere som uttrykte bekymring for at Norge, og da særlig Oslo, i årene 
fremover ville se «forstadsopprør» lignende det andre europeiske byer 
har gjennomgått, om styresmaktene eller det norske storsamfunnet ikke 
ville ta «integreringsutfordringene på alvor» (Moe, 2010a). Oslo er som 
nevnt en segregert by, og ettersom segregasjon i forskningslitteraturen 
har blir koblet til «opptøyer» der urostifterne kommer fra mer «innvan- 
drerdominerte» områder (Malmberg, Andersson & Östh, 2013), er det 
interessant å forsøke se nærmere på situasjonen i hovedstaden. 

Et sentralt spørsmål dette kapitlet vil forsøke å besvare, er derfor: 
Hvorfor deltok østkantgutter i disse opptøyene? Målet er ikke å gi et endelig 


1 Det var noen som definerte seg selv og andre på andre måter. En ung mann med mørk hud møt- 
te motstand fra en annen med «lik» hudfarge da førstnevnte sa at han «er fra Oslo». Sistnevnte 
gutt godtok ikke dette og ville vite «hvor er du egentlig fra»? Men det generelle bildet var at 
ungdommene beskrev seg selv og andre som omtalt over. 

og absolutt svar, men snarere å utfordre eller nyansere de rådende for- 
klaringsmodellene man tilbys i nyere internasjonal forskning på «urban 
unrest». For eksempel viser Malmberg, Andersson og Östh (2013) til at 
de som søker å forklare forekomsten av «urban unrest» (her oversatt til 
uroligheter) ofte viser til segregasjon, da dette igjen betyr at ulike nabolag 
og grupper har ulike materielle ressurser. Kort sagt gir ulikhet opphav 
til opptøyer. Det hevdes også at de fattige/innvandrerne ofte er diskrimi- 
nerte og bor i stigmatiserte bydeler, noe som også gir grobunn for slike 
uroligheter, siden marginaliserte folk over tid blir frustrerte og sinna. 
Flere har også påpekt at politibrutalitet har utløst opptøyer (Malmberg et 
al., 2013, S. 1032). Etter en litteraturgjennomgang, konkluderer Malmberg 
og hans medforfattere med at 


det er klart at fenomenet urbane uroligheter kan bli forstått enten som en form 
for politisk protest eller som et utbrudd av kriminelle aktiviteter i visse byom- 
råder til visse tider (...) Begge disse perspektivene understreker forbindelsen 
mellom segregasjon og opprør/opptøyer (Malmberg et al., 2013, s. 1036, min 


overs.). 


For å gi et delbidrag til et mulig svar på hvorfor de unge mennene tok til 
gatene i Oslo, trekkes det på data samlet inn gjennom flere med år antro- 
pologisk feltarbeid i indre og ytre øst i hovedstaden, inkludert feltarbeidet 
jeg gjorde som del av doktorgradsarbeidet (fra og med sommeren 2007 
og ut 2009). Noen av arenaene der feltarbeidet ble gjennomført, er ung- 
domsklubber, kjøpesentre og uterom. Hver uke fra 2007 til 2009 tilbrakte 
jeg mange timer i de ungdomsmiljøene som her omtales (se Andersen, 
2014, S. 27-29). Flere av ungdommene jeg snakket, tullet, spilte og spiste 
med, blant annet på ungdomsklubbene på østkanten, tok del i demon- 
strasjonene. Det er særlig samtaler med og observasjoner av disse ung- 
dommene i desember 2008 og januar 2009, samt i perioden før og etter, 
jeg baserer meg på her (se også Andersen, 2012). Jeg hadde ikke planlagt 
at jeg skulle studere «opptøyer», men det ble et naturlig tema i samtalene 
med de unge i den perioden. Jeg deltok ikke selv i demonstrasjonene, men 
snakket med ungdom rett før de dro ut og i det de kom tilbake. I tillegg er 
intervjuene Heidi Biseth og jeg gjennomførte med groruddalsungdom- 
mer om deres deltakelse eller opplevelser av demonstrasjonene viktige 

kilder (se Andersen & Biseth, 2013). Feltarbeid gjennomfort i indre og 
ytre øst i 2015, 2016 og i skrivende stund (våren 2017) bidrar til a styrke 
innsikten i hvordan det er å bo og vokse opp på Oslos østkant. I tillegg gir 
over 200 dybdeintervjuer med beboere i ulike nabolag i Oslo-regionen, 
med politi, kommunalt ansatte, ungdommer på «skråplanet» og andre 
aktører ytterligere sosiokulturell og materiell kontekstuell forståelse 
(se f.eks. Andersen, 2009; Andersen, Røe & Sæter, 2015; Andersen & Røe, 
2016; Andersen & Skrede, 2017). Diskusjonen støtter seg også på byhis- 
toriske kilder og forskning, dokumentanalyser av offentlige planer og 
dokumenter samt Oslo-debatten i norske aviser for å gi en «fyldigere 
beskrivelse» (Geertz, 1993) av informantenes liv og situasjon. 


Sosioromlige relasjoner og områdestigmaer 


Her kan det være nyttig med en kort presentasjon av et begrep som ofte 
benyttes innen byforskningen, for blant annet å sette søkelys på «sosi- 
ale relasjoners romlighet» (Jessop, Brenner & Jones, 2008, s. 389), nemlig 
konseptet «sosioromlig» (på engelsk: sociospatial). Den avdøde geografen 
Edward Soja har i flere arbeider skrevet om det han omtaler som den sosio- 
romlige dialektikken, der hensikten er å understreke hvordan «alt romlig 
er samtidig, og til og med problematisk, sosialt. Samtidig er det som omta- 
les som det sosiale også reelt sett, eller iboende, romlig (Soja, 2000, s. 8). 
Enkelt sagt leves våre liv i rom, mens vi gjennom våre handlinger 
eller vår væren skaper, former og reproduserer disse rommene (rom blir 
til «steder»). De aktørene og institusjonene som skaper byrom, inngår i 
ulike nettverk og konstellasjoner. Videre er disse aktørene ulikt posisjo- 
nerte med ulik grad av makt eller innflytelse (Lukes, 2005). Rommene er 
også et produkt av maktutøvelse — de er (ofte) i høy grad regulerte, plan- 
lagte og designet av bestemte aktører (Holston, 1989; Andersen & Røe, 
2016; Andersen & Skrede, 2017). Mange av byrommene har blitt formet 
langt tilbake i tid; rommene har en historie, eller flere historier. Visse 
nabolag eller bydeler har også et offentlig rykte eller omdømme - et 


2 Dette pågående feltarbeidet er finansiert av Norges forskningsråd, prosjektnummer 259888, 
prosjekttittel Invisible Infrastructures: Socioecological Transformations in the Postindustrial 
Metropolis. 


79 


KAPITTEL 5 


omdømme som kan befestes eller endres over tid (Andersen, 2014). Nar 
dette stedsbildet er negativt, er byrommet og dets innbyggere brenn- 
merket eller stigmatiserte (Wacquant, 2008b). I Oslo er det særlig pa 
østkanten en finner stigmatiserte områder og grupper (Alghasi, Eide 
& Eriksen, 2012; Andersen & Biseth, 2013; Kvamme, 2013), mens vest- 
kantens boligomrader er mindre omtalt eller har positivt ondomme 
(Andersen et al., 2015). 

Om det er mer presist 4 si at omradestigmaer smitter over pa beboerne, 
om det er beboernes (antatte) kvaliteter som forer til at nabolaget blir 
brennmerket, eller om det er en sosioromlig dialektikk, skal vi la ligge. 
Her er det mer relevant kort å vise til Jenkins diskusjon av «identifika- 
sjon». Jenkins hevder at identifisering er en toveisprosess: 


en interaksjon mellom hvordan vi identifiserer oss selv, og hvordan vi identi- 
fiserer andre (...) Identiteter oppstår i pågående relasjoner mellom individer 
og grupper. Mye er avhengig av i hvilken grad andre aksepterer vårt selvbilde 
[identification of ourselves], og av hvem som har ressursene og makten til å 
gjøre deres versjon av «hvem som er hvem» gyldig (Jenkins, 2011, s. 49, min 


overs.). 


I en by som Oslo, hvor arbeiderklassen tradisjonelt har vært geografisk 
og sosialt atskilt fra middel- og overklassen, og hvor disse sosioromlige 
skillene siden 1980-tallet har fått en «etnisk dimensjon» eller blitt «far- 
get», er bosted en kulturell betydningsfull indikator på (antatt) gruppe- 
tilhørighet (Andersen, 2014; Andersen et al., 2015). Hvor en befinner seg i 
et bylandskap, er for det første med på å forme mennesker som subjekter 
og som gruppemedlemmer, og for det andre med på å forme individers 
og gruppers identitet (hva slags sosiale personer de er). Mange byer sies 
å være segregerte eller oppdelte; dette innebærer ikke bare at sosiale for- 
skjeller har fått et romlig uttrykk (f.eks. Gough & Franch, 2005, s. 149), 
men at det romlige og det sosiale (over tid) medskaper hverandre (Ander- 
sen, 2014). Her passer det å returnere til Sojas idé om den sosioromlige 
dialektikken. Knox og Pinch (2010) hevder at 


Byrom er skapt av mennesker, og rommene får sin karakter fra de menneskene 
som bor der. Ved at folk lever og jobber i byrommene, setter de gradvis sitt preg 


på sine omgivelser, endrer og tilpasser dem etter beste evne, slik at omgivelsene 

passer deres egne behov og gir uttrykk for deres egne verdier. Pa samme tid 
tilpasser menneskene seg til sitt fysiske miljø og til andre mennesker i sine om- 
givelser. Det er således en toveis prosess, en sosioromlig dialektikk (Knox & 


Pinch, 2010, s. 5, min overs.). 


Det er godt dokumentert at Oslo er en segregert by der ulike klasser bor 
atskilt fra hverandre, og der man i grove trekk kan dele opp byen i en 
vest- og en østkant. Og det er på østkanten de fleste med synlig mino- 
ritetsbakgrunn bor og lever (Wessel, 2000, 2015; Andersen, 2012, 2014, 
Turner & Wessel, 2013; Ljunggren & Andersen, 2014; Andersen & Skrede, 
2017; Ljunggren, 2017). Dagens østkant rommer storparten av byens 
kommunale boliger, og gjennomsnittsinntektene og utdanningsnivået 
er markant lavere enn vest i byen (gentrifiseringen som deler av indre 
øst gjennomgår, nyanserer bildet noe, men se Andersen et al., 2017). At 
østkanten er forskjellig fra vestkanten, er ikke et nytt fenomen, men har 
tvert imot lange historiske røtter (Myhre, 1990; Kjeldstadli & Myhre, 
1995). Det at de kommunale boligene, sosialklientene og «innvandrerne» 
tilhører østkanten, mens vestkanten huser så å si alle prestisjeinstitusjo- 
ner som museer, ambassader og universitetet, har bidratt til at journa- 
lister og andre ofte har skapt et bilde av nabolagene øst for Akerselva 
som problematiske, eller at situasjonen på skolene her har vært særlig 
utfordrende. I 1970 hadde for eksempel VG et stort oppslag med tittelen 
«De fleste driver sunne aktiviteter - men: Hensynsløse bander herjer dra- 
bantbyene» (Worm-Milller, 1970). I saken kommer det frem at politiet i 
bydel Grorud anser at ungdomsgjenger er et omfattende problem. Et av 
nabolagene som nevnes, er Haugenstua, der byggingen av de første blok- 
kene ble påbegynt i 1967. Tre år tok det altså før VG så kunne rapportere 
om store ungdomsproblemer herfra. Jeg har tidligere dokumentert at det 
deretter har kom en jevn og sterk strøm av slike problembeskrivelser om 
østkanten i norske aviser (Andersen, 2014; se også Kvamme, 2013). 

Alt dette har bidratt til at østkanten og beboerne der har fått et negativt 
rykte i den offentlige debatten, og at mange Oslo-beboere rangerer nabo- 
lag på vestkanten eller i forstedene i Akershus over de i øst (Brattbakk & 
Hansen, 2004; Andersen, 2014; Roaas, 2016). Mange internt på østkan- 
ten opponerer mot denne historiske problemdiskursen eller dette områ- 
destigmaet, men nettopp det at de eksplisitt fortsatt må si imot, viser, 

for a lane et begrep fra McDonogh (2003), mytens standhaftige eksistens 
(Andersen & Biseth, 2013). Folger vi Lukes (2005) og Jenkins (2011), er det 
noen aktorer som har mer definisjonsmakt enn andre. I den offentlige 
bydebatten er journalister, mediene og politikere aktører som særlig setter 
rammene og styrer fortellingen eller diskursen om østkanten som et pro- 
blemomrade, og beboerne der som «problemet fra øst» (Andersen, 2014, 
s. 149). I visse sammenhenger rammer stigmaet særlig unge menn eller 
eldre gutter. Eller kanskje mer presist enn «rammer»; det er østkantens 
unge menn og mannlige ungdommer med synlig minoritetsbakgrunn 
som har blitt utpekt som reelle eller potensielle bråkmakere (jenter/ 
kvinner blir sjeldent omtalt i slike vendinger). Mens det er en stor diskurs 
med lange historiske røtter om østkanten som et problematisk byrom, 
og i nyere tid som en getto, er det også sterke underdiskurser, der i hvert 
fall én dreier seg om utfordringer knyttet til unge menn med innvan- 
drerbakgrunn (ofte også knyttet til deres antatte religiøse identitet som 
«muslimer»). Slike underdiskurser støtter opp under den store problem- 
diskursen. Noen ganger er det den mer generelle kategorien «ungdom- 
mene» i de østlige drabantbyene det ropes varsko om (Riaz, 2016), men 
sett i lys i den omtalte underdiskursen, er det nok mange lesere som 
får assosiasjoner til «innvandrergutter». Poenget her er at disse unge 
mennene/eldre guttene er knyttet til bestemte rom i byen. For det første 
tilhører de det store rommet østkanten, og for de andre henger de særlig 
ute i det offentlige eller halvoffentlige rom som parker, plasser og kjøpe- 
sentre fordi de ikke har «noe bedre» å ta seg til (Riaz, 2016). 


Opptøyer - rådende forklaringsmodeller 


Opptøyer eller uroligheter i byer er ikke et nytt fenomen i Norge. I 1818 
skrev biskopen i Bergen i dagboken sin om hvordan datidens Oslo- 
borgere (byen het da Christiania) var kultiverte, mens han fryktet at 
alkoholkonsumet til de som bodde utenfor i forstedene — forsteder som 
senere skulle bli en del av Oslos østkant — ville føre til umoral og opp- 
tøyer (Sprauten, 1992, s. 179). Kanskje hadde biskopen grunn til å være 
engstelig. For i 1795 hadde faktisk forstadsbeboerne tatt seg inn i byen 
og forårsaket «opptøyer» da de fryktet at selv om det var kornmangel, så 

ville de rike og mektige borgerne innenfor bygrensene eksportere korn 
til Frankrike (Sprauten, 1992, s. 353-354). Hæren ble tilkalt for å slå ned 
urolighetene. Heller ikke utenfor landets grenser er urbane opptoyer et 
nytt fenomen (Abu-Lughod, 2007), men det at det stadig vekk inntreffer, 
har gjort at en rekke samfunnsvitere har forsøkt å forstå hvorfor. Abu- 
Lughods komparative studie fra amerikanske storbyer trekker frem sosial 
urettferdighet som utløsende faktor. Siden man ikke klarer å bedre for- 
holdene for store grupper fattige byboere, er det overraskende at opptøyer 
inntreffer så sjelden: «Gitt den vedvarende rasismen i amerikansk kultur, 
og økende forskjeller i vårt rase- og klassesystem i de siste tre tiårene, så 
er jeg forbløffet over at store urbane opprør så langt har hatt så avgrenset 
omfang» (Abu-Lughod, 2007, s. 269, min overs.). 

I 2016 ble boken Urban Uprisings. Challenging Neoliberal Urbanism 
in Europe publisert (Mayer et al., 2016). I denne antologien bidrar en 
rekke forskere med analyser av hvorfor slike hendelser inntreffer i euro- 
peiske byer. Som hos Abu-Lughodpekes det først og fremst mot strukturelle 
årsaksforklaringer. Tittelen er ikke tilfeldig; de europeiske akademikerne 
understreker at det ikke er snakk om opptøyer («riots»), men protester 
eller motstandshandlinger («uprisings»). Protestene må forstås innenfor 
en kontekst av neoliberal bypolitikk — en politikk Oslo-forskere hevder er 
rådende i den norske hovedstaden (f.eks. Skrede, 2013, 2016). Når forfat- 
terne spesifiserer hva en må legge vekt på i en strukturelt orientert analyse 
av slike urbane protesthendelser, vises det til fattigdom, sosial ulikhet, 
strukturell rasisme og ikke minst territoriell stigmatisering (Mayer et al., 
2016). I bidraget som henter empirien fra Frankrike, forklarer Dikeg 
(2016) hvordan oppstanden der må forstås som en manifestasjon eller 
en utløsning av oppdemmet sinne blant de marginaliserte forstadsbebo- 
erne. Som særlig Bourdieus tidligere samarbeidspartner Wacquant har 
diskutert, er de franske forstedene eller drabantbyene rundt Paris byom- 
råder der etniske minoriteter er henvist til å bo, og hvor disse rommene 
er gjenstand for intens stigmatisering (Wacquant, 2008a, 2008b, 2008c, 
2015). De som befinner seg her og deres territorier, er lavest på den sosi- 
ale rangstigen, kort sagt utenfor storsamfunnet. Selv om demonstrantene 
selv ikke sier det rett ut, må deres handlinger ses på som et rop om sosial 
rettferdighet. Videre sier Dikeg at «urbane protester er politiske hendelser 

siden de er episodiske mobiliseringer som eksponerer urettferdighet og 
[deltakernes] klagemal, de iscenesetter offentlige henstillinger om rett- 
ferdighet og fremmer krav om likhet og ansvarlighet» (2016, s. 96, min 
overs.). Dikeg fastslår derfor at det er viktig å forstå «klagemålenes geo- 
grafi» (2016, s. 96). Som også Enright (2017) viser til, er de franske drabant- 
byene et produkt av etterkrigstidens samfunnsidealer og velferdsstatens 
likhetsideologi samt datidens rådende arkitektur- og byplanleggingside- 
aler. Som i Oslo ble ikke de franske drabantbyene et speilbilde av byens 
totale sosiale og demografiske sammensetning, men stigmatiserte bebo- 
erområder for «de andre». I drabantbyene er man forståelig nok sinna — et 
sinne som altså tidvis materialiserer seg i voldsomme protestaksjoner — 
da man i tillegg til manglende arbeidsmarkedstilgang blant annet ikke 
har «gode boliger [og] trivelige nabolag» (Dikeg, 2016, s. 96, min overs.). 
Selv om ikke hendelsene i Oslo har vært studert med den dominerende 
strukturelle modellen, har flere forskere sett på opptøyene i svenske byer 
med samme analytiske blikk. Opptøyene, som startet i forstaden Huseby 
i Stockholm i 2013, blir sagt å være del av en serie uroligheter i utsatte 
bydeler i neoliberale og segregerte bysamfunn i den vestlige verden. Den 
første natten ble 100 biler påtent. Disse hendelsene er å forstå som «pro- 
tester» der demonstrantene ønsker seg «sosial rettferdighet» (Schierup, 
Ålund, & Kings, 2014; Sernhede, Thörn, & Thörn, 2016). Tilsvarende hev- 
der Malmberg og hans medforfattere at de svenske opptøyene i 2009 må 
forstås som et svar på sosial og romlig marginalisering, det vil si utenfor- 
skap i Sverige (Malmberg et al., 2013). Som vi nå skal se, har denne aka- 
demiske forklaringsmodellen en rekke likheter med de analysene norske 
politikere og samfunnsdebattanter lanserte etter Gaza-opptøyene i Oslo 
i 2009. 


Østkantgutta - sinne eller spenning 


I januar 2009 brøt det altså ut opptøyer i Oslos sentrumsgater. Avisene 
hadde i dagene dette pågikk en rekke reportasjer om hvordan demon- 
strantene satte fyr på søppelkasser, knuste butikkvinduer, kastet stein og 
avfyrte fyrverkeri mot politiet, mens politiet svarte med tåregass, bruk 
av hester og hunder, samt arrestasjoner. På opptøyenes andre dag var 

det særlig McDonalds-restaurantene som ble ramponerte. Mediene ble 
ogsa en kanal for umiddelbare analyser fra journalister, politikere som 
Venstres Abid Raja, og andre — som lederen av Antirasistisk Senter (Bach, 
2009). Her ser vi klare likheter mellom den radende akademiske model- 
len og de norske analysene. Bach (2009) skriver at det forst og fremst var 
«ungdom fra Midtøsten og Nordafrika [sic]» som «dominerte opptøyene» 
i Oslos gater. Politiet legger til at en stor andel av disse kom fra Oslos 
østlige drabantbyer (Jenssen, 2009b). Videre understrekes det at ung- 
dommene «med rette [er] rasende over Israels fremferd i Gaza» (Bach, 
2009), men det var også andre utløsende faktorer — faktorer knyttet til 
ungdommenes opplevelser med utenforskap i Norge. I et intervju med 
NRK sier Raja at en må passe på at man ikke får gettolignende tilstander 
også i Norge: 


Jeg har vært på befaring i mange europeiske land, samt USA. Det jeg ser [sier 
Raja] er en langvarig neglisjering av integreringsutfordringene i disse landene, 
og hvordan det nå har fått fotfeste i ghettoer [sic.]. Raja mener framveksten av 
segregerte samfunn gjør at minoritetsungdommer får mindre lojalitet til landet 
de vokser opp i. Han tror mange minoritetsungdommer ikke føler seg som en 


del av Norge (Moe, 2010b). 


Derfor er det viktig at storsamfunnet jobber for at ungdommene blir 
strukturelt integrerte, slik at fremtidig destruktiv atferd forhindres. «[M] 
an må søke finne ut hva som skal til av utdanning og arbeid for at disse 
unge skal føle at de mestrer sitt eget liv» (Bach, 2009). Kort sagt er mino- 
ritetsetniske ungdom fra Oslos stigmatiserte øst ekskluderte og margi- 
naliserte, noe som er viktig å vite for å forstå hvorfor de inntok sentrums 
gater og lagde «kaos» (Bach, 2009). 

Selv om slike forklaringer nok har mye for seg, er påstanden i dette 
kapitlet at det er mer «bak» disse opptøyene enn et sinne mot det nor- 
ske storsamfunnet på grunn av en oppvekst i stigmatiserte nabolag, samt 
opplevd marginalisering og ekskludering. Viktig å bemerke her er at det 
tross alt var veldig få fra Oslos østkantnabolag som tok til gatene, og 
enda færre lagde bråk. Som en av mine unge informanter presiserte: «Jeg 
måtte på jobb, så jeg kunne ikke delta». Mens andre ikke kunne forstå det 
som skjedde: «Jeg forstår ikke hvorfor de ødela byen, Norge har jo ikke 

mishandlet dem!» Et annet poeng er at bade for og etter demonstrasjonene 
levde de ungdommene som deltok, «normale» liv. På feltarbeid (forut for 
og etter opptøyene) i indre øst eller i drabantbyene i ytre øst var ikke 
atmosfæren spent, det var lite sinne blant de unge mennene (på feltarbeid 
igjen i 2015-2017 er det fortsatt ikke noe slikt sinne å spore i hverdagslige 
samtaler). Det som opptok og opptar unge er idrett, dataspill, fester, kjæ- 
rester, skole og andre «banale» ting. Her kan det kort skytes inn at ordet 
«banale» er brukt bevisst, da mye av segregasjonsforskningen og andre 
studier av etniske minoriteter ofte vektlegger det mer «dramatiske» eller 
«spektakulære» (Bourgois, 1999; Wacquant, 2008c; Sernhede et al., 2016). 
Jeg ønsker altså å understreke at hverdagslivene tvert imot er udramatiske 
og for ungdommene også ofte «kjedelige» (se Holgersson, 2011, s. 224). 
I intervjuer med politiet i Groruddalen (i 2011 og 2016) blir det presisert 
at de ikke så eller ser tegn til et oppdemmet sinne eller organiserte ung- 
dommer som opponerte mot storsamfunnet. Hvorfor «okkuperte» de 
så noen av Oslos mest fornemme gater for noen timer i januar, 2009? 
For mange av informantene var ikke dette noe de hadde planlagt, men 
mange, inkludert forfatteren av dette kapitlet, fikk en SMS med opp- 
fordring til å komme oss ned for å demonstrere mot McDonalds, som 
visstnok skulle støtte Israel. Viktig var det også at det spredte seg rykter 
i ungdomsmiljøene om at noe morsomt ville skje, det skulle bli «kaos». 
En av ungdommene forklarte at «ja, mange av mine venner bryr seg om 
Gaza, men hovedgrunnen til at de dro ned til sentrum, var fordi det var 
moro og kult». Uten noe sterkt politisk engasjement tok mange en pause 
fra dataspill og andre hverdagsaktiviteter og dro ut i byrommet for spen- 
ningens skyld. I etterkant av opptøyene ble det arrangert flere offentlige 
møter der ungdommer og representanter for storsamfunnet skulle gå i 
dialog for å skape bånd mellom de ulike «gruppene», og dermed forhin- 
dre at slike opptøyer skulle inntreffe igjen. På et av disse møtene, med 
ordfører og politiet til stede, stod en ungdom på scenen og fortalte at 
han urettmessig hadde blitt arrestert under demonstrasjonene, og han 
forlangte en offentlig unnskyldning. Denne gutten var dog kjent som en 
«bråkmaker» på den ene ungdomsklubben der jeg gjorde feltarbeid, og 
forut for demonstrasjonen satt han sammen med venner og snakket om 
at de skulle ned til sentrum for å «banke opp jøder». Selv om han og 

vennene kanskje var et unntak blant de som var aktive «opprørere», var 
det store bildet at få av informantene i hvert fall dro ut i gatene for å få ut 
et oppdemmet sinne mot storsamfunnet. 

Et hovedpoeng her er at om man skal studere slike opptøyer (f.eks. 
Dikeg, 2007), er det langt fra gitt at intervjuer med ungdommene eller 
ungdomsarbeidere i ettertid, eller referanser til statistikk om levekårs- 
forskjeller, vil gi et fullgodt bilde eller den meste treffende forklaringen. 
Gjennom sammenhengende feltarbeid — gjerne over et år, der en henger 
med og blir godt kjent med ungdommene og ser dem i ulike roller (som 
f.eks. kjæreste, student og fotballspiller) - kan en avdekke helt andre og 
kanskje mindre «spenstige» forklaringer på hvorfor ungdommer oppfø- 
rer seg som de gjør. Ved å snakke med mennesker over tid i hverdagslige 
situasjoner og om det som opptar dem der og da, er det mindre sann- 
synlig at de kun forteller eller snakker om det som forskeren har som 
«problemstilling» eller tema — sammenlignet med hva slags historier eller 
utsagn en får gjennom en mer formell eller avtalt intervjusituasjon. 

Før vi avslutter dette kapitlet, må det nevnes at to andre forskere var 
på feltarbeid i Oslo vinteren 2008 og 2009. Andersson og Jacobsen var 
interesserte i å se på politisk engasjement og hadde valgt en moske som 
feltarena. Deres tema og etterfølgende analyse skiller seg derfor en del 
fra det som presenteres i dette kapitlet, men våre funn og perspektiver 
gir utfyllende forklaringer på hvorfor en rekke ulike ungdommer valgte 
å demonstrere mer eller mindre høylytt. Selv om få av informantene mine 
var særlig politisk engasjerte og virket å være drevet av en spontan lyst til 
å oppleve noe morsomt eller «kaos», var det andre, blant annet Jacobsen 
og Anderssons informanter, som tok til gatene for å vise sitt engasjement 
og protestere politisk. Også Jacobsen og Andersson (2012) trekker på den 
rådende forklaringsmodellen for byopptøyer (med referanse til nevnte 
Dikeg) og hevder at hendelsene i Oslo kan forstås på samme mate: Demon- 
strantene uttrykte mer eller mindre direkte bekymringer knyttet ikke bare 
til undertrykkelse og krig, men også til egne erfaringer med «diskrimi- 
nering, marginalisering og rasisme» (Jacobsen & Andersson, 2012, s. 839, 
min overs.). I motsetning til det som antydes av Jacobsen og Andersson, er 
jeg ikke sikker på at slike mer strukturelle analyser som de Dikeg presen- 
terer, kan brukes som en generell forklaring på hendelsene i Oslo. 

Avsluttende diskusjon 


En analyse av den store diskursen om østkanten som et problemområde 
viser at østkantens påståtte utfordringer er nært knyttet til østkantens 
reelle beboersammensetning. Selv om den rådende myten vil ha det til at 
østkantens unge menn er potensielle «problemmakere» (Andersen, 2014, 
s. 149), lever det store flertallet av disse ungene mennene og eldre gut- 
tene «normale» og «banale» liv: De går på skole, jobber/søker jobb, spil- 
ler fotball eller cricket, etablerer seg med kjæreste og etter hvert familie, 
ser filmer, går på cafeer, eller spiser is på Aker Brygge og bader på Huk, 
Tøyenbadet og Sørenga om sommeren, leier og kjøper bolig og reiser på 
ferie — for å nevne noe. Det meste av fritiden leves dessuten innenfor øst- 
kantens geografi, noe tyder på at mange trives også i nabolag som har et 
negativt stempel. Faktisk er det flere som klart uttrykker en nabolags- 
patriotisme, og som ser på Oslo som sin by, selv om mange nok føler seg 
mer hjemme på østkanten der flere «ligner» på dem selv. Fem korte poeng 
er viktig å få frem. Det ene er at selv om det er trygt å gå rundt for «van- 
lige» mennesker på Oslos østkant, så eksisterer det gatekriminalitet, sær- 
lig i de sentrumsnære områdene. Videre eksisterer det mer eller mindre 
organiserte gjenger med østkantgutter, særlig på Søndre Nordstrand og i 
Gamle Oslo, men også i visse deler av Groruddalen. I tillegg er problem- 
diskursen med på styre særlig en del «majoritetsnorske» barnefamilier 
bort fra østkanten. Nevnes må det også at en del med synlig minoritets- 
bakgrunn opplever og klager over diskriminering. Sist, men ikke minst 
er det i hvert fall noen mer eller mindre religiøse minoritetsungdommer/ 
unge menn som kulturelt kan sies å stå i opposisjon til storsamfunnets 
idealer og normer. Det kom blant annet frem at noen få av de unge mann- 
lige informantene på dagen for opptøyene ville ned til sentrum for å «ta 
jøder». Dette var som nevnt over ikke et generelt mønster blant infor- 
mantene, og det er meget usikkert hvor mange som delte dette synet i 
andre østkantmiljøer. Tvert imot var det som sagt hverdagens aktiviteter 
som dominerte folks handlinger, og få individer viste antydning til sinne 
mot storsamfunnet eller «avvikende» verdisyn. 

Selv om en av underoverskriftene over het «østkantgutta — sinne eller 
spenning», er det mer korrekt å bytte ut «eller» med «og». Når samfunns- 
forskere leter etter forklaringer på sosiale fenomener eller hendelser, er 

det hensiktsmessig ikke 4 redusere fenomenet til én endelig forklaring. 
Ja, det er mye som tyder pa at forskere som Dikec (2016) har rett i at ana- 
lyser som far frem strukturelle faktorers betydning, gir oss okt forståelse. 
Som Jacobsen og Andersson (2012) har vist, var det videre mange av deres 
informanter som deltok i Gaza-demonstrasjonene fordi de var oppriktig 
politisk engasjerte og «sinna» over hvordan beboerne på Gaza har blitt 
behandlet av israelske styresmakter. Poenget i dette kapitlet har vært å 
få frem at når en skal forstå slike store hendelser som «byopptøyer», kan 
det være nyttig å være åpen for flere mulige forklaringsmodeller og la den 
faktiske situasjonen og ens egne data styre begreps- eller teorivalget. Den 
rådende strukturelle modellen mange byforskere ser ut til å foretrekke, er 
kanskje ikke den mest treffende når en går i dybden i enkeltstående hen- 
delser som den som utspant seg i Oslo. Flere av Oslo-demonstrantene var 
etniske/synlige minoriteter fra stigmatiserte deler av byen, men på tross 
av flerårig feltarbeid blant slike unge menn, var det lite som tydet på et 
begrep som «klagemålenes geografi» (Dikeg, 2016, s. 96) ville være opply- 
sende for å forstå deres hverdagsliv samt deres mer spesielle aktiviteter i 
januar 2009. Riktig nok var det mange som visste at deres boområder var 
stigmatiserte, og at mange andre steder i byen snakket om deres nabolag 
som «gettoer». Og som feltarbeidet i 2015—2017 igjen har vist, er det flere 
unge i ytre og indre øst som «vet» at de bor dårligere enn de med mye 
penger i Oslos nye Fjordby. Likevel er det lite sinne mot storsamfunnet 
å spore. Om det var slik at sosial urettferdighet — inkludert en offentlig 
diskurs som stempler deg og ditt rom i byen som mindre bra - førte til et 
oppdemmet sinne og et politisk engasjement, burde dette igjen resultere 
i langt flere opptøyer eller protester (se Abu-Lughod, 2007; Enright, 2017; 
Mayer et al., 2016), også i en historisk segregert by som Oslo. Kanskje skal 
man da ta informanter som sa at de dro ned til sentrum for moroa eller 
spenningens skyld, på alvor (se også Ceccato & Haining, 2005). I så fall 
kan «Gaza-demonstrasjonene» også forstås som et brudd med hverda- 
gens banaliteter, en hendelse som har mer til felles med et karneval enn 
en politisk mobilisering der man krever urban rettferdighet. I alle fall 
kan denne diskusjonen leses som en advarsel mot romlig determinisme: 
Byromtilhørighet bestemmer ikke sosiale praksiser. I dagens Oslo vel- 
ger ungdom som bor i stigmatiserte deler av den segregerte byen, meget 

sjeldent å ta til gatene for å uttrykke sin misnøye. Selv om mange øst- 
kantbeboere, inkludert unge menn og andre i en «marginal» posisjon, i 
intervjuer uttrykker misnøye over at Oslos materielle ressurser er ulikt 
romlig fordelt, opptar dette dem lite i hverdager fylt opp av konvensjo- 
nelle eller banale aktiviteter. Ja, de fleste ser alt i alt ut til å være fornøyde 
med tingenes tilstand. 

Abstract 


The topic in this chapter is urban graffiti, mainly hiphop-graffiti. The question 
is where in city spaces we find the graffiti actors and their fellow players, and in 
what ways the graffiti and its creators change city spaces. The analytic frame is 
theory of space, place and sociomateriality, and more specifically how norms and 
rules of urban spaces are transgressed through graffiti. The empirical material is 
interviews with writers, observations/photo and document analysis. The graffiti 
subculture is analyzed as both deviant and adapted to the main culture, through 
norms of hard work and masculinity; being part of a crew or becoming a «king»; 
being both hidden and visible at the same time, etc. By operating in places on the 
margin, theories of socialization, deviance and subculture are also applied. We 
see a shift in attitudes and discourses, from a confrontation between controllers 
and street actors, to negotiation between these parts. Hiphop-graffiti compe- 
te with street art, more accepted by city administrations, in some cities even 
part of city branding. The conclusion is that the face and the use of city spaces 


are continuously changing through graffiti, both in streets and cities’ systems. 


Kapitlets fokus 


Siden denne boken har barn og unge som malgruppe, vil jeg ta utgangs- 
punkt i en spesiell ungdomskulturs uttrykk og praksis, graffiti, som betyr 

å skrive eller male på flater i det offentlige rom. Graffitien utfolder seg 
for det meste i byrom: på husvegger, i passasjer for kollektivtrafikk og på 
togsett. Kapitlets problemstilling er flerleddet, og lyder slik: 


- Hva er graffitiutøvernes handlingskontekst, deres uttrykksmateriell og 
medspillere, og hvordan kan vi fortolke deres handlinger? På hvilken måte 


er graffitiens utøvere med på å forandre byens rom og passasjer? 


Kapitlet bygger på ett av tre kasus fra min doktoravhandling Steds- 
blikk, stedsfortellinger og stedsstrider. En sosiologisk analyse av tre kasus 
(Sæter, 2003), bestående av: Skulpturlandskap Nordland, et internasjo- 
nalt kunstprogram hvor skulpturer fra anerkjente skulptører ble plassert 
i uterom i 33 kommuner i Nordland, en stedsutviklingsprosess i drabant- 
byen Furuset i Oslo, samt en undersøkelse av «hiphop-graffiti» og dens 
utøvere, i hovedsak i Oslo. Avhandlingens hovedproblemstilling handlet 
om hva jeg kunne finne av forskjeller og fellestrekk i sosialt konstitu- 
erte rom, samt hvilken plass det romlige har i den sosiale virkelighet. Jeg 
viderefører slike romlige spørsmål også her, men med et mer avgrenset 
fokus. 

Kapitlets oppbygging er som følger: I første omgang presenterer jeg en 
beskrivelse av de visuelle uttrykkene og stilene i hiphop-graffiti, hvor tegn 
og praksiser samlet kan benevnes som en subkultur (Hebdige, 1979; Willis, 
1991). Jeg går dypere inn i subkulturen gjennom å studere graffitiutøver- 
nes sett av verdier og praksiser, slik de utfolder seg i byens ulike rom. Det 
som beskrives og analyseres, er basert på graffitiskriveres egne fortellin- 
ger om hvordan de utøver sin praksis, gjennom intervjuer, samtaler og 
annen informasjon om graffitiformenes særtrekk. Jeg bruker konsekvent 
begrepet skrivere, i tråd med hiphop-graffiti opprinnelige begrep writere, 
som viser til signaturen som gjeldende uttrykk. 


Hiphop-graffiti opprinnelse 

Hiphopens etymologi stammer fra de svartes gate-argot. «Hep» (hip) 
betyr å være frigjort, eller cool, og «hop» vil si å danse. De frigjor- 
tes avslappede («kule») dans blir den direkte oversettelse (Bazin, 1995, 
s. 17). Gaten er rommet for frigjøring og dansen det estetiske uttrykket 

for denne frigjøringen. Hiphop er knyttet til byen og har oppstått som 
en reaksjon på en uholdbar situasjon som kan spores tilbake til kam- 
pen mellom rivaliserende grupper i Bronx, New Yorks svarte bydel. 
Den førende stemme for estetiseringen av denne kampen kom fra dis- 
kjockeyen «Afrika Bambaataa», lederen i en av «Zulugruppene», som 
de kalte seg. Afrika Bambaataa forlot disse gjengene og etablerte en mer 
konstruktiv kampmåte, først og fremst gjennom å være diskjockey, med 
slagverkene som de viktigste instrumenter, men også ved å understreke 
at det kreative og konstruktive skulle erstatte de voldelige gjengene og 
etablere en ny type fellesskapsfølelse og solidaritet (Demant et al., 1997). 
Fra musikken utviklet gatespråket seg til ulike former for dans og graffiti, 
hvor gaten ble den viktigste arenaen. Hiphop-kulturen rommer alt fra 
diskjockeying (DJ), breakdance, freestyle, graffiti og rap. Det er gjennom 
musikken, det lydmessige, og ikke først og fremst det visuelle, kulturens 
ulike uttrykksformer har spredt seg til hele verden (Bazin, 1995, s. 21). Det 
visuelle og det kroppslige er likevel viktige ingredienser, både gjennom 
musikkvideoene og filmene, graffitien, gatedansen og klesmoten. I løpet 
av spredningsprosessen har den opprinnelige intensjonen blitt mindre 
framtredende. Blant informantene i Oslo kommer det til uttrykk at graf- 
fitiskriverne ikke nødvendigvis er så tett knyttet til hiphop-kulturen som 
tidligere: «Det er sånn at de gamle hiphop-karene snakker om at ‘na er 
det ikke noe hiphop-kultur mer, nå er det bare folk som går rundt og 
maler”, det har liksom laget seg en egen graffitikultur nå» (fra intervju 
med graffitiskriver). Opprinnelseskulturen er kjent og respektert, men er 
nedtonet, også blant unge i Europa (Demant et al., 1997). 

Slik det framkommer i diskusjoner i offentligheten (Sæter, 2003), kan 
vi forenklet si at graffitidiskursen befinner seg på en skala mellom kunst 
og kriminalitet. Langs denne skalaen har den også preg av motstand eller 
opprør (Brighenti, 2010). Også forskningen på graffiti har ulike tilnærmin- 
ger. Det omfattende forskningsarbeidet utført av kriminologen Cecilie 
Høigaard (2002) vektlegger både estetikken og kriminaliseringen som 
har pågått overfor graffitiutøvere, det vil si den intense kontrollen og poli- 
tijakten overfor de som maler på byens vegger. Craig Castleman (1982) 
har en etnografisk tilnærming, med fokus på subkulturen. Den sven- 
ske kunsthistorikeren Staffan Jacobsson (1996) har vært mest opptatt av 

graffitiuttrykkets estetiske kvaliteter. Andre har studert graffiti i lys av 
kjønnsforskjeller, som Nancy Macdonald (2001). Jeg har valgt et perspek- 
tiv som ikke er rettet mot graffiti som sådan, men som en undersøkelse av 
hvordan graffiti som sosial praksis viser dynamikken mellom mennesker 


og de fysiske omgivelsene, i denne konteksten byen. 


Figur 6.1 Street art, rue Mouffetard, Paris, 2014. Foto: Oddrun Sæter. 


v SUNDE 
TE dki 


Figur 6.2 Blanding av ulike stiler, dvs. tags, throw-ups og pieces, Gare Tolbiac, Paris, 2001. Foto: 
Oddrun Sæter. 

Teoretisk ramme 


En viktig inspirasjon for en studie av graffiti er Tim Cresswells bok, In 
place/Out of place, Geography, Ideology, and Transgression, fra 1996. 
Ett av hans tre kasus handler om graffiti. Han tar utgangspunkt i det 
han kaller plasslover, det vil si steder som defineres ved sine normative 
kvaliteter, eller hvilke handlinger som anses som passende eller upas- 
sende pa bestemte steder. Det foregar imidlertid mange overskridelser 
av disse plassenes lover, som for eksempel at noen skriver og maler pa 
byens vegger, uten tillatelse. De materielle omgivelsene rommer noen 
verdier, kulturelle og sosiale, som anvendes til andre formal enn det 
de var designet for. Et beslektet perspektiv til Cresswells er Dag Øster- 
bergs teori om det sosiomaterielle (Osterberg, 1990, 1993), eller det prak- 
tisk-trege handlingsfeltet, «le champ pratico-inert», et begrep han henter 
fra Sartre (2004, s. 829). Begrepene viser hvordan samfunnsstrukturene 
kan virke tvingende pa vare handlinger. Pa samme tid kan disse over- 
skrides, da mennesker er i stand til å handle, på tross av sosiomateriellets 
tvingende form. 

Det ovenstående innebærer at steder er i konstant forandring, da det 
er menneskenes handlinger som «gjør» stedene. Dette sorterer Cress- 
well under en vitenskapsteoretisk ramme som benevnes relasjonell 
ontologi (Cresswell, 1996, s. 12). Enkelt sagt innebærer dette at steder 
ikke kan bestemmes entydig, men som en relasjon mellom steder og 
mennesker. Eller med andre ord, steder kan ikke beskrives ved hjelp av 
bestemte fysiske trekk, de er i konstant forandring gjennom menneskers 
handlinger. Vi gir også steder ulike betydninger, da de både kan brukes, 
oppleves og tolkes forskjellig. På samme tid kan steder inneha hegemo- 
niske betydninger og bruksmåter, siden det er noen handlinger som pas- 
ser bedre enn andre på steder og i rom. Hva som passer seg, og hva som 
ikke passer seg, sees i lys av ulike kulturers dominerende normer, ulike 
grensemarkeringer og ulike plasslover. Cresswell støtter seg til Mary 
Douglas, som brukte begrepet purity and danger om dette (Douglas 
1966), i den norske oversettelsen av boken brukes begrepene rent og urent 
(Douglas 1997). 

Hiphop-graffiti blir opplevd og omtalt som tegn som er «matter out of 
place» (Douglas, 1966, Cresswell, 1996), en type uorden, eller urenhet, på 

byens vegger. Men for de unge som driver med graffiti, er dette ramme 
alvor. Teoretisk sett utforer de et slags identitetsarbeid, hvor det handler 
om å sette sin signatur pa byen, om 4 lære seg et sprak og et uttrykk, og 
samtidig veere del av et sosialt fellesskap. Sett med Victor Turner (1969) 
befinner de unge seg i en overgangsfase, hvor terskelerfaringer er sentrale 
(Benjamin, 1992, 2000). I dette landskapet er alt bade uklart, men ogsa 
mulig, som å overskride plassenes lover, gjennomført med stor risiko. 
Underveis vil jeg utdype hva ovenstaende begreper og perspektiver kan 
romme av handlinger. 


Metoder 


Jeg begynte a fotografere graffiti og samle utklipp fra avisene pa 1990- 
tallet, noe jeg gjorde en tiarsperiode, særlig i storbyer jeg besokte, som 
Paris, Barcelona og Lima, men ogsa i mindre byer. Jeg sa bade likhets- 
trekk og lokale forskjeller. Selv om jeg ikke har hatt interesse av å ga 
dypere inn i en analyse av tegnenes variasjoner (jf. Jacobsson, 1996), har 
det a observere tegnene gjennom fotografering hjulpet meg 4 se. 

En viktig del av min graffitianalyse (Sæter, 2003) baserte jeg pa stu- 
dier av avisklipp fra Oslo-aviser, både leserinnlegg, reportasjer og petit- 
kommentarer. Jeg samlet også avisutklipp om graffiti i Paris. Dette fant 
jeg mengder av i arkivet på biblioteket ved Centre Pompidou. I Oslo var 
det Aftenposten som hadde de fleste oppslagene, selv om jeg også fant 
klipp i Dagsavisen og Dagbladet. Uten at dette var systematisk undersøkt, 
fikk jeg likevel et inntrykk av at Aftenpostens oppslag i større grad var 
preget av kontroll og harme enn i andre aviser. 

Blant andre data ble også 18 graffitiskrivere i Oslo intervjuet, tre av 
samtalene var gruppeintervjuer. Macdonald (2001) reflekterer over det å 
intervjue graffitiskrivere. Som ung student fant hun ut at det var en fordel 
nettopp å være ung, hun fikk lett tilgang til informanter, de kunne meddele 
seg til henne som en som var mer innforstått. Jeg ville være like gammel 
som de unge skrivernes mor, en av studentene i vårt prosjekt! var nærmere 
dem i alder. Hun utførte disse intervjuene for prosjektet og brukte dem 


1 Se Sæter (red), 1998, hvor alle prosjektdeltakerne bidrar med artikler. 

siden i sin hovedoppgave i sosiologi (se Reichborn-Kjennerud, 1997). 
Dette har jeg sett på som en fordel, selv om jeg gikk glipp av tilstede- 
værelsen, som rommer mer enn bare tekstspråket i et intervju. Gester 
og andre kroppslige uttrykksmåter kan også fortelle, for eksempel om 
begeistring, eller det motsatte, skepsis mot å bli intervjuet, eller frykt for å 
bli avslørt. 

Jeg besøkte «Gare Tolbiac» i Paris ved flere anledninger, sist i novem- 
ber 2001. Dette var en nedlagt godsjernbanestasjon i 14. arrondissement 
i Paris. Den store bygningen var overmalt av graffiti, og mange titalls 
unge kunstnere hadde okkupert og tatt huset i bruk til atelierer. På ett 
av besøkene fikk jeg snakke med en av dem som hadde atelier i huset, og 
han fortalte om sin egen graffitikarriere. Han ga meg noen små bilder 
som han limte opp på byens vegger, og fortalte at han hadde gått over 
fra hiphop-graffiti til sjablong-graffiti, overført på tynt rispapir. Han 
hadde valgt dette da han ønsket å unngå Paris-politiets harde kontroller; 
sjablong-graffitien kunne settes opp uten noen stor risiko. 

Godsstasjonen med graffitiutøvere og kunstnere ble senere fredet av 
myndighetene i Paris, de unge fikk bli der. I det tilliggende landskapet 
ligger det nye Nasjonalbiblioteket, og det er bygget en ny bydel i glass 
og stål her. Men «Gare Tolbiac» har blitt stående, dekorert med graffiti 
i alle former. Jeg har sammenlignet bygget med en tatovert avviker som 
befinner seg i et finere selskap. 

Jeg var til stede på en workshop av graffitiskrivere arrangert i Oslo høs- 
ten 1999. Her hadde jeg uformelle samtaler med flere av deltakerne, også 
to av «the Kings» fra New York som var inviterte foredragsholdere til 
workshopen. 

Slike hendelser og samtaler førte meg mer på innsiden av graffitiskri- 
verne og deres miljø. Dette medførte også at jeg nokså konsekvent har 
brukt begrepet «graffitiskriver», altså verken maler eller tagger (et unn- 
tak har vært da jeg skrev om taggerhuekampanjen i Oslo, jf. Sæter, 2003, 
s. 200-208). «Tagger» ble ofte brukt som skjellsord i mediene og blant 
byens innbyggere. 

Ved siden av graffitiskrivernes utstrakte bruk av skissebøker, eller 
«scrap books», har internett nå lenge vært deres utstillingssted. Her kom- 
muniserer de også med hverandre, for eksempel gjennom hjemmesider, i 

spesielle blogger og andre digitale medier. Data fra internett inngar der- 
for i helheten av informasjon om graffiti. 


Hiphop-graffitiens tegnsystem 
og romlige basis 


Ved adkomst til en storre vestlig by, enten en ankommer med flybuss, tog 
eller bil, er det forste som slar en de utallige signaturer i ulike farger langs 
innfartsårene (sammen med store reklameboards). En annen ting som slår 
en, er det internasjonale spraket graffitien representerer, i hvert fall slik 
dette kan observeres umiddelbart.” Hiphop-graffiti er et internasjonalt 
«fagspråk», med amerikansk opprinnelse, men med en viss lokal slang. 
I Oslo er graffitispråket for eksempel delvis preget av urdu (Reichborn- 
Kjennerud, 1997). Før jeg går inn i en analyse av graffitiens sosioromlige 
aspekter, vil jeg vise noen sentrale begreper i hiphop graffitiens tegnsys- 
tem; tags, piece, throw-ups og stil. Jeg bruker Castleman (1982), Jacobsson 
(1996) og Reichborn-Kjennerud (1997) som hovedkilder her. 


Tags 

En tagg er en forenklet signatur, kalligrafisk preget. Den er skrevet fort, 
ofte i én enkel bevegelse, og i én farge, helst svart, ofte med bred filtpenn 
eller tusjmaling. Mange graffitiskrivere regner taggen for å være den mest 
grunnleggende og den enkleste form for graffiti, selv om den også kan 
være den vanskeligste å utføre. Selv om dens verdi ligger i hvor mange 
en klarer å sette opp, har taggen også sin egen estetikk, da den krever 
spesielle ferdigheter: 


Det er veldig få som forstår den visuelle kvaliteten og internlogikken i tagging. 
Man sier liksom at tagging det er hærverk, ferdig med det liksom, for det har 


ikke den visuelle kvaliteten som man finner i piecer for eksempel, da, men 


2 Jeg var på en studiereise i Peru i 1999, der var det lignende graffitibilder også på veiene inn til 
Lima. 

altså stort sett så vil en tagg på en måte være vanskeligere å utføre enn en piece 


nesten, ikke sant. Jeg vet ikke om du forstår det (graffitiskriver, Oslo). 


Raskheten og den kalligrafiske stilen som kjennetegner taggen, har på 
sitt beste en rytmisk kvalitet. En graffitiutøver kaller dette stivnet musikk 
(Høigaard, 2002, s. 60). Høigaard ser paralleller til musikkens formlære, 
og hun er selv utøver i faget (2002, s. 65). Taggen finnes over alt, og den 
har en estetikk som ikke samsvarer med estetikken til «the man in the 
street». En mer slurvete form for tagg, «spaghettiene», skal dekke over 
store flater fort, og er ofte bare krummede streker, sprayet på et tog i fart. 
Spaghettiene er lite populære blant dem i kulturen som lager «ordentlige» 
tagger. 

I en undersøkelse fra 1983-84 fra New York hevdes det at to tredjedeler 
av graffitiutøverne kun lager tagger (Lachmann, 1988). En annen under- 
søkelse (Brewer, 1992) viser at en gjerne starter som tagger, men at noen 
får gå i lære hos eliteutøvere, og blir mer orientert mot de store signatu- 
rene i flere farger, det vil si malerier mer enn kalligrafi. Vår undersøkelse 
fra Oslo viser at det er en vekselvirkning mellom disse to uttrykksfor- 
mene, tagger og fargepiecer. Ifølge mesterne skal en ha kompetanse på 
alle kulturens former. 


Piece 


En piece er en forkortelse av «masterpiece» og er signaturen utført på 
den mest omfattende måten. En fullverdig piece, eller burner, består av 
bakgrunnsfarger/former, bokstavbildet eller signaturen, outlines, det vil 
si konturlinjer. Her er også «characters», det vil si andre figurer rundt 
bokstavene, eller figurer som erstatter en bokstav, for eksempel et rundt 
ansikt i stedet for o. Ellers består piecen av designs (stjerner, lysvirknin- 
ger, osv.), 3-D (volumskapende effekter) og messengers, ulike beskjeder. 
En mindre forseggjort piece mangler characters og mange farger. Piecen 
kan inndeles etter hvor den er plassert. En piece på et hel togside kalles 
«top-to-bottom», på deler av en hel togside «end-to-end», på en hel tog- 
vogn «whole-car». En piece på et helt tog, «whole-train», er det største av 
alt. Klarer du det, er du «King». 

En god piece krever en god sprayteknikk og god kunnskap om graffiti- 
ens formlære og teknologi, også hvilke farger som er fine innenfor spray- 
merkene, og i kombinasjoner. Graffiti er en kompetansekultur som har 
sin egen estetikk, sier Høigaard. Og skriverne er bevisst at dette handler 
nettopp om det, en særegen estetikk som hører graffitien til (Høigaard, 
2002, S. 65). 


Throw-ups 

Throw-ups er en mellomform mellom taggen og piecen. Den betegner 
en dårlig utført piece, som kan «kastes opp» på ulike flater fort, derav 
navnet. Denne brukes når en vil synes bedre enn ved en tagg. Den har 
færre farger og detaljer enn en piece; ofte er den en stor bredformet 
signatur i én farge, med en konturlinje rundt. Throw-ups brukes på 
samme måte som taggen, det er kvantiteten mer enn kvaliteten som 
teller her. 


Figur 6.3 «Throw-ups» og «tags» på Gare Tolbiac, Paris. Foto: Oddrun Sæter 

Stil 

Å utvikle sin egen stil er helt sentralt. En velger en signatur som repre- 
senterer en selv, eller sitt «crew», mannskap, og avsetter denne signaturen 
så ofte og så mye en kan. En type signatur kalles også «burner», denne 
signaturen har en spesielt god kvalitet. En signatur er ofte en forkortelse. 
«NSB» står for «North Side Boys» etter bydelen opphavsmennene kom- 
mer fra. «FLO» står for «Five Line Crew» og viser til linje 5, en av «kon- 
gerutene» på T-banen i Oslo. 

Signaturen skal være gjenkjennelig for signifikante andre og gjentatt 
i formen, og den skal være vakker. Den som er trenet i faget, kjenner 
subkulturens kriterier for skjønnhet, praktisk erfaring og kunnskap, og 
utvikler et blikk for hvem som er en gammel traver eller en «toy» eller 
«biter», en hermer eller læregutt. 

Graffitiskriverne arbeider mye hjemme på gutterommet. Her har de 
sine «black books», hvor de trener på signaturer, fargesetting og stiler, og 
her har de fotoarkivet av egne signaturer i den konteksten de er gjort ute. 
Men det er det du får gjort på byens materiell, som teller: 


In order to create a burner on a train, a writer must have a good sense of de- 
sign, a masterful spray-painting technique, and the ability to work careful- 
ly and diligently in the difficult conditions of the train yards and under the 
constant threat of capture. Writers look upon the creation of burners on the 
trains as an example of true grace under pressure, and those who consistently 
get up with style are admired for both their skill and their bravery. (Castleman, 
1982, s. 24). 


Bade mot og skjønnhet er utmerkelseskriterier for en graffitiskrivers stil. 
En kan i beste fall bli «King of Style», dette er den høyeste utmerkelse. Da 
har en dannet skole. 

«Master writers» vil ofte ha en eller flere elever ved sin side, de som 
skal lære og føre tradisjonen videre. Disse blir ofte gode venner. De som 
aldri klarer å utvikle en god stil, blir «bitere», hermere, og disse blir en 
utgruppe som ofte kommer i konflikt med mesterne. Skriverne er ellers 
aktive kritikere av hverandres stiler. Kriteriene er oftest originalitet i 
design, «flow» (smidig integrering av elementer), klarhet og presisjon 

i bruken av farger, (ikke drypping og renning!), effektiv bruk av detal- 
jer, m.m. «Bad style» betegner darlig stil, noe som ofte er betegnelsen 
pa en throw-up, men andre negative betegnelser som «nasty», «death», 
«dirty», «down» og «burner» er god kritikk, den negative benevnelsen 
skal uttrykke at de tilhorer en utgruppe av kunstnere. «Wild style» er en 
egen retning innen graffiti, og betegner den tilstrebet uleselige stilen. En 
kjent gruppe av skrivere kalte seg the Wild Styles.’ 


Bakgårdskatter 


Mesteparten av graffitien lages om natten, i bakgårdsrom, i motorveipas- 
sasjer og på plasser hvor togene er parkert. Graffitiskriverne må klatre 
over vegger, gå gjennom hull i gjerder og hoppe over motorveier for å 
komme inn i disse «bakrommene». De må derfor være gode klatrere og 
raske i bevegelsen, og kunne smette mellom togsett og annet materiell 
for å utføre sitt verk. De har ofte med seg mye utstyr: ryggsekker med 
sprayflasker, mat, fotoapparat, hansker, klesskifte, m.m. Bakgårdene er 
ofte dårlig opplyste, og de kan ikke bruke lyskastere når de arbeider, der- 
for må de ofte jobbe etter «feelingen» (Castleman, 1982, s. 49). Castle- 
man beskriver en bestemt toggård på vestsiden av Manhattan, hvor det 
eksisterte myter om en graffitiskriver som ble drept og begravet mellom 
togsettene. Siden hadde det spøkt der. Noen ville utforske stedet, men ble 
skremt av kvinneskrik i nød nattestid der. Mange toggårder har verre 
farer enn spøkelser, sier Castleman, for guttene må ofte krype under 
togene for å få gjort det de skal, og når togene plutselig kommer i beve- 
gelse, er det livet om å gjøre. Trange og mørke passasjer er farlige, med 
sine hull og skilt som står ut fra vegger, de strømførende skinnene er også 
farlige. Graffitiskriverne regner likevel politiet som den største faren, sier 
Castleman. De vil gjøre hva det skal være for ikke å komme i klørne på 
dem: hoppe opp på togsettene og løpe fra vogn til vogn, renne ned pilarer, 
kaste seg over passasjer ved hjelp av wires, løpe kilometervis, osv. På tross 
av farene tiltaler bakgårdslivet om natten graffitiskriverne. Castleman 
gjengir Bamas glede ved dette livet: 


3 Disse og flere benevnelser er beskrevet i detalj hos Castleman (1982). 


106 


GRAFFITI SOM OVERSKRIDELSE AV «PLASSLOVENE» 


It was fun ... That's the beauty of writing. You know, you sit there in the train in 
yard at two oclock in the morning with four other people and yore spraying and 
you look down the track and you see all these brothers working on one goal — to 
make this train beautiful. There's so much peace in that. You got that creative fe- 
eling, that vibe that comes out of all work happening. Everyone's looking out for 
the man and for workmen and the tenseness, man, it’s just a weird feeling. You 
get close to each other when you're doing this and you've got to trust the next 


man ‘cause if you're not looking, you hope he is. (Bama i Castleman, 1982, s. 51) 


A lage graffiti om natten i fellesskap med andre, pa steder forbundet med 
risiko, er for en graffitiskriver det største, det representerer peak expe- 
riences 4 ligne med andre sublime erfaringer mennesker kan ha. Hip- 
hop-graffiti knyttes til bestemte byrom, soner og materiell, hvor togene 
har høyest verdi, sekundært passasjene for transportmidlene, hvor men- 
nesker ferdes i masser. Spenning oppnås ved å operere i skjul for å være 
mest mulig synlig med signaturer på byens transportmateriell. Graffiti 
inngår i gatens og mobilitetens perspektiv. Dette er en utpreget gatekul- 
tur, hvor kroppens bevegelighet er i sentrum. Siden kulturen har sin opp- 
rinnelse i de svarte bydelene i Philadelphia og New York, henter de unge 
sitt uttrykk fra den materialiteten de er oppvokst med. Togene hører med 
til deres landskap; de unge skrivere tillegger togene nærmest en magisk 
kraft. Staffan Jacobsson oppsummerer graffitiskriverens forhold til togene 
slik: «Det er et mycket sinnligt tilltagande, en akt av rit, magi, makt, jakt 
och passion. Och olagligt. Men meningslöst, det år det inte» (Jacobson, 
1996, s. 143). Den fysiske styrken og raskheten er også viktig, ikke minst 
for å kunne smyge seg unna kontrollen og de voldelige gategjengene. 
Graffiti formidler en drabantbymytologi. Og her er vi ikke bare i Oslo; 
viten som samsvarer med dette, kan innhentes fra studier i USA, Eng- 
land, Frankrike, Sveits og Sverige. For de unge i verdens storbyer spinnes 
det myter rundt drabantbylandskapene, med toget, de øde flatene og det 
mobile som samlende symboler. Det vi vanligvis opplever som stygt, som 
tomme bakgårder og øde bylandskaper, representerer her det opphøyde 
(Burke, 1968). Elisabeth Wilson (1991) viser hvordan nittenhundretallets 
begreper om det sublime ble flyttet fra øde naturområder til den moderne 
storbyen og dens ekstreme aspekter av urbane erfaringer. De skyggelagte, 
øde rom er det som nå representerer sublimitet, og markerer seg som 

forskjellig fra det skjonne. Wilson viser til Edmund Burkes «horror of the 
sublime», eller «a sublimity of form: geometrically simple, monotonous, 
overwhelming and awe-inspiring» (Wilson, 1991, s. 21). Monotone og 
overveldende landskaper samsvarer med graffitiens landskaper. 


Terskelerfaringer 


A konsentrere seg om transportmidlene kan vere en mate å markere at 
en ikke er knyttet til noe sted pa, en deplassering (Vulbeau, 1992) og en 
markering av nomadetilverelsen i storbyen. Graffitiskrivere er nomader, 
sier Bazin (1995, s. 208). De «tar» metroen, men ikke slik andre gjør det, 
om dagen. De er der om natten, og dette hemmelige nattelivet represente- 
rer noe særegent for dem. Tilstanden av grenseløshet og overgang i tid og 
rom representerer et viktig identitetsritual for de unge, og kan tolkes som 
en type terskelerfaringer (Benjamin, 1992, 2000). Å bli voksen innebærer å 
oppleve og erfare stadig flere rom, å overskride nye terskler. «Die Krumme 
Strasse» er et av de rom hvor den gradvise innvielse i seksualitetens mys- 
terier finner sted (Petersen, 1989, s. 340). Walter Benjamin bekymrer seg 
over at samfunnet har mistet mange av de nødvendige terskelerfaringene. 
Men de kan (opp)finnes i byen, av de unge som trenger dem. 

Pierre Bourdieu (1991) beskriver ungdommen som en gruppe som 
er i et mellomrom, både i tid og i rom. De befinner seg i et mellomrom 
mellom barn og voksen, og de befinner seg gjerne i byens utydelige mel- 
lomrom, i passasjene, hvor andre vanligvis ikke stopper opp. Dette betyr 
ikke at unge ikke kan være revirbundet eller tilbringe mye av fritiden i 
bomiljøet. Men i denne sammenhengen snakker vi om «synlige trekk i 
ungdomstidens yttergrenser» (Lieberg, 1992, s. 248). Graffiti kan være et 
uttrykk for disse yttergrensene. 

Graffiti kan også representere en overgangsrite, fysisk adskilt fra det 
«normale» samfunnsliv, i rom uten status og identitet. I liminalfasen, 
eller liminalrommet, er tilstanden usikker og utydelig, men muligheten 
for overskridelse og nye erfaringer er til stede. Liminalfasen er i psykolo- 
gien kjennetegnet av å være en fase hvor individet separeres fra mor og 
knytter seg til andre mennesker, til samfunnet, eller communitas (Turner, 
1969). Ulike symbolske gester, eller ritualer, preger individets inntreden i 

de nye rommene. Graffiti kan være et uttrykk for denne liminale tilstan- 
den og representere et selvbestaltet overgangsritual, rit de passages, men 
også rom hvor nye symboler og livsstiler produseres, et liminoid rom. 
Turner skiller mellom liminale og liminoide rom. Liminale rom er preget 
av klarere skiller mellom hellig og profant, og hva som kan foregå her, 
liminoide rom er mer utydelige hva angår «plasslover». I de liminale rom 
tilbys nye roller, i de liminoide rom produseres nye symboler som repre- 
senterer nye levemåter (Hetherington, 1996). 

Overgangsriten kan også knyttes til det å markere en annen livsstil enn 
den konforme og legitime. Foucault (1970/1994) opererer med et begrep 
om heterotopi, som kan oversettes med «steder av annerledeshet», disse 
kan være å ligne med de liminoide rommene. Her kan en samle ting og 
tegn og gi dem en mening ved at de symbolsk fungerer som rom for alter- 
nativ sosial organisering. Heterotopi eksisterer ikke gjennom tingenes 
orden, men gjennom en særegen ordning av tingene, eller tegnene, som 
for andre oppleves som fremmedartet og «out of place» (Douglas, 1997; 
Cresswell, 1996). De som opplever seg som marginale, ser slike rom som 
viktige for sin gruppe. For eksempel var surrealistene tiltrukket av byenes 
«skyggesteder», som bordeller, loppemarkeder, arkader, tomrom og mer 
«kjedelige» rom. For dem utgjorde disse stedene det ubevisste ved byen, 
og de utforsket deres atmosfærer. Slike rom kunne tilby alternative per- 
spektiver og andre måter å se byen på (Hetherington, 1996). 


Om å leke et arbeid og en tilknytning 


De unge guttenes lek er preget av ulike ting på en gang: en interesse for teg- 
ning og tegn, en interesse for kroppsmestring ved å avsette disse tegnene 
på farlige steder, i fart, i ly av nattemørket og på tvers av Loven. Graffiti- 
skrivernes handlemønstre har et kultpreg, med strenge og sammensatte 
normer. Macdonald (2001) studerer graffiti i lys av maskulin identitet. 
Også hun analyserer graffiti som overgangsrite, som individets bevegelse 
fra en status eller identitet til en annen, gjerne forbundet med en test eller 
prøvelse. Overgangsriten fra gutt til mann understreker en avstandsta- 
gen til barndom, og erobring av den mannlige styrke. Macdonald viser at 
overgangsriten graffiti er forbundet med en estetisk og kreativ akt, koblet 

til risiko. Men informantene tar avstand fra andre typer av risikosport, 
«boxing is just stupid men hurting each other» (Macdonald, 2001, s. 106). 
Guttene markerer ikke selv at styrke og muskler har noen egenverdi. Paul 
Willis (1991) er inne pa at ulike kulturelle aktiviteter erstatter arbeider- 
klassens tradisjoner av manuelt arbeid, og at ulike riter kan være med på 
å understreke slike tradisjoner. Ofte kommer dette til uttrykk bare som 
en tøff «habitus»: «It may be that late modern manualized masculinity 
can find embodiment only in the body, not in what it does or achieves 
as a socially articulated cultural practice» (Willis 2003, s. 94). Jacobsson 
(1996) snakker ogsa om a opprettholde tradisjoner gjennom graffiti: 


Malarnas crews var och ar kanhenda ett sådant kollektiv, sammansatt av ung- 
domar ur olika sociala och etniska grupper fran olika omraden, med en ge- 
menskap kring ett sårskilt projekt. Att dekorera och sprida sina Namn, att i 
subkulturens form «Återuppråtta traditioner» kring identitet, manlighet, till- 
hörighet och att manifestera detta i ornamenterade framrusande monumental- 


målningar (Jacobsson, 1996, s. 144). 


Graffiti kan være et ritual som understreker tilhørighet, som et savn av 
markeringer i et samfunn av «full frisetting». Guttelekene forflyttes til 
en mer dramatisk arena, hvor en hermer arbeid og prestasjon i en sosial 
organisasjon, ikke ulik dette som andre «crews» i voksenlivet preges av. 
Å «ta toget» sammen kan være et arbeid å ligne med det som andre typer 
mannskap på fartøy utfører. Slik kan graffiti handle om tilknytning, hvor 
togene både er deres arbeidsplass og deres interurbane medium (Ferrell & 
Weide, 2010, s. 59). 

Edward Casey (1993) sier at tilsynelatende «endeløse scener» blir steder 
for spesielle handlinger som kan bringe orden i tilværelsen. Han diskute- 
rer hvordan vi kroppslig kan forvandle steder: 


Confronted with the actual emptiness of modernist space, each of us attempts 
to move from the discomfort of disorientation in such space to the comparati- 
ve assurance of knowing our way about. We do so by transmuting an initially 
aimless and endless scene into a place of concerted action, thereby constituting 
a dense placescape that, in close collaboration with our active bodies, guides us 
into orientation. Unplacement becomes implacement as we regain and refashi- 


on a sense of place (Casey, 1993, s. 29). 

De unge skaper sine egne steder i byområder som de opplever som både 
stygge og tomme, men som passer med deres uttrykksmåter. Togmateri- 
ell og tomme vegger blir transformert til steder gjennom aktive kropper. 
Å lage graffiti i byens passasjer er en måte å orientere seg i verden på, en 
måte å gjøre landskaper om til «stedskaper» på, som Casey sier. Over- 
gangssonen erobres og blir feste for en identitet som knytter individet til 
signifikante andre, og til steder som de kan identifisere seg med, gjennom 
sosialitet og felles praksis. Slik knytter de også steder sammen, og gir dem 
en identitet. 

Jeg har så langt vektlagt graffiti som en subkultur i liminale rom. Jeg 
har vist hvordan dette forestilte fellesskap utvikler normer og rituell til- 
knytning til bestemte soner i byen, og hvordan dette kan uttrykke innlem- 
melse i en sosial organisasjon og et stedsbasert fellesskap. Hvordan kan vi 
se denne kollektive leken og tilhørigheten i en større samfunnskontekst? 


De unge og semiotiseringen av livet 


Thomas Ziehe (1989) peker på hvordan barnet blir trukket inn i sam- 
funnets moderniseringsprosesser. Han skiller mellom subjektivering, «å 
snakke om tingene»; ontologisering, «leting etter røtter»; samt estetise- 
ring, eller den postmoderne søking. 

Livet selv blir et estetisk prosjekt, gjerne ekstatisk eller ironisk utfor- 
met. I dette bildet inngår tegnverdenen for de unge, som en «semiotise- 


ring» av livet: 


Med detta åsyftas den uppvårdering av tecknens vårld som man kan finna hos 
våggmålare, graffiti-filosofer och åven hos «computerfreaks». Även för dem blir 
deras egen vårld den «egentliga» når som de i ironisk eller naiv mening gör sig 


til semiotiska herrar över en simulerad realitet (Ziehe, 1989, s. 159) 


Graffiti kan tolkes som en subjektiveringsprosess, hvor bestemte byrom 
og bestemt materiell er uttrykksmediet. De unges tegn på byens flater 
blir en måte å få kontroll over tilværelsen på, de blir «semiotiske herrer 
over en simulert virkelighet». For graffitiskriverne blir virksomheten et 
fag, samtidig som det å mestre tegnverdenen, eller gjøre seg til semiotiske 
herrer, blir det virkelige livet. 

Selvrealiseringen tar form som utvikling av ulike stiler (jf. Hebdige, 
1979), dette som en mate a tematisere og kommentere seg selv og sitt liv 
pa. Estetiseringen blant de unge er dominert av bilde og lyd. Disse medier 
lover en storre intensitet, noe som er et viktig poeng hos Ziehe. Gjen- 
nom estetiseringsprosessene søker de unge etter dypere mening og større 
intensitet i hverdagen. A plassere sine signaturer i byens landskaper kre- 
ver dristighet og tilbyr intensitet. En setter sitt bumerke i det landska- 
pet en selv og signifikante andre lever i. Ens navn, som gar pa skinner i 
byrommet, uttrykker at en har en identitet i et samfunn i stadig forand- 
ring, i et landskap av masseflyt og kollektivitet. 


Kjonnede byrom 


De unge i drabantbyen lever ut sin kroppslig-estetiske lek i storbyrom- 
met. De surfer pa byens materiell, byens transportnett og byens gatele- 
geme. Kroppen er instrumentet, og uttrykksformene er knyttet til romlig 
utstrekning og bevegelse. Uttrykket er preget av en folkelig smak, det 
innehar populærestetikkens uttrykk, med klare farger og «harde» for- 
mer. Graffitien har også masseproduksjonens preg, hvor utstrekning og 
kvantitet teller like mye som det personlige uttrykket. I en forstand er det 
det monumentale som preger uttrykkene, som skal sees i fart, og plasse- 
res der mennesker ferdes. Guttene er i klart flertall i denne gatekulturen. 
Jentene kan være med en stund, men de faller gjerne ut etter kort tid. De 
behøver ikke å ha problemer med å vise at de er «en av gutta», men de 
må gjennomgå en prosess hvor det å bli en av dem, også innebærer tap 
av den tradisjonelle forestillingen om hva jenter kan holde på med. Å 
være oppe hele natten for å tagge eller lage graffiti, eller å bære de tunge 
sekkene med utstyr, er ikke interessant over lengre tid for de fleste jen- 
ter. Gutter kan oppnå en form for virilitet på gata, «det motsatte av den 
moderlige følsomhet» (Bazin, 1995, s. 86-87). En sterk og dominerende 
norm for en graffitiskriver er å være rå og hardcore. Av samme grunner 
som at jentene er i mindretall i statistikken for alvorlige lovbrudd, er de 
også mindre synlige i de mest risikofylte delene av gatekulturen. Sa lenge 
graffiti kategoriseres som hærverk, vil jentene holde seg mer borte fra 
dette. Det legges også sterkere sosiale bånd på jenter fra familiens side, 

kanskje særlig jenter i de flerkulturelle drabantbymiljøene, hvor hipho- 
perne i størst grad befinner seg (Bazin, 1995). Det er også forbundet med 
fare for jenter å være ute om natten. Og det å bli konfrontert med politi og 
myndigheter, og å utfordre religiøse og kulturelle forestillinger om kvin- 
nens legitime plass, opplever mange jenter som å miste sin kvinnelighet, 
slik Bazin har funnet dette. Han relaterer det til moderskapet: «Han leker 
med bil, han slåss på gaten, han fortsetter sine vandringer, men han bærer 
ikke noe liv ni måneder i magen» (Bazin, 1995, s. 87, min overs.). Jentene 
representerer en uformell sosial kontroll, de venter på sidelinjen på ham 
som løper i sporet. Jacobsson (1996) viser til en informant som forteller 
at på hiphop-konserter danser jentene på gulvet, mens guttene danser på 
scenen. Og det er til scenen blikket dras. Noen studier viser til at det ikke 
var spesielt negative holdninger til jenter i hiphop-kulturen eller graffiti- 
miljøet, andre sier det motsatte (Macdonalds, 2000). Castleman viser at 
en del jenter var med, men de var ikke regnet som rå og hardcore. «Our 
girls were goodlooking because they were into themselves» — til forskjell 
fra jentene i gategjengene (Castleman, 1982, s. 103). Vi ser at det er noen 
stereotype holdninger til jenter i graffitimiljøet, og kanskje også stereo- 
type forskerforklaringer på kjønnsforskjellene. 

Jenteandelen har nok økt en del siden nittitallet, men de må konkur- 
rere hardt. Paulsson (2016) har i sin forskning fulgt noen gatemalere i 
Malmø. En jente hun fulgte tett, sier at de jentene som er med i graffiti- 
miljøet, prøver å oppføre seg maskulint slik som guttene. Hun opplever at 
machokulturen lever og dominerer også i dagens graffiti, hun har måttet 
plukke bort sine feminine sider for å kunne holde på med graffitimaling. 
«Det er en evig kamp med det maskuline for å bli respektert i kulturen» 
(Paulsson, 2016, s. 124). 


Bykroppens habitus 

Jeg har vist at graffiti er en risikosport, og kan representere en mann- 
domsrite. Den som får det til best, størst, oftest og farligst, belønnes mest. 
På samme måte som de fleste graffitiskrivere er gutter, er også de fleste 
graffitiforskere menn; av de 21 graffitistudier jeg benyttet i min opprin- 
nelige studie, var 18 skrevet av menn. Jeg kunne kanskje legge et nytt 

blikk pa graffitikulturen, og se den i et kjonnsperspektiv? Jeg fikk stotte 
av Nancy Mcdonald (2001) til dette. Hun har skrevet en doktoravhand- 
ling om det maskuline ved graffitikulturen, og problematiserer ogsa det 
mannlige forskerblikket pa graffiti. Og her kan konstruksjoner motes, 
graffitiskrivernes og forskernes, samt byplanleggeres og kunstneres. Med 
et perspektiv om bykroppens habitus‘ kan vi hevde at bade gater, monu- 
menter og monumental kunst, samt store byplaner, er signert av menn. 
Graffitiskriverne foyer seg inn i en etablert diskurs, de kan kjenne seg 
godt situert (Osterberg, 1993) i det de farer langs skinnene med sine krop- 
per og sine tegn, mens jentene star pa perrongen og venter. Med bak- 
grunn i disse observasjoner og diskusjoner, tillater jeg meg a trekke noen 
konklusjoner om at vare offentlige rom er kjonnede, noe vi ogsa kan lese 
gjennom graffitien og dens aktorer. 


Avslutning - et nytt gateklima 


Underveis har vi sett at plassenes lover kan utfordres gjennom «urene» 
handlinger, jf. Tim Creswells perspektiv om det normative ved steder, og 
brudd med disse normene, eller plasslovene. Dag Østerberg viser at det 
praktisk-trege handlingsfeltet kan virke tvingende pa vare handlinger, 
men dette sosiomaterielle kan også overskrides, noe som innebærer at 
individer kan endre plassenes bruk og preg gjennom sine handlinger. 
Graffitiutøverne tar byrom, togvogner og passasjer symbolsk i besittelse. 
Dette representerer ofte høy risiko, men ikke så risikofylt som å bli jaget 
av politi og vektere, hvor faren ligger i å bli kastet på glattcelle eller å 
bli ilagt store bøter. Utøverne av graffiti søker hverandre, de etablerer et 
mannskap, crew, for sin estetiske praksis, og hermer arbeidslivets nor- 
mer om å være tidlig oppe og arbeide hardt, getting up, som det heter på 
deres fagspråk. Samtidig er de opptatte av å bli sett med sine uttrykk på 
byens materiell, de er individer med ambisjoner om å skape uttrykk i tråd 


4 «Habitus» er ifølge Pierre Bourdieu noe som sitter i våre kropper, innlært som språk, gester 
og sosiokulturelle disposisjoner. Her kan materiellet betraktes som en slags aktør: «Vi prøver å 
lytte til materiellets kommunikasjon, og betrakte materiellet som en aktør - medaktør — i vårt 
handlingsfelt» (Østerberg, 1993, s. 129). «Aktant» er et annet begrep for dette at artefakter og 
materialitet kan ha aktørkvaliteter, hentet fra aktør-nettverksteori (Latour, 2005). 

med kulturens estetiske normer. Graffiti kan også fortelle om kjønnsfor- 
skjeller i bruken av byen. Jeg har konkludert med at graffiti styrker byens 
maskuline habitus. 

I tidsrommet mellom min studie av graffiti og dagens visuelle uttrykk i 
byenes gater og passasjer, har det gått noen tiår. Fra mine opphold i Paris 
på nittitallet, tenkte jeg at gatekunsten her var noe «gammeldags», med 
sin sjablong-graffiti i stilsikre og naturalistiske utførelser. Vi ser nå en 
renessanse for den gamle typen av graffiti. I dag er street art benevnelsen 
for det som utvikler seg i høyt tempo i verdens byer. 

Emma Paulsson (2016) viser i sin doktoravhandling bymyndighetenes 
rolle i graffitifeltet i Malmø. Hun analyserer forhandlinger mellom tjenes- 
tepersoner og brukere, det vil si graffitiutøvere. Myndighetene tillater graf- 
fiti på bestemte steder, det er flere lovlige vegger i byen. Men det er pågående 
forhandlinger om hvor den lovlige graffitien skal plasseres, eller fjernes, 
eller hva som er «sterke og bra ideer», som de kommuneansatte kaller det 
(Paulsson 2016, s. 245). Ansatte i kommunen blander seg inn i diskusjonen 
om hva som passer og ikke passer i byens rom. Det er tendenser hos byens 
myndigheter til å foretrekke street art framfor hiphop-grafhti, da street 
art er uttrykk som kan fungere som branding av byen, denne graffitifor- 
men er mer «in place», for å si det med Cresswell. Og de unge tilpasser seg 
situasjonen. En utøver forteller at han har begynt å eksperimentere med 
nye graffitistiler, selv om dette bryter med regler i graffitiverdenen - en 
står da i fare for å drive med «kunst», eller «kommers» (Brighenti, 2010). 
En annen utøver sier hun har vært nødt til å spille på lag med graffitiens 
destruktive machokultur, men at hun nå søker støtte i et mer ivaretakende 
graffitimiljø (Paulsson, 2016, s. 225). Som graffitiutøveren i Gare Tolbiac 
også sa, han var lei av å bli jaget av politiet, og valgte andre og mer aksep- 
terte uttrykksformer, selv om heller ikke disse var lovlige. 

Graffitiens former er i forandring, og de unge tilpasser seg en utsatt 
situasjon. Som i Malmø, har Stavanger og Bergen lovlige vegger, sist- 
nevnte to byer kan skilte med store gavlvegger med forseggjorte bilder, 
yndete foto-objekter for turister. Stavanger har endog en årlig internasjo- 
nal grafhtifestival, NuArt. 

Det er fristende å sammenligne utviklingen av graffitistiler med den 
generelle utviklingen i kunsten, fra en modernistisk abstraksjon til 

postmoderne og populerkulturelle uttrykksformer, hvor figurasjonen 
har fatt en renessanse. Kanskje er det na slik at bade byveggene og de 
unges uttrykk kan sta der som tidsbilder, og med tiden bli bevaringsver- 
dige og innga i byenes kulturminnearkiver. En graffiti i Sarpsborg har fått 
en slik status allerede; og tagging foreslås som kulturminne av en pro- 
fessor ved NTNU.‘ Bade hiphop-uttrykk og gatekunst har de siste tiårene 
fatt plass i velrenommerte gallerier, og na ogsa i kulturminnearkivene. 

Forandringene i graffitiutøvernes holdninger og deres graffitiuttrykk 
er interessante i forhold til problemstillingen i dette kapitlet, som hand- 
ler om hvilke forandringer byer kan gjennomgå ved de unges graffiti- 
handlinger. Vi ser en tendens til at opprøreren blir tatt inn i varmen, at 
opprøret dempes, og at byer kan profittere på de unges uttrykksformer. 
Fra kamper mellom to parter, myndigheter og graffitiutøvere, ser vi trekk 
av forhandlinger i byers offentlige rom. Graffiti vil fortsatt inngå i byers 
uttrykksformer og kulturelle spor, men også være i endring. «Gatens aka- 
demi», som graffitiutøvere i Paris kalte sin aktivitet, er en fleksibel insti- 
tusjon. Gjennom de unges merking av byen ser vi at plassenes lover er i 
stadig forandring. 

Abstract 


In this chapter, I explore how and why young wheel chair users, challenged by 


shopping malls as a meeting up place, engage in different activities, according to 


their ability and agency. I discuss three different situations to illustrate how the 


physical surroundings in the malls enable them to excel in different activities, 


from just hanging around to the daring use of wheelchair in the escalator. They 


cooperate, have fun and express themselves not only as «beings», but also as «do- 


ings». These wheel chair users present themselves as strong and independent, 


not weak and in need of help. They are not passively fitted into pre-existing so- 


cial roles, they have agency with regard to social structure. The three situations 


refers to stories told in the study «To be where it all happens ...», in the research 


project «Talk with us» (Gulbrandsen, 2014). The theoretical perspective is based 


on Lefebvre's Production of Space, Østerberg's Socio-materiality and Cultural- 


historical Activity Theory. 

Innledning 


Forrige gang Sofie og Vibeke var pa kjøpesentret i Oslo, shoppet de ikke - 
«vi bare spiste der», forteller de. «Vi elsker 4 sminke oss og tulle og sann, vi 
tok veldig rød leppestift pa og sa drev vi og sprada rundt med det. Det var 


morsomt!» 


I dette kapitlet forteller de unge rullestolbrukerne Sofie, Vibeke og Filip 
om sine ulike virksomheter pa kjøpesentre. De tar sentrene i bruk; de 
tuller litt og trener rullestolkjøring. 

De forhandler om bruken av det sosiomaterielle rommet, artefakter og 
definisjoner av egen posisjon. De gir kjøpesentrene, designet for selgere 
og forbrukere (Østerberg, 1998), en annen mening, og med det gjør de 
sentrene til sine egne steder (Low & Lawrence-Zuniga, 2003). Mestring 
av virksomheter manifesteres gjennom å bli sett — sett av andre og vik- 
tigst, sett av hverandre (James, 1993). Å styrke vennskap og identitet er i 
fokus. Når de unge forteller fra kjøpesentret, trer et bilde frem av unge 
rullestolbrukere som fremstår som sterke og selvstendige, ikke som svake 
og hjelpetrengende. 

Det empiriske grunnlaget for dette kapitlet er hentet fra prosjektet 
«Snakk med oss» — Profesjonsutøvelse og barn deltakelse (Gulbrandsen, 
2014). I delprosjektet «Å være der det skjer ...» var målet å fremme barn 
og unges deltakelse i eget hverdagsliv gjennom å løfte frem gode praksi- 
ser. Her finner det sted samtaler om hverdagslivet med jenter og gutter 
med ulike fysiske funksjonsnedsettelser, deres pårørende og deres lærere. 
Erfaringer hentes fra overgangen barneskole-ungdomsskole. Hverdags- 
livet er ikke tilknyttet en bestemt institusjon eller lokalitet (Gullestad, 
1989); hverdagslivet foregår på ulike arenaer og består av ulike virk- 
somheter, og de unge må selv binde sammen sine ulike deltakelser til 
en identitet og livsverden. I dette kapitlet er kjøpesentret arenaen, og de 
virksomhetene som utspiller seg, foregår i fritiden. 

Min interesse grunnes i en undring over disse unge, som lenket til rul- 
lestol og fordommer tar fart og raider rundt i kjøpesentre med den største 
selvfølge. I kapitlet utforsker jeg, i tråd med bokens intensjoner, kjøpe- 
sentrenes sosiomaterielle rom og de unges agens. Kjøpesentre som mulig- 
gjørere av virksomheter for unge i rullestol er i fokus. Så hva er det med 

kjøpesentre som gjør dem så attraktive for Sofie og Vibeke, for Filip og 
bandykameratene hans? Hva er det som muliggjør de ulike virksomhe- 
tene? Er det kjøpesentrenes materielle utforming? Kjøpesentrenes ulike 
tilbud? Anonymiteten? De som handler der eller bare er der? Og hvem er 
Sofie, Vibeke og Filip, de som raider rundt i rullestoler og utforsker både 
omgivelsene og egne ferdigheter? Dette er spørsmål jeg diskuterer i lys 
av ulike teoretiske tilnærminger for å få frem kjøpesentrene som sted og 
rom, og hvordan og hvorfor de unge tar kjøpesentrene i bruk - motivene 
deres. 


Ulike teoretiske perspektiv 


Teoretiske perspektiv i kapitlet er i hovedsak Henri Lefebvres sosio- 
romlige perspektiv og Dag Østerbergs sosiomaterielle perspektiv, samt 
sentrale begreper fra virksomhetsteorien. Lefebvre har utviklet en triade 
om det romlige i sin teori om produksjon av rom, bestående av conceived 
space, perceived space og lived space’ (Lefebvre, 2008). Alle er momenter i 
produksjonen av rom, hvor det levde rommet er resultatet av det dialek- 
tiske forholdet mellom intenderte forestillinger og føringer og materielle 
omgivelser. Slik sett går en fra det å undersøke rommet som kontekst 
eller lokalitet til å se det som en romlig produksjonsprosess, hvor de tre 
momentene virker sammen. 

I Østerbergs sosiomaterielle perspektiv samtenker han sosialitet og 
materialitet til en sosiomateriell helhet (Østerberg, 1990, 1998). Omgivel- 
sene ses som et sosiomaterielt handlingsfelt som henvender seg til men- 
neskene i feltet som igjen svarer tilbake gjennom sine handlinger. Dette 
er grunnet på en tenkning om frihet og handling i situasjonen, utfor- 
met av Sartre (2004 [1978]). I Østerbergs perspektiv står Sartres begrep 
det praktisk-trege handlingsfeltet samt tyngsel og avlastning sentralt for 
å vise hvordan materiellet kan oppleves som faktisitet, som stengsel eller 
som frigjørende. «Alt samkvem mellom mennesker foregår i tid og rom, i 
bestemte materielle omgivelser», hevder Osterberg (1990, s. 66). 


1 I kapitlet brukes Lefebvres begrep i engelsk oversettelse. 

Virksomhetsteorien er en samfunnsvitenskapelig teori om menneskets 
utvikling gjennom virksomhet (Leontjev, 2002; Vygotsky, 1978). Gjennom 
sin virksomhet skaper mennesket samfunnet, samtidig er mennesket 
også et resultat av de forholdene det er vokst opp under. Virksomhet, hvor 
motiv er drivkraften, representerer relasjonen mellom individ og omgi- 
velser, hvor mening oppstår og menneskelig utvikling skjer. I alle disse tre 
teoretiske perspektivene ses mennesket som handlende og skapende, hvor 
all handling har en hensikt. Feltet kan overskrides gjennom vår evne til 
å handle, gjennom refleksjon, lek, aktivisme og opprør som virksomhet. 


Kjøpesentre som rom og sted 


Et kjøpesenter, om enn privat eid, tilbyr et offentlig sosialt liv (Brusdal & 
Lavik, 1996). Å være her er en offentlig handling. Ser vi kjøpesentret som 
Østerbergs handlingsfelt kan det ses som en overgangssone (Shields, 1989) 
mellom det private, hjemmet, og det offentlige, byen. Her gjelder andre 
regler enn hjemme og på gata. Byvankere, rusa folk og tiggere kastes ut av 
kjøpesentrets sikkerhetsvakter. 

Kjøpesentre, sett som Lefebvres’ conceived space, handler om rom- 
mets begrepslige orden, det som legger føringer, for eksempel på hvordan 
kjøpesentre skal designes. Dette er planleggeres og teoretikeres rom og 
representerer gjennom sine økonomiske og politiske prosesser en domi- 
nerende diskurs i det sosiale rommet. Kjøpesentret som perceived space, 
det erfarte rom, handler om forholdet mellom institusjonelle ordninger 
og hverdagens erfaringer av det materielle og praksiser, mens lived space 
viser til det levde rommet, det vil si brukernes daglige praksis. Det er 
hverdagslivets rom som har stadig mer å by på. Ikke bare varer for salg, 
men også gallerier, treningssentre, tannleger, kafeer og begravelsesbyråer. 

Ideen om kjøpesentre ble utviklet av Victor David Gruen’ i USA. Det 
særegne er dets arkitektoniske form: mange butikker og tilbud under 
samme tak med overbygde gågater, hvor forbruk knyttes til former for 
rekreasjon. I motsetning til basarene og passasjene bygges disse utenfor 


2 — Viktor David Gruen (1903-1980), var en østerriksk arkitekt, kjent som pioner for kjøpesentre 
i USA. 

tettsteder og bykjerner. De første kjøpesentrene i Norge kom på femtital- 
let. Privatbilen, kjøleskap og fryseboks var en forutsetning for å ta sen- 
trene i bruk. 

Utviklingen utarmet bykjernen som mistet mange av sine funksjoner 
og med det mangfoldet. I noen grad rettes dette nå opp ved bygging av kjø- 
pesentre inne i bydelene. «Det gamle handlecentrum ... var et byrom som 
i et afgrenset geografisk rom samtidig var kommersielt, religiøst, intellek- 
tuelt og stedet for det sociale møde. I mangel af bymessige offentlige rom i 
bydelene, bør bydelskøbecentre omdannes til dette», foreslår Pløger (1996, 
s. 27), og legger til at «flere brugerstyrede og selvforvaltede aktiviteter, hvor 
i sær de unge og de ældre er en sterk resource» burde oppmuntres. 

Kjøpesentre er populære blant småbarnsfamilier og lavinntektsfami- 
lier (Brusdal & Lavik, 1996). Det er fordi de er så tilgjengelige, har lange 
åpningstider, og det er lett å finne frem. Alt er på et sted, med stort vare- 
utvalg, fra billige kleskjeder til dyre boutiquer. Alt er under tak, det er bil- 
fritt og barnevennlig. Og rullestolvennlig, kan vi legge til. Her er forbruk 
som rekreasjon, det er bekvemmelighetens land. Ja, det er «dårlig kultur, 
noe man skammer seg over å like», sier en av informantene hos Krange 
og Strandbu, (1996, s. 155), som legger til at det å bruke kjøpesentre er en 
kulturpraksis med lav status. 


Perspektiv på barn og unge 

Synet på barnet as becoming, har dominert barnefaglige miljøer og bar- 
neforskningen (James, 1993; Christensen & Prout, 2006). Når staten 
garanterer at alle barn skal utdannes, er det ut fra en forståelse av hva 
borgerskap innebærer, hevder Marshall (1950, s. 16), «it is trying to sti- 
mulate the growth of the citizen in the making». Det vil si, det er ikke 
barnets rett til å gå på skolen, men den voksne borgers rett til utdanning. 
Barns utvikling er viktig i forståelsen av barn, men hvis barndom bare ses 
som utvikling og forberedelse for det fremtidige voksne livet, forsvinner 
barnets væren, barnet as being, sier Qvortrup (2010). «Children are not 
simply beings, they are more significantly doings», legger Oswell til (2013, 
s. 3). Barn og unges egenvilje og handlingsrom (children's agency), deres 
muligheter til å handle, må ses i sammenheng med familien, samfunnet, 

i politikken og økonomien. Barn og unge fortolker og skaper mening, de 
absorberer ikke bare voksnes forståelse av kultur (Vygotsky, 1978; Corsaro & 
Johannesen, 2007). I dag, med Norges ratifisering av Barnekonvensjonen, 
har vi et rammeverk som styrker barn og unges posisjon juridisk, men 
det er ikke tilstrekkelig med tanke på barn og unges deltakelse — rett til 
å bli hørt og rett til å delta i virksomheter. Jeg forsøker å holde fast i et 
perspektiv som oppfatter barn og unge som kompetente sosiale aktører og 
kompetente medborgere med rettigheter og ansvar (Bjerke, 2011). 


Metodologi 


I delprosjektet «... å være der det skjer» er informantene rekruttert via 
rehabiliteringsteam i kommunene og interesseorganisasjoner for funk- 
sjonshemmede: Livsformintervjuet, som er en praksisforankret, konkre- 
tiserende og utforskende samtaleform, ble benyttet i prosjektet. Det tar 
utgangspunkt i en konkret dag, gjerne dagen i går, hvor informantene 
forteller om hva de gjorde, og hvem de var sammen med i løpet av hele 
dagen, og om det pleier å være slik (Hovind, 1987). Livsformintervjuets 
vekt på tid som den strukturerende aksen har gitt oss fortellinger som 
følger på hverandre, fortellinger om hva informantenes hverdag inne- 
bærer, samtidig som fortellingene viser horisontale bevegelser; vi ser de 
unge bevege seg mellom hjem, skole, fritid og rehabilitering. Intervjuer 
og observasjoner foregikk både i hjem og skole og fant sted vinter og vår 
i 7. klasse, og senhøstes og vår i 1. klasse på ungdomsskolen. Å intervjue 
over tid viser bevegelser i oppfatning og forståelse og får frem hvordan 
det som har skjedd, tvinner seg inn i forståelsen av det som skjer. Det å 
intervjue og selv transkribere skaper en fortettet nærhet mellom forsker 
og informant (Gulbrandsen, Øien & Opsahl, 2014). Tolkningen som pre- 
senteres, er resultat av en analyseprosess på bakgrunn av empiriske data, 
sosiokulturell teori og relevant litteratur (Wadel, 1991; Kvale, 2009). Å få 
frem jenter og gutters stemmer er vektlagt. Målet har vært å hente inn 


3 Skriftlig samtykke ble innhentet fra barn og foreldre, lærere og assistenter. Alle navn er anony- 
misert, og prosjektet ble godkjent av REK og NSD. 

beskrivelser fra barn og unges livsverden for å kunne fortolke betydnin- 
gen og slik produsere kunnskap (Kvale, 2009). 


Fortellinger fra de unges livsverden 


Sofie, Vibeke og Filip tilhører «etterintegreringsgenerasjonen» — de bor 
sammen med sine familier, og de går på nærskolen. Med tilrettelegging” 
deltar de i flere nettverk og på ulike arenaer. Her henter jeg frem hva de 
forteller om deres livsverden, for å gi en bakgrunn for deres virksomheter 
og opplevelser på kjøpesentrene. 


Perspektiv på funksjonsnedsettelser 


«Jeg er en helt annen person, jeg er ganske morsom da», forteller Filip. «Hvis jeg 
mister no, kan jeg be dem ta opp ting for meg ... og de hjelper meg ... og det er 
jeg veldig glad for ... for jeg er ikke sånn som kan ta opp ting fra gulvet, uten at 


det blir sånn ‘kan ikke du ...» 


De andre elevene hjelper, uten 4 stille spørsmål, og det er han glad for. 
Vygotsky hevder at det er de sosiale aspektene ved en funksjonshemming 
og interaksjonen som er avgjorende for barns utvikling (Smidt, 2009). 
De unge ble spurt om de bruker begreper som funksjonsnedsettelse eller 
funksjonshemming. Ingen gjør det. «Når jeg møter sma barn, så spør de 
ofte hvorfor jeg sitter i rullestol. Da sier jeg, fordi jeg har en skade i hjer- 
nen [...] jeg er veldig åpen på det, sier Filip. De unge bruker begrepet 
skade eller den medisinske diagnosen. «Det at folk kaller andre hemma, 
det irriterer meg altså, det er utrolig nedgraderende», sier Sofie. 


Vibeke: Jeg vil ikke si at jeg er funksjonshemmet. (Hun ler) 

Intervjuer: Nei. 

Vibeke: På spørsmål sier jeg at jeg har en skade i ryggen ... ikke at jeg er 
funksjonshemma ... jeg tror at det er andre folk som gjør meg 


funksjonshemmet. 


4 Tilrettelegging innebærer bruk av gjenstander som rullestol, ståstativ og skinner samt støtte fra 
personer som assistenter og støttekontakter og helsepersonell. 

Intervjuer: Ja... 

Vibeke: Ikke ta det pa feil mate, men ... det er litt sånn, vennene mine ten- 
ker ikke pa at jeg sitter i rullestol ... som, hvis vi skal noe ... sa 
finner vi bare en mate vi kan gjøre det pa ... æhh, du kan ikke være 


med fordi du sitter i rullestol, det er ikke sann. 


«Ikke ta det pa feil mate», sier hun til meg, forskeren og helsearbeideren, 
og sa forklarer hun. Hun viser til en sosial modell hvor funksjonshem- 
ming ikke ses som en egenskap ved individet, men skapes i møte med 
omgivelsene (Shakespeare, 2006). Av samme grunn omtales informan- 
tene her som de unge, ikke som funksjonshemmede. 

Oppvekstbetingelsene for barn og unge med funksjonsnedsettelser 
endrer seg i siste del av 1900-tallet. I dag skal oppvekstarenaene være de 
samme for alle barn, alle skal inkluderes, hevder Wendelborg (2010). Poli- 
tiske mål om integrering av stadig flere elevgrupper i enhetsskolen er i 
dag avløst av visjoner om inkluderende praksis (Lillejord, 2009), en prak- 
sis som handler om å utvide fellesskapet og ta høyde for at elevene har 
ulike læreforutsetninger og ulik kulturell og sosial kapital. 


Gym og artefakter 


Gym er den store utfordringen for inkludering i skolen. Filip har ikke gym 
med klassen, han har fysioterapi og svømming med far i stedet. Men på 
skolens idrettsdager vil han være til stede, være der det skjer, og slik kunne 
delta i klassens samtaler. Av samme grunn er Sofie alltid til stede i gym- 
timene, og hun kommer med mange forslag til gymøvelser hvor hun kan 
være med, men ofte sitter hun og ser på. Det gjør ikke Vibeke, hun er 
alltid med. Lærer tilrettelegger, starter oppvarming med øvelser på gulvet 
og ballspill i små grupper; alle skal med, alle skal bli bedre! Når det er kamp, 
er alle med. «Vibeke kan bli så ivrig at hun detter ut av stolen», forteller 
assistenten. 

Rullestolen er en artefakt med mange bruksområder. Den er designet 
for forflytning, ute og inne, noen er tunge og stødige, som de elektriske, 
andre er hånddrevne, med lavt sittepunkt. Disse gir mulighet for stor fart 
og raske bevegelser og brukes i kurvball, hockey, dans eller lek. Å forflytte 
seg med hjelp av rullestol er den eneste måten de unge her kan forflytte 

seg på selvstendig. De brukes i hverdagens virksomheter, mellom hjem 
og skole, eller til fritidsarenaer og trening. De unge har rullestoler for 
ulik bruk. 


Ungdomsskolen 


På våren i det første ungdomsskoleåret intervjuet jeg de unge for siste 
gang. Tilbakeblikk ses med tanke på fremtiden. Overgangen barneskole- 
ungdomsskole har gått bra for Sofie, Vibeke og Filip, både faglig og sosi- 
alt. Sofie forteller: 


Jeg fikk femmer i norsk muntlig, i kunst og håndverk og i gym! Jeg var jo den i 
klassen som de trodde hadde minst sjanse til å få det, så jeg deler den femmeren 
med noen av de andre gutta, for gutta pleier å være så sporty, det er gøy! Det 
som er viktigst med skolen, det er jo prøve å jobbe og få så gode karakterer 
som mulig og være sammen med venner, det er det som er viktig egentlig — jeg 
er veldig fornøyd med hvordan det er nå ... det er liksom, jeg føler at jeg blir 


godtatt. 
Filip er også fornøyd: 


Fikk fire pluss på engelsk tentamen ... det var jeg veldig fornøyd med, fordi jeg 
bare har fått tre pluss og fire ... og så gikk jeg opp til fire pluss. Jeg klarer å holde 


nivået som de andre da ... fikk bedre enn gjennomsnittet. 


Å gjøre det bra på skolen er viktig. Filip legger ned mye arbeid. Det gjør 
også Vibeke: «Jeg gjør så godt jeg kan, ligger nesten på linje med de andre.» 
Like viktig er det å ha venner: 


«Jeg tilhører ingen gjeng, men jeg har mange venner på skolen», forteller Filip. 


«Ja, det henger alltid noen gutter på stolen hans i friminuttene», forteller lærer. 


De unge har venner fra skole, nabolag og ulike organisasjoner. Vibeke har 
mange nettverk, men «de beste vennene jeg har ... det er liksom en fami- 
lie... vi som sitter i rullestol, vi har kjent hverandre hele livet, liksom ... » 
Filip har også mye kontakt med bandyvennene sine: «Vi har jo kontakt 
på mobil, Facebook, alt det der ... de er på en måte de jeg er kjenner 
best ... vi er på samme nivå, vi vet hvorledes det er ...». 


127 


KAPITTEL 7 


«Selvfølgelig føler jeg meg litt mer hjemme nar jeg er sammen med de i rulle- 
stol, men det er bare fordi de forstar meg bedre ... jeg foler meg ikke helt trygg 
pa a kunne sj alt til de her, men jeg kunne ikke klart meg uten de vennene pa 


skolen heller», sier Sofie. 


Ungdom 


Vibeke er na i en jentegjeng som henger mye sammen. I friminuttene 
snakker de om hva som skal skje etter skoletid, de sminker hverandre og 
steller har. Vibeke forteller at hennes sminke har avansert fra bare mas- 
cara til øyeskygge og pudder, men hun «... har ikke kommet til eyeliner 
og brun krem enda», sier hun og ler. Mens Sofie har klippet opp haret, 
sminker seg og forteller: «Jeg går i mer sånne utfordrende klær, utring- 
ning, hullete bukser, tøffere stil da, hvis jeg kan si det på den måten». 
Filip er opptatt av andre ting. Mor forteller: 


Filip lurte på det her en dag ... om han skulle drikke, hvorledes gikk det med 
kjøringen da ... det kommer jo en tid med festing og sånt ... det er jo en ung- 


domsklubb her ... ellers er de jo på sentret ... noen ganger etter bandyen. 


Dette handler om identitetsforhandling og posisjonering. Her er fine 
nyanser som forteller hvem du er, og ønsker å være. Mens Filip snakker 
lite om jenter, forteller både Sofie og Vibeke om kjærester. 


Deltakelse som rettighet 


Her brukes begrepet deltakelse om retten til medvirkning, rett til å bli 
hørt og slik vinne frem med sine argumenter. Å delta på ansvarsgruppe- 
møter ses nå som viktigere enn tidligere. Filip forteller at han synes «det 
er morsomt å delta på møtene, men at det ikke alltid er lett å følge med». 
Vibeke forteller at hun har ordnet med en brukerstyrt personlig assistent. 
Dette innebærer at det er hun som bestemmer hva slags hjelp hun vil ha, 
hvordan og når den skal gis. Hun er kjempefornøyd med den nye ordnin- 
gen. Hun har også byttet fysioterapeut, da «det skjedde så lite hos den hun 
gikk til». Mor legger til at de har samarbeidet om dette, men avgjørelsene 
er Vibekes. Hun er ei jente som er opptatt av deltakelse som rettighet, 

Tror du, du kommer til å stemme når du blir stor? 
Ja. 

Det kan jeg nesten tenke meg ... 

: Ja. Kan nesten ikke vente på at jeg kan stemme. 
Det er en stund til. 

: Fem år! 

Følger du med på politikk da, litte granne? 

: Ja... jeg kunne godt ha stemt på Obama. 


mid om tom atom a om 


Du ville at han skulle vinne? 


V: Ja! 


De unge viser gjennom intervjuene at det a bli selvstendige er helt sentralt 
for dem. 


De unge og fritid 


Alle barn og unge har rett til fritid.» Om fjortisfasen beskrives som en 
vimse-, leke- og eksperimentfase (Frønes, 2010), er den en viktig lære- 
og utviklingsfase for å utvikle en sosial identitet. Fritiden er den viktige 
delen av livet for mange unge (Hegna, 2005), hvor det viktigste er å gjøre 
ting sammen med venner. 

Om alle var en del av torgets liv i middelalderen (Ariés, 1962), ser vi nå 
en tendens til at unge tilbringer hverdagslivet i organisert virksomhet der 
de «overvåkes» av voksne (Frønes 2000). De unge her deltar også i flere 
organiserte idretter på fritiden, inne i Oslo eller hjemme i lokalmiljøet. 
Alle konkurrerer, de trener ofte og mye. De er alle på mail og Facebook, 
der vennskap utvikles og holdes ved like (Seim & Opsahl, 2014). 

Vibeke forteller dette om å henge rundt på hjemstedet: 


I: Nå skal jeg spørre om noe helt annet — hvis du skal ned å henge litt i H, hvor 
er det du er hen da? 


V: Jeg henger aldri ned i H, egentlig. 


5 «Barn har rett til hvile og fritid og til å delta i lek og fritidsaktiviteter som passer for barnets alder 
og til fritt å delta i kulturliv og kunstnerisk virksomhet» (Barnekonvensjonen, 1989, 31,1; CRPD, 
2008). 

I: Nei... du drar jo ofte inn til byen og gjor dine ting. 

V: Ja … jeg er ikke sånn som vanker rundt i H, jeg. 

I: Nei. 

V: Jeg er sånn som på en lørdagskveld koser meg i sofaen med mamma og 


pappa, med Grand Prix og sjokolade ... er litt sånn hjemmedalt, kan man si. 


Hvorfor byen frister mer enn lokalmiljøet, sier Vibeke ikke noe om. 
Kanskje det er fordi de unges fritidsaktiviteter på kjøpesentret skjer 
uten «overvåking» av foreldre, assistenter eller trenere. De møtes for å 
være sammen og å utforske virksomheter sammen. De tar initiativ, de 
er kompetente sosiale aktører. Som ungdomsskoleelever løsriver de seg 
fra foreldre og støttekontakter og drar ut på egenhånd. De tar i bruk kjø- 
pesentre. De raider rundt og gjør stedet til sitt. Dette er det motsatte av 
institusjonalisert fritid. 


Young people ... do refer to their need for a break from the adult-orientated 
day; and for them the function of play is to enable them to experience delight 
and fun, usually, but not necessary, in company with friends (Mayall, 2002, 


s. 135). 


Henge på kjøpesentret 
De unge bor på småsteder rundt Oslo, og når de skal inn til byen, må 
de kjøres av foreldre eller støttekontakter fordi den offentlige kommu- 
nikasjonen ikke er universelt utformet*. Offentlig kommunikasjon kan 
oppleves både som avlastning og tyngsel (Østerberg, 1990, s. 29). De unge 
opplever den som tyngsel. De kommer ikke inn på tog eller buss ved egen 
hjelp, dette gjør dem avhengige av andre, og det gjør dem annerledes, noe 
de ikke ønsker å fremstå som. De vil være som andre, men faktisiteten 
kan ikke overskrides. De unge opplever tyngsel i flere av hverdagens gjø- 
remål. Dette utestenger og fratar dem samvær med klassekamerater. Det 
er ydmykende, og de marginaliseres. 

Mens den offentlige transporten og trapper i deres fysiske omgivel- 
ser stenger dem ute, kan de på kjøpesentret, grunnet dets materielle 


6 Universell utforming er en strategi for å oppnå full deltaking og likestilling for funksjonshem- 
mede (Bringa, 1998). 

utforming, bare rulle inn. Her har de frihet til å delta i de virksomheter 
de ønsker, uten hjelp fra andre. Dette er Lefebvres perceived space; i de 
materielle omgivelsene åpner dørene seg automatisk, og ingen terskler 
eller trapper hindrer, tvert imot kan de med stor letthet kjøre rundt på 
et friksjonsfritt underlag, med stor fart og gjerne hyle av begeistring. På 
kjøpesentret er de unge i en trygg offentlig arena hvor de kan kjøre rundt 
i et mylder av mennesker og skjebner, kassaapparater og kredittkort, lys 
og farger. Her kan de bevege seg i dufter: fra bakeren gjennom blomster- 
handelen til skobutikken, lytte til stemmer, latter og musikk, eller sitte og 
snakke sammen. 


Sofie og Vibeke på kjøpesentret 

Ut fra det Sofie og Vibeke forteller innledningsvis, forstår vi at kjøpesen- 
tret er et sted hvor de møtes, et sted hvor de kan shoppe og spise, men 
også et sted hvor de kan «tulle og sånn». Stedets mening er sosialt kon- 
struert, gjennom de unges erfaring blir sted assosiert med hendelser og 
handling som gir stedet både individuell og kollektiv mening (Hamilton, 
2010). Her kan de iscenesette seg selv: sprade rundt som på en catwalk, 
sminke seg med rød leppestift. Dette er Lefebvres lived space. 

Jentene er klare på hvor mye sminke de kan tillate seg å gå med, det 
er første trinn på ungdomsskolen, og der bruker de bare litt. Her tar de 
på ikke bare rød, men veldig rød leppestift. Det er en lek, de later som 
(Vygotsky, 1978, s. 92), og de synes det er moro. Samtidig tar de det å 
sminke seg ut av jenterommet og inn i det offentlige rom, hvor de kan bli 
sett, kanskje beundret, kanskje få tilsnakk. Sminke representerer det å 
være tenåring (Gulbrandsen, 2007; Ryst, 2010). Som i Sæters kapittel 6 i 
denne boka (Sæter, 2018), ser jeg dette som en terskeloverskridelse, jen- 
tene prøver seg. Å gå over en terskel er en handling som forandrer deg, gir 
deg erfaringer som du ikke hadde tidligere. 

Kjøpesentret er i Oslo og er en del av byens mylder. Her er det liten 
mulighet for å møte kjente, anonymiteten som kan virke skremmende på 
noen, kan også gi en følelse av frihet (Simmel, 1990). De sosiale omgivel- 
sene som omgir jentene, er mennesker de ikke kjenner, og dette gir dem 
en anonymitet som muliggjør handlinger de ønsker å utforske. Ikke det 

å spise der eller handle der, men det å sprade rundt og ha det moro. Det 
levde rommet er fantasiens rom, sier Lefebvre (2008); de unge appropri- 
erer rommet med lek og fantasi, de gjør det til en catwalk. De vet at de 
blir sett, noe som er viktig. Men det viktigste er at de ser hverandre og 
bekrefter hverandre (James, 1993). 


Filip og bandylaget på kjøpesentret 
I livsformintervjuet snakker vi om ulike fritidsaktiviteter. Filip trener 
innebandy to ganger i uken: 


F: Jeg liker best innebandy. 
I: Ja, det er morsomst, ja ... det fortsetter du med. 


F: Ja! 


Filip tar opp telefonen sin og henter opp en video som viser bandylaget i 
aksjon. 


F: Fra riksdekkende tv. 
I: … det ser vanskelig ut. 


F: Ja... se hvor fort jeg kjører ... dritfort. 


Dritfort, sier Filip, det forstår jeg både som mestring, at han er stolt av 
det han får til, og som gleden over å være i fart. Om bandylaget, sier mor: 
«De er veldig forskjellige, gutter og jenter, ulike diagnoser, men sammen 
er de jo dynamitt!» 

«Ja», bekrefter Filip og foyer til: «Har banka alle lagene!» 

Mor forteller videre at to av guttene i klassen na har veert med pa tre- 
ningen og har fatt lov til a kjore, og det endret klassekameratenes blikk: 


I: Ja, dette snakket vi om sist, dette måtte jo være så morsomt for de andre i 
klassen … å delta. 

F: Ja, det er veldig gøy fordi de lærer så fort eller ... de skjønner det på en måte, 
men de skjønner det ikke. 

M: Hvor vanskelig det er. 

I: Nei, de må også trene lenge. 


F: Ja, det er klart. 

M: Martin sa det var artig å se hva du egentlig ... 

F: … mestrer … 

I: Ja, ikke sant ... så jo det når du viste meg videoen, hurtigheten og ... 

M: Også var det en annen ting Martin kommenterte som jeg synes var veldig 
flott, om den gjengen du er sammen med: Alle er så blide. 


F: Ja, jeg vet det. 


Filips lag drar ofte til kjøpesentret etter bandyen. Det er et lag med mye 
humor og stor selvtillit; som en seiersrik armada cruiser de inn på kjøpe- 
sentret og tar omgivelsene i bruk. De er høye på fartsopplevelser. 

Kjøpesentret med sin kilometerlange gågate med glatte gulv kaller på 
kappkjøring, og alle butikker med sine ulike utforminger, kaller på gjem- 
sel og utforskning (Østerberg, 1990). «Jeg er ikke så glad i å shoppe», sier 
Filip. «Vi er litt like der», sier han om kameratene sine, «Men vi liker å 
tulle litt!» Med andre ord kan vi si at det de gjør på kjøpesentret, er for det 
meste å drive rundt, på sin egen måte og tulle litt. Filip kjenner ikke Sofie 
og Vibeke, men alle tre bruker ordet å tulle om det de med glede gjør på 
kjøpesentret. Tulle defineres som rote omkring, ikke mene alvor, tøyse. 
Etymologisk: virvle rundt (Caprona, 2013). 

Om de tøyser, så tenker jeg at virksomhetene er viktige for dem, at det 
er et alvor som ligger under. Vi vet at jenter gjerne shopper, men her er jen- 
tene bandykamerater, her er det fart og spenning som gjelder, det å våge! 

Dette sentret er deres lokalsenter, her møter de naboer, venner og 
skolekamerater. 

I kjøpesentret oppfattes de unge i rullestol som en annen kategori enn 
byvankere, som med sine hettegensere, hullete bukser og gjerne skate- 
board, provoserer og derfor kastes ut av sikkerhetsvaktene. De unge i 
rullestol oppholder seg over lengre tid på kjøpesentret, men kastes ikke 
ut. Dette til tross for store likheter mellom det å bruke rullestol og skate- 
board når utøverne har stor fart eller gjør vanskelige øvelser som rulle- 
stolkjøring i rulletrapp — en risikosport med store utfordringer. Når Filip 
og kameratene raider rundt, foregår det i det Lefebvre kaller det levde 
rommet, handlingene muliggjøres av det materielle, mens det utfordrer 
forestillingene om hvordan kjøpesentret skal tolkes og forstås. 

Stjeling og de økonomiske tap det medfører, er en kjent sak i butikk- 
bransjen. Noe de tilstedeværende vakter minner om. Det ses også i 

materialiteten, hva som er tilgjengelig eller ikke, hva som kan røres, hva 
som ikke kan røres. Dette er Lefebvres conceived space, kapitalens rom, 
her er krav og ordrer; gjor dette, ikke gjor dette! A tulle litt utfordrer dette 
rommet. De unge har gjort kjøpesentret til sitt sted: ludic space. De ser 
materielle omgivelser som fremmer og tillater, ikke begrenser, i tråd med 
Lefebvre. De unge utfordrer sikkerhetsvaktene, vaktene som hadde tatt 
de på rullebrett, men som lar de unge være. Mennesket som overskrider 
sin faktisitet, er fritt, sier Sartre, eller søker friheten (Østerberg 1990). 


Sofie og Vibeke i rulletrappen 


Men det er ikke bare det at de har det moro, også virksomheter som øvel- 
seskjøring og mestring finner sted, som rullestolkjøring i rulletrapp. Her 
fremstår de unge som profesjonelle rullestolbrukere. Sett fra et virksom- 
hetsanalytisk perspektiv innebærer dette store utfordringer: balansekunst 
som krever konsentrasjon og årvåkenhet, kroppsfølelse og kontroll. Alle 
sansene er i spill, taktil og kinestetisk sans, rom og retning, er i fokus. 
Likeså motoriske ferdigheter som forflytning, å holde tempo og tilpasset 
kraft. Sofie, som også er instruktør i rullestolmestring, forteller: 


Jeg var sammen med støttekontakten min og venninna mi, vi mestrer rullesto- 
len cirka like godt alle sammen da, så vi lærte å stå i rulletrapp, og det var veldig 
gøy. Det er mest konsentrasjon da, ganske skummelt, men det er veldig gøy, 
det ser veldig vanskelig ut, men det er ikke så vanskelig. Men samme mannen 
spurte tre ganger: Funker ikke heisen? Funker ikke heisen? Funker ikke heisen? 


Han spurte tre ganger, det var slitsomt. 


Kanskje mannen som observerte jentene og henvendte seg til dem, var 
bekymret. Eller kanskje han syntes at de unge ikke hadde noe der å gjøre. 
Budskapet hans, slik de oppfattet det, var: De skulle ikke værei rulletrappen! 

Jentene er i nærmeste utviklingssone (Vygotsky, 1978, s. 86), hvor støtte- 
kontakten er den kompetente andre, den som viser, veileder og roser. Sofie 
og Vibeke demonstrerer et lærestykke, de mestrer etter hvert virksomhe- 
ten. De er i flyt! Begge jentene danser rullestoldans, kjører sitski og spiller 
basket. De er godt trent. Jeg har også sett Vibeke forsere, på elegant vis, 
en lang skolekorridor full av støvler, sekker og gjenglemte ting, så jeg ble 

ikke overrasket da jeg ble fortalt denne historien. Ser en rulletrappen som 
faktisitet (Østerberg, 1990), ville en ha oppfattet den som stengsel for rulle- 
stolbrukere, men her overskrides den og virker frigjørende. Appropriasjon 
bruker Lefebvre om det folket gjorde da de tok over Les Halles i Paris; de 
tok over det gamle markedet og gjorde det om til noe annet (Lefebvre, 
2008, s. 167). Når jentene her tar over rulletrappen og gjør den til et tre- 
ningssted, er det noe av det samme, selv om det ikke er permanent. 

Budskapet fra mannen som ba dem bruke heisen, viser til reglene som 
ligger i conceived space, men det kan også knyttes til beskyttelsesargu- 
mentet i Barnekonvensjonen - et argument som lett kan snus på hodet og 
forstås som beskyttelse av voksensamfunnet mot barn og unge, mot ure- 
gjerlige unger. Veien er kort fra beskyttelse av barn og unge til kontroll av 
dem, til utelukkelse fra arenaer for voksne. Dette er en krenkelse av barn 
og unges rett til å gjøre erfaringer på egen hånd (Qvortrup, 2010). Ung- 
dommene blir møtt og utfordret av oss-dem-problematikken, og de fin- 
ner det slitsomt. Her er rulletrappen stedet for trening, det er kjøpesentret 
som tilbyr denne muligheten. Jentene, i lived space, utvider forestillingen 
om kjøpesentret til også å være et treningssted. De Certeaus begrepspar 
strategi og taktikk er i samsvar med Lefebvre. Med strategier viser han til 
hvordan institusjoner produserer rom, mens taktikk innebærer hvordan 
folk bruker rommet: «people are agents in constructing their meanings 
and uses of place» (Certeau, 1988, s. 34). 

Hvorfor trener jentene i rulletrappen? Er dette den ultimale rullestol- 
bruk? Et mesterstykke? Eller en overgangsrite? Fra en status til en annen, 
gjennom presisjon og utholdenhet? I så fall er det jentene som her deltar 
og utfører, ikke guttene som i Sæters tekst i kapittel 6 (Sæter, 2018). Og i 
motsetning til guttene som jobber med grafitti om natten, handler jen- 
tene i dagslys, i sentrets åpningstid; de står frem! Med lyskasterne på! 


Diskusjon 


Såfvenbom (2005) beskriver ekte fritid som frihet fra rollerestriksjoner og 
stor grad av selvutfoldelse, noe som muliggjør frihet til å være og videre fri- 
het til å bli. Hva slags ungdom vil disse unge være? De demonstrerer styrke 
og vågemot. De viser seg frem som ungdommer, jentene tar på rød, rød 

leppestift, alle demonstrerer selvstendighet, at de er litt uskikkelige, selv om 
de ikke braker og boffer. De bruker rullestolen ikke bare som fremkomst- 
middel, men som leketøy, som det å kjøre fort med bil, prøve ut grenser. 
Ikke ulikt traktorungdommene eller ranerne Ruud beskriver i kapittel 3 i 
denne boka (Ruud, 2018). Gibsons begrep affordance (1979) refererer ogsa til 
handlinger som muliggjores av objekter og omgivelser, og viser til mulighe- 
tene som ligger i de unges bruk av rullestol og appropriering av kjøpesentret. 

Ungdommene drar ikke til kjøpesentrene for å bli kjent med andre 
ungdommer, de drar til kjøpesentrene for å møte og være sammen med 
venner, gjennom virksomheter som lek og mestring av rullestol, i lange 
gågater som innbyr til forflytning på hjul og i fart. Denne leken forstår 
jeg som forsterkning av vennskap i jevnalderrelasjoner. Å bli sett av hver- 
andre, styrker vennskap og egen identitet, ifølge James: 


Friendship is not simply a cognitive relationship of affectivity. It must be affir- 
med, confirmed and reaffirmed through social action. This explains how the 
emphasis on «sameness» and conformity ... works to mitigate the significance 
which any differences might have. It represents one visible demonstration of fri- 
endship, for it is through such public performances that children evaluate and 
acknowledge their friendships with one another: being friends must not only be 


experienced but seen to be experienced (James, 1993, s. 215). 


Leken er både erfart og innstudert. De unge forhandler i forkant av hva 
som skal skje, og underveis. Leken er i høyeste grad en refleksiv form 
for sosial relasjonsbygging. De unge utfordrer kjøpesentrene. Når sikker- 
hetsvaktene, som kaster ut ungdom på skateboard, lar dem være, kan det 
være fordi de ses som en sårbar minoritet. Dette er de unge selvfølgelig 
klar over. Deres karnevaleske motstand fremstår som deres strategier for 
å kunne gjøre noe de har lyst til, men egentlig ikke får lov til. Et karne- 
valesk perspektiv, hvor de er kongen på haugen, hvor ting snus på hodet, 
med latteren som kjennetegn. Det er moro! I Bakhtins begrep karneva- 
lisme er den folkelige latteren viktig fordi den fungerer som en motkraft 
til det offisielle samfunnet (Bakhtin, 2003), som en frigjørende strategi. I 
conceived space, fylt av orden og konsistens, må brudd og uorden kunne 
oppstå spontant, i form av festivaler og dramaer, hvor gatene tas i besit- 
telse av det levde livet. Livet i byene må nettopp preges av festen, sier 

Lefebvre (2008). Det levde rom er hverdagslivets rom, rommet hvor fore- 
stillinger utfordres og endres. Dette er de unges rom, det er her de unge 
planlegger og igangsetter virksomheter. 


Sosiomaterielle omgivelser 


Ikke bare materielle omgivelser, men også sosiale omgir de unge; folk 
som ser dem, selv om de ikke henvender seg så ofte til dem. Krange og 
Strandbu (1996) deler brukere av kjøpesentre i fem grupper. Den første 
gruppen kaller de opposisjonell praksis. Gruppen har en praksisform som 
bryter med det som forventes fra sentrets side, og denne gruppen består 
ofte av arbeidsløse, skoleskulkere eller byvankere. De gjør også sentret, 
hvor det er godt og varmt, til sitt eget sted. Et sted hvor de bråker og 
bøffer og erter på seg vaktene. Vaktene representerer makta, det dreier 
seg om å lure vaktene, være i spenningen. Komme seg unna vakter og 
kamera. Unngå politianmeldelse. Den neste gruppen bruker sentret som 
møtested, hvor det å treffe andre, er det som gir mening. Den tredje grup- 
pen er flanører, disse er også opptatte av det sosiale liv, men deltar ikke 
selv. Flanøren gjemmer seg i folkemengden og betrakter de andre, ser 
hvordan folk kler seg og oppfører seg, lager historier om hvem de er. «Jeg 
ser på skoa demses, og tenker litt på hva slags folk det er», forteller Jenny 
(Krange & Strandbu, 1996, s. 114). De to siste gruppene forholder seg til 
varene. I den første finner vi lidenskapelige forbrukere — finne noe nytt, 
gjøre et kupp. «Det er deilig å kunne fråtse litt i unødvendige ting», sier 
Berit. Her er handel rekreasjon. I den andre gruppen ser brukerne kjøpe- 
sentret som et effektivt sted å handle, de representerer et praktisk orien- 
tert forbruk (Krange & Strandbu, 1996). Ser vi sentrenes utvikling, er det 
de som er opptatte av rekreasjon og handel, som har påvirket utviklingen 
mest: stadig større utvalg, stadig flere rekreasjonsmuligheter. For mange 
innebærer dette at en større del av fritiden tilbringes på kjøpesentrene. 
Disse gruppene utgjør de unges sosiale omgivelser. De inngår i deres 
forestillinger om hva et kjøpesenter er, de er viktige som publikum. Det 
viktigste er å se og bekrefte hverandre, sier James (1983), men det å bli sett 
av hverandre i påsyn av et publikum, senterbrukere som tasser eller haster 
forbi, noen fremmede, noen fra nabolag eller skole, er av stor betydning 

for virksomhetene deres. Det er i leken og festen de unge overskrider, hvor 
de endrer forestillinger om sentret og seg selv. De forvandler kjopesen- 
tret til en scene de kan vise seg fra, se om de blir lagt merke til. Kanskje 
skjer det endring i de sosiale omgivelsene; kanskje endres senterbruker- 
nes oppfatninger av de funksjonshemmede, ja, ogsa av stedet hvor dette 
foregar. Helt sikkert er det at de unge bekrefter seg selv, forst og fremst 
som venner og som ungdommer, men ogsa som kompetente rullestolbru- 
kere, og sannsynligvis endrer de seg selv; de blir hakket toffere, modigere 
og morsommere. 


Avslutning 


De unge har sin egen agens. De tar i bruk kjopesentret og gjor det til 
sitt eget sted — et handlingsrom for utforskning av egne virksomheter, 
muliggjort av sentrets materielle utforming. Kanskje litt «i slekt» med 
byvankerne. De unge rullestolbrukerne tilhører også en marginalisert 
gruppe, men sinne eller fortvilelse iscenesettes ikke her. De bruker ste- 
det til 4 trene og ha det moro, samt a bli synlige i offentligheten, vise seg 
frem som «dette er ogsa oss»! De bekrefter hverandre. De har det moro! 
Kjøpesentret blir et møtested, og slik sett er de unge også litt «i slekt» 
med senterbrukerne som er opptatte av det sosiale. Kjøpesentret defineres 
som et sted for handel og rekreasjon, men de unge tar det i besittelse og 
omformer det til sitt sted, et sted hvor frihet til å være og videre frihet til å 
bli er i fokus. Et sted hvor de kan tulle litt, trene og ha det moro. De bruker 
sentret til dette. 


De handicappede børn bliver stærke børn. Selvfølgelig er de sårbare over for en 
række ting, men de har opbygget en styrke til at overkomme mangt og meget i 
hverdagen. De går ikke op i småting, men erkender hurtigt realiteterne (Rosell, 


2011, s. 1). 


De tre fortellingene jeg har hentet frem, viser oss kjøpesentre og hvor- 
dan de unge tar sentrene i bruk, hvordan de produserer lived space. De 
unge viser seg frem som mer sofistikerte enn de er i hverdagen, smin- 
ker seg, kjører rundt med stor fart eller går opp rulletrappen i rulle- 
stol! Hvorfor? Kanskje for å sprenge den smale rammen de er gitt som 

funksjonshemmede og rullestolbrukere, vise at de også er vågale og 
rampete, vise hvor sterke og modige de er, vise hva de kan? Erfaringene 
de gjør seg, kan påvirke væremåtene deres også på andre arenaer, som 
hjemme, på skolen, i rehabiliteringen og i fritiden. 


The places where we spend our time affect the people we are and can become. 
Whatever we experience in a place is both a serious environmental issue and a 


deeply personal one (Hiss, 1996). 


Å være vågale og rampete er karakteristikker som ofte beskriver ung- 
dommens væremåte. De unge her vil, slik jeg forstår dem, bli sett som de 
unge de er, ikke bare som funksjonshemmede, de vil bli anerkjent som 
dem de er og som det de gjør (Fraser & Honneth, 2003), som utforskende 
og mestrende ungdom. 

Abstract 


This is a chapter about a girl with impairment and social inclusion at school. 
The chapter explores how the impairment is constituted in social practice bet- 
ween girls during breaks. What the girls do together, how they use artefacts 
and the schoolyard area are analyzed. Different subject positions are elucida- 
ted for the girl with impairment that underscores her social abilities. The so- 
cio-material practices that take place elucidate understandings of impairment 
as much more than a barrier for social participation. The girl’s impairment 
is expressed in ways that challenge widespread understandings of impair- 
ment as disability. The socio-material practices demonstrates social abilities. 
The practices also constitute communities of friendship between girls and 
a place (the schoolyard) that contains diversity and inclusive practices. The 
author argues for studies exploring socio-material practices to gather furt- 
her knowledge about how girls and boys with impairments participate in 
everyday life. Everyday practices reveals disabling and enabling processes. 
The insight revealed by this, enables good planning for a socially inclusive 


school. 

Innledning 


Solveig er 10 ar, og hun er rullestolbruker. Hun varierer mellom a bruke elek- 
trisk rullestol og manuell rullestol. Hun har assistent pa skolen og tilrettelagt 
undervisning i kroppsoving. Hun sier selv at hun er funksjonshemmet fordi 
hun ikke kan ga, men at opplevelsen av å være funksjonshemmet forsterkes når 
hun ikke kan være med på ting, eller hvis det ikke er lagt til rette med alternative 
måter å gjøre ting på. Solveig har venninner både på skolen og i handikapidret- 
ten. I friminuttene er Solveig aktivt med i lek, og hun tilbringer mye tid med 


venninnene Line og Marianne. Line er bestevenninnen. 


Dette kapittelet er en fortelling om hvordan ei jentes funksjonsnedset- 
telse kommer til uttrykk og innordnes i vennskap og samvær. Analysen 
vektlegger samspillet mellom det sosiale og det materielle i praksiser. 
Utgangspunktet for analysen er flere situasjoner, hvor to av dem handler 
om hva som skjer når rullestolene tas i bruk, og én er en situasjon hvor 
jentas funksjonsnedsettelse blir et tema. Situasjonene gir innblikk i hvor- 
dan det er å leve med en funksjonsnedsettelse. Fortellingen viser hva som 
kan produseres av kunnskap om funksjonsnedsettelse gjennom å være 
sammen. Fortellingen gir innblikk i mulighetene som ligger i inklude- 
rende praksiser. 


Etiske og metodiske betraktninger 


Eksempelet som brukes, er hentet fra en studie om sosial inkludering i 
skolen for barn med fysisk funksjonsnedsettelse.' Deltakende observasjon 
ble brukt som metode for å etablere datamaterialet, og jenta som beskrives, 
ble fulgt i siste halvår av et skoleår. Metoden ble anvendt for å få tilgang 
til sosiale praksiser i skolen. Som forsker må man ta i betraktning at det 
kan være en belastning for informanten å bli fulgt tett, selv om det er gitt 
samtykke. Respons på forskers tilstedeværelse er derfor viktig å ta hensyn 
til. I dette tilfellet uttrykte jenta at hun syntes det var fint og spennende 
at jeg deltok. Hun ville at jeg skulle komme så ofte jeg hadde anledning. 


1 Materialet er fra et prosjekt om barn med fysisk funksjonsnedsettelse og inkludering i skolen 
gjort på oppdrag fra en brukerorganisasjon. 

Både skriftlig og muntlig samtykke ble innhentet fra foreldrene og jenta 
selv. Muntlige samtykker underveis i prosjektet fra jenta om deltakelse ble 
gitt gjennom hele perioden. Skoleledelsen samtykket i at forsker deltok og 
observerte på skolen og i friminuttene. Navn på personer, skolen og steder 
er fiktive. Samtaler etter observasjoner og underveis i skriveprosessen ble 
viktig for å kontrollere for forståelse og fortolkning av det som ble obser- 
vert. Som deltakende observatør påvirker man situasjonen og er medvir- 
kende til det som skjer (Connolly, 2008). Således er det viktig å synliggjøre 
seg selv som forsker i utfyllende casebeskrivelser. Jeg vil synliggjøre meg 
selv i situasjonsbeskrivelsene siden jeg som deltaker er med og produserer 
kunnskap. Det er viktig å være klar over sin rolle og egenskaper som kan 
påvirke informasjonen man innhenter (Fangen, 2010). At jeg er kvinne 
har gitt meg tilganger til noen situasjoner, f.eks. i garderoben. Kjønn kan 
ha vært av betydning for situasjoner som blir beskrevet, men ikke nød- 
vendigvis. Det var klærne jeg hadde på meg, og hva de assosierte med det, 
som ga oppmerksomhet, klær som også menn bruker. Andre forhold jeg 
måtte være spesielt oppmerksom på, var at informanten kunne si ting for 
å tilfredsstille meg som representant for en brukerorganisasjon og formå- 
let med studien. Jeg så derimot at jeg ble glemt som tilstedeværende i flere 
og flere sammenhenger etter hvert som observasjonene skred fremover. I 
et aktør-nettverksperspektiv, som anvendes i denne analysen, ligger det til 
grunn at det som skjer i en situasjon eller måten situasjonen ordnes på, er 
sann slik den fremtrer i seg selv (fakta), og således ikke mindre sann eller 
representativ selv om forskeren er til stede. Spørsmålet om representati- 
vitet handler om flere forhold, som hva ting i seg selv representerer, om 
gjenkjennbarhet, og om overførbarhet til andre situasjoner. Det er viktig 
å gi en fremstilling av casene knyttet til analyse på en slik måte at lese- 
ren kan følge de fortolkningene som blir gjort. På den måten gis leseren 
mulighet for å sjekke ut fortolkningen i liknende situasjoner, alternativt å 
ta i bruk de forståelsene som genereres i analysen. 


Perspektiv og analytisk tilnærming 


Alle barn har rett til et inkluderende og tilrettelagt læringsmiljø både 
faglig og sosialt som kan gi mulighet for personlig vekst, deltakelse og 

utvikling. Norsk skole bygger pa et prinsipp om likeverdig og tilpasset 
opplæring for alle i en inkluderende skole (Barne- og likestillingsde- 
partementet, 2017). Skolen er en arena for faglig og sosial vekst. Skolens 
utforming, bestemmelser, planlegging for en inkluderende skolehverdag 
og forståelse fra lærere, ledelse og annet personale vil påvirke opplevelsen 
eleven får av å ha en funksjonsnedsettelse. 

I en relasjonell forståelse av funksjonshemning legges det vekt på for- 
holdet mellom omgivelsene og funksjonstapet, og på hvordan det opp- 
leves å leve med funksjonsnedsettelse (Grue, 2004; Thomas, 2004). I det 
som skjer i møtet mellom personen, omgivelsene og andre medelever, 
ligger det mange muligheter for utfoldelse av atferd og holdningsdannel- 
ser. Omgivelsenes betydning handler både om de strukturelle rammebe- 
tingelser som holdninger, fysisk utforming og tilrettelegging fra skolens 
side, men også om hva som skjer innenfor rammen av disse betingelsene 
elevene imellom. I et slikt relasjonelt og samskapende perspektiv spiller 
funksjonsnedsettelsen en aktiv rolle, ikke som en dysfunksjon, men som 
en del som innordnes i sosialt samspill. Fokuset blir da på det som skjer 
i praksis, og perspektivet retter blikket mot personens handlinger og 
hvilke sosiale egenskaper personene har (DePoy & Gilson, 2011). 

Tilnærmingen står i motsetning til en medisinsk forståelse hvor foku- 
set ligger på funksjonstapet, manglende kapasitet og kompenserende til- 
tak for å redusere funksjonstapet, og hvor funksjonsnedsettelsen blir til 
en total egenskap ved personen (Thomas, 2004; DePoy & Gilson, 2011; 
Shakespeare, 2006). I en slik forståelse alene blir det vanskelig å få øye på 
alle de andre egenskapene eller subjektposisjonene som utspilles. Begge 
fokusene bringer frem innsikter om hva funksjonsnedsettelse gjør med 
kroppen, og hvordan funksjonsnedsettelse også skapes i forståelser mel- 
lom mennesker. Parallelt er det viktig å huske hvordan funksjonshem- 
ning også handler om kjønn. Gutter og jenters opplevelse av det å være 
funksjonshemmet, er relevant å vite noe om på lik linje med andre barns 
erfaringer. Funksjonshemmet som kategori fremstilles ofte som ukjøn- 
net, ved at det ikke vektlegges (Kittelsaa, Kristensen & Wik, 2017). Også 
kategorien barn kan ha en tendens til å bli beskrevet ukjønnet. Vi leser 
gjerne om barna, elevene og deres behov og erfaringer (Gulbrandsen, 
2017). I analysen er ikke kjønn det primære, men det understrekes her 

fordi fortellingene handler om hvordan ei jente og hennes venninner gjor 
seg til jenter. 

Det analytiske rammeverket som anvendes, er inspirert av to tilnær- 
minger: Mosers arbeid om funksjonshemning, teknologi og mulighetsbe- 
tingelser for normalitet (Moser, 2006), og etnografiske studier med vekt på 
tilegnelse av kultur, dvs. hvordan kulturelle artefakter er med på å skape 
identiteter (Sansi, 2007; Schneider, 2003). Dette er to tilnærminger med 
noe ulikt begrepsapparat, men som begge er opptatte av hvordan mennes- 
ket bruker omgivelsene til å bli personer og for å tilegne seg kultur. I denne 
gjøringen finner man handlemåter som er uttrykk for hvem man blir der 
og da, og handlemåtene kan uttrykke motstand til gitte eller antatte for- 
ståelser av et fenomen i samfunnet. Tilnærmingene har også det felles at 
identitet og subjektivitet kommer til uttrykk lokalt (stedet det skjer), men 
elementene som tas i bruk i dette samspillet, kan finnes igjen andre steder 
(klær som brukes, kan ha historisk betydning, det kan være et plagg som 
signaliserer etnisitet, eller rullestolenes ulike muligheter, m.m.). 

Mosers arbeid befinner seg i hovedsak innenfor aktør-nettverksteori 
(ANT) og studier av teknologi, hvor studiet er å se på konkrete praksiser 
som forbinder sosiale og materielle elementer (Moser, 2006). «Forbindel- 
sene som finner sted i praksiser frembringer personer, fellesskap, krop- 
per, forskjeller, likheter og motstand» (Moser, 2006, s. 139). Omgivelser, 
objekter og personer kobles sammen og skaper sosiomaterielle praksi- 
ser og gir mening (Moser & Law, 2004; Latour 2005). Måten ting kobles 
sammen på, er en produksjon av kunnskap. Selv om sammenkoblingene 
kan bygge på kjente handlemåter, er hver enkelt sammenkobling helt unik 
og representerer noe i seg selv. Ofte kan det være i det unike, det tilfeldige 
som oppstår, eller i måtene personene velger å koble eller ordne samværet 
på, at vi ser reguleringer (Moser 2006). I dette ligger det makt. Praksi- 
sene kan utfordre eksisterende forståelser ved at det som skjer, viser noe 
annet enn antatte holdninger i samfunnet, for eksempel at funksjonsned- 
settelse kun er begrensende for personen og i sosial deltakelse. I praksis 
ser vi handlende aktører. I et ANT-perspektiv er det ikke bare personer 
som er aktører, også ting er aktører som må studeres (Jensen, 2005), for 
eksempel en rullestol. Dette fordi den fysiske gjenstanden også gjør noe 
med deltakerne ved å iverksette handling. 


147 


KAPITTEL 8 


Moser gjør et analytisk skille mellom aktøren (med kapasitet til å 
handle) og subjektet (med kapasitet for bevissthet, tenkning og følelse) 
(Moser 2006, s. 142). Det vil si at i situasjoner ser vi aktører som handler, 
og subjekter som blir til. Hva disse subjektene blir til, er sjelden entydig, 
og derfor brukes begrepet i flertall, subjekter. Gjennom måter man ordner 
samværet på, får de handlende subjektene ulike posisjoner. Som person 
vil man hele tiden bevege seg mellom ulike posisjoner, også i en situasjon, 
og det er disse «punktene» som gir innsikt i hva mennesker er, og hvor- 
dan det som skjer, gir mening. Punktene er der hvor tanker, bevissthet, 
kunnskap, tale og følelser kommer til uttrykk (Moser, 2006). Subjektets 
posisjon som analytisk tilnærming legger vekt på de små hendelsene og 
de ulike skiftene i posisjoner på mikronivå, og på hvilke virkemidler som 
blir brukt i denne prosessen. Ved å studere mellommenneskelige relasjo- 
ner på denne måten, fremtrer et kreativt mangfold som gir muligheter for 
handling og forståelse. 

I analysen er jeg som nevnt også inspirert av etnografisk arbeid som 
vektlegger hvordan steder og individer blir til i måten materielle arte- 
fakter blir brukt på. Et sentralt poeng i denne etnografien er hvordan ett 
og samme objekt, en gjenstand, en statue i en park eller klesplagg, kan 
ha ulik mening for folk avhengig av kontekst og hvem som ser eller bru- 
ker gjenstanden eller stedet. Konteksten er sosiokulturell og knyttet til et 
sted, men også spredt ved at de materielle objektene også får en nasjonal, 
global og historisk betydning. Dette er etnografiske monografier som gir 
en omfattende analyse av kulturelle praksiser. I denne sammenheng leg- 
ger jeg vekt på prosesser for hvordan forståelse blir til gjennom bruk av 
objekter, og mulighetene som ligger i objekter til å bety ulike ting for 
folk avhengig av hvilken erfaring de har med objektet. Gjennom praksis 
blir man kjent med hva objekter kan brukes til, og man danner seg en 
oppfattelse av objektet som gir mening (Sansi, 2007). Det som er annerle- 
des (tingen, følelsene og tankene), konstateres eller bevisstgjøres, og gjø- 
res så kjent (subjektiveres). Sansi (2007) skriver at bevisstgjøringen eller 
markeringen tilkjennegir hvordan man fungerer i verden, og gir i denne 
erkjennelsen en mulighet til å tilpasse virkelighetsforståelsen til en ny 
eller utvidet mening. I denne prosessen får man både felles og individu- 
elle forståelser. 

Nedenfor vil det bli gitt beskrivelser som diskuteres med vekt på hva 
som skjer, hvilke subjektposisjoner som fremkommer, og hvordan kunn- 
skap blir til. Forståelser av funksjonshemning vil bli trukket inn. Deret- 
ter vil de tre situasjonene diskuteres videre i forhold til hvilket sted som 
skapes, og muligheter for inkluderende praksis i skolen. 


I skolegården 


Det er lunsjtid på skolen, og Solveig og Line har lunsj sammen. De sitter 
inne i garderoben før de skal ut. Solveig får lov til å oppholde seg lenger i 
garderoben enn de andre elevene, siden hun bruker mer tid på å kle på seg. 
Hun får også lov til å ha med seg venninner til å hjelpe seg. 

Solveig og venninnen Line snakker sammen, deler mat og ler. Solveig har 
fortalt meg tidligere at Line er bestevenninnen hennes fordi de tilbringer 
mye tid sammen på fritiden, og Solveig opplever at hun kan fortelle alt 
til Line. Når de er på vei ut, kommer Marianne bort. Hun vil leke med 
dem. Marianne og Solveig er bare sammen på skolen, ikke i fritiden. De 
er gode venner, men ikke bestevenner, har Solveig fortalt meg. Jentene ser 
på Puma-skoene som Marianne har på seg. Line lurer på om de er ekte, 
og det er de, bekrefter Marianne. Så snakker de ikke mer om det, men 
begynner å ordne med rullestolene til Solveig. Line hjelper Solveig opp fra 
benken og i den manuelle rullestolen, og så går de bort dit hvor Traxen 
(elektrisk stol) står parkert utenfor inngangen. Den har en fast plass like 
ved inngangsdøren til tre av skolens klasserom som ligger ut mot oversi- 
den og et flatt område i skolegården. Line sier hun vil kjøre den elektriske 
rullestolen, og Marianne vil sitte foran sammen med henne på den. Sol- 
veig må da bruke den manuelle rullestolen hun allerede sitter i. Når de to 
andre jentene begynner å kjøre Traxen henger Solveig seg på ved å ta tak 
i Traxen. De farer bortover skolegården mot en liten bakke hvor Solveig 
slipper taket mens de andre kjører videre opp bakken. Solveig ser på meg 
og sier: «Hardt arbeid.» Så ruller hun seg raskt opp bakken til de andre. 
Der bytter de stoler. Solveig setter seg over i Traxen med Marianne foran 
seg og Line tar den manuelle stolen. De sier ingenting. Så farer de av gårde 
nedover bakken bort til inngangspartiet igjen og tilbake. Når de kommer 
tilbake, kommer Line, som bruker den manuelle stolen, bort til meg og 

sier: «Dette er skikkelig moro.» Hun tilter stolen bakover og balanserer pa 
bakhjulene og spor meg om jeg kan gjette hvor lenge hun har klart å balan- 
sere slik hjemme hos Solveig. Solveig hører hva vi snakker om og svarer for 
meg: «En halv time.» Mens dette skjer, spor Marianne flere ganger om hun 
kan fa låne den manuelle rullestolen, og Solveig lar henne lane den. Hun 
forteller Marianne litt om hvordan hun skal bruke den, selv om Marianne 
vet hvordan det skal gjøres, og fortsetter med å si at hun ikke får lov til å 
balansere. «Av sikkerhetsmessige grunner,» sier Solveig og ser på meg. 

Historien starter med påkledning og matspising innendørs hvor også 
vennskapet dem imellom utspiller seg. De deler mat, prater og det kom- 
mer en annen venninne bort til dem på veien ut. De er vant til å bruke 
rullestolene i friminuttene, men gjerne i kombinasjon med å gjøre andre 
ting. De beveger seg fra ett område av skolegården til et annet, og siden 
skolegården er stor og flat med bare noen få små bakker, egner den seg 
for bruk av rullestoler. Ledelsen ved skolen har besluttet at Solveig får 
bruke stolene sine som hun vil i friminuttene, bare det ikke bidrar til at 
de kommer for sent inn i timen, og at de er forsiktige og ikke kjører på 
andre medelever. I dette friminuttet velger jentene å kjøre en del frem og 
tilbake. Andre ganger går de ved siden av Solveig opp til platået som er 
et samlingssted for flere. Der kan de leke forskjellige leker med ball eller 
ulike rollespill. Rullestolene og andre ting, som for eksempel en benk, 
er alltid en del av leken. Jentene forhandler om bruk av stolene, og det 
fremkommer at kunnskap om hvordan man kan bruke stolene, gjør at 
de blir viktige i lek. De igangsetter lek, og de uttrykker glede, mestring 
og refleksjon. Omgivelsenes utforming gir noe ekstra til leken siden det 
er lett å bruke rullestolene i skolegården, og siden de faktisk får lov til 
å bruke dem, men det er måten de brukes på, som frembringer emo- 
sjonell begeistring. Gjennom bruk av stolene produseres og konstateres 
vennskapsrelasjoner og vennskapsposisjoner knyttet til Solveig tydelig. 
Kunnskapen er et uttrykk for nærhet i vennskapet til Solveig. Kunnskap 
knyttet til bruk av stolene og ferdigheter gir flyt i leken. 

Solveig har subjektposisjon både som mester og læremester. Knyttet 
til disse posisjonene kommer det frem ulike vennskapsrelasjoner. I sam- 
talene som finner sted, snakker de om et skifte mellom ulike steder som 
hjem og skolegård, og vi blir gitt informasjon om vennskapsrelasjoner 

som strekker seg utover skoletid. Hjelpemidlene er attraktive «a holde pa 
med» pa fritiden og pa skolen. Pa fritiden utforskes rullestolene, og denne 
kunnskapen tas med til skolen og blir sentral i organisering av samværet i 
noen situasjoner. Det er maten stolene kan brukes pa som gjor leken mor- 
som. Solveig regulerer hvordan Marianne som uerfaren far lov til 4 bruke 
stolene, og hun regulerer stilltiende Line ved at hun far lov til 4 bruke sto- 
lene. Vi ser et kunnskapshierarki som styres en del av Solveig, men som 
også viser at de forhandler om hvordan de skal løse situasjoner. De vil alle 
vise kunnskap og ferdigheter knyttet til stolene. Det gir tilgang til moro. 
I samspill med meg som observator formidler de hele tiden hva de vet om 
rullestolene, typer vennskapsband, og informasjon om hverandre, dvs. 
ulike kunnskaper om vennskap, tekniske hjelpemidler og forhandling. 
Sammen med meg blir de alle tre mestre og jeg novisen i denne situa- 
sjonen. Samhandlingen skaper et fellesskap bestaende av en sammensatt 
utveksling av kunnskap og forhandlinger de bryner seg pa, og som de fin- 
ner løsninger pa. Den manuelle rullestolen gir Solveig mulighet til a vise 
fysisk mestring. Begge stolene gir henne mulighet til å forvalte bruken 
av stolene, og selve forvaltningen inkluderer diskusjoner, bestemmelser, 
uenigheter, enigheter m.m., som spiller på kjente normer for utvikling av 
vennskap og sosial utvikling. Funksjonshemningen er ikke et uttalt tema. 
Praksisene som utspiller seg, viser mulighet. Det relasjonelle samspillet 
inkluderer «et problem» sammen med andre kjente utviklende strategier 
barn anvender i samvær. Dette er det Sansi (2007) beskriver som en pro- 
sess med å gjøre noe ukjent (rullestoler) til noe kjent som jentene bruker 
for å ha moro og å skape seg selv som jenter. Hjelpemidlets muligheter 
blir utnyttet. Således utfordrer praksisen scenarier som for eksempel 
«funksjonsnedsettelse er en tragedie». Rullestolene kompenserer ikke 
bare for redusert gangfunksjon, men de gir i tillegg muligheter for sosial 
utvikling og posisjonering. 

Innenfor en medisinsk forståelsesramme vil hjelpemidlet bidra til 
handlekraft. I en sosial og relasjonell forståelse som omfatter forhold i 
omgivelsene, vil fokus ikke bare rettes mot at hun har hjelpemidler som 
kompenserer, men også hvordan kompenseringen eller det sosiale mil- 
jøet rundt forholder seg til funksjonsnedsettelsen og hjelpemiddelet, og 
på den måten gir handlekraft. I denne sammenheng er det også viktig å ta 

med at Solveig far lov til a bruke stolene og skolegardens utforming. Ogsa 
den historiske utviklingen nar det gjelder inkludering av barn med funk- 
sjonsnedsettelse i skolen og det rammeverket som styrer denne praksisen, 
har innvirkning, selv om det i seg selv ikke skaper Solveig som en aktivt 
handlende aktør. Bade krav til universell utforming og individuell tilpas- 
ning medvirker til at barn med ulike behov kan inkluderes. Mange skoler 
har ikke utearealer slik som skolen Solveig gar pa, og det er ikke gitt at 
skolen tillater bruk av rullestoler i lek. Det er samspillet mellom reglene, 
arealet og måten jentene bruker stolene på, som ordner praksisen. Objek- 
tet rullestol fungerer som en aktør, eller aktant (Latour, 2005; Elgaard 
Jensen, 2005), som er med på å igangsette handlinger, og blir et symbol 
som rommer mer enn funksjonshemning og fremkommelighet. Rulle- 
stolen assosieres i denne sammenheng med lek og moro og er viktig for 
produksjon av kunnskap individuelt og sosialt. Den handlekraften Sol- 
veig viser, rommer flere forhold enn kapasitet til å komme seg frem. Hun 
kan bevege seg med andre, og dette gjør hun på forskjellige måter. Som 
allerede diskutert viser hun mestring og viser at hun liker fart, kontroll og 
regulering. Hun viser hvem hun er. Hun tar i denne sammenheng i bruk 
gjenkjennbare størrelser i vennskap og sosial utvikling. Hun tar kontroll 
og fordeler kontroll ved å la vennene velge hvilke stoler de vil bruke: 

En annen dag sitter Solveig ute på benken i skolegården, og Line sitter i den 
manuelle rullestolen og balanserer på bakhjulene. «Hun er skikkelig flink», 
skryter Solveig av henne. Hun vil vise Line hvordan hun kan balansere enda 
bedre og setter seg over i stolen og viser. Hvis hun sitter mer fremoverbøyd, 
vil hun balansere bedre på bakhjulene. Senere den dagen ønsker Marianne, 
den andre venninnen, også å balansere med stolen, men det gir ikke Solveig 
henne lov til for de har ikke en matte til å legge under stolen, og det må de ha 
når hun skal balansere. Marianne sier bare «Hmm». Litt senere når de skal 
bruke rullestolene, har de en diskusjon om hvem som skal bruke hvilke stoler. 
Line vil bestemme, men Solveig forstår ikke det og sier bestemt: «Jeg bestem- 
mer hvem som kan bruke hvilke stoler.» Det blir taust. Uten ord lar hun Lines 
forslag få gjelde. Dette skjer andre dager også — at Solveig holder litt tilbake, 
men lar dem få det som de vil til slutt. Solveig forteller meg at det bare er 
Line og Marianne som får låne stolene, men i løpet av våren, mens jeg er der 
sammen med dem, får også noen av Solveigs andre kamerater låne stolene. 

Som allerede nevnt ser vi en rangering av vennskap, og at nærhet i 
vennskap kommer til uttrykk i bruken av rullestolene. Det gir Line et 
spillerom for å gå inn på Solveigs ferdighetsarena. Solveig regulerer bru- 
ken av rullestolene ut fra kunnskap om hvordan de fungerer og av sik- 
kerhetsmessige grunner. Ved at hun får lov til å bruke stolene slik hun 
gjør på skolen, blir hun gitt et utvidet spillerom for å vise sin kunnskap 
til andre og forme fellesskap. Det er altså kunnskap om rullestolene som 
igangsetter et sett av handlinger, som bidrar til opplevelser som gir inn- 
hold til felleskapet de skaper sammen. Dette er også måter jentene gjør 
seg til jenter på: De liker fart, moro, viser mestring knyttet til dette, og 
situasjonen handler i stor grad om hvordan de gjør seg til sosiale per- 
soner og jenter. Solveigs funksjonshemning inngår som en del av deres 
samvær uten at de gjør selve funksjonshemningen til samtaletema. Det 
sosiale samspillet med kjente elementer rommer funksjonshemning, og 
de utvikler kunnskap i situasjonen. 

I det neste hendelsesforløpet tar historien en annen vending. Solveigs 
funksjonstap blir et tema. 

Det er storefri, og vi går sammen bortover mot platået. Line spør meg 
hvilken skostørrelse jeg bruker. (Jeg har på meg Puma-sko i dag, og jeg har 
lagt merke til at jentene i klassen til Solveig har sett på skoene. Puma-sko er 
populært blant jentene.) Både Line og Marianne ser på skoene mine mens 
vi går bortover. Jeg svarer at jeg bruker størrelse 37. De syns jeg har små 
føtter, for jeg har samme størrelse som Line, men jeg er jo mye eldre. Mari- 
anne forteller at hun også bruker 37. Solveig sier ikke noe, og jeg spør henne 
hvilken størrelse hun bruker. Hun svarer at hun bruker 33, og at hun har 
mindre føtter enn skostørrelsen. Det blir en liten pause i praten, og så sier 
Solveig: «Jeg har veldig små føtter.» Line kommenterer samtidig som hun 
viser med hendene: «Så små føtter» og smiler vennlig. Solveig blir stille, ser 
ut i lufta og sier etter en stund: «Har jeg så små føtter?» Ingen svarer. Det 
ser ut som om Line ikke vet hva hun skal si, for hun ser litt på alle sammen, 
frem og tilbake. Jeg bestemmer meg for ikke å si noe og heller la stillheten 
være som den er. Så begynner jentene å bevege seg videre opp bakken, og 
mens vi går, snur Solveig ansiktet mot meg og sier: «Jeg bruker større sko 
enn føttene mine for at det skal se ut som jeg har større føtter. Føttene mine 
har sluttet å vokse. De vil ikke bli mye større. Jeg brydde meg ikke om dette 

tidligere, men nå så gjør jeg virkelig det.» Hun sier dette uten å virke trist, 
slik jeg hører det. Hun beskriver det heller på en saklig, rett frem måte. Så 
forandrer hun tema ved å si at hun gleder seg veldig til i kveld, for da skal 
hun være sammen med gruppa fra habiliteringssenteret. 

I dette hendelsesforløpet kommer flere forhold til uttrykk. Kunnskap 
om mote utveksles, betraktning av Puma-skoene er viktig i måten de 
ordner seg som gruppe på, og for hvordan de gjør seg som jenter. Betyd- 
ningen av klær eller mote for fellesskapet gjør at jeg som forsker blir mer 
deltakende fordi jeg bruker samme skomote som dem. Jeg blir ikke bare 
forskeren, men også hun med samme motepreferanser. Jeg blir ikke en av 
dem, men en del av situasjonen med dem hvor vi erfarer hvordan moter 
krysser generasjoner. Samtalen om Puma-skoene gir også en vending i 
historien og leder inn på utforskning av skostørrelser og deretter mot Sol- 
veigs funksjonsnedsettelse. Siden Solveig ikke sier noe, spør jeg henne 
om hvilken størrelse hun bruker. Jeg vet ingen ting om at føttene hennes 
er små, eller hennes begrunnelser for bruk av sko. Hennes sko ser ut til 
å være i samme størrelse som de andres. Det er først når Line kommen- 
terer, på en vennlig måte, at Solveig har små føtter, at vi får informasjon 
om hva Solveig tenker om føttene sine, noe som konstaterer funksjons- 
nedsettelsen hun har. Solveig sier noe om føttene, hvordan de er, og viser 
en reaksjon idet en av de andre uttaler seg om denne forskjellen. Solveig 
pleier å snakke åpent om forhold knyttet til funksjonsnedsettelsen, men 
da er det gjerne hun som konstaterer annerledesheten. I denne sammen- 
hengen var det de andre som konstaterte forskjellen. Identitetsskaping 
handler i stor grad om forholdet mellom eller en balansegang mellom å 
forholde seg til hva andre mener om en eller ikke (Jenkins, 2008). Det kan 
også handle om hvordan man omgås andres forståelse av en selv, og hvor- 
dan man vil oppfattes av andre. I et fellesskap er man flere om å påvirke 
balansegangen. I denne sammenhengen bidrar Solveig med informasjon 
om hvordan dette er. Hun trekker inn både informasjon om hvordan hun 
opplever (føler og tenker om) dette at hun ikke har føtter som fungerer 
slik som andres, og hvorfor det er slik (medisinsk funksjon). Hun finner 
en måte å fortelle om funksjonstapet på. Hun tar også styring og avslutter 
samtalen med å fortelle at hun gleder seg til å være sammen med de andre 

i habiliteringsgruppa senere pa dagen. Funksjonsnedsettelsen gjør at hun 
er en del av et annet fellesskap som hun også trives med. 

Et annet viktig forhold er hvordan forskerens deltakelse påvirker situa- 
sjonen. Det er jeg som forsker som blir engstelig for om dette er for ømtå- 
lig å snakke om. Stillheten fra de andre jentene trenger ikke å være knyttet 
til sårbarhet, men heller til at de ikke har så mye å si når noe ukjent blir 
snakket om, slik de ofte ellers også kunne vise. Gjennom mange observa- 
sjoner og oppfølgende samtaler med Solveig får jeg et rikt bilde av hvor- 
dan Solveig forteller om funksjonstapet for at de andre skal forstå hvorfor 
hun gjør som hun gjør. Vi ser en situasjon hvor «problematiske» forhold 
ved funksjonshemning kommer til syne (Moser, 2006), det vil si situasjo- 
ner som rommer både egne og andres opplevelser av annerledeshet, som 
kan være utfordrende. Betydningen av å fremme slike erfaringer er helt 
sentralt i funksjonshemningsforskning (Thomas, 2004; Garland Thom- 
son, 2011) og i barneforskning (Green & Hogan, 2005), da det gir oss et 
bredere forståelsesgrunnlag vi kan bygge gode løsninger på. 

Funksjonsnedsettelsen snakkes frem i denne situasjonen, men det er 
mye annet som skjer samtidig som også bør understrekes. Solveig viser 
kunnskap og formidler kunnskap og følelser, vi andre rundt lytter. Det 
skapes et fellesskap som også rommer samtaler om hvordan det er å være 
menneske. Sett sammen med de første historiene gis vi innsikt i hvordan 
funksjonsnedsettelse innordnes i sosialt samspill på ulike måter, men 
som inkluderende praksis. 


Diskusjon 


Det som er felles i de tre hendelsesforløpene, er hvordan funksjonsned- 
settelsen innordnes det sosiale samspillet som en sosial ressurs fremfor 
å være en begrensning. Funksjonshemning som begrensende for lek har 
liten plass i de to første beskrivelsene. Dette er viktig å understreke da det 
står i kontrast til fokus på begrensningene og funksjonstapet hvor per- 
sonens sosiale erfaringer kommer i bakgrunnen eller ikke blir vektlagt. 
Barn og unge med funksjonsnedsettelser ønsker som andre barn å bli 
sett for sine sosiale sider (Bekken, 2014; Øien, Fallang & Østensjø, 2016; 

Fallang, Øien & Olsen, 2014). De ønsker 4 snakke om hvordan hverdagen 
er for dem. Det er ogsa disse sidene profesjonelle, som gir rad blant annet 
til skoler, kan synes er vanskelig å ivareta i samtaler med barn (Bekken, 
2017). Ved å rette utforskningen mot subjektposisjonene tydeliggjøres 
Solveigs sosiale sider, regulering av samspill og kunnskapsdannelse. Posi- 
sjonene gir kraft til hennes handlinger. Solveig er ei jente som prater mye 
med andre, etablerer relasjoner, ytrer meninger og argumenterer, og det 
kan lett antas at det er på grunn av hennes sosiale egenskaper at sam- 
været utspiller seg som det gjør. Hennes person virker inn og skal ikke 
undervurderes, men det gjør ikke hennes eksempel mindre relevant. Det 
er i praksisene vi finner forståelser av det temaet vi studerer (Gallagher, 
2008). Rullestolene og funksjonsnedsettelsen blir noe mer enn begrens- 
ninger, og som tidligere nevnt ser vi hvordan det sosiomaterielle samspil- 
let og forståelsene eller kunnskapene knyttet til dette, gir handlekraft til 
hjelpemidlet og til å se at funksjonsnedsettelse ikke bare begrenser. Men 
det er mer enn bare for deltakerne at det skjer en meningsdannelse. Et 
sted skapes også og gir mening for de andre i skolegården. 

Denne meningsdannelsen skjer parallelt med at rullestolene er et hjel- 
pemiddel for fremkommelighet. Tingen, eller objektet, får sin mening i 
kraft av det som skjer med den på det konkrete stedet der den er. Det er 
ikke bare tingen som fylles med mening, men også stedet får en annen 
betydning. Skolegården blir til et sted som rommer lek med et fremkom- 
melighetshjelpemiddel, i tillegg til at det er et sted for lek, for barn med 
ulik bakgrunn og barn med funksjonsnedsettelser som bruker hjelpe- 
midler. Skolegården blir et sted hvor det foregår lek med rullestolene, 
hvor elevene må forholde seg til denne leken slik de forholder seg til 
annen lek som foregår. På samme måte som at elevene ser opp for død- 
ballen eller fotballen, ser de også opp for rullestolene. Ved at rullestolene 
er blitt en del av hva elevene forbinder med skolegården (stedet), ligger 
ikke ansvaret for å være «obs» bare hos brukeren av stolene. Stedet rom- 
mer rullestolleken som foregår på lik linje med de andre aktivitetene i 
friminuttene. Også andre forhold, som regler på skolen og praksiser for 
hvordan lek kan foregå, inngår i dette nettverket av meningsdannelser. 
Vi ser at inkluderingen rommer læringsprosesser for å omgås mangfold. 
I dette ser vi hvordan praksiser også bidrar til et mer kollektivt bilde på 

hva en skolegård rommer (Sansi, 2007). I denne prosessen kan man gjøre 
seg tanker om hva man er en del av i et skolefellesskap, og det gis rom for 
at virkelighetsforstaelsen kan tilpasses ny eller utvidet mening. 

Vi far gjennom beskrivelser av praksiser eksempler pa hva inkludering 
kan romme. Beskrivelsene og eksemplene er relevante i arbeidet med a 
inkludere barn med funksjonsnedsettelse i skolen. I samspillet som fore- 
gar jentene imellom, ser vi at det skjer en kontinuerlig flyt av informasjon, 
regulering og plassering av hverandre. Vi kan anta ut fra skolens hold- 
ning til og bestemmelser om at det er lov til å bruke rullestolene i skole- 
garden, at skolen har sett rullestolens potensial. Skolen gir en ramme for 
samspill. I denne sammenheng er det funksjonshemningens muligheter 
eller begrensinger som star pa spill. 

I arbeid med inkludering av barn i skolen vil forståelsen av hva «funk- 
sjonshemmede» er i stand til å klare, og hva som er rimelig at man legger 
til rette for, være med på å påvirke inkluderingen. Samspillet som skjer 
mellom barna, er et uttrykk for hvordan inkluderingen fungerer i prak- 
sis, og rommer mer enn et uttrykk for om den er bra eller ikke, men i 
første instans hva som skjer mellom barna. I disse praksisene kan vi lese 
hvordan gitte forståelser av funksjonshemning og inkludering blir utfor- 
dret. Situasjonene som diskuteres, er preget av åpenhet for det som er 
annerledes. I praksis finner vi ofte måter å gjøre ting på og måter å snakke 
på som er annerledes enn forutinntatte forståelser av noe, for eksempel 
funksjonshemning. Mulighetsbetingelsene ligger i den sosiale bruken av 
de materielle forholdene: Solveigs funksjonsnedsettelse, skolegården, til- 
latelsen til å bruke skolegården, rullestolene, klær og tillit til at Solveig 
utfører en forsvarlig og forsiktig bruk av stolene, er med på å danne en 
inkluderende praksis. 


Avslutning 


God innsikt i hvordan barn og unge lever med funksjonsnedsettelser gir 
mulighet til å legge til rette for praksiser som er sosialt utviklende. For å 
få til dette er det viktig å belyse det som fungerer, og å styrke forhold som 
tydeliggjør at personer med funksjonsnedsettelser er som andre barn. I 
mange tilfeller er det ikke samsvar mellom forståelser i samfunnet og det 

som skjer i praksis, knyttet til hvordan det er å ha en funksjonsnedset- 
telse. Å undersøke hva funksjonshemning er, og hvordan barn og unge 
lever med funksjonsnedsettelse, er viktig for å vite hvordan deres delta- 
kelse utfolder seg i praksis med både muligheter og begrensinger. Studier 
som legger vekt på å undersøke praksiser som finner sted barn imellom, 
gir innblikk i hvordan de ordner samvær seg imellom, og i denne studien 
hvordan de innordner funksjonsnedsettelsen som en del av samspillet. I 
denne organiseringen finner vi forståelser knyttet til hva som er mulig 
å gjøre sammen, og utfordrer eksisterende forståelser eller antatte for- 
ståelser av hva som ikke er mulig. I fortellingene ser vi samvær og sosial 
læring i hvordan de omgås rullestolene, og hvordan de snakker om funk- 
sjonsnedsettelsen. Dette er et viktig budskap i arbeidet med å fremme 
gode forståelser og praksiser for personer med funksjonsnedsettelse. 

Abstract 


This article will discuss children’s dramatic play within the context of place and 
space. The research question is what impact the physical environment (space) 
can have on children’s possibilities to engage in dramatic play in kindergarten. 
We understand dramatic play as fictional, with the use of elements from dra- 
ma like improvisation, performance, creativity and transformation. We inves- 
tigate the encounters between space/materials and children’s meaning making 
in dramatic play with a phenomenological approach. The article is based on 
reanalyses of data from a former project about dramatic play among children 
and teachers in Norwegian kindergartens. Theories about children’s dramatic 
play as well as theories about materiality and place/space will guide our ana- 
lysis, with emphasis on the characteristics of the physical environment taken 
from Hoyland og Hansen. The results show that in addition to these special 


characteristics, there is a need to identify an additional feature which is the 


k 

transformative character. The study reveals that there is still a need for more 
knowledge about how the physical environment and teachers’ play skills can 


enhance the children’s dramatic play. 


Innledning 


Siden lovfestet rett til barnehage for alle barn over ett ar ble innfort i 
2009, har mange barnehager opplevd at barnegruppenes storrelse blir 
utnyttet maksimalt ut fra lovens minstekrav til bade bemanningsnorm 
og fysiske lokaler. Vi ser at dette har skapt utfordringer for barnehager 
som har fatt inn flere barn, uten at arealene har okt. Enkelte barnehager 
holder dessuten til i lokaler som opprinnelig ikke har veert tenkt brukt 
som barnehage. Dette kan skape ekstra utfordringer, fordi noen av rom- 
mene kan vere lite egnet til barnehagens virksomhet. Lek har historisk 
sett hatt en stor plass i barnehagen, men mange frykter i dag at den er 
utsatt for et press fra myndighetene og andre som ønsker at det skal 
være mer formell læring i barnehagen, slik at barna i større grad skal 
være forberedt pa skolestart (Greve, 2015). Dette blir ikke minst tydelig 
i melding til Stortinget 19 (2015-2106) som vektlegger språkopplæring i 
barnehagen med en egen språknorm. Vi anser at barns dramatiske lek, 
der barn uttrykker sine tanker, følelser og ideer gjennom en dramatisk 
form (Guss, 2015), har en stor betydning for barns utvikling og rett til å 
uttrykke seg. Med dramatisk lek forstår vi lek som er på liksom, lek der 
noe forestiller noe annet, og hvor de som leker — enten barn eller voksne — 
bruker elementer fra drama, slik som improvisasjon, performance, kre- 
ativitet, transformasjon, roller, osv. Vi legger til grunn at barn trenger 
gode fysiske rom rundt seg for å kunne inngå i dette skapende arbeidet 
sammen med andre. Med dette som utgangspunkt har vi valgt følgende 
problemstilling for dette kapitlet: Hvilke egenskaper ved det fysiske rom- 
met kan være med på fremme voksne og barns samspill i dramatisk lek i 
barnehagen? Vi er interesserte i å utforske møtet mellom rom/materia- 
litet og barns meningsskaping i dramatisk lek ut fra en fenomenologisk 
tilnærming. Kapitlet baserer seg på en reanalyse av data fra gruppeinte- 
rvjuer med barnehagepersonale fra fire ulike barnehager i Østlandsom- 
rådet. Analysen vil ta utgangspunkt i teorier om barns dramatiske lek 

(Sutton-Smith, 1997; Guss, 2003a, b; Gadamer, 2006; Guss, 2015) samt 
teorier om materialitet og rom, blant annet Høyland og Hansens (2012, 
s. 28f) inndeling i rommets ulike egenskaper. Dette vil gi oss ny kunn- 
skap om hvilken rolle det fysiske rommet kan ha for barns deltakelse i 
dramatisk lek. 


Dramatisk lek 


Både barn og voksne vet som regel intuitivt når de leker, og når de ikke 
leker. Likevel kan det være vanskelig å gi noen konkret definisjon på hva 
«lek» er. Denne utfordringen kan også sies å være en styrke, idet lek har 
blitt forsøkt definert fra mange ulike perspektiver og fra mange ulike fag- 
områder og tilnærminger. Dermed kan vi få frem kompleksiteten i begre- 
pet. Lekforsker Brian Sutton-Smith (1997) er en av dem som fremhever 
hvor kompleks lek kan være. Han understreker lekens tvetydighet (ambi- 
guity) som noe positivt og advarer mot et instrumentalistisk syn på lek. 
Det vil si et syn på lek som tillegger leken andre funksjoner utenfor leken 
selv. Med tvetydighet mener Sutton-Smith at leken er paradoksal. Barn 
som leker at de er i kaffeselskap, både er og er ikke i kaffeselskap. Videre 
hevder Sutton-Smith (1997) at leken selv er tvetydig fordi lekens verden 
både kan være svært seriøs, samtidig som den også bare er på liksom. 
Det er nettopp dette «på liksom» som er det viktigste i dramatisk lek, 
hvor barna utforsker rommet mellom det som er virkelig, og det som er 
fiksjon. Faith Guss (20038, s. 33) henviser til Janek Szatkowskis definisjon 
av kunst når hun definerer dramatisk lek som en spenning mellom den 
fiktive og den reelle verden. Med en slik tilnærming kan dramatisk lek 
både omfatte de yngste barnas symbolske handlinger og de eldre barnas 
avanserte rollelek. 

Dramatisk lek innebærer at barn går inn i et «mulighetsrom» som er på 
liksom (Guss, 2015, s. 99). Dramatisk lek er et estetisk medium hvor barn, 
alene eller i små grupper, uttrykker sine følelser, ideer og tanker gjen- 
nom dramatisk form (Guss, 2015). Ifølge Winnicott (1971) oppstår evnen 
til symbolsk tenkning når barnet erfarer at det er atskilt fra sin mor og 
begynner å finne overgangsobjekter som kluter, smokker eller dukker 
som en kompensasjon for morens fravær. Overgangsobjekter gjenskaper 

erfaringen med a veere sammen med mor, og far saledes en symbolsk 
funksjon. Overgangsobjekter apner døren til det fiktive rommet der alt 
kan vere «pa liksom». Mennesket har kreative evner som kan finne sym- 
bolske representasjoner i rommet mellom var egen subjektive verden og 
var fortolkning av en «virkelig» verden. Guss (2003a) understreker betyd- 
ningen det har for et barn å forstå at noe kan være pa liksom. I dette fik- 
tive rommet kan alt skje, og dette rommet folger oss hele livet. Winnicott 
(1971) sier at dette danner grunnlaget for kulturelle erfaringer, og at det er 
i dette rommet vi kan erfare var kreative kraft. 

Det fiktive rommet beskriver et mentalt rom hvor barn kan skape 
sin symbolske eller dramatiske lek. I barnehagens hverdagsliv har barn 
mulighet til 4 etablere slike transformative «pa liksom»-rom sammen 
med andre barn. Men det er en komplisert oppgave: Barna ma bli enige 
om lekens tema og finne et fysisk rom som gir dem mulighet for å reali- 
sere ideene sine (Greve & Kristensen, 2015). 

I sin forskning viser Guss (2001, 2015) likheten mellom teater og dra- 
matisk lek. Bade nar vi spiller teater og nar vi leker, skaper vi en virkelig- 
het pa en eller annen mate. I dramatisk lek og teater forholder bade barn 
og skuespillere seg til fire grunnelementer: rolle, handling, rom og tid. 
Vi skaper endringer i det fysiske rommet for a transformere det til noe 
som passer inn i teaterverdenen eller lekverdenen, og vi bruker leketoy, 
materialer, stoff eller rekvisitter til a representere virkelige objekter. Bade 
lek og teater har temporale sa vel som romlige dimensjoner som man ma 
ta hensyn til (Guss, 20038, s. 19). Det fiktive rommet i teater, der hand- 
lingen utspiller seg, benevnes ofte som scenografi. Slik er det ogsa med 
barns dramatiske lek. De ma etablere og skape sitt fiksjonelle sted (place) 
i det som oppfattes som fysisk rom (space), de forsøker å skape et sted i 
rommet (Low & Lawrence-Ziiniga, 2003, s. 13). Det fysiske rommet trans- 
formeres altså til et sted, barna gjør rommet til sitt eget. Stedet (place) 
er nært knyttet opp til selvet: «(...) there is no place without self and no 
self without place» (Casey, 2001, s. 684). Casey (2001) bruker Bourdieus 
begrep habitus for å forklare hvordan stedet blir knyttet opp til selvet. 
«Habitus is not mere routine but something improvisational and open to 
innovation» (Casey, 2001, s. 686). Ifølge Casey er habitus utgangspunk- 
tet for handlingen, det er ikke noe statisk, men nyskapende og improvi- 

satorisk fra sted til sted, situasjon til situasjon. Casey poengterer videre 
(s. 686) at det vi erfarer på ulike steder, blir kroppsliggjort og manifesteres 
i ulike habituser som utgjør selvet. Vi opparbeider oss også minner om 
stedene som lagres som kroppsliggjorte erfaringer (Relph, 1976). Disse 
kan senere vekkes til live i møtet med rommet på nytt. I vårt perspektiv 
vil det si at både barn og barnehageansatte kan ha ulike kroppsliggjorte 
minner eller forventninger til hva slags lek som kan foregå på ulike steder 
og i ulike rom. Dette vil igjen henge sammen med aktørenes evne til å 
forholde seg transformerende til det fysiske rommet rundt seg. 

Dersom handlinger går på tvers av det som blir forventet og akseptert, 
kan vi snakke om at noe er «out of place» (Cresswell, 1996, s. 24). Cress- 
well ser «out of place» blant annet i sammenheng med graffiti i New York, 
som noe som blir forbundet med minoriteter og «otherness» (s. 43). Vi vil 
i diskusjonen komme tilbake til hvordan vi kan trekke sammenligninger 
til deler av barns lek som blir oppfattet som ikke passende i situasjonen. 

Leken er avhengig av kreative lekere som er villige til å bli invitert inn 
i det fiktive rommet, til å lytte til hverandre og til å inngå kompromisser 
når deltakerne skal bli enige om lekens tema og improvisatoriske forløp 
(Greve & Kristensen, 2015, s. 110). Dette krever både konsentrasjon og 
evne til å holde fast på en idé som kan bli utviklet videre. Hvis det er for 
mange barn som deltar i leken, kan det føre til at for mange ideer blir 
lansert, og det kan også bli for mange brudd og forstyrrelser, som igjen 
kan føre til at leken går i oppløsning. Hvis det blir for mange som forsø- 
ker å skape sitt eget fiksjonelle sted (place), vil det kunne bli umuliggjort 
fordi det er for mange barn i det fysiske rommet (space). Slik sett kan den 
dramatiske leken bli sin egen fiende fordi for mange forslag og ideer blir 
vanskelig å forene i en felles fabel — det blir for mange manusforfattere, 
for mange dramaturger og for mange regissører. 

Lev Vygotskij (1976) hevdet at barn ved hjelp av hva han beskrev som 
«pivot», kunne transformere både gjenstander og omgivelser fra deres 
opprinnelige mening til en mental forestilling av noe annet: «Play provi- 
des a transitional stage in this direction whenever an object (for example, 
a stick) becomes a pivot for severing the meaning of horse from a real 
horse» (Vygotskij, 2006, s. 204). Det er dette som skjer i den symbolske 
leken, der en kloss kan bli til en bil eller en katt eller hva som helst, og 

et rom kan bli til en undersjøisk grotte eller alt mulig annet som kreves 
for at leken kan utspille seg videre. Den som leker, må ha en lekende inn- 
stilling, være forberedt på å improvisere og kunne være med på lekens 
hit-og-dit-bevegelser, slik Gadamer (2006, s. 104) beskriver. Gadamer 
(2006, s. 110-119) betrakter også leken som transformativ i sin struktur. 
Transformasjon innebærer at noe plutselig blir noe fullstendig annet, og 
at det som det var tidligere, ikke lenger eksisterer (Gadamer, 2006, s. 111). 


Barnehagens rom for dramatisk lek 


Den dramatiske leken slik den er beskrevet ovenfor, fordrer fysiske omgi- 
velser som legger til rette for at lekens transformative karakter kan ivare- 
tas. Vi vil her først komme inn på det fysiske rommet med utgangspunkt 
i fem egenskapsområder som blir vektlagt av Karin Høyland og Geir K. 
Hansen (2012). Disse teoriene vil danne utgangspunkt for vår analyse av 
forskningsresultatene. 


Det fysiske rommet 


Høyland og Hansen (2012, s. 28f) beskriver fem egenskapsomrader ved 
det fysiske rommet: 1) de praktiske/funksjonelle egenskaper, som sier noe 
om i hvilken grad rommet er egnet til den aktiviteten som skal foregår 
der, 2) de sosiale egenskaper, som beskriver hvilke muligheter rommet 
gir for innspill og opplevelse av tilhørighet med andre, 3) rommets kom- 
munikative egenskaper, som handler om hvilke signaler rommet gir med 
hensyn til hva som kan foregå i rommet, 4) rommets sanselige egenska- 
per, som tar for seg hvordan rommet fremstår visuelt, auditivt og med 
hensyn til for eksempel lukt, og 5) de relasjonelle egenskapene til et rom, 
som handler om i hvilken grad rommet over tid skaper relasjoner til dem 
som bruker rommet, f.eks. at barn kjenner igjen steder eller rom som 
«sine» (Høyland & Hansen, 2012, s. 32). 

Når det gjelder de praktiske/funksjonelle egenskapene til barnehagens 
rom, må man ta høyde for at den pedagogiske aktiviteten som skal foregå i 
barnehagen, er avhengig av hvilke barn og ansatte som til enhver tid opp- 
holder seg i rommet. Barnehagepedagogikken har tradisjonelt vært opptatt 

av å ha fleksible fysiske rom som kan endres, ommøbleres og innredes med 
ulike kroker tilpasset det barna måtte være interessert i. Dette er noe blant 
annet Eva Balke skriver om i sin grunnbok om barnehagepedagogikk 
(1976). Det er ikke minst viktig med tanke på den dramatiske leken som 
fordrer stor fleksibilitet i hvordan rommene kan brukes, slik at de passer 
inn i leken. Dagens barnehager er svært ulike med tanke på i hvor stor 
grad rommet kommuniserer hvilke aktiviteter som kan foregå der (rom- 
mets kommunikative egenskaper). Noen barnehager har rom med klare 
forutbestemte funksjoner, for eksempel base- og hopperom, rolleleksrom 
og egne rom der det bare skal foregå vannlek. Dette kan redusere barns 
muligheter til å bruke rommene på en kreativ måte i lek. En slik form for 
fysisk utforming kan stå i en motsetning til barnehagepedagogikk slik det 
er beskrevet hos Balke (1976). Rom med klare forutbestemte funksjoner 
kan også føre til en mer organisert oppstykking av dagen, noe som lett 
kan gå ut over barnas tid til fri lek (Høyland & Hansen, 2012, s. 39-40). 
Elisabeth Nordin-Hultman (2004) ser dette i sammenheng med behov for 
styring, kontroll og utøvelse av makt. Barna må underordne seg de ansat- 
tes reguleringer og kan ikke utfolde seg fritt etter egne ønsker. I ytterste 
konsekvens kan dette føre til at barn mister kontrollen og muligheter til å 
kombinere bruk av ulike rom og ulike materialer, slik kanskje leken ville 
ha fordret. Rommets egenskaper kan også ha innvirkning på opplevelsen 
av tilhørighet eller opplevelsen av å ha et eget tilholdssted (rommets sosiale 
egenskaper) (Høyland & Hansen, 2012, s. 31). Det kan spille en rolle for 
hvilke muligheter barn finner for blant annet å leke uforstyrret på et sted 
de oppfatter som «sitt». Over tid kan både barn og voksne etablere relasjo- 
ner til bestemte steder eller rom — det kan være et rom som får en til å føle 
seg ekstra avslappet, anspent, forventningsfull, osv. For å kunne slippe seg 
løs i lek, er det nødvendig at en kjenner trygghet og tillit. Derfor har rom- 
mets relasjonelle egenskaper innvirkning på hvor fri man kan føle seg til 
å kaste seg ut i dramatisk lek. Her vil også rommets sanselige egenskaper 
spille inn. Et rom med dårlig akustikk, dårlig luft eller lys vil kunne virke 
hemmende på hvorvidt barn og voksne ønsker å være i rommet og utvikle 
lek så vel som andre aktiviteter. 

Randi Evenstad og Aslaug Andreassen Becher (2015) er opptatte av at 
arkitekter og barnehagelærere i større grad bør samhandle om hvordan 

barnehagebygg kan brukes, og at barnehagepersonale trenger veiledning 
slik at de i storst mulig grad kan utnytte de mulighetene som ligger i 
bygget. Evenstad og Becher finner i sin forskning at det er mangel pa slik 
kunnskap hos mange barnehagelærere, noe som kan fore til at rommenes 
potensialer ikke blir fullt utnyttet, og at rommets praktiske/funksjonelle 
egenskaper blir til hindringer heller enn til muligheter. 


Utvalg og metode 


Prosjektet baserer seg pa en reanalyse av materiale fra et prosjekt der vi 
ville studere dramatisk lek i sma grupper. I dette kapitlet har vi rettet 
oppmerksomheten mot hvilken betydning materialitet og barnehagens 
fysiske rom kan ha for barns deltakelse i dramatisk lek. Prosjektet bygger 
pa et samarbeid med fire kommunale barnehager i Norge. Vart primære 
formal var å studere barnehagepersonalets erfaringer med dramatisk lek i 
sma grupper. Barnehagens personale ble forst bedt om 4 organisere, initi- 
ere og invitere barna til å delta i dramatiske lek i små grupper. Omtrent en 
gang i måneden delte personalet (styrer, pedagogiske ledere og assistenter) 
fra to av barnehagene sine erfaringer med oss i fokusgrupper bestående 
av enten de pedagogiske lederne ved barnehagen eller hele personalet på 
en avdeling om gangen. Vi var primært interesserte i å få vite hvordan 
barnehagepersonalet arbeidet med å planlegge, organisere og gjennom- 
føre dramatisk lek med barn i små grupper. Dernest var vi interessert i å 
få kunnskap om barnehagepersonalets erfaringer med sin egen deltakelse 
i disse lekegruppene. De to deltakende barnehagene er fra to ulike kom- 
muner. De to andre barnehagene fungerte som referansegruppe. Her ble 
pedagogisk leder og styrer fra en avdeling i hver barnehage intervjuet en 
gang hver. 

En åpenbar fordel med fokusgrupper fremfor individuelle intervjuer er 
at fokusgruppeintervjuene genererer et rikere datamateriale med mange 
ulike meningsutvekslinger mellom deltakerne. Dermed fremkommer 
meninger som ikke nødvendigvis ville ha fremkommet ved individuelle 
intervjuer (Kamberelis & Dimitriadis, 2011, s. 559). Fokusgrupper kan være 
med på å utjevne forskjellen mellom deltakere og forskere (Kamberelis & 
Dimitriadis, 2011, s. 560) ved å la ulike stemmer og ulike meninger og 

perspektiver komme til orde, samtidig som forskerne er i mindretall. 
Som moderatorer var vi opptatte av å oppmuntre alle deltakerne til 
å utveksle synspunkter seg imellom, og ikke bare henvende seg til oss 
som forskere (Barbour, 2007, s. 2). På den måten fikk vi frem ulike syns- 
punkter. Det kunne være både motstridende meninger og enighet innad 
i gruppen, og det var ikke noe mål i seg selv å komme frem til noen 
felles enighet. Vi var opptatte av å få tak i deltakernes ulike argumen- 
ter (Barbour, 2007, s. 43). Men det er også viktig å være klar over at de 
ulike deltakerne i våre fokusgrupper arbeider tett sammen til daglig, noe 
som kan føre til at enkelte likevel kanskje vil kvie seg for å komme med 
synspunkter som kan være for avvikende fra de øvriges meninger. Vi lot 
deltakerne snakke fritt om sine erfaringer med lekegruppene, men kom 
innimellom med direkte spørsmål og oppfordring til å utdype det som 
ble sagt. 

Våre analyser bygger på ni opptak av fokusgruppesamtaler, totalt 111 
skrevne sider. Vi har selv transkribert lydopptakene, noe som har gitt oss 
en god kjennskap til materialet. Vi har studert teksten mange ganger for 
å forstå meningen i uttalelsene og deretter forsøkt å kategorisere menin- 
gene på en slik måte at vi skulle kunne besvare våre forskningsspørs- 
mål. I våre analyser har vi lett etter utsagn som direkte eller indirekte 
har handlet om det fysiske rommets betydning for barnas lek. Teorien 
har til en viss grad vært styrende for de kategoriene vi har kommet frem 
til, men vi fant også at det var nødvendig å utvide de teoretiske kate- 
goriene vi tok utgangspunkt i, med en ny kategori for å få svar på våre 
forskningsspørsmål. 


Resultater og analyse 


Formålet med studien har vært å undersøke hvilke egenskaper ved det 
fysiske rommet som kan være med på fremme voksne og barns samspill i 
dramatisk lek i barnehagen. Dramatisk lek innebærer at deltakerne klarer 
å forestille seg at noe er på liksom. De som leker, må klare å skape et ima- 
ginært sted i det fysiske rommet (Low & Lawrence-Ziiniga, 2003, s. 13). Det 
skjer en transformasjon hvor det fysiske rommet og de fysiske materialene 
(lekene) fremstår som et fiksjonelt sted med fiksjonelle gjenstander. 

Vi ser at Hoyland og Hansens (2012) beskrivelser av rommets egenska- 
per kan utgjøre et analyseverktøy for å få kunnskap om hvilken innvirk- 
ning det fysiske rommet kan ha på barns mulighet til å delta i lekegrupper 
i barnehagen. 

De praktiske/funksjonelle egenskaper handler om i hvilken grad 
rommet er egnet til aktiviteten. En tilbakevendende utfordring som per- 
sonalet ga uttrykk for, var å finne ledige rom i barnehagen for å kunne 
gjennomføre dramatisk lek i mindre grupper. På småbarnsavdelingen 
klarte de stort sett å finne det fysiske rommet inne på avdelingen, for 
eksempel mens noen av barna sov, mens for de større avdelingene ble det 
fort for liten plass. En annen løsning kunne være å bruke rom på andre 
avdelinger der barna og de ansatte var på tur. Dersom disse rommene 
var ukjente for barna, kunne dette føre til mer utforskning enn lek. Det 
samme kunne gjelde valg av leketøy og rekvisitter. For at alle deltakerne 
skulle kunne inviteres med i den dramatiske leken, var det en fordel at 
rekvisittene som ble brukt, hadde noen likhetspunkter med det de skulle 
forestille: 


... som for eksempel en gang da jeg tok med sånn frisørutstyr og bare la det der, 


ikke sa et ord, og det var kjempemorsomt. «Å, nå skal vi være frisør», sa barna. 


I dette eksempelet har rekvisittene stor likhet med det de skal forestille, 
og barna fikk en sterk impuls til å leke frisørsalong. Neste eksempel viser 
at rekvisittene av og til trenger en forklaring for at en transformasjon skal 
være klar: 


Da vi skulle gå på badeland, det var to som syntes det var kjempemorsomt. «Ja, 
bade!» Men den andre: «Nei», vi skulle ikke på Badeland. Men så tok jeg bare et 
blått teppe og sa «Her er badet, så kan vi ta på badetøy». Hun var den første som 


hoppet oppi badebassenget. 


Dette eksempelet viser ett barn som ikke ville være med på å leke bade- 
land. Men da personalet tok frem et blått tøy, la det på gulvet og sa at 
det var vann, ble barnet ivrig med. I denne situasjonen så vi hvordan de 
ansatte klarte å ha en transformerende holdning og la det blå teppet bli 
en «pivot» (jf. Vygotskij, 2006), eller omdreiningsakse, som en impuls 

som skapte et nytt fiktivt sted i rommet. Det kan tyde på at personalets 
egen evne til å «tenne» den dramatiske leken, var viktigere enn både rom 
og rekvisitter. Av og til var ikke barna interesserte i å bruke disse rekvi- 
sittene slik personalet hadde tenkt ut på forhånd. Det kunne bli utfor- 
drende. Andre ganger virket rekvisitter og leketøy som inspirasjon, og 
leken kunne blomstre. 

De sosiale egenskaper handler om å finne fysisk rom som kan gi 
muligheter for fordypet lek i samspill med andre, for eksempel å etablere 
et rom som bare lekegruppen skal bruke. Det virker som om personalet 
hadde utfordringer med å finne et slikt rom, fordi barnehagehverdagen 
er full av uforutsigbare hendelser som gjør at man må være fleksibel for å 
finne løsninger som kommer alle til gode. 

Men vi har eksempler på at barn klarer å bygge et sted i rommet, 
et fiktivt rom, der de finner plass til sin lek uten å bli forstyrret av 
omgivelsene: 


For ungene klarer jo å leke rollelek med vennene sine selv om det er kaos rundt. 


Så det er vi som blir mer forstyrra av det da, enn det barna gjør. 


Dette sitatet kan tolkes slik at det er de ansatte som har de største utfor- 
dringene dersom rommets sosiale egenskaper ikke er optimale. Men det 
er grunn til å spørre om ikke også barn som av ulike grunner sliter med å 
komme inn i den dramatiske leken, vil ha ytterligere utfordringer dersom 
det fysiske rommet ikke er godt nok tilrettelagt. 

Hyppige avbrudd og usikkerhet ved valg av rom skaper et brudd i 
barns kroppsliggjorte lekeopplevelse knyttet til det fysiske stedet (Casey, 
2001). Av og til er det er andre barn som skaper brudd: 


… at de små ødelegger, skjønner du, for det er på (rommet) i midten, og det er 
togbane. Så ser du at treåringa er litt sånn: «Å, nei, ikke la henne komme hit, for 


nå ødelegger hun sånn», men toåringa bryr seg liksom ikke ... 


På den andre siden ser vi at leken kan vare lenge, mellom en halv time og 
tre kvarter, når barnet får være i sitt fiksjonsrom uten avbrudd. 


Jeg opplever at når vi har disse tirsdagene (lekegrupper), så kan vi fint holde på 


en time, og selv da føler jeg at vi avbryter når vi faktisk må rydde. 

Rommets kommunikative egenskaper ble tilsynelatende ikke tatt 
hensyn til når personalet skulle velge rom for å gjennomføre lekegrupper. 
Men de som brukte rom utenfor egen avdeling, kunne oppleve at barna 
ble opptatte av å utforske rommet før de kunne leke. Rommets kommu- 
nikative egenskaper med all sin materialitet (gulv, vegger, tak, møbler, 
leketøy, farger, lukter) spiller inn på opplevelsen av å skape et sted der 
leken kan utspille seg. 

Men dramatisk lek som har blitt utviklet av barn, kan bli avbrutt av de 
ansatte fordi leken ikke passer inn med rommets kommunikative egen- 
skaper. For eksempel ble vilter og høylytt billek av noen av de ansatte 
ansett som bråkete og mislykket lek. 


Nei, de begynte med bil og krasja. Det ble bare kaos til slutt, det funka ikke. Det 
ble bare tull ... Vi har jo det inne hos oss at noen av gutta er bare bil og krasj 


og bil og krasj. 


Dette kan sees i relasjon til Cresswells (1996) tanker om handlinger som 
ikke passer eller er «out of place», og som kan avsløre maktstrukturer 
mellom barn og voksne, eller mellom barn, om hvem som har eierskap til 
rommene, hvem som har rett til å oppholde seg der og bruke dem på sin 
måte. Personalets beskrivelse av guttenes lek og av guttene, kan minne 
om Cresswells (1996, s. 43) beskrivelse av «otherness», av noen som ikke 
passer inn i det etablerte miljøet. Her kan det oppstå en konflikt mellom 
voksenverden og barneverden om hvem som har eierskap til rommet og 
retten til å uttrykke seg i det. 

Rommets sanselige egenskaper ble tilsynelatende heller ikke vektlagt 
i valg av rom, men i en av barnehagene forsøkte personalet å arrangere 
lekegruppe i et rom med svært dårlig akustikk og ventilasjon, noe som 
førte til at den ansatte selv opplevde ubehag. 


Lek i et annet rom, «mellomrommet», her var det mer bråk. Vi så på dette rom- 
met. Det har en vanskelig akustikk som gjør det slitsomt å være i. Det er høyt 
under taket og ca. 7m2 med ett stort vindu ut. Det er flere ting der som kan 


forstyrre barn som prøver å få til lek i rommet. (Fra feltnotater) 


Dette rommet ble altså oppfattet som for lite, med dårlig akustikk slik at 
det ble slitsomt å oppholde seg der i lek. Flere erfarte at rommet som ble 

valgt, hadde innflytelse på leken. Rom med mye gjennomgangstrafikk 
virket for eksempel forstyrrende, ikke minst på personalet selv. 

De relasjonelle egenskapene handler om hvilke relasjoner brukerne 
av rommet utvikler til selve rommet. Det at de ikke hadde et fast rom 
til lekegrupper, gjorde at det ikke så lett ble bygget relasjonelle mønster. 
Men det å komme tilbake til småbarnsavdelingen kunne vekke til live 
tidligere relasjonelle følelser til rommet hos de eldre barna. Her kan vi 
vise til Caseys (2001) begreper om habitus og Relphs (1976) forståelse 
av hvordan minner virker inn som kroppsliggjorte erfaringer. Dette 
kunne også legge føringer for hva slags lek det ble i rommet. Persona- 
let kunne finne det utfordrende at barna for eksempel ble mer opptatte 
av å finne leketøy de husket fra småbarnsavdelingen, enn å sette i gang 
lek selv. 


Diskusjon 


Denne studien har siktet mot å få mer kunnskap om hvilke egenskaper 
ved det fysiske rommet som kan være med på fremme voksne og barns 
samspill i dramatisk lek i barnehagen. Vi har sett at det fysiske rommet har 
ulike egenskaper som kan virke inn på hvilke aktiviteter rommet åpner 
for: praktiske/funksjonelle egenskaper, sosiale og kommunikative egen- 
skaper, sanselige og relasjonelle egenskaper. Men materialet vårt viser at 
de fem egenskapsområdene beskrevet av Høyland og Hansen (2012), ikke 
er nok til å få svar på det fysiske rommets betydning for barns deltakelse i 
dramatisk lek. Det blir nødvendig å ta hensyn til en sjette egenskap, nem- 
lig rommets transformerende egenskaper. Transformasjon kan ikke skje 
gradvis, men er total, og det oppstår dermed en ny «virkelighet» i lekens 
verden (Gadamer, 2006, s. 111). 


… tid og rom eksisterte på en måte ikke. For de bare var der, det var som en 


boble, det var en utrolig god følelse. 


Men de som leker, må kunne være med på slike transformasjoner og se at 
en bilbane for eksempel kan bli til et krokodillebasseng. Det innebærer at 
de lekende må ha en transformerende innstilling i det levde rommet som 
kan føre til transformerende handlinger eller samhandlinger. Men også 

objektene og det fysiske rommet ma ha transformerende egenskaper. 
Transformerende objekter har et potensial som inviterer til dramatisk 
lek, de kan bli omdreiningsakser fra virkelighet til fantasi, for eksempel 
toystykket som ble til et vannbasseng, doktorsett som skaper sykehuslek, 
eller en lue som skaper et menneske om til et troll. Materialet vart viser at 
objekter/rekvisitter kunne ha avgjorende betydning. Rekvisitter og objek- 
ter som kan virke transformerende, kan med andre ord være viktige for a 
etablere den dramatiske leken. Pa samme mate har det transformerende 
rommet et innhold som inviterer til dramatisk lek og apner for omdrei- 
ningspunkter fra virkelighet til fantasi. Det transformerende rommet har 
mange scenografiske muligheter. 

Barn som aktører kan gjennom sin lek vise oss at de fysiske rommene i 
barnehagene kan brukes pa en mangfoldig mate. Maten de utforsker ste- 
det pa og tar det i bruk i sin lek, kan vise oss at det finnes mange fiktive 
steder som eksisterer innen det fysiske rommet. For eksempel var det i en 
av barnehagene et lekerom som personalet, etter inspirasjon fra barna, 
temporært endret til et bilrom der det ble bygget veier til å inspirere billek. 
Et slikt blikk fra personalet åpner opp for barnets mangfoldige bruk av 
det fysiske rommet. Barn lager mange rom for oss, og det er om å gjøre at 
den ansatte kan ta imot denne transformasjonen. Rommet og de fysiske 
objektene - men også de menneskene som skal bruke rommet - må ha 
evne og mulighet til transformasjon slik at den dramatiske leken kan få 
gode vilkår. 

Det fiktive stedet skapes her og nå, for eksempel vil et bord kunne 
bli definert som en sjørøverskute. Da får barna (og de ansatte) et habi- 
tusforhold, de har skapt eller bebor et fiktivt sted som omkranser del- 
takerne og objektene. Denne opplevelsen av et fiktivt sted kan bli så 
sterk at barn ikke lar seg forstyrre av det som skjer rundt. Dette stedet 
er dynamisk, og i løpet av lekens idéproduksjon kan det bli utvidet til 
for eksempel at barna oppdager at en sofa på den andre siden av rom- 
met blir en øy. Det som kan skape konflikter hos barna, er hvis en 
voksen kommer inn og setter seg på den sofaen og skal ha lesestund 
for to barn. For da er det de voksne som er «out of place» (Cresswell, 
1996, S. 24). 

Avslutning 


Hittil i prosjektet har vi blitt overrasket over hvor utfordrende den dra- 
matiske leken kan synes å være i barnehagen. Dette skyldes ikke minst de 
fysiske betingelsene. Vår studie viser at det potensielle rommet, mulighe- 
tenes rom, der transformasjon kan oppstå, synes å ha trange kår i dagens 
barnehager. Vi har sett bygninger som ikke er tilfredsstillende, med få 
muligheter til å kunne leke avskjermet og uten forstyrrelser i små grup- 
per. Vi har sett trange rom, der for mange barn i samme rom skaper dår- 
lige vilkår for dramatisk lek. Vi har sett barnehager hvor kommunen har 
økt antall plasser innenfor samme areal, noe som har ført til et stort press 
på de fysiske rommene. Videre er leken uforutsigbar og kan derfor opple- 
ves som risikofylt. En barnehageansatt som er vant til å ha kontroll, kan 
oppleve en redsel for å bli transformert. Derfor er det viktig at barnehage- 
ansatte har mye kunnskap både om dramatisk lek, men også om hvordan 
de fysiske omgivelsene kan virke inn på leken. 

Abstract 


In 2009-2011 we studied relations between architecture, physical environment 
and pedagogical theory and practice. Here we will present and analyze empi- 
rical material from this project in theoretical perspectives mainly following 
phenomenological (body-place) and actor-network theory. The methodolo- 
gical approach is qualitative with informant interviews, collaborative talks in 
groups, walking-talking tours and photo documentation. After a short histori- 
cal overview on major shifts in the design processes of kindergartens we bring 
together concepts and theoretical approaches for development of the theoretical 


framework. In analyzing the material we find that concepts like incorporations, 


ı Materialitet betegner alt det materielle som omgir mennesket. I barnehagen kan det være bord, 
stoler, utkledningstøy, leker, utforming av rom, møblering, kroker, korridorer. Det kan være 
bygninger, vegger, dører, vinduer, gulv. I vår forståelse kan det kan også være menneskets kropp. 
For å understreke at selve kroppen er et tema her, velger vi å bruke både materialitet og kropp i 
overskriften. 

inscriptions and slowness can inform our knowledge on how changes in phy- 
sical environments influence and interrelate to human bodies participating in 
such processes. Bodily practices are marked by material «memories» incorpo- 
rated and sedimented in human bodies. These sediments influence processes 
of development and change. This article contributes to pedagogical theory 
and practice which recognize the interrelations between materiality, body and 


pedagogy in the kindergarten. 


Innledning 


I dette kapitlet vil vi presentere og diskutere resultater fra et prosjekt i 
Oslo-barnehager (2009-2011) hvor vi undersokte sammenhenger mel- 
lom pedagogisk innhold, arkitektur og fysisk miljo i nye barnehagebygg. 
Malet var a bidra til kunnskap som kan skape bedre sammenhenger mel- 
lom bygg, arkitektur og pedagogisk praksis. Da full barnehagedekning ble 
politisk vedtatt i 2003, ble mange nye barnehagebygg utformet med åpnere 
planløsninger (base- og sonebarnehager) enn de tradisjonelle avdelings- 
barnehagene. Siden bygg vanligvis blir stående i mange år, vil endrede 
fysiske rammer prege barn og voksnes hverdag i lang tid framover. 
Denne studien av prosesser fra planlegging til implementering over tid 
er den første studien i sitt slag i Norge. Selv om utvalget av barnehager er 
lite (3 + 4), kan resultatene gi indikasjoner på noen kritiske faktorer i slike 
prosesser. Prosessen kan deles inn i tre hovedfaser: 1) intensjoner og plan- 
legging av byggeprosessen, 2) bygget tas i bruk — oppstartfase, og 3) bygget 
brukes, utfordres, endres. Her presenteres empiri fra fase tre knyttet til 
problemstillingen: Hvordan samspiller den nye materialiteten med peda- 
gogisk arbeid og barnas og personalets kropper? Materialet blir i hovedsak 
drøftet og analysert ut fra teorier knyttet til fenomenologisk kropps- og 
stedsteori og aktør-nettverksteori. Metoden er kvalitativ med informan- 
tintervjuer, fokussamtaler, observasjoner og fotodokumentasjon. 


Barnehagebygg, rom og materiell i endring 


I Norge har barnehager vært utformet som mindre bygg med separate og 
nesten like avdelinger siden 1930-tallet. Denne romlige organiseringen av 

barnehagene finnes forst og fremst i de nordiske landene (Buvik, 2003; 
Jansen, 2000; Jong 2005; Nordin-Hultman, 2004). De siste 10 arene har 
barnehagene blitt større og antall barn har økt, samtidig som nye byg- 
ningstypologier med åpnere planløsninger og mer fellesarealer er blitt 
vanlig. Ifølge Buvik (2003) er hensikten mer fleksibel bruk av arealer og 
et mer variert fysisk miljø med mulighet for verksteder og spesialrom. 
De nye bygningstypene har sitt utspring i det interkommunale prosjektet 
«Det nye barnehagebygget» og rapporten Utforming av barnehager: på 
leting etter barneperspektivet (Buvik, 2003). 

I 1961 ble de første norske reguleringene for barnehagebygg vedtatt. 
Fotografier viser at «barnehagehjemmet» var tilpasset barnas kropper 
og innredet i barnehagepionerene Friedrich Frøbel og Maria Montes- 
soris ånd med skjermede leke- og aktivitetskroker i barnehøyde. Denne 
møbleringen var vanlig i Norge fram til 1980-tallet da det ble fokus på 
ergonomi i arbeidsstillinger for personalet, og Tripp Trapp-stoler og høye 
bord ble dominerende innredning. 

Møbler tilpasset voksne kropper medførte mindre plass til leke- og 
aktivitetskroker. I 80-årene gikk mange barnehager over fra aldersdelte 
(0-3, 3-5, 5-7 år) til aldersblandede grupper med barn fra 0-7 år i såkalte 
søskengrupper. Forskere hevdet at aldersblandede grupper ville øke bar- 
nas sosiale kompetanse ved at små og store kunne lære av hverandre. 
Endringen medførte mer voksenkontroll av leker og materiell, da mye 
materiell ble plassert utenfor småbarnas rekkevidde av sikkerhetsgrunner. 


Materialitetens betydning 


Friedrich Frøbel og Maria Montessori, og i Norge Eva Balke (Balke, 
1976), anså barnehagens fysiske miljø som en viktig pedagogisk faktor. 
Likevel har den materielle siden av barnehagen fått lite oppmerksom- 
het i nordisk barnehageforskning og i barnehagelærerutdanningen fra 
1970-tallet til 2000-tallet. Imidlertid har materialitetsbegrepet fått ny 
kraft på 2000-tallet, først knyttet til kvalitetskritikk (Dahlberg, Moss & 
Pence, 2002; Dahlberg & Moss, 2005) og deretter knyttet til såkalte 
posthumane og onto-epistemologiske teorier (Taguchi, 2010; Hultman, 
2011). Disse perspektivene har inspirert oss til å forske på sammenhenger 

mellom arkitektur, fysisk miljø og pedagogisk innhold i barnehager (se 
Evenstad & Becher, 2010, 2015; Becher & Evenstad, 2012). 

Den svenske forskeren Nordin-Hultman (2004) hevder at nordiske 
barnehager har en selvforståelse om stor frihet for barna. Imidlertid viser 
hennes forskning at dagsrytme og det fysiske miljøet i mange svenske 
tradisjonelle avdelingsbarnehager er sterkt regulerende og lite stimule- 
rende. Hun oppfordrer svenske pedagoger til a flytte blikket fra 4 vurdere 
barnas egenskaper og handlinger til kritisk refleksjon over barnehagens 
fysiske læringsmiljø. Hun sammenligner svenske avdelingsbarnehager 
med hjemlig preg (hjemdiskurs) med engelske nursery- and primary 
schools innredet med play-corners for variert utforskning og lek (verk- 
stedsdiskurs). Hun hevder at det fysiske miljøet vektlegges tydeligere 
både i engelske barnehager og i pedagogutdanningen. Nordin-Hultman 
(2004) viser hvordan engelske classrooms framstår langt frodigere og mer 
tilpasset barns lek og kropper enn mange svenske barnehager. Evenstad 
og Becher (2010) har konkludert på en lignende måte etter en mindre 
studie i 2010 av fire barnehager på Londons østkant. 

En annen inspirasjonskilde til å se på sammenhenger mellom pedago- 
gisk praksis og fysisk miljø er barnehagene i Reggio Emilia i Italia. Her 
ses arkitektur, estetikk, rom og materiell som aktive medspillere i barns 
læringsprosesser, og rommet benevnes som den tredje pedagog (Ceppe 
& Zini, 1998; Vecchi, 2010; Rinaldi, 2006). Antropologisk forskning på 
barneinstitusjoner i Danmark (Gulløv & Højlund, 2005; Kirkeby, Gitz-Jo- 
hansen & Kampman, 2005) har også informert vårt arbeid, samt forfattere 
i det nasjonale prosjektet «Barn og Rom» (Krogstad, Hansen, Høyland & 
Moser, 2012) der vi har vært deltagere. 


Teoretiske perspektiver 


Tilnærminger fra fenomenologi og aktør-nettverk 

Barns lek og kroppslige uttrykk vil være situert i stedet eller rommet. Til- 
nærminger for å forstå eller skape pedagogiske praksiser må i vår tenkning 
ha kroppen i rommet som et viktig perspektiv. Humangeografen Edward 
Casey hevder at «The vehicle of being-in-place is the body» (Casey, 2001, 
s. 414). Kroppen er omdreiningspunkt (pivot) i det at kroppen virker i 

verden, og verden virker pa kroppen. Kroppen er «utgående» — den gar ut 
for å møte «stedsverdenen» — på en myriade av måter (Casey, 2001, s. 414), 
men kroppen bærer også sporene fra stedsverdenen, og den blir kontinu- 
erlig lagt ned i kroppen, som en «inkorporasjon», sier han videre. Casey 
trekker på både fenomenologiske, antifenomenologiske (Bourdieu) og 
poststrukturelle teorier (Foucault) og marxistisk fenomenologi (Lefebre) 
for å konstruere en forståelse av sammenhenger mellom kropp, subjekt 
og sted (Sæter, 2003, 2016). Forbindelsene til ovenfor nevnte filosofer kan 
spores i vårt teoretiske rammeverk. 

Latours aktør-nettverkstenkning (Latour, 1999, 2005a, 2005b) har 
vokst ut fra en tradisjon som er kritisk til det modernistiske og positivis- 
tiske forskningsideal. Gjennom aktør-nettverksteori undersøker Latour 
sammenhenger mellom vitenskap, teknologi og mennesker (Fenwick 
& Edwards, 2010; Nordtømme, 2015). Latour har bidratt i stor grad til 
å bygge bro mellom sosialvitenskap og naturvitenskap, der man ofte 
knytter seg til ulike paradigmer med ulike forskningsprosedyrer (Latour 
2005b). Fenomenologiske teorier som inkluderer materielle og kroppslige 
forklaringer, finner vi hos Merleau-Ponty (1968) i hans senere publikasjo- 
ner. Disse to tilnærmingene har en del felles, og noe som er forskjellig. 
Felles er blant annet at begge avviser dualismen mellom subjekt og objekt. 

Ved hjelp av disse perspektivene skal vi i kapitlet analysere fram for- 
bindelser mellom materialitet og pedagogiske praksiser som er kropps- 
lige i sin karakter. 


Agentskap og makt som samspill mellom 
menneskelige kropper og ting 

Sosiologen Dant (2005, s. 84) hevder at det er lett å overse hvordan materiell 
kultur gir substans til livet i vårt samfunn. Sammenvevingen av menneske- 
lige kropper og materielle «kropper» er del av den vanlige «flyt» i livet og 
blir dermed lett tatt for gitt og oversett som en vesentlig kraft i hverdagsli- 
vet og i kontekstene som omgir oss (2005, s. 84). I vårt hverdagsliv skapes 
det stadig gjensidig kontakt mellom oss og ting som er en del av vår sosi- 
ale verden. Dant mener at måten vi beveger kroppene våre på, er kulturelt 
og sosialt formet av praktisk arbeid og verktøy som tas i bruk. Materielle 

objekter former vare motoriske ferdigheter. Han forklarer den kroppslige 
væren i verden og relasjonen til andre menneskelige og ikke-menneskelige 
objekter ved a stotte seg til Heideggers, Merleau-Pontys og Latours teo- 
rier som myker opp skillene mellom natur, kultur, kropp og væren. Dant 
(2005) eksemplifiserer sin forklaring med menneskenes forhold til biler 
i det 21. arhundre. Ett annet eksempel er mobiltelefonen, som for mange 
mennesker er blitt en tilsynelatende nødvendig forlengelse av kroppen. 

Dersom vi overfører denne tenkningen til barnehagebygning, rom, 
utstyr og materiell, ser vi at det 4 omgas materielle objekter, er med pa a 
forme hverdagslivet i barnehagen. Sted og gjenstander utgjør et møtepunkt 
hvor samspill foregår mellom barna omkring objekter og mellom barn 
og objekter. Materialiteten knytter menneskene sammen (Nordtømme, 
2015). Objektene og rommet tilbyr ulike handlingsmuligheter for lek og 
læring. Men ulike barn vil ta i bruk materialiteten på forskjellig mate. 

Latour har gjennom aktør-nettverksteorien fremmet ideen om likever- 
dighet og gjensidighet mellom alle deltagerne i verden, både mennesker 
og ikke-mennesker (Latour, 1999, 2005a; 2005b). Dette er en kontrover- 
siell idé om forbindelser mellom ting og mennesker og hvordan vi er i 
verden (Lafton, 2015). Vi er vant til at mennesker med sine kognitive, 
affektive og kommunikasjonsmessige evner vurderes som mer ansvar- 
lige og overordnet ikke-mennesker. I aktørnettverk ses alle deltagere som 
likeverdige aktører i nettverket, samtidig som aktøren også forstås som et 
nettverk av tidligere erfaringer, kunnskaper, følelser: Det nettverket jeg er 
viklet inn i, påvirker hvordan jeg tenker og handler. 

Fokuset i aktør-nettverksteori er på handling og handlingskrefter 
framfor menneskelige egenskaper. En aktør er en som aktiverer handling. 
Agens forstås som det som får noe til å skje, og dette agentskapet kan utø- 
ves bade av menneskelige og ikke-menneskelige aktanter (Latour, 20053). 
Agentskap knyttes også til agentenes posisjon i kunnskapsproduksjon, 
og kunnskapen påvirkes av posisjonen (Fenwick & Edwards, 2010). Når 
subjekter og objekter sideordnes, blir makt distribuert til relasjonene og 


2 Selv om vi ikke tar i bruk begrepet her, vil vi likevel nevne at Gibsons begrep affordance er rele- 
vant her. Affordance-begrepet utdyper sammenhengen mellom individets kroppslige muligheter/ 
potensial og hva det materielle innbyr til (Jf. Gibson, 1979; Evenstad & Becher, 2015; Becher & 
Evenstad, 2012). 

nettverket mellom relasjoner. Latour bruker metaforen «kropp» for alle 
elementer vi kan ta pa, bade mennesker og ting (Latour, 1999; Lafton, 
2015). «Kroppene» er ikke entydige, men framstår og kan omtales på ulike 
vis, samtidig som de også er begrenset til materialitet med sine former og 
grenser. Barnehagelæreres kropper tar til seg kunnskap gjennom diskur- 
ser i utdanningen og i barnehagefeltet. Deres kroppslige tilstedeværelse 
innvirker på og påvirkes av hvilke nettverk de inngår i, i barnehagen og 
utenfor barnehagen (Lafton, 2014, 2015). Hvilke handlinger som igangset- 
tes enten av mennesker eller ikke-mennesker, påvirker muligheter for inn- 
sikter som igjen kan aktivere nye handlinger. Aktørene har diffuse grenser 
og er i stadig bevegelse, noe som vanskeliggjør tydelige beskrivelser og 
fiksering i nettverket (Lafton, 2014). Alt og alle er aktører, og relasjonene 
mellom danner et komplisert forgrenet nettverk hvor det ikke er to eller 
tre dimensjoner, men like mange dimensjoner som det er forbindelser. 
Kroppsfenomenologien og aktørnettverksteorien har ulike forståel- 
ser av subjektet og subjektet i verden. Kroppsfenomenologien vektlegger i 
større grad subjektets rettethet og betydningen av kroppslig erfaring. I vår 
sammenheng utfyller de hverandre ved litt ulike utdypende forståelser av 
forholdet mellom mennesket, menneskets kropp og materialitet. I tillegg 
kan sosiologen Dag Østerbergs terminologi (1998) «sosiomateriell», «fakti- 
sitet» og «situasjon» bidra til at analysen av aktører og nettverk gis en tyde- 
ligere handlingsdimensjon. Omgivelsene framstår som et sosiomaterielt 
handlingsfelt, hvor sosiomaterien på et vis henvender seg til menneskene 
som svarer tilbake gjennom sin atferd. Handling i feltet blir mulig i møte- 
punktet mellom vår egen utrustning, evner, kompetanser og «situasjonen». 


Kroppslig inskripsjon, oversettelse og inkorporasjon 
Både i fenomenologisk inspirert teori og i aktørnettverksteori finner 
vi begrepet «inskripsjon». Fenomenologen Connerton (2011) bygger på 
Merleau-Ponty (1968, 1994) når han utvikler begrepene «kroppslig inskrip- 
sjon» og «kroppslig inkorporasjon» for å forklare forholdet mellom kropp 


3 — Inskriberte praksiser refererer til utstyr/prosedyrer for å lagre informasjon utenfor kroppen, som 
skriftlig materiale i arkiv, oversikter som encyklopedier, indekser, fotografier, lydfiler og lagring 
på datamaskiner. Ved å bruke ovennevnte informasjonskilder erverver mennesker kunnskap. 
Dette begrepet kan ligne Latours «oversettelse». Poenget her er at disse begrepene hver for seg 

og materielle omgivelser. Latour (2005a) utvikler begrepene inskripsjon 
(inscription) og oversettelse (translation) for 4 vise nettverk og samspill 
mellom «humans» og «non-humans». For oss ser det ut til at Connerton 
(2011) har kroppen som utgangspunkt, men Latour (2005a) har objektets 
tilrettelegging for menneskelig bruk. Med inskripsjon i aktornettverkste- 
ori menes hvordan objektet inviterer til et bestemt bruksmønster (Hoyland 
& Hansen, 2012). I vart materiale finner vi eksempler pa at informantene 
sier at «rommet kommer og tar oss» (Samtalegruppe 1) eller «bygget job- 
ber mot oss» (Informant 3). Dette kan forstås som inskripsjoner. Disse kan 
veere bade sterke og svake, dvs. i storre eller mindre grad patvinge brukeren 
handlinger. For eksempel vil en kjøkkenøy i et rom være en sterk inskrip- 
sjon til å gjøre matlaging i denne delen av rommet. Mens lave åpne reoler 
som kan flyttes og brukes som romdelere, oppbevaring eller gjemmesteder 
for barna, er eksempel på svakere inskripsjoner. 

Connertons begrep «inkorporerte [kroppslige] praksiser» beskriver en 
viss «treghet», et begrep som også brukes av Østerberg (1998) når over- 
føring av mønster og kraft som sitter i kroppen, skal endres. Connerton 
(2011) hevder at vår kulturelle kunnskap blir reprodusert gjennom levende 
modeller som går, sitter og arbeider. Han hevder at mennesker bevarer 
versjoner av fortiden gjennom ord, bilder og kroppslige gjentagelser. Vi 
husker kanskje ikke hvordan vi først lærte å svømme, sykle eller skrive. 
Imidlertid har våre kropper en kontinuerlig evne til å utføre handlinger 
og ferdigheter uten at de uttrykkes i ord eller bilder. «In habitual memory 
the past is, as it were, sedimented, in the body», sier Connerton (2011, 
s. 72). Dette forstår vi som at vanens minne sitter fast i kroppen. Det vi har 
gjentatt med kroppslige bevegelser, huskes av kroppen som utfører beve- 
gelser uten at vi tenker over det eller trenger å «gi beskjed» om dette. Her 
har Casey (2001, jf. over) og Connerton sammenfallende forståelser av at 
kroppen bærer spor som stadig legges ned i kroppen som «sedimenter». 

Begrepene «inskripsjon» og «oversettelse» etter Latour og kroppslig 
«inskripsjon» og «inkorporasjon» etter Connerton (2011) og Casey (2001) 
kan utfylle hverandre og utvide vår tenkning om hvordan mennesker 


beskriver lignende fenomener når det gjelder sammenhenger mellom materialitet og kroppslige 
praksiser. 

påvirkes av materialitet. Forståelsen av at kroppen fastholder minner, 
hjelper oss til å tenke omkring kroppens tilknytning til sted og rom og 
erkjenne «treghet» i endringsprosesser. Begrepene indikerer at det ikke er 
nok å «vite» hvordan og hvorfor endringer i pedagogiske praksiser bør skje. 
Å forandre praksiser, bevegelser og mønstre som er kroppslig innarbeidet 
over år, er en langsom og krevende prosess. Ifølge denne forståelsen ville 
det være mulig å anta at voksne som arbeider i mange år i en kjent byg- 
ningstypologi, vil kunne oppleve at «bygget jobber imot oss» i en annen. 
Vårt materiale viser tydelig at personalet trenger tid til å utforme nye prak- 
siser. En informant foreslår at det er nødvendig med minst 3 år før ønskede 
pedagogiske praksiser er etablert i nye bygningstypologier (Informant 1). 

Teoriene og begrepene som er presentert, viser at forholdet mellom 
materialitet, kropp og pedagogiske praksiser ikke bør overses i proses- 
ser der fysiske omgivelser endres. Erkjennelse av slike sammenhen- 
ger kan gjøre det enklere å oppdage og endre innarbeidede mønstre og 
utvikle nye. 


Metode 


Det empiriske materialet i dette kapitlet er basert på prosjektet «Rom for 
en ny barnehage — intensjoner og realisering», en studie av implemente- 
ringsprosesser med nye barnehagetyper i Oslo kommune (base- og sone- 
barnehager) som ble bygget fra medio 2000 (Becher & Evenstad, 2012; 
Dahl & Evenstad, 2012; Evenstad & Becher, 2015). Studieobjektet er selve 
prosessen fra planlegging til bruk av noen av de nye barnehagene. Stu- 
dien har form av en kvalitativ multimetodisk tilnærming (Yin, 2009), 
hvor intervjuer, observasjoner av det fysiske miljøet, fokussamtaler og 
gåturer i barnehagene, fotodokumentasjon, planleggingsdokumenter og 
referater inngår. 

Datamaterialet er innsamlet av forfatterne i fire ulike bydeler i Oslo. 
Tre barnehager i tre av bydelene er strategisk utvalgte barnehager som 
utgjør kjernen i studien i form av illustrative caser* der vi har fulgt 


4 Encase kan være et program, en bedrift, en aktivitet eller også en hendelse (Johannessen, Tufte & 
Christoffersen, 2010). 

implementeringsprosesser gjennom tre ar (2009-2011) med nevnte meto- 
der. I disse barnehagene har vi gjennomfort dybdeintervjuer med fem 
barnehageledere (en enhetsleder og fire styrere/fagledere) og to arkitek- 
ter. I dette kapitlet er det bare barnehagelederne som refereres. 

I tillegg har vi i en fjerde bydel fulgt fire barnehager i deres prosesser 
med å etablere seg i de nye bygningene. Her har vi gjennomført fokus- 
samtaler basert på gåturer i byggene med påfølgende gruppediskusjo- 
ner med fra 8 til 25 barnehagelærere fra alle de fire barnehagene. Ifølge 
Hennink (2008) er fokusgrupper velegnet i multimetodiske utforskende 
studier der man vet lite om forskningsfeltet på forhånd. Møtene hadde 
en fast struktur og ble arrangert på omgang i de fire barnehagene, ett 
besøk i hver barnehage. Først gikk vi en runde inne i barnehagen, og 
pedagogene påpekte hva de hadde gode erfaringer med, og hva de opp- 
levde som problematisk i bygget. Deltagerne fra de andre barnehagene 
bidro med sine erfaringer og synspunkter. Her tok vi som forskere nota- 
ter og fotograferte, men kunne også bidra med forslag til endringer. 
Tema for samtalene var muligheter og utfordringer pedagogene erfarte 
i de nye base- og sonebarnehagene. Fokussamtalene i etterkant av 
gåturene samt de nevnte dybdeintervjuene i de tre case-barnehagene 
ble tatt opp og transkribert. I kapitlet betegnes fokussamtalene som 
«samtalegrupper» med nummer basert på kronologi (2009-2011). Fra 
dybdeintervjuene bruker vi betegnelsen informanter, og de er også 
nummererte. 

Tilnærmingen er hovedsakelig etnografisk med vekt på tolking og 
analyse av prosesser og nettverk mellom mennesker og materialiteter. 
Vi har tidligere publisert flere artikler fra prosjektet, men i dette kapit- 
let søker vi ny innsikt ved hjelp av andre analytiske begreper og teorier 
enn vi tidligere har anvendt. Resultatene vi presenterer, er framkom- 
met gjennom en induktiv tilnærming der informantenes erfaringer og 
kropper i møte med materialiteter har påvirket vårt valg av analytiske 
redskaper. Studien har også en aksjonslæringspreget tilnærming (Carr 
& Kemmis, 1986; Bøe & Thoresen, 2012), da vi som forskere deltok i 
diskusjoner om utfordringer og muligheter i byggene, og noen gan- 
ger kom med forslag til utprøvinger når det var ønsket av pedagogene/ 
informantene. 

Resultater og drøftinger 


Maktesløse i nye rom: «Rommet kommer 

for å ta oss...» 

Vi finner mange barnehageansatte som er usikre, frustrerte, med behov 
for veiledning og støtte til hvordan de skal håndtere hverdagen i nye byg- 
ningskropper med åpne romløsninger. Vi hører ord som «rommet kom- 
mer for å ta oss», «vanskelig», «krevende». Informantene forteller om 
utfordringene og hvordan de strever med forskjellige måter å arrangere 
og innrede rom på. Med åpne romløsninger og større fellesarealer blir 
det mer tydelig at barna har behov for noe å «gjøre», at rommene må tilby 
noe. Åpne arealer inviterer noen barn til å løpe, mens andre blir redde for 
støy og voldsomme bevegelser. Noen barn vandrer rundt med eller uten 
et kosedyr i armen. De pedagogiske ideene og kompetansen «for å erobre» 
rommene, som en av deltagerne i den første samtalegruppen uttrykte det 
(Samtalegruppe 1), var ulik blant pedagogene. En kan lese dette i lys av 
den presenterte teorien om at vanens makt eller stedets «spor» ikke har 
festet seg i kroppene. Holdepunkter i kjente ikke-menneskelige «aktø- 
rer» er fraværende. I Latours tilnærming (Latour, 1999) innebærer dette 
at personalets handlingskraft svekkes. Vegger, tak og gulv blir kraftige 
påvirkere og aktører i rommet. Men hva kan personalet gjøre i samarbeid 
med disse aktørene? Informanten ser ikke hvordan «faktisiteten», i Øster- 
bergs terminologi, kan overskrides for å handle produktivt slik at ønsket 
pedagogisk praksis skapes i rommet. Det er for få aktører med handlings- 
kraft (Latour). Kroppen har heller ingen «vaner» lagret i seg som gjør at 
kroppen «vet» hva som er fornuftige og gode pedagogiske handlinger her. 
Kroppen er ikke klar til å «sette seg selv i bevegelse» slik den har gjort 
utallige ganger tidligere. En slags «avmakt» kan oppstå (Østerberg, 1998). 


Leken forstyrres: «Å gå til kjøleskapet med 
matpakka» 

I en av samtalegruppene var det en stor utfordring å få fellesarealene til 
å fungere godt for de yngste barnas lek. En av informantene, som både 
var forelder til en ettåring i barnehagen og samtidig pedagogisk leder, 

Figur 10.1 Apent rom uten innredning, 3 maneder etter oppstart i ny barnehage. 
Foto: A.A. Becher (2011). 


forklarte hvordan hun opplevde forstyrrelser ved transport gjennom 
fellesarealet. I aktør-nettverkstilnærmingen er hun del av flere nettverk, 
både som forelder, som barnehagelærer og som leder. 


Og jeg kjenner når jeg går inn eller ut, så kjennes det som om jeg går inn i bar- 
nas sfære (...). Jeg kommer inn, ikke sant. Jeg kommer gjennom garderoben og 
sånne ting. Også har barna begynt å etablere lek — kanskje midt i rommet - eller 
litt på utkanten, litt utenfor (garderobe, barnas hjemmebase). Så skal jeg til kjø- 
leskapet, så skal jeg i garderoben med litt der, så har jeg glemt bleiene, så må jeg 
gå tilbake, så må jeg inn igjen og ... Så passerer jeg disse barna, som leker, veldig 


mange ganger da. (Samtalegruppe nr. 5) 


Det temaet (Lafton, 2014; Moser & Law, 1999) som aktørene i eksem- 
pelet har felles, er uforstyrret lek for de yngste barna. En aktør-nettverk- 
stilnærming løser opp forholdet mellom subjekter og objekter og viser at 
makt desentreres fra barnehagelæreren/lederen som maktsentrum til å 
innbefatte også bygning, rom og innredning. En av aktørene i nettverket 
vil her være barnehagelæreren med sitt nettverk av erfaring, kunnskap 

om barns lek og behov for avgrensning for a vedlikeholde lek, folelser for 
barnet og posisjoner (foreldre, pedagog og leder). Andre aktorer i nett- 
verkskartet som kan «tegnes», er barna som leker, matpakken, kjøleska- 
pet, bleier, garderobens plassering, åpne gulvflater uten avgrensninger, 
transportlinjen mellom kjøleskapet og garderoben, manglende lekemu- 
ligheter andre steder, osv. Kompleksitetens omfang kan registreres. 


Større krav til profesjonalitet: «Sitter i en sofa 

og ser ut i luften...» 

I avdelingsbarnehagen er det fysiske miljøet trygt og velkjent. De tre 
voksne har forutsigbare og inkorporerte oppgaver. Barna går til sine mer 
eller mindre faste lekesteder, osv. Personalet vet når de kan ta seg en pause 
fra lek eller aktiviteter, og la barna styre seg selv. De nye omgivelsene er mer 
krevende med få «frirom» uten oppgaver som trengs å bli ivaretatt. Flere 
barn er i bevegelse i de åpne fellesarealene; det er færre definerte lekeste- 
der i det store rommet. Det finnes leke- og læringssteder i egne temarom 
som «verksteder», f.eks. «formingsrom», «vannrom», «språkrom», «byg- 
gerom/snekring», men her trengs voksen organisering og tilstedeværelse 
for at barna kan ta disse i bruk. Ofte er temarommene avlåst eller inngår i 
en plan der barnegrupper rullerer på bruken. Det lages en «timeplan» for 
bruk av rommet, med ansvarlig voksen for de ulike gruppene. 

En informant sier: «Du ser ikke så ofte at noen sitter i sofaen og ser ut 
i luften eller taster på mobilen». I en (tradisjonell) avdeling er dette mer 
vanlig, ifølge informanten. Intimiteten mellom de (til vanlig) tre perso- 
nene som jobber sammen på en avdeling, er høyere. Personalet kan lukke 
døren til de andre og man kan arbeide i «fred og ro» med «sine barn». 
Dette kan gi rom for flere dårlige vaner og «friheter», og minske profesjo- 
naliteten (Informant 3). 

I lys av presentert teori kan vi tenke at aktører med handlingskraft er 
plassert i kjente omgivelser der det er lett å holde «oversikt» over hvilke 
aktører som er innenfor rekkevidde. Ved å sitte stille i (aktøren) sofa, som 
både kan påvirke til å sitte (og fikle med mobil) og til barns klatring, 
vil den ansatte likevel ha oversikt og kontroll over sine nærmeste omgi- 
velser. Nettverket og relasjonene mellom aktørene framstår som mindre 

komplisert enn i nye omgivelser der aktorer som handler, beveger seg 
over storre arealer, aktorer med agens er flere, og hele nettverket er mer 
dynamisk og mindre forutsigbart. Når store rom møbleres med avgren- 
sede og definerte lekekroker, vil noe av forutsigbarheten øke igjen. Samti- 
dig vil det i det samme rommet være etablert nettverk av nye aktører som 
har forbindelser med hverandre innen lekekroken, og til andre mulige 
aktører i andre lekekroker. Etter hvert vil spor fra lekekrokene og disse 
rommene sette seg, eller sedimenteres i kroppene. Kroppene vil komme i 
vane med å sette seg selv i bevegelse blant aktører og nettverk. Personenes 
egne nettverk endres i form av nye erfaringer og kompetanser. Pedago- 
giske praksiser endres ved at rom endrer utforming, og endringen kan 
forklares både ved at ikke-menneskelige aktører plasseres nye steder, og 
at de har handlingskraft. Denne handlingskraften er på et vis erfart (jf. 
«rommet kommer for å ta oss»), men er ikke fagliggjort, reflektert over, 
som en aktør som må behandles som en aktør — altså en kraft. 


Bygget fremmer samarbeid og sårbarhet: 
«Her blir alle synlige ...» 


Et tydelig resultat i vårt materiale er at åpne romløsninger og fellesarealer 
gjør handlinger og kropper synlige, og nødvendiggjør kommunikasjon 
og samarbeid. Personalet må diskutere både intensjoner, fordeling og 
organisering. 


Det er en prosess å finne fram til ny måte å jobbe på (...) 


Her blir alle synlige for hverandre. (Informant 1) 


Informanten omtaler synligheten mellom aktørene i positive vendinger 
som utveksling av kompetanse, men også en viss sårbarhet. 


Det er annerledes i dette fysiske miljøet ... Du må ha mot til å være åpen i for- 


hold til dine svakheter og det du er god på. (Informant 1) 


I tråd med dette snakker en annen informant om nødvendigheten av å 
tåle blikket fra andre i sitt arbeid med barna. Det er flere fagfolk som 
«ser» hverandre. Derfor må du være villig til å endre praksis og «tørre å 
evaluere deg selv» (Informant 2). 

I en Reggio Emilia-tilnærming er åpenhet, fellesskap og transpa- 
rens innvevd og forstått som en mektig kraft, både romlig og filosofisk 
(Vecchi, 2010; Rinaldi, 2006). Transparens ses som en demokratisk aktør 
som fremmer kommunikasjon og samarbeid. Det fysiske miljøet viser 
fram visjonen til alle som «bebor» rommet, både mennesker og ikke- 
mennesker. Hvis det ikke er noen visjoner i miljøet, vil dette også kom- 
muniseres. Det verdifulle ved bevegelser av mennesker/kropper mellom 
ulike rom og materialiteter understrekes i en Reggio-tilnærming. Con- 
nerton (2011) antar at «levende modeller» som er synlige, har betydning 
for å danne inkorporerte praksiser og danne spor som blir til vaner. Det 
at personalet er synlige for hverandre, framtvinger kommunikasjon og 
samarbeid og kan over tid «bane» fram nye arbeidsmåter. 


Nye muligheter i åpne fellesarealer: 

«To lekebutikker der, og to lekehus her ...» 

En av våre informanter opplever at de nye byggene gir nye pedagogiske 
muligheter til lek og samvær. 

På våre tidlige turer til denne case-barnehagen la vi merke til at rom- 
mene framsto både frodige og oversiktlige. Forskjellige lekekroker og 
avgrensede lekestasjoner lokket til aktivitet. Små scenografier av gjen- 
stander og materialer så ut som en påbegynt lekefortelling som hadde 
pågått, og som kunne videreføres av noen andre. 

Denne informanten erfarer nye muligheter i arbeid med barn med sær- 
skilte behov. Etter hennes erfaring er det ofte vanlig å ta ut enkeltbarn til 
trening i separate rom, for eksempel med språktrening. Fellesarealet gir 
plass til at spesialpedagogen kan gjennomføre et treningsopplegg, og bar- 
net kan samtidig ta deli barnegruppen. Treningen fører ofte til kreativ lek 
der andre barn og voksne kan inkluderes i treningsopplegget. I denne nye 
barnehagen hadde ca. 90 prosent av barna flerspråklig bakgrunn, og barn 
og foreldre hadde liten erfaring med barnehage. Informanten beskriver 
hvordan de prøver seg fram for å skape egnede lekeområder. 


For eksempel så starta vi med å ha rollelek inne på et rom, fordi vi tenkte at (...) 
rolleleken trengtes å skjermes veldig, spesielt i forhold til dette med språk og 


sånne ting. Og da brukte vi det ganske store rommet til rollelek, og det vi så, var 

at det ble aldri brukt. (...) For det var liksom ett stort kjempeflott rollelekrom, 
(...) men sa ble det ikke brukt. Sa det vi sa da (...) at rollelekrommet ma ut i 
fellesomradet, også ma det mange sma [lekearrangementer] ... for (...) barna 


våre var ikke språklig sterke nok til å takle rollelek med ti barn i lag. 


Så vi måtte (...) lage sånn at det var mulighet for to lekebutikker der, og to leke- 


hus her, og kanskje tre lekehus der og ... (Informant 2) 


Informanten beskriver videre hvordan barnas rollelek ble påvirket av 
de nye lekearrangementene i fellesrommet. Barna fant umiddelbart ut 
hvordan de kunne ta i bruk materiellet i lek. Informanten legger til at 
de voksne ble overrasket over barnas kompetanse. Barna hadde ikke 
«spor» i kroppene eller sedimenterte minner som gjorde dem inaktive 
i de nye strukturene. De bare «satte seg i bevegelse» og samhandlet med 
menneskelige og ikke-menneskelige aktører i rommet. 

Pedagogista Paola i barnehagen Diana i Reggio Emilia sier det slik: «Barn 
lytter til rom og steder, de vet hvordan de skal lytte til stedets språk, og jeg 
tror at vi voksne også kan, hvis vi anser dette som å være et viktig element 
som tillater oss å leve bedre» (Vecchi, 2010, s. 105, egen oversettelse). 

Det hører også med til fortellingene fra denne barnehagen at når en ny 
styrer og personalgruppe senere overtok bygget, så de ikke, eller kanskje 
vi skal si «lyttet de ikke til», stedet og byggets muligheter på samme måte. 
Personalet syntes det var vanskelig å delta i barnas lek og bruk av rom, og 
opplevde leken i fellesarealet som kaos og «bråk», og fjernet derfor leke- 
arrangementene. Personalet ønsket å arbeide som i tidligere avdelings- 
barnehager og ville ha flere bord og lukkede rom. Dette førte til mange 
problemer der kropp, læring og materialitet virket mot hverandre. 


Bord og stoler «snakker» på bakgrunn av 
mange repetisjoner> 

Klasserom i Norge har hatt omtrent samme innredning i over hundre 
år. Klasserom hvor det skal foregå læring, fylles med bord og stoler. I 


5 Det er et Latour-uttrykk (1999) at ting snakker på bakgrunn av mange repetisjoner. Når ting 
brukes på samme måten over tid, blir det en sterk inskripsjon knyttet til tingene. Det er derfor 
ikke så lett å se andre måter å bruke tingen på. 

mange barnehager finnes ogsa bord og stoler som tilsvarer antall perso- 
ner i barnehagen. Ifølge Latours tilnærming har bord og stoler handlings- 
kraft. Bord og stoler som anvendes på samme måte over tid, «forteller» 
brukerne hvordan de skal brukes — eller man kan med Latour (2005a) 
si at de «snakker» på bakgrunn av mange repetisjoner. Barna lærer hva 
de forventes å gjøre ved bordene, hvordan og hvor de skal sitte, osv. Vi 
assosierer denne tankegangen til forfatteren Carsten Jensens uttrykk «det 
stolifiserte mennesket» som metafor for det moderne samfunn (Kirkeby 
et al., 2005). I noen barnehager finner vi lave platåer og lave bord og stoler. 
Disse bordene/platåene har annen inskripsjon og snakker på en annen 
måte til barna enn høye bord og stoler. 


Figur 10.2 Rom for «bordaktiviteter», daglig lek og måltider. Området er åpent og felles for ca. 
70 barn. Foto: A.A. Becher (2011). 


I vårt empiriske materiale fra barnehager i Oslo domineres miljøene av 
høye bord og stoler (Evenstad & Becher, 2010; Becher & Evenstad, 2012). 
Denne måten å møblere på kan leses inn i en diskurs der det å sitte på 
stoler ved bord og gjøre såkalte bordaktiviteter er dominerende. Hvis noe 
annet skal skje, må den voksne legge til rette for det og sørge for andre 
organiseringer og annet materiell. 

Informanter i vart prosjekt henviser til at tradisjonell avdelingsinnred- 
ning oppleves som kjent og trygt. Hvordan de kan organisere og bruke 
rommene pa alternative mater, krever mye proving og feiling i en travel 
barnehagehverdag. 

Ut fra at det isamtalegruppene både ble gitt konkrete råd og veiledning, 
undret vi oss over at de nye åpne rommene i så liten grad ble innredet 
med tanke på å skape inspirerende lekemiljøer med tydelige avgrensnin- 
ger. Figur 3 viser et eksempel fra et engelsk classroom med play-corners. 
Møbler med avrundede hjørner, åpne hyller for sortering og oppbevaring 
av leker og materiell, veggtavler for opphenging og speil. Hyllene plasseres 
slik at det dannes kroker der ulike aktiviteter kan foregå parallelt. Midt 
på bildet kan vi skimte resultatet av et pågående kunstprosjekt i taket. Det 
består av strimlet papir som er bundet sammen i en stor figur. Fri gulv- 
plass brukes til lek og konstruksjon, voksne og barn sammen. Møble- 
ring, møbler og materiell inngår i en plan som har faglige intensjoner 
og bygger opp under formulerte faglige mål for barnehagens pedagogikk 
og pågående prosjekter. Det tas på et vis kontroll på ikke-menneskelige 
aktører slik at de ikke lever sitt eget liv uavhengig av hva som ønskes mht. 
lek, læring, tilpassing til ulike barn og variasjon i utfoldelse. Personalets 
kropper arbeider lett og «uten tyngsel» i disse omgivelsene. Kroppene har 
blitt vant til å være en del av stedet og arbeidet her. Spor av aktører og 
fysisk organisering inkorporeres og «lagres» som minner (Casey, 2001; 
Connerton, 2011) i barn og voksnes kropper. De vet hva de kan gjøre, og 
hvordan de kan endre omgivelsene. 


Avslutning 


I kapitlet har vi forsøkt å bidra til kunnskap om endringsprosesser der 
fysisk miljø, kropper og bygninger inngår. De teoretiske perspektivene 
som er gjort relevante i analysene, er en sammenstilling av kroppsfeno- 
menologiske, kropp-stedsteoretiske perspektiver og aktørnettverksteori 
der mennesker og ikke-mennesker ses som sidestilte og samspillende 
aktører/aktanter i miljøene der barn og voksne utformer sitt hverdagsliv 
i barnehagene. 

Figur 10.3 Eksempel på et åpent og transparent klasserom i Nordøst-London, Eastwood 
Childrens School and Center. Møbleringen skaper «gater» og «lekehjørner». Legg merke til at 
stoler og bord mangler. Foto: A.A. Becher (2010). 


Vi har i den siste delen av kapitlet trukket fram utdrag fra intervjuer 
og observasjoner og relatert disse til begreper og teorier som tyder på at 
fysisk miljø/materialitet er ladet med kraft og kan påvirke prosesser der 
kropp, lek og læring involveres. Resultatene viser at pedagogisk praksis 
er konstruert av en myriade av ikke-menneskelige materialiteter som 
gulv, vegger, bord, vinduer, stoler, hyller og leker av ulike slag. På tross 
av denne tunge tilstedeværelsen av ikke-mennesker som påvirker betin- 
gelsene for menneskelige muligheter til å handle, bevege kroppen, til å 
samhandle og agere, synes materielle forhold å bli tillagt liten betyd- 
ning i det pedagogiske arbeidet. Barnehagepedagogikken setter først 
og fremst mennesker i fokus, enten som enkeltpersoner eller relasjoner 
mellom enkeltpersoner. Dette er i tråd med teorier og forskning om tid- 
lig barndom de siste 20 årene (Bjørnestad & Samuelsson, 2012). Uten å 
desavuere det menneskelige er det etter våre funn og de teorier vi her 
har valgt å analysere ut fra, vist at byggets utforming, rommenes inn- 
redning, materialer og artefakter har stor betydning for pedagogiske 
praksiser som settes i spill. Det innebærer også at når det gjøres store 

endringer i de fysiske utformingene, ma en vite at personalet som har 
lært og fått inkorporert mater 4 arbeide pa gjennom ar, trenger grundige 
prosesser for a finne nye mater a skape nye pedagogiske praksiser pa. 

I vare analyser har vi funnet argumenter for a peke pa betydningen 
av å studere barnehagens fysiske miljøer nærmere og forsøke å finne ut 
hvilke aktører og nettverk som virker sammen. Materialitet og organise- 
ring kan gjøres til støttende aktører sammen med barn og voksne. Det er 
barns muligheter til lek, læring og medvirkning som står på spill. Kom- 
petanse til å se, føle, inkorporere og oversette praksiser i nye og transfor- 


merte miljøer må verdsettes og utvikles videre. 

Hvilken betydning har rom 
og sted for barn og unges 
deltakelse i barnevernets 
praksis? 


Sissel Seim 
Institutt for sosialfag, OsloMet — storbyuniversitetet 


Abstract 


The intention in this chapter is to discuss the significance of the physical sur- 
roundings, the space and place, for children and young peoples participation in 
child welfare. In spite of a growth of interest in children’s participation in recent 
years, research shows that children often do not participate when their families 
are in contact with child welfare services. The reasons for lack of participatory 
practice have mostly revolved around the need to protect children, the social 
worker’s competence or willingness to involve children. Experiences from three 
different research projects aiming to enhance children’s participation in child 
welfare form the empirical basis for the discussion. Using socio-material and 
socio-spatial perspectives as theoretical framework, the analysis focus on how 
the material context in child welfare may contribute to or hamper possibilities 
for participatory practice for children and young people. Do the material design 
mediate an old-fashioned understanding of children, where children should be 
seen, but not heard? The chapter concludes with suggestions to better children’s 


and young people's access to child welfare and to build child-friendly places for 

talking with children and young people, in order to open up new perspectives 


for implementing children’s participation. 


Innledning 


Fire barn hadde gjennom seks år vært utsatt for grov vold fra foreldrene da 
barnevernet grep inn. Under rettssaken fortalte to av barna at de hadde lett etter 
barnevernet pa kommunesenteret for 4 soke hjelp, men barna fant ikke fram, 
antakelig var det ingen skilt som viste til barnevernet. Barnevernet fikk vite om 
saken via skolen, et av barna hadde betrodd seg til en venninne, og venninnens 
mor kontaktet skolen. Foreldrene ble dømt til to og et halvt ars fengsel, og til 
a betale erstatning pa 100 000 til hvert av barna. Barna sa ifolge Aftenposten 
«Tusen takk for at dere reddet oss» da barnevernet kom for 4 hente dem 


(Letvik & Skogstrom, 2014). 


Hvilken betydning de fysiske omgivelsene har for barn og unges mulig- 
het til deltakelse i barnevernet, er tema for dette kapitlet. Mange studier 
konkluderer med at barn sjelden er deltakende nar de og deres familier er 
i kontakt med barnevernet, hverken i Norge eller internasjonalt (Seim & 
Slettebø, 2007, 2017; Strandbu & Vis, 2008; Vis & Thomas, 2009; Chris- 
tiansen, 2012; Bijleveld, Dedding & Bunders-Aelen, 2015). Disse studiene 
har pekt på flere grunner til dette: At sosialarbeidere mener at barn og 
unge har behov for å bli skånet og beskyttet, at barn mangler kompetanse 
til å forstå sin egen situasjon, og at organisatoriske rammer, tidsaspektet 
og byråkratiske regler kan hindre barns deltakelse. I dette kapitlet vil jeg 
drøfte hvilken betydning de materielle forholdene, barnevernets rom og 
sted, kan ha for barn og unges muligheter til deltakelse. 

Betydningen av rom og sted har fått økende oppmerksomhet i littera- 
turen om barns deltakelse (James, Jenks & Prout, 1998; Mannion, 2007). 
Tidsskriftet Children's geographies, som startet i 2007, viser til at barns 
geografi er et eget forskningsfelt (Holloway & Valentine, 2000). Mange 
studier har etter hvert utforsket hvordan rom og sted påvirker barns 
muligheter til deltakelse på ulike arenaer: I byen (Christensen & O’Brien, 
2003; Karsten, 2005; Mackett, Brown, Gong, Kitazawa & Paskins, 2007), 
på sykehus (Birch, Curtis & James, 2007), i barnehager (Clark, 2010; 

Gullov & Høilund, 2005), og pa skoler (Newman, Woodcock & Dunham, 
2007). Jeg har derimot ikke funnet studier som diskuterer betydningen av 
materielle omgivelser for barn og unges deltakelse i barnevernet. 

Diskusjonen i kapitlet tar utgangspunkt i erfaringer fra tre forsknings- 
prosjekter om barns deltakelse i barnevernet: Brukermedvirkning i bar- 
nevernet (2001-2005) (Seim & Slettebø, 2007, 2011), «Snakk med oss». 
Profesjonell praksis og barns deltakelse (2007-2012) (Gulbrandsen, 2014) 
og Forskningssirkler for barn og unges deltakelse i barnevernet (2012- 
2015) (Slettebø & Seim, 2016). Alle prosjektene ble gjennomført i nært 
samarbeid med ulike barnevernskontorer. Gjennom prosjektene ble vi 
oppmerksomme på betydningen av de materielle rammene for barns del- 
takelse. Spørsmålet om hvor en skal snakke med barn, meldte seg etter 
hvert som sosialarbeiderne ble mer oppmerksomme på barns rett til å 
delta. De materielle rammene dannet ikke bare et bakteppe for den dag- 
lige praksis, men syntes også å befeste tidligere praksis der barn ikke ble 
sett og hørt. «Det sitter i veggene her», var svaret når sosialarbeiderne ble 
spurt hvorfor de ikke snakket mer med barna, slik de sa at de ønsket å 
gjøre. Ved å bruke sosiomaterielle og romlige perspektiver vil jeg analy- 
sere og diskutere hva som «sitter i veggene», og hvordan det kan hemme 
eller fremme barn og unges deltakelse. 

To spørsmål danner grunnlag for diskusjonen i kapitlet: Hvilken 
betydning har de materielle rammene, rom og sted, for barns muligheter 
til deltakelse i barnevernet? Vil endring av de fysiske rammene kunne 
bidra til økt deltakelse for barn og unge? 

I kapitlet starter jeg med å presentere hva som forstås med barns del- 
takelse, og utdyper deretter de teoretiske perspektivene, sosiomateriell og 
romlig teori, som ligger til grunn for analyse av betydningen av de mate- 
rielle betingelsene." Etter en kort presentasjon av metodisk tilnærming i 
de tre forskningsprosjektene, beskriver jeg funn om barnevernsentrene 
som sted, og barnas og de ansattes oppfatninger. Til slutt i kapitlet dis- 
kuterer jeg betydningen av rom og sted, og om endringer i materiell kon- 
tekst kan bidra til å bedre barns muligheter til deltakelse i barnevernet. 


1 Det teoretiske perspektivet er presentert i Sæter & Seim, 2018, kapittel 2 i denne boka. 

Forstaelse av barn og unges deltakelse 


Barns deltakelse er her forstatt bade innen en sosiokulturell diskurs og 
som demokratisk rettighet. I et sosiokulturelt perspektiv ses deltakelse 
som en forutsetning for menneskelig eksistens i den sosiale verden 
(Cole, 2003 [1996]). Barns sosiale deltakelse forstås i en kontekst av tilhø- 
righet: i sosiale relasjoner med familie og venner, i sosiale institusjoner 
som for eksempel skole, barnehage, barnevern og i det sosiale samfunn de 
inngår i. Barn vil forstå seg selv som handlende subjekter gjennom sosial 
deltakelse og involvering i sosiale relasjoner (Bruner, 1990). Å se barn som 
deltakende subjekter og aktører oppfattes som del av kommunikasjon og 
relasjon mellom barn og voksne (Mannion, 2007; Clark, 2010). 

I Barnekonvensjonen (1998, artikkel 12) uttrykkes barns deltakelse som 
en demokratisk menneskerett. Barndom forstås som en fase der barn 
lever sitt liv, og ikke bare som en overgangsfase der barn skal sosialiseres 
til voksent liv. Barn forstås ikke som i tidligere tider som uferdige voksne, 
men som aktører med egne rettigheter (Gullestad, 1989; James, Jenks & 
Prout, 1998; Corsaro, 2015). 

Begrepet deltakelse omfatter mer enn bare mulighet til å gi uttrykk 
for sin mening. Med utgangspunkt i Arnsteins metafor «en stige av 
deltakelse» (1969), der muligheten til makt og innflytelse er avgjørende 
for forståelsen av deltakelse, har Hart (1992) og Shier (2001) utviklet 
modeller for å beskrive hva som ligger i Barnekonvensjonens begrep om 
deltakelse. Hart (1992, s. 8) presenterer en stige som omfatter tre trinn 
med ikke-deltakelse (manipulering, pynt og skinninnflytelse (toke- 
nism)), og fem grader av deltakelse (fra å bli informert, konsultert og 
til grader av medbestemmelse). Shiers stige (2001, s. 110-114) omfatter 
fem trinn av deltakelse: 1. å bli lyttet til, 2. å få støtte til å utvikle sin 
mening, 3. å ha innflytelse, 4. å være involvert i beslutningsprosesser 
(partnerskap), og 5. å dele makt og ansvar for beslutninger. Etter norsk 
lovgivning har barn i kontakt med barnevernet rett til å bli informert, 
å bli hørt og å si sin mening fra syvårsalder, og tidligere hvis de er i 
stand til å ha egen mening (Barnevernlova, 1992, $ 6-3; endringer 2003, 
2014, 2015). 

Det sosiokulturelle perspektivet og rettighetsperspektivet utdyper 
hverandre, og innebærer at barn og unge i barnevernet må ha mulighet 

til deltakelse pa minst fire av de fem trinnene i Shiers modell. De ma 
ha mulighet til å være involvert i relasjoner og i dialog for å få hjelp til 
å forstå og å danne seg meninger om sin situasjon, det vi har betegnet 
som meningsarbeid (Gulbrandsen, Seim & Ulvik, 2012). Barn og unge 
må være informert og ha mulighet til å handle som selvstendige sub- 
jekter/aktører, for eksempel å kunne oppsøke barnevernet og be om 
hjelp. I tillegg må de kunne uttrykke sin mening, bli lyttet til, og kunne 
delta og ha innflytelse i beslutningsprosesser. Deltakelse i form av å ha 
makt og ansvar for beslutninger vil være mer aktuelt for større barn og 
ungdom. 

Det er denne brede forståelsen av barns deltakelse jeg legger til grunn 
for analyse og drøfting av hvilke romlige og materielle betingelser som 
må være til stede for å gjennomføre deltakerbasert praksis. 


Sosiomaterielle og romlige perspektiver 


En sosiomateriell og romlig forståelse av sosial interaksjon understre- 
ker hvordan kulturelle mønstre er innleiret i den materielle strukturen 
i samfunnet, for eksempel i fysiske omgivelser, bygninger og artefak- 
ter (Østerberg, 1984, 1990a, 1990b, 1998; Cole, 2003 [1996]; Sartre, 2004 
[1960]). De teoretiske begrepene sosiomaterialitet, rom og sted brukes 
som analytiske redskaper for å studere betingelser for barns muligheter 
til deltakelse. Med begrepet rom (space) forstår jeg de fysiske omgivel- 
sene eller arenaene, mens begrepet sted (place) viser til den tolkningen 
eller meningen som konstrueres av personer som bruker rommet (Low & 
Lawrence-Zuniga, 2005). 

Den sosiokulturelle forståelsen er innleiret i systemer, normer og 
kulturelle handlingsmønstre gjennom objektivering. Objektiveringen 
manifesterer seg som uformelle normer og verdier, men er også forma- 
lisert i lover, regler eller sosiale institusjoner, og i materiell struktur. 
For å beskrive hvordan sosiomateriell struktur influerer sosiale rela- 
sjoner, viser Østerberg (1984) til begrepet det trege handlingsfeltet (le 
champ pratico-inert) som i 1960 ble introdusert av Sartre (2004 [1960]). 
Østerberg har oppsummert Sartres forståelse av det trege handlingsfel- 
tet slik: 

Dette omfatter alle former for bearbeidet materie: Veier, skilter, bygninger, 
verktoy, maskiner, møbler, penger osv. Det trege handlingsfelt danner vilkår for 
og formidlinger av den sosiale interaksjon. [...] Samfunnsdeltakerne far ikke 
bare sine handlinger betinget og formidlet av det trege handlingsfelt, men er 
tillike i interaksjon med det, ved at den bearbeidede materie selv utøver en slags 


virksomhet. (Østerberg 1984, s. 74). 


Det sosiomaterielle handlingsfeltet gir «trege» (inerte) mønstre som gir 
motstand mot endring. Materiellstrukturen inkluderer plan og organi- 
sering av tettsteder og byer, landskap, gater, boligområder, lokalisering 
av institusjoner, skoler, barnehager, arbeidsplasser, steder for fritidsak- 
tiviteter, for transport og handel (Lefebvre, 2000 [1974]; Østerberg, 1984, 
1998; Pløger, 1997; Sæter, 2011). I et sosiomaterielt perspektiv er de sosiale 
fenomenene innleiret i rom, i byens struktur og i landskapet, det vil si i 
den materielle konteksten, rom og sted og artefakter, som igjen virker inn 
på de sosiale relasjonene (Lefebvre, 2000 [1974]; Østerberg, 1984; Bruner, 
1990; Cole, 2003 [1996]). Johansen (1992) bruker begrepet kulturelle kulis- 
ser for å beskrive hvordan arkitektur og materiell struktur er med på 
å «regissere» sosial handling. En annen måte å beskrive dette på, er at 
materielle ting «act back», at de kontinuerlig påvirker oss i dagliglivet, og 
at de har betydning for oss (Horton & Kraftl, 2006). 

Det trege handlingsfeltet kan på den ene siden forstås som å inneholde 
fortidens kultur, som «matter in which past praxis is embodied» (Sartre 
2004, S$. 829), eller slik Østerberg beskriver kulturmønstre, som «forti- 
dens innslag i den sosiale interaksjon og de sosiale relasjoners innhold» 
(1984, s. 78). Det sosiale rom, den sosiomaterielle strukturen og artefak- 
tene er viktige fordi de formidler fortidens mønstre og influerer folks 
valg, deres praksis og deres relasjoner med andre. På den annen side skal 
ikke dette forstås slik at fortidens påvirkning av det sosiale rom deter- 
minerer menneskelig handling. Lefebvre 2000 [1974], s. 73) uttrykker det 
slik: «Itself the outcome of past actions, social space is what permits fresh 
actions to occur, while suggesting others and prohibiting yet others.» 
Subjekter, individer og grupper kan oppfatte eller tolke rom ulikt, og de 
kan gjøre rommet til sitt eget sted på forskjellige måter. Praksis kan på 
den ene siden føre til endringer i materiell struktur, og rom og sted kan 
endres bevisst for å åpne opp for nye praksiser. 

De komplekse sammenhengene mellom materialitet og handling kan 
kanskje best forstas som prosesser. Malbon bruker begrepet «spacing» i 
stedet for «space», og skriver: «Spacings differ conceptually from spaces 
in that the former are explicitly «never finished», always open to negoti- 
ation and thus always in a process of becoming.» (Malbon, 1999, s. 94). 

Lefebvre 2000 [1974]) bruker begrepet «produksjonen av sted» for a 
understreke forståelsen av rom og sted som en prosess. I produksjonen 
av sted inngar de kulturelle forestillinger, tegn og myter som er innleiret 
i rommet, sammen med personenes praksis eller bruk av rommet. 
Forståelsen av hjemmet som sted omfatter for eksempel hvordan den 
materielle utformingen av rommet gjenspeiler kulturelle forestillinger om 
hjem og familie, egne forståelser av hjemmet som rom, og den konkrete 
praksis som foregår i rommet. Mary Douglas (1991) drøfter i sin artikkel 
«The Idea of home. A kind of Space» hvordan forestillinger om funksjon, 
tid og sted er med på å forme hva vi forstår med et hjem, og at disse 
forestillingene også kan tyrannisere dem som bor der. At forestillinger, 
myter, rommet som objekt og praksis inngår i produksjonen av sted, 
åpner også for at praksis, bruken av rom, kan endres. 

Det er denne komplekse sammenhengen mellom materielle omgivel- 
ser og sosial handling vi skal forsøke å fange for å drøfte hvilken betyd- 
ning rom og sted har for barns deltakelse i kontakten med barnevernet. 


Datamateriale 


Det empiriske grunnlaget er hentet fra tre prosjekter med mål om å bedre 
barns deltakelse i barnevernet. Alle prosjektene har hatt aksjonsfors- 
kning som metodologisk tilnærming og er gjennomført i nært samarbeid 
mellom forskere og barnevernskontorer. 

I prosjektet Brukermedvirkning i barnevernet (2001-2005) ble det gjort 
forsøk med individuell og kollektiv medvirkning og gjennomført inter- 
vjuer med ansatte, foreldre og barn og unge (Seim & Slettebø, 2007). Mate- 
rialet fra dette prosjektet omfatter individuelle intervjuer og dialogmøter 
med 20 barn mellom 12 og 18 år (Seim & Slettebø, 2011). Prosjektet «Snakk 
med oss»: Profesjonell praksis og barns deltakelse, (2005-2013) omfattet for- 
søk med å bedre barns deltakelse i barnevernet, og i barnehage og skole 

for barn og unge med funksjonsnedsettelse (Gulbrandsen, 2014). Materiale 
for denne artikkelen omfatter barnevernsdelen av prosjektet, og er basert 
pa observasjon av materiell utforming og geografisk lokalisering av bar- 
nevernsentrene, intervjuer med 57 sosialarbeidere og dialogmoter med ti 
barn. Barnevernskontorene var lokalisert i tre bydeler i en storre norsk by. 

Mal for prosjektet Forskningssirkler for barn og unges deltakelse i barne- 
vernet (2012-2015) var å utvikle kunnskap og å skape bedre betingelser for 
barns deltakelse (Slettebø & Seim, 2016). Forskningssirkler er en modell 
for kunnskapsutvikling i samarbeid mellom forskere og praksisfelt, en 
form for studiesirkler der deltakerne møtes jevnlig i cirka 18 måneder. 
Forskningssirklene i prosjektet gjennomførte tre seminarer; i starten, 
midtveis og i slutten av prosjektet, i tillegg til månedlige dialogmøter. 
Prosjektet omfattet fire forskningssirkler med 40 sosialarbeidere fra 20 
ulike barnevernskontorer og fire forskere som deltakere. Hvert kontor 
gjennomførte lokale prosjekter for å bedre barns deltakelse, blant annet 
forsøk med endringer av materiell struktur (Slettebø & Seim, 2016). Data- 
materialet omfatter referater fra dialogmøter og seminarer, rapporter fra 
lokale prosjekter og fokusgruppeintervjuer med deltakerne. 


Etikk 


De to første prosjektene var godkjent av Norsk Samfunnsvitenskapelige 
Datatjeneste (NSD, fra 2016 Norsk senter for forskningsdata), mens det ble 
avklart med NSD at det siste prosjektet ikke var meldepliktig. Barn i bar- 
nevernet er i en utsatt posisjon; vi valgte derfor å snakke med barn over 10 
år, og utvalget av barn ble foretatt i samråd med ansatte i barnevernet. Vi 
erfarte at barna var åpne og ønsket å formidle sine erfaringer fra kontakten 
med barnevernet. Deltakelse i intervjuer og dialogmøter i alle prosjektene 
var frivillige, og både barn og foreldre undertegnet samtykkeerklæringer. 
For unge over 15 år var det ikke krav om samtykke fra foreldre. 


Analyse 


Analyse av betydningen av rom og sted for barns deltakelse i barnevernet 
burde ideelt sett inneholde både konkrete beskrivelser av rom, observa- 
sjoner av hvordan rom er brukt og oppfattet, og hvilke kulturelle myter 

og forstaelser rommene representerer, for eksempel kulturelle forestil- 
linger om hjemmet som et trygt sted for barn, eller forestillinger om 
barnevernets oppgaver. Siden diskusjonen om de materielle forholdenes 
betydning for barns deltakelse ble reist underveis i prosjektene, gir det til- 
gjengelige datamaterialet ikke mulighet til en konkret analyse basert pa 
observasjoner av samhandlingen i en romlig kontekst. Analysen bygger 
pa observasjon og beskrivelse av barnevernets materielle kontekst, og pa 
fortellinger fra barn og sosialarbeidere om hvordan de oppfattet rom og 
sted, som ramme for kontakt og samtaler. 

I neste avsnitt presenterer jeg funn fra prosjektene om barns tilgjen- 
gelighet til barnevernet, om hvordan barn og sosialarbeiderne oppfattet 
muligheter til deltakelse, og om barnevernskontorene og familiens hjem 
som sted for barns deltakelse. 


Funn 
Tilgjengelighet 


Tilgjengelighet og informasjon er forutsetninger for deltakelse. Delta- 
kelse forutsetter at barn og unge kan handle som subjekter og aktorer, 
og at de har mulighet til 4 be om hjelp nar de trenger det. Tilgjengelig- 
het til barnevernet avgjøres blant annet av sosiomaterielle forutsetnin- 
ger, som tilgang til informasjon og kunnskaper om hva barnevernet kan 
bista med, om hvordan de kan komme i kontakt med barnevernet, og om 
muligheter til å kontakte barnevernet nar de trenger hjelp. 

Informasjon til barn og unge om hva barnevernet kan hjelpe med, og 
hvordan de kan komme i kontakt med barnevernet, manglet i de barnevern- 
tjenestene vi var i kontakt med. Ingen hadde i utgangspunktet brosjyrer eller 
informasjon pa nettet om barnevernet beregnet pa barn og unge. Noen bar- 
nevernskontorer gir informasjon til barn og unge i sitt omrade, for eksempel 
til skoler, men det var ikke tilfelle i kontorene i vare prosjekter. 

A bruke telefon for 4 na fram til barnevernet var vanskelig i starten av 
prosjektet «Snakk med oss» i 2007, men er na blitt lettere. Barnevernets 
apningstider er vanligvis fra 8 til 15.30 i ukedagene, men i 434 av lan- 
dets kommuner er det na opprettet barnevernvakt der barn kan ringe 
etter arbeidstid (http://barnevernvakten.no/kommune). En dognapen 

alarmtelefon for barn som ble introdusert i 2009, har ogsa gjort det lettere 
å be om hjelp fra barnevernet (BLD, 2011a; BLD, 2011b). 

Barneverntjenestene var geografisk lokalisert langt fra de stedene hvor 
de fleste barna i området bor, og hvor de går på skole eller barnehage. 
Barna må eventuelt bruke bil eller offentlig transport hvis de skal oppsøke 
barnevernet. Særlig for små barn er deres «livsverden» lenge avgrenset til 
det lokale området rundt boligen eller der de går på skole eller barnehage, 
og andre områder kan virke fremmede (Østerberg, 1998; Rasmussen & 
Smidt, 2003; Karsten, 2005). 

Noen barneverntjenester var lokalisert i store bygninger der bar- 
nevernet var en av flere kommunale tjenester, og skiltene utenfor viste 
i hovedsak bare til navnet på kommunen, til NAV eller andre kom- 
munale tjenester. Ingen hadde skilt som viste at bygningen inneholdt 
barneverntjenester, og det er derfor ikke overraskende at de to barna 
vi beskrev i innledningen ikke fant frem da de skulle søke hjelp fra 
barnevernet. 

Flere av forskningssirklene laget lokale prosjekter for å bedre infor- 
masjon og tilgjengelighet til tjenestene. Et barnevernskontor laget infor- 
masjonsmateriell beregnet på barn og unge, som ble delt ut på skoler, og 
opprettet egen side på Facebook der barn kunne henvende seg for å be 
om hjelp. Andre kontorer endret informasjonen på nettet slik at den hen- 
vendte seg direkte til barn og unge (Slettebø & Seim, 2016). 


Opplevd deltakelse? 
Barn og unges opplevelse av deltakelse 
I de to første prosjektene våre var det få av de barna som ble intervjuet, 
eller som deltok i dialogkonferanser, som hadde opplevd medvirkning. 
Noen fortalte om hvor vanskelig det var nå fram til barnevernet og å be 
om hjelp. Noen fortalte at de hadde snakket med barnevernsarbeideren, 
men de fleste hadde opplevd at de hverken var blitt hørt, eller hadde hatt 
innflytelse på hva som skulle skje med dem. 

Barn og unge understreket hvor viktig det er å kunne snakke med 
barnevernet alene, uten foreldre eller fosterforeldre til stede. Et eksem- 
pel på dette er fortellingen til en 17 år gammel jente som var blitt fysisk 

mishandlet av moren sin. Hun fortalte om et møte på barnevernskontoret 
da hun var ti år gammel. Saksbehandleren i barnevernet skulle under- 
søke saken og snakket med jenta og hennes fire år gamle bror sammen 
med moren. Jenta fortalte: 


Vi [jenta og moren] samarbeidet om å fortelle om et fint mor-datter-forhold. 
Sosialarbeideren spurte broren min og meg om vi var redde. Og vi svarte: «Ja, vi 
er redde, for at mamma vil bli syk og dø en gang.» Når du spør sånne spørsmål, 
må du ta oss inn i et rom hvor vi kan snakke alene, og vi kan svare sant. Ikke noe 
barn vil svare: «Ja, vi er kjemperedde for at hun vil slå oss.» Og de tvilte ikke på 


det hun sa i det hele tatt. De skulle ha tvilt mer på henne. 


Jenta og broren fortsatte å bo hjemme med moren i tre år, frem til en lærer 
hjalp henne med å forklare situasjonen til barnevernet, og da ble hun og 
broren akutt plassert i fosterhjem. 

Dette eksemplet viser at det kan være nødvendig at barn har mulighet 
til å snakke med barnevernet alene for å få nødvendig hjelp og beskyt- 
telse. Gir de materielle rammene i barnevernet mulighet til å snakke med 
barn alene? 


Sosialarbeidernes opplevelse av deltakelse 

I alle tre prosjektene fortalte sosialarbeiderne at de mener det er viktig å 
se barn og å snakke med dem, enten alene eller sammen med foreldrene. I 
de fleste kontorene var det opp til den enkelte saksbehandler å bestemme 
om de skulle snakke med barna eller ei. Sosialarbeiderne fortalte at de 
sjelden snakket med barna. De begrunnet det oftest med mangel på tid 
til å bli kjent med barna, ønsker om å skåne barna, for eksempel fra å 
få vite negative ting om foreldrene, eller fra å få for mye ansvar ved å 
bli involvert i vanskelige valg. En sa det slik: «Barnet, Lisa, har faktisk 
forsvunnet for oss. Det er så mange ting å huske på når du undersøker 
en sak, det er så mye kaos, og du må komme i posisjon for å samarbeide 
med foreldrene.» Ingen av barnevernskontorene hadde felles praksis om 
hvor de skulle snakke med foreldre og barn/unge, men sosialarbeiderne 
fortalte at de oftest besøkte familien hjemme for å snakke med foreldrene 
og barna sammen, eller de snakket med foreldrene på kontoret. De syn- 
tes det var vanskelig å finne gode steder for å snakke med barn alene, 

men mente at familiens hjem eller fosterhjemmet var det beste stedet. En 
sosialarbeider sa det slik: «A finne gode steder for 4 snakke med barn er 
sa vanskelig at det er et hinder for deltakelse, det er vanskelig 4 finne ste- 
der hvor de kan snakke fritt og trygt.» Noen nevnte barnevernskontoret, 
skole, barnehage eller SFO, og noen fa fortalte at de av og til gikk en tur, 
gikk pa shopping eller pa en kafe. 


Barnevernskontoret som sted for barns deltakelse 


Har barnevernsentrene gode rom for barns deltakelse - rom for samtaler 
med barn og familier? Av de 26 barneverntjenestene vi var i kontakt med, 
var det bare fire som hadde rom med gode muligheter til å snakke med 
barn. Beskrivelsen av to av barnevernskontorene er typiske eksempler på 
de fysiske rammene i barneverntjenestene. 


Barnevernskontor A 


Når du kommer inn i bygningen til barnevernsenter A, står det et lite skilt om 
at barnevernskontoret er i 6. etasje. Når du har tatt heisen eller gått alle trappe- 
ne til 5. etasje, er det et skilt som forteller at du må gå til neste etasje. Døren til 
resepsjonen er tung, du må være sterk for å åpne den. Resepsjonen er liten og 
inkluderer et lite venterom med små bord og stoler og leker som passer for 4-5 
år gamle barn, men ingenting av interesse for større barn. De ansattes kontorer 
er lokalisert i tre atskilte etasjer. Det finnes ingen møterom som er egnet for å 
snakke med barn. Hvis barn er på besøk, må de snakke med barnevernsarbei- 
deren i små kontorer, med skrivebord, PC og et par stoler, og noen personlige 


bilder og pyntesaker. 


Barnevernskontor B 


Barnevernskontor B er lokalisert i en bygning som ligger sentralt, men langt fra 
boligområder og skoler i bydelen. Bygningen var nylig bygd om for å gi plass til 
flere offentlige tjenester, blant annet NAV, helsestasjon og barnevernet. På skiltet 
utenfor sto det bare NAV. For å komme inn i bygningen måtte en bruke resep- 
sjonen for alle tjenestene i første etasje. I barnevernets kontorer i annen eta- 


sje har barna og deres familier ikke adgang, dels fordi kontorene deles av flere 

barnevernsarbeidere, og dels av sikkerhetshensyn. Samtaler med foreldre og med 
barn skal foregå i møterom i første etasje som er felles for alle tjenestene, dels i 
åpne bokser, og dels i små møterom uten vinduer. Disse rommene må bestilles 


på forhånd. 


Utformingen av lokalene viser at det ikke var lagt til rette for barns 
deltakelse, siden barnevernet ikke hadde rom som var innredet for å 
snakke med barn. I barnevernskontor B hadde barn heller ikke adgang 
til lokalene, men bare til felles møterom for alle tjenestene i bygningen. 


Barnevernskontoret som sted for samtaler 
Hvordan oppfattet sosialarbeiderne barnevernskontorene som et sted for 
å snakke med barn? 

I barnevernskontor B der familier ikke hadde adgang til barneverns- 
kontoret, var felles møterom for alle tjenestene i bygningen det eneste 
alternativet for å snakke med foreldre og barn. Vi spurte en av sosialar- 
beiderne hvilke muligheter hun hadde til å snakke med barn og foreldre 
på kontoret: 


Sosialarbeider: Har du sett møterommene våre nede? 
Forsker: Nei 
Sosialarbeider: Å, det må du! Da vil du forstå hvorfor det er vanskelig å 


se barna her, og hvorfor vi velger ikke å treffe barn her. Vi 
har ikke lov til å se klienter her oppe (i annen etasje), på 
grunn av sikkerhet, og fordi vi deler kontor. Vi bryter den- 
ne regelen noen ganger fordi det er så vanskelig å få rom i 
første etasje. Vi deler rommene med NAV, med kontorene 
for pensjon, sosialkontor og arbeidsformidling. Så det er 
en kamp å få møterom, og du må bestille rom lenge i for- 
veien — og det er selvsagt umulig. Rommene nede er veldig 
fancy, en liten boks som ser ut som en campingvogn, med 


knall oransje vegger og ingen luft. 


Vi fulgte sosialarbeideren ned for å se på rommene. På den ene siden var 
det en rad åpne avlukker med bord og to stoler, ment for samtaler med 
klienter, rom som ikke er egnet for å snakke om sensitive forhold, hver- 
ken for barn eller voksne. 

De små møterommene, som sa ut som campingvogner, hadde vindu ut 
mot det felles området og var utstyrt med et bord og noen få stoler. 

Sosialarbeideren lo da hun fortalte oss om et møte med en romfamilie. 
Den syv år gamle sønnen fortalte begeistret faren sin at «dette er akku- 
rat som campingvogna hjemme!», og han brukte skateboardet sitt på de 
buede veggene. Dette er et godt eksempel på hvordan et barn kan bruke 
fantasien til å konstruere rommet, og gjøre det til sitt eget sted (Lefebvre, 
2000 [1974]; Rasmussen & Smidt, 2003). Sosialarbeideren følte seg ube- 
kvem og fremmedgjort i dette rommet, men gutten følte seg trygg og 
«hjemme». Sosialarbeiderne fortalte at de syntes det var umulig å bruke 
disse rommene, og at de derfor sjelden snakket med barn på kontoret, 
hverken alene eller sammen med foreldrene. 

Noen få sosialarbeidere mente at barnevernskontoret var en god ramme 
for å snakke med barn, bedre enn skolen, barnehagen eller hjemmet. En 
sosialarbeider fortalte om ei jente hun hadde hatt kontakt med i flere 
år. De hadde møtt hverandre hjemme eller på kafeer, vært på shopping 
på kjøpesentre og vandret rundt i byen, men hun sa: «De mest alvorlige 
samtalene hadde vi på kontoret, det var best å snakke om de vanskelige 
tingene der.» 

I alle de tre prosjektene svarte barn og unge at det ville være fint å 
ha samtaler på barnevernskontoret, særlig hvis de kjente barneverns- 
arbeideren. I to av forskningssirklene spurte de ansatte barn de var 
i kontakt med, hvor de helst ville snakke med saksbehandler. Alle 
svarte at de helst ville møte på barnevernskontoret. Ei jente nevnte 
likevel at det kunne være vanskelig å komme til et formelt møte på et 
kontor hvis hun ikke kjente den hun skulle snakke med. Barn og unge 
i prosjektene ønsket også heller å bli intervjuet på barnevernskontoret 
enn hjemme. 

I flere av prosjektene ble det gjort forsøk med å endre de materielle 
strukturene for å gjøre barnevernskontoret til et mer «barnevennlig» sted. 
I «Snakk med oss»-prosjektet innredet et av kontorene et møterom med 
lavt bord og stoler for å ha et mer uformelt rom for å snakke med barn og 
familier, men dette ble senere gjort om til kontor på grunn av plassman- 
gel. Et annet barnevernskontor fikk flere gode samtalerom da barnever- 
net skiftet lokaler (Gulbrandsen, 2014). Flere av forskningssirklene hadde 

lokale prosjekter for 4 lage møterom som var spesielt innredet for samta- 
ler med barn (og ogsa med familier). Noen fikk det ikke til pa grunn av 
plassmangel eller økonomi, mens andre laget samtalerom som var godt 
egnet for samtaler med barn (Slettebo & Seim, 2016). De ansatte mente 
dette gjorde det lettere 4 fa til samtaler med barn pa barnevernskontoret, 
men siden rommene forst ble tatt i bruk etter at prosjektene var avsluttet, 
vet vi ikke om det forte til flere samtaler med barn, eller om barna opp- 
levde mer deltakelse. 


Familiens hjem som sted for barn og unges delta- 
kelse 


Sosialarbeidernes oppfatninger 

Sosialarbeiderne mente det beste var å besøke familiens hjem for å snakke 
med foreldre og barn. De formulerte det ofte slik: «Vi mener det er viktig 
for oss å se barna. Så det skal mye til for at vi ikke drar på hjemmebesøk. 
Vi trenger å se barna for å bli kjent med dem.» Sosialarbeiderne mente det 
var best for barna å være hjemme i sine vanlige omgivelser fordi de ville 
føle seg trygge der, og de snakket oftest med barna mens foreldrene var til 
stede, eller i et rom ved siden av. Sosialarbeiderne beskrev hjemmet som 
et sted for «småprat», som en sa: «Jeg snakker om hunden, om planter og 
plakatene på veggene, og ber kanskje barna vise meg lekene sine.» En sa 
at hun aldri ville snakke med barna alene i hjemmet: «Det kan ikke bli de 
dypeste samtalene.» 

Noen få beskrev hjemmet som et vanskelig sted for å snakke om pro- 
blemer: «Du er en gjest, du må være høflig og taktfull, ikke tvinge deg 
på.» Noen syntes det var vanskelig å få til å snakke med barna alene. Når 
samtalene foregikk i hjemmet, ville de ikke involvere barna i de nødven- 
dige diskusjonene om den vanskelige situasjonen de var i, hva slags hjelp 
de trengte, eller om fremtiden — for eksempel om barnet fortsatt kunne 
bo hjemme eller måtte flytte til fosterhjem. 

Sosialarbeiderne valgte noen ganger som løsning å gå to og to sammen, 
for da kunne en snakke med foreldrene i et rom, og den andre med barna 
i et annet rom. Noen sa de ville gå inn på barnets rom, hvis han eller hun 
hadde eget rom, og hvis barnet eller den unge godtok det. Rommene var 

ofte sma, og barnet eller sosialarbeideren matte ofte sitte pa sengen. Noen 
sosialarbeidere syntes dette var vanskelig; de opplevde at de trengte seg 
pa barnets private rom. Andre sa de ikke ville snakke med barna mens 
foreldrene satt i rommet ved siden av, fordi de mente det ville bli van- 
skelig ikke å fortelle foreldrene hva barnet hadde sagt. En sa det ofte var 
en kamp for a fa snakke med barn, ogsa fosterbarn, alene, og hun valgte 
oftest 4 snakke med familien sammen i stedet. 


Jeg snakker ikke alltid med barna alene. Særlig med besteforeldre eller fosterfo- 
reldre har jeg erfart at de blir pa vakt hvis de foler at de blir kontrollert. De synes 
det er vanskelig at de ikke vet hva barna snakker om nar de sitter i et annet rom. 
Særlig for jeg kjenner dem. Sa jeg forsoker å ha apne samtaler, og jeg sier: «Vi 


kan sitte her, fordi jeg ikke vil snakke om noe hemmelig». 


At sosialarbeideren ikke snakker med barn alene, kan være betryg- 
gende for foreldrene, eller som i dette tilfelle fosterforeldre eller beste- 
foreldre. Sosialarbeidernes begrunnelse for 4 mote barnet hjemme, var 
at hjemmet vil være et trygt og kjent sted for barna. Dette reflekterer at 
man bygger pa kulturelle forestillinger om fenomenet hjem, i dette tilfelle 
som trygge omgivelser for barn (Douglas, 1991; Lefebvre, 2000 [1974]). 
Ironien eller motsetningen i dette er at for mange av barna er det nettopp 
at hjemmet ikke er et trygt sted som er grunnen til deres kontakt med 
barnevernet. Formålet med undersokelsen vil ofte være 4 undersoke om 
hjemmet og familien er et trygt sted eller ikke. 


Barn og unges opplevelse av hjemmet som 

sted for deltakelse 

Barn og unge fortalte oss at de vanligvis snakket med sosialarbeiderne 
hjemme, oftest sammen med sine foreldre eller fosterforeldre, men noen 
ganger alene pa sitt eget rom eller pa kjokkenet. De oppfattet ikke hjem- 
met eller fosterhjemmet som et godt sted for å snakke med sosialarbei- 
deren om sin situasjon, først og fremst fordi det alltid ville være andre 
til stede. De syntes ogsa det var vanskelig 4 snakke om sine problemer 
nar foreldrene eller fosterforeldrene var i rommet ved siden av. En sa at 
det ikke var nok å gå inn i et rom ved siden av: «Det er ikke noe kult å 
gråte når jeg er hjemme, fordi de andre vil se at jeg har grått. Det ville 

vært bedre hvis vi gikk en tur eller gikk til en kafe.» For barn innebærer 
samtaler i hjemmet at de ikke kan snakke åpent om sine problemer, noe 
som kan bidra til at de ikke får den hjelpen de trenger. Eksemplene fra 
barnas fortellinger illustrerer at det ikke er tilstrekkelig å snakke med 
barna hjemme for å finne ut hvordan de har det. 

Flere barn og unge fortalte at de også ønsket å ha muligheter til å 
snakke uformelt med barnevernsarbeideren, for eksempel å snakke mens 
de gikk tur, kjørte en tur i bil, eller var på kafe. 


Diskusjon 


Både barna og sosialarbeiderne fortalte at barn oftest ikke har mulighet 
til deltakelse i barnevernet. Mange barn og unge fortalte om traumatiske 
situasjoner da de akutt ble flyttet til fosterhjem, eller mellom ulike fos- 
terhjem, uten å bli orientert på forhånd. I mange tilfelle var det vanskelig 
for dem å forstå og skape mening i sin situasjon. Barna fortalte at de i 
liten grad hadde opplevd medvirkning. Selv om de hadde snakket med 
saksbehandler, opplevde de at de hverken var blitt hørt eller hadde vært 
involvert i beslutningsprosesser i sin egen sak. 


Betydningen av rom og sted for barns deltakelse? 


Representerte de sosiomaterielle omgivelsene i barnevernet betingelser 
som ville fremme eller hindre barns muligheter til deltakelse? 

Det viste seg at barnevernskontorene var lite tilgjengelige. Mangel på 
informasjon om hva barnevernet kan hjelpe med, og hvor barnevernet er 
lokalisert, gjorde det vanskelig for barn å be om hjelp når de trengte det. 
Manglende tilgjengelighet er muligens en grunn til at det bare er en liten 
del av undersøkelsene i barnevernet som settes i gang etter henvendelse fra 
barn og unge. I 2016 var bare 289 eller 0,6 prosent av 47 865 undersøkelser 
satt i gang etter initiativ fra barn og unge (Statistisk sentralbyrå, 2017). 

Mulighet til å snakke med ansatte i barnevernet er en forutsetning for 
barns deltakelse. Barn må ha mulighet til samtaler med voksne for å for- 
stå sin situasjon og utvikle synspunkter og meninger om hva som skal 
skje med dem. 

Som nevnt var familiens hjem eller fosterhjemmet det vanligste valget 
av sted for å møte familien og barn og unge. Hjemmet kan være et godt 
sted for a mote hele familien, for 4 «se» barn eller for uformell smaprat. 
For å lage en vurdering av barnets situasjon i familien, kan det være fint 
å observere familien i deres eget miljø (på hjemmebane). På den annen 
side er hjemmet ikke nødvendigvis et godt sted der barn fritt kan fortelle 
om sin vanskelige situasjon eller be om hjelp. Å snakke med barn alene i 
hjemmet foregår ofte på barnets eget rom, men som nevnt opplevde ikke 
barn og unge det som en god løsning. En studie av utformingen av unges 
egne rom (Aagre, 2005) viser at rommene hadde forskjellige menin- 
ger for de unge: For noen var det et privat rom, der de ville bestemme 
hvem som kunne komme inn, mens andre så det som en del av familiens 
hjem. Uansett vil det være et vanskelig sted for barn og unge å snakke 
åpent om sin egen og familiens situasjon, og de barn og unge vi snakket 
med i prosjektene, mente hjemmet var et dårlig sted for samtaler med 
barnevernet. 

Barnevernskontorenes lokaler var ikke barnevennlige steder som ville 
fremme barns deltakelse. Sosialarbeiderne uttrykte at de materielle omgi- 
velsene var hindre for å snakke med barn, og de foretrakk derfor å snakke 
med barna hjemme. 

Noen sosialarbeidere hadde samtaler med barna på skolen, men de 
beskrev også dilemmaer knyttet til skolen som et egnet sted for samtaler. 
De mente at å hente barn ut fra klassen innebærer at det ikke kan holdes 
skjult for andre at de har kontakt med barnevernet, og det kan være van- 
skelig for barna å gå tilbake til klassen etter å ha snakket om problemene 
sine. Noen mente at skolen burde være et fristed for barna. Vi observerte 
også at noen barn hadde problemer med å forstå forskjeller mellom de 
ulike rollene til lærer/skolemyndigheter og sosialarbeiderne fra barnever- 
net når samtalene foregikk på skolen. 

I en sosiomateriell forståelse av sosiale fenomener ses relasjoner som 
påvirket av mer enn det direkte forholdet mellom enkeltpersoner. Ste- 
det, barnevernskontoret, som ikke er tilgjengelig for barn, som ikke har 
egnede rom for samtaler, eller der det ikke er tillatt å ha barn på kontoret, 
kan oppfattes som et tregt handlingsfelt som bidrar til å forme relasjonene 

mellom sosialarbeidere og barn og unge. For a styrke barns deltakelse i 
kontakten med barnevernet er det nødvendig å ha materielle omgivelser 
som gjør det enkelt for barn å søke hjelp, og å ha barnevennlige rom for 
samtaler. Hvis dette ikke finnes, kan en konkludere med at de materielle 
omgivelsene i barnevernet er betingelser som hindrer barns deltakelse, 
det er trege handlingsfelt som gir motstand mot forsøk på endringer i 
profesjonell praksis i retning av barns deltakelse. 

Barnevernskontorene i våre tre prosjekter er relativt nye, de er enten 
nybygde eller ombygde med tanke på barnevernet alene eller sammen 
med andre velferdstjenester. Sosialarbeiderne fortalte at de ikke har 
hatt noe å si i utformingen av lokalene, og at det ikke har vært mulig å 
endre lokalene på grunn av kostnader. Barn har heller ikke vært invol- 
vert i å forme de materielle strukturene som omgir dem når de trenger 
hjelp. 

De materielle betingelsene i disse barnevernskontorene synes å reflek- 
tere en kulturell forståelse av barn og unge som tilhører fortiden. Hvilke 
ideer, eller kulturelle forestillinger, fra fortiden, og hvilke eksplisitte 
og implisitte forståelser av barn er innleiret i barnevernets materielle 
omgivelser? Lokaliseringen av barnevernet, informasjonen og interiøret 
i bygningene, som med Johansen (1992) kan betegnes som kulisser for 
relasjoner mellom sosialarbeidere og barn, signaliserer tydelig at barn og 
unge ikke oppfattes som subjekter og aktører med rett til å delta i utfor- 
mingen av eget liv. Den materielle konteksten formidler ingen intensjon 
om at barn skal kunne oppsøke barnevernet for å be om hjelp, eller ha 
selvstendig kontakt med barnevernet. Barn i kontakt med barnevernet 
ses nok, men de har liten mulighet til å delta. 

Det er nødvendig å ha steder som gir gode muligheter for barn til 
å være deltakende i kontakten med barnevernet, for å kunne oppsøke 
hjelp, for å kunne forstå og skape mening i sin situasjon og for å ha inn- 
flytelse på hva som skal skje med dem fremover. Ofte er det nødvendig 
for barn og unge å ha mulighet til fortelle sin historie uten at foreldre 
eller fosterforeldre er til stede. På barnevernskontoret vil det være mulig 
å snakke med barn alene om vanskelige saker dersom forholdene legges 
til rette for det. 

A skape nye rom for barns deltakelse? 


Det er tankevekkende at det synes 4 vere sa vanskelig 4 fa til okt delta- 
kelse for barn og unge i kontakt med barnevernet. Det kan veere mange 
grunner til det, slik Øivin Christiansen (2012) diskuterer i sin artikkel 
«Hvorfor har barnevernet problemer med å se og behandle barn og unge 
som aktører?» I dette kapitlet har jeg diskutert om de sosiomaterielle for- 
holdene i barnevernet er med på å hindre praksis basert på barns del- 
takelse. De materielle omgivelsene reflekterer fortiden, som i det gamle 
uttrykket: Barn skal ses, men ikke høres. Det vil si at rommene gir førin- 
ger for relasjoner mellom barn og voksne der barn ikke er deltakende. 
De materielle strukturene reflekterer maktforholdene i samfunnet, der 
voksne utformer scenen og kulissene for relasjonene mellom barn/unge 
og voksne. 

I de to første prosjektene var sosialarbeiderne ivrige og interesserte, 
de ønsket å utvikle gode betingelser, blant annet «barnevennlige» rom 
for å snakke med barna, for å lytte, forstå og involvere barna i dialoger 
slik at de kunne skape mening i sin situasjon, og ha innflytelse på hva 
som skulle skje med dem. I forskningssirklene var det som nevnt flere 
kontorer som laget gode opplegg for informasjon, og de som innredet 
egne samtalerom for barn, opplevde at det ga dem bedre mulighet til å få 
kontakt med barna. 

Å endre de materielle omgivelsene kan være en måte å fremme barn og 
unges muligheter til deltakelse på: å introdusere nye former for informa- 
sjon, å lage uformelle steder der det er enkelt for barn å oppsøke og snakke 
med barnevernet. Å endre kulissene, rom og sted i barnevernet, kan være 
en måte å få nye perspektiver på, og endre gamle vaner og relasjonsfor- 
mer, som «sitter i veggene». Det bør i tillegg forskes videre på hvilken 
betydning rom og sted har for barns muligheter til deltakelse i barnever- 
net, om endringer i de materielle strukturene kan bidra til endringer i 
relasjoner og mer deltakende praksis. 

